
CUVÂNT ÎNAINTE 

Există o preocupare constantă în lumea 
contemporană pentru redescoperirea culturii populare 
tradiționale, cu emisia ei de semne şi simboluri, într-un 
moment când explozia informaţională scientistă pare să 
acopere toate căutările de adâncime. Dincolo de orizontul 
realității cunoscute, cultura populară tradițională se 
instituie ca o cultură întemeietoare, înregistrând în 
substraturile ei de viață multimilenară autenticitatea unor 
mesajle de durată. Inţelesurile de adâncime ale acestei 
culturi se lasă greu descoperite celor care nu ajung la 
ritmurile ei interioare, acelea care i-au pecetluit un anume 
destin şi o putere de dăinuire în timp, deoarece culturile 
populare tradiţionale au un sistem de referință propriu, 
altor, denotând o mare putere de cuprindere a lumii „de 
aici” şi „de dincolo” de noi. Poate că însăşi întemeierea 
acestor culturi a fost numai astfel posibilă, pornind de la 
tiparele arhaice ale creaţiei, de la imaginea mitică a 
universului şi a lumii, ori de la ceea ce incă stăruie, ca 
ceva insuficient cunoscut, în țesătura de simboluri a 
datului initial. 

Pe un traseu ca acela de mai sus înaintează exegeza 
de adâncime a lui Vasile Avram în lucrarea sa sugestiv 
intitulată: Liturghia cosmică CONSTELATIA MAGICULUI. 


O viziune românească asupra misterului existențial. 
Autorul deschide un examen hermeneutic asupra 
momentelor nodale ce compun dimensiunea gândirii 
magice într-un plan al interferentelor definind rituri şi 
ritualuri în societățile tradiționale, care alături de 
„alegoria integrării”, intră în câmpul atenţiei magice: 
religia, variabila spiritualităţii etnice, semantica răului, 
firea şi fiinţa etc. 

Analiza îşi are un exerciţiu al ei, distinct, în aria 
interpretării teoretice. Căci demersul lui Vasile Avram este 
unul de ordin filosofic, acolo unde alţii mai putin 
acomodati cu percepţia magicului n-ar fi găsit nimic 
deosebit. E cu atât mai mare meritul autorului cu cât 
instituie un mod de a cugeta asupra a tot ce ne înconjoară, 
pentru ca apoi să ajungă la lumea din gând, deseori 
tulburătoare. Ar fi suficient să notăm din spațiul larg de 
cugetare răsfrânt în paginile carpii ideea despre „timpul 
omului traditional, urmărit în  infinitezimala lui 
manifestare, dar şi în relaţia de esenţă cu timpul omului 
modern, pentru a conchide că cel dintâi „se integrează în 
durata cronologică asemeni unui arbore într-o pădure sau 
unui spic într-un snop”. 

Fiecare capitol sau element de referinţă al acestuia 
deschide ineditul unor interpretări de durată în sfera 
culturii populare tradiţionale. Efectul acesta rezultă şi 
dintr-o vădită si profundă cunoaştere a substanţei 
originare a acestei culturi, cu reflexele ei adâncite în fiinţa 
autorului, care se simte chemat să le înfăţişeze în 
vastitatea unui plan al cunoaşterii, relevând adevăruri şi 
sugestii pentru alte căutări de acest fel. 

Să adăugăm că stilul autorului dă încărcăturii 
ideatice a cărţii o notă de monumentalitate şi de firească 
elaborare clasică, şi cu atât mai mult comunică înţelesuri. 
La urma urmei, aceste înţelesuri pot fi şi sunt nişte sinteze, 
concentrând în ele înțelepciunea noastră tradițională, 


prinsă şi cuprinsă în magica alcătuire, a lumii din poveste, 
din snoavă, din tâlcurile ei şi din toate „tainicele izvoare 
ale firii” către care s-a îndreptat, ca să ni le descopere, 
sträduinta reuşită a autorului. 

Cartea de faţă este o mărturie în toate cele de mai 
sus. 

VASILE VETISANU 

A vorbi astăzi despre magie altfel decât despre o 
curiozitate pitorească a trecutului comportă cel puţin două 
riscuri. Primul: de a stârni dezaprobarea, sau măcar 
zâmbetul ironic al unora dintre oamenii de ştiinţă - cei 
care au ajuns de mult la concluzia că magia nu este decât 
9) pseudoştiinţă (pseudotehnică, pseudoreligie, 
pseudoartă), apărută şi dispărută odată cu ignoranta 
(ştiinţifică, fireşte) a umanităţii. Al doilea: de a trezi 
interesul, nu mai puţin de temut, al „spiritualilor” - cei 
care încearcă prin mijloace oculte să-şi astâmpere setea de 
transcendent si dezamăgirea că ştiinţa întârzie să 
răspundă, deşi promite cam de multişor, la întrebările 
fundamentale ale vieţii. 

Dar dacă magia, ca fenomen antropologic, nu trebuie 
judecată, precum vom vedea, prin prisma unor criterii 
scientiste rigide, cu atât mai mult ea nu trebuie 
confundată cu ispitirile sporadice ale misterului, chiar 
dacă finalitatea demersurilor e în bună parte aceeaşi. 
Fiindcă cei care-şi caută îndeobşte destinul în cărţi de joc, 
cafea, chiromanţie sau horoscoape de toate tipurile stau 
faţă de magie - considerată ca sistem de semne, ca energie 
acţională şi ca practică efectivă - asemeni unor ramuri 
răzlețe faţă de corola unui copac. Ei încearcă să asimileze 
unui orizont esoteric preceptele de dată recentă ale 
ştiinţei, să găsească suporturi criterologice pentru 


fenomene  scăpate de sub controlul pozitivismului 
demonstrativ al fizicii, chimiei, biologiei sau psihologiei (cu 
alte cuvinte, să extragă „un principiu universal din fapte 
particulare”, cum spune R. Guénon (71, p.28), să forţeze, 
pe baza unei logici răsturnate, armonia contrariilor, să 
elaboreze mereu ipoteze noi pe care să le transforme 
automat în axiome, ori pur şi simplu să întoarcă spatele 
ştiinţelor exacte şi să se cufunde într-un labirint ocult unde 
mişună de-a valma teosofia, misticismul, S.F.-ul şi alte 
formule de interpretare supraraţională a existenţei. 

10 CONSTELATIA MAGICULUI 

Magia este un fenomen pe cât de vast pe atât de greu 
de definit şi interpretat. Limitele lui se pierd între faldurile 
înşelătoare ale unui cosmos necunoscut şi, deopotrivă, în 
adâncurile întunecoase ale eului. El e când alb - când 
negru, când concret - când abstract, când reactionar - 
când inovator. Ti se pare uneori că l-ai prins într-o 
definiţie, şi numai deodată se desprinde de orizontul 
înţelegerii şi alunecă, asemeni argintului viu, în cea mai 
nebuloasă sferă de sensuri. 

Nu ne propunem nici pe departe să-i cuprindem 
contururile într-un inventar de forme şi cu atât mai puţin 
să-i teoretizăm exhaustiv statutul ontologic. Intenţia 
lucrării de faţă este să arunce o punte de legătură între 
câteva repere stabile din proteicul său corpus de 
manifestări şi să încerce un răspuns la tulburătoarea 
întrebare dacă el există ca adevăr existenţial sau e o 
simplă himeră a ceasurilor noastre de spaimă în faţa 
universului. Ea pleacă, în esenţă, de la câteva fapte 
particulare ce ar putea fi grupate într-o serie taxonomică 
transfinită pe baza sâmburelui lor de realitate eficientă. 

* 


În finalul volumului al doilea din Istoria credințelor şi 
ideilor religioase, M. Eliade relatează (fără comentarii) o 
întâmplare petrecută la începutul anului 1940 în staţia de 


autobuz de la Eleusis - acolo unde oamenii se închinau 
Sfintei Demetra chiar şi la mai bine de un mileniu şi 
jumătate după ce, în anul 396, goții migratori incendiaseră 
sanctuarul celebrelo-mistere păgâne. S-a ivit ca din 
pământ o bătrână „slabă şi uscată, dar cu ochii mari” care, 
după ce i-a certat pe oameni că sunt răi şi egoisti, 
profetindu-le dezastre, a dispărut la fel de misterios, spre 
stupefactia mulţimii. 

Evenimentul face parte dintre nenumăratele 
manifestări în lume ale unei realităţi oculte despre care 
pot depune mărturie mulţimi întregi de oameni. El a şi 
fost, de altfel, amplu comentat nu numai în presa vremii, ci 
şi în scrierile unor savanţi contemporani, fără să i se 
găsească, fireşte, un loc pe vasta tablă a explicatiilor 
ştiinţifice raţionale. Căci o bătrână care apare pe nepusă 
masă exact în locul unde secole de-a rândul misterul făcea 
parte din existenţa obişnuită a oamenilor şi unde generaţii 
după generaţii au practicat cultul celor două stranii zeițe 
ale pământului, poate avea semnificaţii mult mai ample 
decât un simplu fapt divers receptat de mass-media. Ea 
poate fi întruparea unui semn, a unui simbol, a unui mesaj 
transmis astfel de o realitate transcendentă despre care 
continuăm să nu ştim mare lucru, în ciuda numeroaselor 
credinţe ce i s-au consacrat. Cu atât mai mult cu cât 
apariţia ei îi contrariază deopotrivă pe oamenii de ştiinţă 
(cei däruiti experimentului riguros şi sistematic în limitele 
realităţii senzoriale), pe creştinii dogmatici (cei ce 
limitează hierofania la întruparea Logosului Christic) şi pe 

nenumăraţii atei preocupaţi exclusiv de semnalele 
vieţii terestre. 

Dar nu asupra unor posibile interpretări ale acestui 
eveniment dorim să atragem atenţia, ci asupra unui fapt 
mult mai simplu şi mai uşor de demonstrat din perspectiva 
unei relaţii între exoteric şi esoteric: funcţia fenomenului 


magic în existenţa cotidiană a oamenilor. Ne-am amintit de 
această întâmplare într-o recentă cercetare de teren, când 
o bătrânică din Săcel Maramureş, locuind singură într-o 
casă veche, cu busuioc aşezat sub icoane, ne-a invitat la 
grajd să ne arate vitelusul adus pe lume cu câteva zile 
înainte de o junincă la prima fătare. Viţeluşul e frumos, 
spunea ea, n-are de ce să se plângă, dar e necăjită că, în 
momentul travaliului, coapsa dreaptă a junincii s-a 
invinetit din cine ştie ce pricină si, ca urmare, una dintre 
tâtele ugerului a rămas stearpă. Ceea ce n-o să-şi ierte 
niciodată este că l-a chemat atunci pe tehnicianul 
veterinar, în loc să apeleze, ca de obicei, la o 
descântătoare. E sigură că dacă ar fi procedat de la 
început „cumsecade”, juninca n-ar fi pätit nimic rău. 
Cuvintele ei ne-au mai trimis şi la un alt caz, relatat 
de C. Lévi-Strauss în Antropologia structurală (p.221 - 
246): şamanul unui trib indian din Panamă rezolvă o 
naştere dificilă printr-un ritual magic având în centru o 
incantaţie-descântec. Fără intervenţie chirurgicală, fără 
alte medicamente decât cuvântul cu putere analogică 
istorisind demersul unor spirite benefice pentru a alunga 
boala, neputinta şi dprerea stârnite de o zeiţă malefică. 
Îndată ce descântecul a fost rostit, femeia (căci, aici, 
despre o femeie era vorba) s-a eliberat de chinurile ce o 
munciseră toată noaptea şi a născut uşor un copil sănătos. 
Dincolo de similitudinile dintre credinţe şi practici 
magice proprii unor popoare aflate pe meridiane diferite, 
stârneşte uimire faptul că, în ciuda unei lupte acerbe 
declanşate împotriva magiei prin toate mijloacele de 
persuasiune ale ştiinţei, există încă semne că prestigiul ei 
n-a apus cu totul. Aveau să ne confirme acest lucru şi alte 
câteva bătrâne din Maramureş, Gorj, Ţara Făgăraşului şi 
Tara Chioarului (zone în care am efectuat cercetări 
personale), ca şi numeroasele mărturii ce ne-au stat la 
dispoziţie în bogata bibliografie a acestui domeniu. 


Mărturisirea făcută nouă de Maria Chiş din Săliştea 
Maramureşului despre modul cum s-a vindecat de cancer, 
(vezi pag...) se leagă uşor, precum vom vedea, de cea a 
unei informatoare din Drăguş Făgăraş, transcrisă de 
Ştefania  Cristescu-Golopenţia în cadrul anchetei 
desfăşurate acolo de echipa sociologică a lui D. Gusti: „eu 
am văzut multe şi am umblat pe la doftori. Da lucru 
boresăsc ăla e, să ştii. Dacă e omul beteag, să te duci să iei 
apă din nouă izvoare”... etc. (43, p.19) 

Toate acestea, raportate la consideratiile teoretice 
asupra magiei emise de atâtea mari personalităţi din 
domeniul etnologiei, filosofiei, psihologiei şi ştiinţelor 
pozitive care nu s-au lăsat antrenati de curentul 

pozitivist ce marchează gândirea modernă, resuscită 
mereu şi mereu o întrebare fundamentală: care să fie 
mecanismul ce ţine în acţiune perpetuă nişte credinţe şi 
practici despre care raţiunea noastră nu poate da seamă 
nici măcar în momentele ei de maximă concentrare? Să fie 
doar presiunea unei iluzii sau a unei autoamăgiri asupra 
conştiinţei oamenilor trăind în ignoranță (cum se afirmă în 
mai toate lucrările de propagandă ştiinţifică împotriva 
„credințelor deşarte”)? Sau poate că, dimpotrivă, suntem 
în faţa unui tipar arhetipal pe care noi, încorsetaţi cum 
suntem în universul informaţional al sfârşitului de secol 
douăzeci, nu ni-l mai putem însuşi şi conştientiza? 

Am preferat pentru un început de răspuns logica 
simplă şi onestă a unui Tudor Pamfile - un foarte harnic 
cercetător al fenomenelor magice din tradiţia românească 
- după care „veacurile cu niciun chip nu puteau consfinti 
ceva spre paguba omului” (111, p.6) şi supoziţia că, într- 
adevăr, dacă n-ar fi avut o motivaţie mai adâncă bazată pe 
convingeri şi experienţe de fiinţă, magia şi-ar fi găsit de 
mult sfârşitul printre fenomenele cu caracter vremelnic ale 
istoriei. 


* 


Departe însă de noi gândul de a ne lăsa coplesiti de 
prolixa cazuistică a magiei care, azi ca întotdeauna, face 
victime chiar şi în rândul celor mai stăpâni pe ei 
intelectuali, ori de argumentele unei logici pararationale 
îndemnând la tăcere iniţiatică. Am ales drumul ce ni s-a 
părut a fi cel mai onest şi mai promiţător, drumul 
cercetării prudente şi sistematice în orizontul tradiţiei 
româneşti a domeniului, coroborat cu cel al analizei, 
comparării şi meditatiei asupra faptelor înregistrate în 
teren. Şi poate că n-am fi redactat acest studiu dacă pe 
parcursul cercetării n-am fi ajuns la o constatare oarecum 
surprinzătoare pentru cei ce nu s-au aplecat mai stăruitor 
asupra temei: faptul că, dincolo de fondul comun moştenit, 
asemeni altor popoare, dintr-o prezumtivă „ştiinţă 
holistică” a Vârstei de Aur, gândirea magică românească 
are un specific cu totul aparte, conferit de câteva condiţii 
speciale în care românii şi-au croit fiinţa spirituală: 1) 
existenţa neîntreruptă, încă din zorii preistoriei, în acelaşi 
spaţiu - un topos al cărui axis e bine ancorat în bolțile 
cosmosului; 2) caracterul ortodox al credinţei creştine, în 
care sunt impregnate în mod neconflictual rituri de 
provenienţă păgână, mai ales din patrimoniul cultului lui 
Zalmoxis, şi care au creat acel „creştinism cosmic” despre 
care vorbeşte Mircea Eliade; 3) personalitatea spirituală 
contemplativ-echilibrată, înclinată în acelaşi timp spre 
reverie şi practică empirică, a tipului etnic românesc. 

Precum se va vedea, în tradiţia românească nu sunt 
atestate, ca în Occidentul european, nici magia neagră 
propriu-zisă (cea care se revendică de la diavol), nici 
spiritismul, nici vampirismul, nici cultele 

satanice, nici alte formule excesive ale magiei - dar 
nici ascetismul depresiv al mitologiilor orientale cultivând 
fatalismul extrem, inactiunea, contemplatia goală, 


contemptus mundi. Credintele şi practicile magice ale 
românilor sunt mai degrabă fragmente ale unei simfonii 
cosmice care reglează şi întreţine o subtilă dar bine 
fundamentată logic relație între om, natură si 
transcendenţă. 

Şi, cu riscul de a oripila iarăşi spiritul unor 
intelectuali prea grabnici a reclama nivelarea specificului 
nostru în context european, trebuie spus că modelul 
românesc de convietuire dintre om şi natură, dintre om şi 
cosmos, departe de a merita disprețul cu care e tratat de 
aşa-zişii „cetăţeni ai universului”, ar putea constitui o 
posibilă rezervă de existenţă demnă de interes şi pentru 
Occidentul care, în ciuda performanţelor sale tehnico- 
ştiinţifice (sau poate tocmai de aceea?), parcurge o gravă 
criză a spiritului, diagnosticată pe rând de Nietzsche, 
Spengler, Berdiaev, R. Guenon, Soljeniţin, Eliade, Noica şi 
alţi mari gânditori ai secolului nostru. Dacă, aşa cum 
stipulează etnopsihologia, fiecare naţiune conştientă de 
sine este un holomer al umanităţii, un posibil model pentru 
o matrice stilistică globală, cu siguranţă că cel romanesc 
are toate şansele să prindă rădăcini adânci într-o istorie 
eliberată de isteria progresului cu orice preţ, tocmai prin 
capacitatea lui de a se mlădia asupra firii, cum ar spune 
Noica, de a da un răspuns bun atât semnalelor inteligibile 
cât şi celor metalogice emise spre noi de marele computer 
al universului. 

Lucrarea nu-şi propune nicio inventariere, nicio 
adăugire de date şi nicio descriere din perspectivă exclusiv 
etnologică a fenomenului magiei. Scopul ei e de natură 
larg antropologică: a încerca o explicaţie acceptabilă 
pentru un comportament uman aflat la limitele normalului, 
aşa cum îşi propusese - fără însă să mai realizeze - Gh. 
Pavelescu în prefața uneia dintre cele două studii 
consacrate magiei (singurele, la noi, care îmbină 
cercetarea practică de teren cu o viziune semnificantă 


asupra magiei, de sorginte blagiană). După ce efectuase, 
spune el, o investigaţie de teren de tip etno-sociologic 
(115) şi o privire teoretică comparativă asupra substanţei 
magice (116), urma să elaboreze „o a treia lucrare, de 
sinteză şi teorie finală, care va căuta să răspundă la acel 
„de ce” al fenomenelor magice şi să fixeze locul pe care-l 
ocupă magia în evoluţia spiritului omenesc” (115* p.17). 

Nu e însă deloc uşor să răspunzi la o asemenea 
întrebare - şi nu e de mirare că Gh. Pavelescu n-a făcut-o. 
Te loveşti mereu de antinomii, de piste false, de o cenzură 
intrinsecă a fenomenului. Terenul îţi alunecă de sub 
picioare îndată ce pui în operaţie o prejudecată, ori te laşi 
prea mult ghidat de raţiunea ştiinţifică proprie veacului 
nostru. De aceea am 

Încercat să ne ferim de verdicte, de afirmaţii 
neargumentate şi mai ales de pericolul căderii într-un 
banal excurs parapsihologic, cum se întâmplă cu atâţia 
autori contemporani preocupaţi de temă. 

O constatare încă la fel de surprinzătoare ca aceea 
referitoare la specificul gândirii mitico-magice româneşti 
ne-a prilejuit, precum se va vedea, relationarea 
fenomenului magiei cu ultimele teorii din arsenalul 
ştiinţelor pozitive şi umaniste. Mai ales noile experienţe 
din domeniul fizicii, astronomiei, biologiei (geneticii) şi 
psihologiei oferă - aparent paradoxal - o bună motivaţie 
ontologică şi gnoseologică gândirii magice tradiţionale. 
Dacă, pentru a da un singur exemplu, se admite faptul că 
informaţia e o a treia dimensiune, de sine stătătoare, a 
universului (alături de substanţă/materie şi de energie), 
multe practici considerate până nu de mult oculte se pot 
explica prin circuitul ei neîntrerupt care atinge şi zonele 
unei „ordini implicate”, ale unei ,ortoexistente” 
modelatoare pentru universul perceptibil cu simţurile. Se 
vorbeşte tot mai insistent de o aşa numită Inteligență a 


Universului (cu sinonimele: Spiritul Cosmic, Inteligența 
Materiei, Totalitatea  Totului, Marele Anonim, Ideea 
Absolută sau, pentru teologi, un Dumnezeu creator şi 
diriguitor al imensului mecanism care este universul 
conştientizabil), de o continuă vibraţie a unor „supercorzi” 
mlădiate de arcuşul spiritului uman - unic, se pare, de 
acest tip, în cosmos - de conductibilitatea informaţiei 
primare prin întregul lanţ al materiei eliberate de teribila 
descărcare energetică a big-bang-ului. Relaţiile dintre 
toate acestea şi determinismul magic deschid, precum se 
va vedea, orizonturi de-a dreptul fascinante. 


Având în vedere faptul că lucrarea se va integra într- 
un studiu mai amplu asupra valorizării existenţiale a 
tradiţiei româneşti (care, dacă vom avea răgazul să-l 
încheiem, va arunca o privire şi asupra mitologiei, 
ritmurilor cosmice, mentalităților, fenomenului religios şi 
vieţii de zi cu zi din societatea românească tradiţională) n- 
am stăruit decât tangential asupra sistemului de relaţii pe 
care le deschide domeniul cercetat. Am fost însă obligaţi, 
pentru o cât mai cuprinzătoare definire a constelatiei 
magicului, să-l privim în raport cu celelalte manifestări ale 
spiritului (ştiinţa, religia, arta, istoria, filosofia, ocultismul 
savant, parapsihologia, teosofia etc) ca şi cu manifestările 
similare din alte spaţii de cultură, în special Occidentul 
european. Lucrarea încearcă, deci, să nu omită nimic din 
ceea ce ar putea arunca o lumină mai clară asupra unui 
univers antropologic atât de controversat şi totuşi atât de 
puţin studiat la modul serios care este magia. Ea îşi 
propune mai ales să contribuie la corectarea unor false 
interpretări ale fenomenului din partea spiritului pozitivist, 
înrădăcinate, din păcate, adânc în conştiinţa oamenilor: 
cele după care magia nu e decât o mostră de ignoranță şi 
înapoiere în care 

trăiau strămoşii noştri. 

Dat fiind că pe parcursul documentării acestei cărţi - 
în paralel cu propriile cercetări de teren - am consultat o 
bibliografie extrem de vastă şi de diversă, ne-a fost 
imposibil să operăm toate referintele într-o ordine 
detaliată si  cursivă fără riscul supraîncärcärii si 
fragmentării inutile a textului. Aşa se face că unele locuri 
comune ale fenomenului, ca şi unele date existente în 
culegerile aproape tuturor cercetătorilor, au fost 
menţionate fără indicaţii bibliografice, cu excepţia, fireşte, 
a cazurilor când trimiterea capătă prin ea însăşi o 
semnificaţie nominală în text. 

* 

Bibliografia de la sfârşitul lucrării este, şi ea, 
minimală, cuprinzând doar lucrările care s-ar putea 
constitui drept repere elective în sinuosul labirint al temei 
abordate. S-a scris extrem de mult despre magie în 
general şi despre cea românească în special, dar nu s-a 
stăruit îndeajuns, după opinia noastră, asupra sensurilor, 
semnificatiilor, relaţiilor şi, mai ales, statutului axiologic al 
acesteia. Practic, s-a mers pe mai multe drumuri paralele: 
pe de o parte studiile şi cercetările de etnografie şi folclor, 
utile pentru o cercetare in extenso, dar păcătuind ades 
prin descriptivism si factologic ori pierzându-se în 
labirintul unui barbarism semiotic modern, pe de alta 
eseuri filosofice sau ştiinţifice de o mare adâncime a 
gândirii dar insuficient ancorate în realitatea etnologică 
concretă şi, în fine, speculaţii teoretice mai mult sau mai 
puţin coerente asupra laturii oculte (paranormale) a temei. 

Lucrarea noastră încearcă o modestă relaţie între 
cele trei vârfuri ale triunghiului, sprijinindu-se, în 
cuprinsul ei, şi pe câteva citate selectate din autori 
preocupaţi, într-un fel sau altul, de această temă. Rostul 
lor constă nu atât în a justifica şi argumenta o idee, cât în 
a puncta functional şi relational, ca într-o întâlnire 


vectorială, un câmp de semnificaţii constituit în urma unui 
demers hermeneutic pe marginea datelor selectate pentru 
analiză. 

Compoziţia însăşi a cărţii nu e una liniară (suitoare 
sau coborâtoare) ci oarecum concentrică (mai exact spus: 
în spirală) încercând o apropiere de proteicul fenomen al 
magiei prin „târcoale” succesive care să ducă în final la o 
cât de posibilă iluminare a sensurilor. Dacă ne-am putea 
permite un paradox (specific gândirii magice) am spune că 
am încercat să-l înconjurăm printr-o linie dreaptă. 

În fine, poate că nu e inutil a specifica din capul 
locului că autorul n-a avut niciodată vreo experienţă 
magică (ocultă) personală, dar că a trăit multă vreme cu 
gândul în compania unor mari iniţiaţi (magi, vrăjitori, 
taumaturgi) care au exemplificat cu fiinţa lor fiinţa 
universului. Fără a 

Incerca să-i imite (căci e conştient de pericolele 
jocului cu paranormalul) dar şi fără ale, striga mereu în 
faţă, cu glasul înglodat în imanentä al promotorilor 
curentului ştiinţific pozitivist: „tu nu exişti!” 

Nădăjduim ca în finalul lecturii cititorul să ajungă şi 
el, dacă nu la o reconsiderare radicală a fenomenului 
magico-simbolic, măcar la o acceptiune a lui eliberată de 
prejudecăţi, în consens cu  amplele deschideri 
contemporane ale ştiinţelor spiritului. 

O FENOMENOLOGIE A LIMITEI 

1. Departajări conceptuale 

Multă vreme s-a crezut că gândirea mitico-magică 
este, asemeni celei religioase, într-un raport direct 
proporţional cu primitivismul unei colectivităţi umane, cu 
situarea ei pe o treaptă inferioară de cultură, mai ales 
după ceâylor, Lang, Frazer, Levy-Bruhl, Malinovski, Lévi- 
Strauss şi mulţi alţii au disecat în vaste analize gândirea 
sălbatică - „prelogică” sau „concretă” - specifică unor 


triburi uitate de timp în desişurile nesfârşite ale pădurilor 
tropicale. Este ceea ce s-a numit la un moment dat metoda 
etnologică în ştiinţele sociale - combătută apoi cu propriile 
ei arme, transformată, adaptată, restrânsă sau lărgită în 
funcţie de necesităţile demonstraţiei, asimilată uneori cu 
antropologia (socială sau culturală), alteori cu etno- 
sociologia, etnopsihologia, etnosemiotica etc. 

Primele comunicări asupra vieţii unor triburi 
primitive, efectuate de cercetători care au trăit mai mulţi 
ani în mijlocul acestora, au făcut senzaţie nu atât prin 
ineditul unor situaţii existenţiale aduse la cunoştinţa lumii 
civilizate, cât prin convingerea că, în sfârşit, a fost 
descoperită metoda sigură de explicare a progresului 
umanităţii „de la sălbăticie, prin barbarism, la civilizaţie”, 
cum se exprima unul dintre promotorii acestei teorii. 

Dar încă din start părerile au fost împărţite în două: 
una care susţine că gândirea şi mentalitatea primitivilor 
sunt cu totul diferite de ale popoarelor civilizate, 
reprezentând o fază prelogică, metaforică sau mitologică a 
umanităţii (ca şi cum ar fi locuit o altă planetă cu alte legi 
ale relaţiei om-natură) şi o a doua care identifică în 
gândirea sălbatică un stadiu inferior al aceluiaşi sistem 
logic - o viziune diacronică luminând sincroniile înlănţuite 
în istorie ca structuri semnificative. 

Ambele însă creează un hiatus între existenţa omului 
primitiv 

(anistoric) şi cea a omului modern, pierzând din 
vedere continuitatea evoluţiei prin intermediul a ceea ce 
am putea numi societatea tradiţională propriu-zisă, cea 
care realizează o sinteză între perspectiva mitico-magică 
asupra lumii şi impactul fenomenologiei istoriei în 
existenţa umană. Vom vedea mai încolo în ce constau 
caracteristicile acestui tip de societate - considerată de noi 
nu doar ca un stadiu oarecare de evoluţie istorică a 


umanităţii, ci şi ca rezervor mereu actualizat al unor 
modele specifice de gândire, comportament şi atitudine 
faţă de existenţă. Deocamdată să mai notăm că mai ales 
prin contribuţia lui M. Eliade, viziunea istoristă asupra 
existenţei a fost în bună măsură depăşită, ajungându-se la 
concluzia că gândirea mitico-magică şi cea religioasă sunt 
constante ale omului de pretutindeni şi dintotdeauna. chiar 
dacă. expulzate fiind în subconştient, se manifestă uneori 
sub forme, idei şi reacţii în aparenţă stranii. Omul - omul 
normal, fireşte - nu poate vietui fără a-şi ancora fiinţa într- 
un orizont suprasenzorial care să-i potolească foamea de 
transcendent, să compenseze lipsa de perspectivă a 
existenţei pur istorice şi să ofere speranţa că vor fi 
răzbunate cândva injustitia, suferinţa, inegalitatea socială, 
dezamăgirile de tot felul inerente lumii acesteia. 

Pe termen lung, viaţa fără utopic devine irespirabilă. 

E.M. Cioran 

Libertatea de a face istorie, cu care se mândreşte 
omul modern, este iluzorie pentru cvasitotalitatea genului 
uman. Îi rămâne cel mult libertatea de a alege între două 
posibilități: 1) să se opună istoriei pe care o face o infimă 
minoritate (şi, în acest caz. el are libertatea de a alege 
între sinucidere şi deportare): 2) să se refugieze într-o 
existență subumană sau în evaziune”. 

Mircea Eliade 

2. Gândirea magică - o constantă umană 

Rezultă deci că orice interpretare a sensului şi 
condiţiilor vieţii umane trebuie să ţină seamă de această 
perspectivă  transistorică prezentă ca o  invariantă 
funcţională a unui sistem de modele existenţiale sintetizate 
dincolo de evoluţia biologică a speciei, cu rădăcinile în 
zonele atât de obscure pentru noi ale unei gândiri magico- 
simbolice raportate la arhetipuri şi cu capătul celălalt în 
perimetrul dogmei. Nu o gândire prelogică, cum credea 
Levy-Bruhl, ci totuşi un complex de „concepte-imagini” 


subordonate unui alt tip de determinism decât cel laplace- 
ian, unul care face posibil saltul de la parte la tot, de la 
concret la abstract, de la pozitiv la negativ prin mijlocirea 
nucleului mitic la care se 

raportează. Lucian Blaga a analizat. Între alţii, în 
Eonul dogmatic, Despre gândirea magică şi alte lucrări 
acest tip de gândire deosebită nu numai, de cea rationalist- 
ştiinţifică, ci şi de cea dogmatică propriu-zisă - cea care 
acceptă ilogismul. În mod deliberat, ca nivel de referinţă 
pentru cunoaştere. De remarcat că, în concepţia lui Blaga, 
atât gândirea dogmatică cât şi cea mitico-magică răspund 
unor adânci necesităţi spirituale şi sunt în relaţie directă 
cu un anume simţ al transcendentei specific omului de 
pretutindeni şi dintotdeauna. M. Eliade duce şi mai 
departe această idee. raportând gândirea mitico-magică nu 
doar la structurile conştiinţei profunde, ale psihologiei 
abisale, ci şi ale comportamentelor, habitudinilor şi 
aspirațiilor obişnuite ale omului, Jnclusiv ale celui modern 
- corespondente ale nevoii de sacru. (52, 56) 

Formularea în termeni moderni a unui mit arhaic 
trădează cel putin dorinţa de a găsi un sens şi o justificare 
transistorică evenimentelor istoriei. 

Mircea Eliade 

3. Contradictii stilistice 

Contradicţia între esenţă şi aparenţă intervine însă 
îndată ce luăm în seamă schimbările survenite în 
mentalitatea oamenilor pe parcursul ultimelor etape ale 
evoluţiei: timpul nu mai e ciclic şi reversibil în succesiunea 
anotimpurilor, ca la omul societăţii arhaice, prezenţa 
zeului tutelar nu mai e atât de vizibilă şi de relevantă, 
realitatea metafizică nu încetează să se îndepărteze de cea 
pământească. Un din ce în ce mai accentuat simţ al raţiunii 
practice ne ţine legaţi de contingent şi ne stânjeneşte 
accesul la transcendenţă. Preocupati excesiv de potentarea 


senzatiei şi robiti valului informaţional al societăţii (post) 
industriale, greu mai găsim timpul şi dispoziţia unei priviri 
dincolo de cotidian. lar consecinţele nu pregetă, mai 
devreme sau mai târziu, să apară: se iscă în viaţa fiecăruia 
cel putin un moment când, simțindu-se prins în tentaculele 
unei angoase fenomenologice, îngrozit de golul din jurul 
său. fie că devine predispus, cum spune Eliade. la 
sinucidere, fie se grăbeşte să caute, cu o ridicolă 
febrilitate, un capăt de imanentä pe care să o populeze cu 
zei personali. 

Trăim astăzi imposibilitatea găsirii unei forme de 
viaţă autentice. Din lume nu ne întâmpină decât puține 
adevăruri şi fapte care să ofere siguranţă şi care să-l poată 
susține pe individ în conştiinţa sa de sine. 

K. Jaspers 

Totdeauna când viaţa ne pliază sub severa sa 
disciplină simţim în noi o rezistenţă contra inexorabilului, 
monotoniei gândirii, exigențelor 

probelor realităţii. Pentru că ea ne privează de multe 
prilejuri de plăcere, raţiunea devine un inamic de sub 
jugul căruia ne smulgem cu bucurie, cel putin temporar, 
abandonându-ne seductiilor nerationalului. 

S. Freud 

Semnificativă e, în acest sens, încercarea omului 
modern de a-şi astâmpăra nostalgia mitului prin surogate 
de tot felul, de la straşnicele chefuri prilejuite de vreo 
aniversare  (succedanee ale sărbătorilor ritualice de 
odinioară) până la aderenţa la secte religioase stranii, 
nenaturale, excesiv eshatologice, dar şi - ca un revers al 
medaliei - printr-o îngustare instinctuală forțată, 
mecanică, a orizontului de cunoaştere şi acţiune care să-i 
dea iluzia ieşirii din istorie. lată cum sintetizează A. Toffler 
efectele produse de şocul mutatiilor existenţiale survenite 
în profilul omului modern: „O faună socială cu tot felul de 


ciudätenii - de la biserici psihedelice şi universităţi libere 
până la oraşe ale ştiinţei în Arctica şi cluburi pentru troc 
de neveste în California. De asemenea se ivesc specimene 
stranii: copii care la 12 ani nu mai au nimic copilăresc în 
ei, adulţi care la 50 de ani se comportă ca nişte copii de 12 
ani. Apar oameni bogaţi care se joacă de-a sărăcia, 
programatori de calculatoare care se îndoapă cu LSD, 
anarhişti care, sub cămăşile lor murdare de doc, sunt de 
fapt nişte conformişti revoltători şi conformişti care, sub 
gulerele lor scrobite, sunt în realitate nişte anarhisti 
revoltători. Apar preoţi căsătoriţi şi predicatori atei şi evrei 
budişti zen. Avem pop... şi op... şi artă cinetică... Există 
cluburi de play-boys... amfetamine şi tranchilizante... 
mânie, belşug şi uitare. Multă uitare” (146, p.22). 

Uitarea nu este, fireşte, decât o altă modalitate - 
subconştientă - de racordare la timpul mitic (anistoric, 
regenerabil) prin refuzul integrării în prezentul istoric. 

Cei care încearcă, totuşi, o depăşire a golului 
existenţial şi a  prizonieratului istoriei prin mijloace 
eliberate din chingile raţiunii practice se văd prinşi într-o 
veritabilă capcană. Faptul că au pierdut simţul esotericului 
normat de mentalitatea magică specifică societăţilor 
tradiţionale îi împinge spre modalităţi inadecvate de 
sondare a „ascunselor puteri ale firii” - înţelese fie ca 
reverberatii ale divinității în imanenţă, fie ca prelungiri 
psihologice profane ale spiritului individual spre cel 
cosmic. Cei mai mulţi nu depăşesc perimetrul unor simple 
superstiții ori al unor banale stimulări ale autosugestiei, 
cum ar fi tentat să spună un medic psihiatru, bruiate şi ele 
de refuzul reflex, dobândit, al unui alt mod de gândire şi de 
acţiune decât cel cunoscut prin experimentul ştiinţific. 

căci „perspectiva magică, spune Blaga, constrânge 
experienţa să intre într-un angrenaj logic de mari 
subtilitati, rapindu-i cu aceasta drepturile de control” (12, 


p.152). 

Omul nu poate rezista multă vreme în atitudinea 
fundamentală a nihilismului. În condiţiile unei necredinte 
generale, omul cade mai curând în extrema unei credințe 
oarbe. 

K. Jaspers 

4. O informaţie care-şi ucide sistemul 

Ar fi aproape imposibil să enumerăm măcar, dar încă 
să şi definim variantele contemporane ale ocultismului. Nu 
ne referim atât la cele structurate în secte închise, cu 
caracter inițiatic, prin care o mână de indivizi familiarizați 
cu misterul se dedau sistematic la experiențe 
parastiintifice şi privesc cu dispreţ (un fel de „ce ştiţi voi!”) 
la mulţimea oamenilor-obisnuiti, ci la toți aceia care, 
întrevăzând existenţa unei realități extrasenzoriale, caută 
răspuns la întrebări neliniştitoare. Aceştia ar putea fi, 
totuşi, grupaţi în trei categorii: curioşii, şarlatanii naivi şi 
angoasatii incurabili. Primii sunt oameni refuzati de 
ştiinţele exacte (unde curiozitatea poate fi potolită printr- 
un exerciţiu experimentativ infinit), fie din pricină că sunt 
prea comozi spre a se înhăma la o cercetare sistematică, 
fie pentru că nu au vocaţia silogismului. Pentru ei, orice 
eveniment insolit - de la zborul unui OZN la istoria unui 
miracol şi de la o descoperire ştiinţifică epatantă la o 
vindecare miraculoasă - devine o hrană copioasă pentru 
spirit. Rechinii presei îi descoperă după miros şi le satisfac 
zilnic patima prin articole de senzaţie. 

Cea de a doua categorie vizează avantaje personale 
dintr-o sferă de fenomene pe care o asimilează unei loterii. 
Sunt aceiaşi oameni care uzează de celebra formulă „dacă 
există Dumnezeu şi eu nu cred în el, e de rău; dacă nu 
există şi cred, nu pierd nimic”. Ei încearcă să-şi ghicească 
în cafea, în stele sau în palmă momentul şi mijloacele prin 
care ar putea să se îmbogăţească, să câştige încrederea 
unui om politic, să cucerească dragostea unei femei, ori 


pur şi simplu „să devină fericiţi”. Clienţi ai horoscoapelor 
cotidiene, ai spiritismului divinator, ai jocului la loto, ai 
vrăjitoriilor vulgare. De ei profită ceilalţi şarlatani, cei 
lipsiţi de naivitate dar şi de scrupule, care nu cred în 
magie (ori nu le pasă de ea) dar speculează credulitatea 
primilor. Relaţia e similară cu cea dintre escroc şi escrocat 
sau, mai exact, dintre doi oameni care pun un pariu pe un 
fenomen sustras calculului probabilităților. 

În fine, cea de a treia categorie e formată din oamenii 
speriaţi la modul existenţial de necunoscut. Cei străbătuţi 
de o angoasă sufocantă, cei ce se tem de sfârşitul lumii, de 
catastrofe iminente, de acţiunea panterestră 

a spiritelor malefice, de ciocnirea pământului cu un 
asteroid sau o cometă rebelă, de moarte violentă, de 
transformări sociale bruşte, de suferinţă şi de durere, de 
totul. Pe aceştia nici măcar credinţa în Dumnezeu nu 
reuşeşte să-i liniştească, deoarece angoasa îi împinge să se 
întrebe mereu: dar dacă nu există Dumnezeu? Dar dacă 
Dumnezeu e rău şi răzbunător? Dar dacă a hotărât pentru 
mâine Marele Final? Pentru ei, orice semnal venit din afara 
realităţii senzoriale capătă proporţii eshatologice care le 
amplifică spaima, iar iniţierea - adevărată sau falsă - în 
ştiinţele oculte devine un mijloc de a-şi linişti spiritul. 
Dintre aceştia se recrutează membrii sectelor religioase 
extremiste care împânzesc astăzi globul, dar şi victimele 
unor profeti mincinoşi ori ale numeroşilor guru care 
propun ca soluţie terapeutică ieşirea din cotidian. De 
aceea ei şi apar în ochii majorităţii oamenilor ca nişte fiinţe 
bolnave ce trebuie mai degrabă duse la doctor decât luate 
în serios. Căci în mentalitatea omului modern a intervenit, 
ca o consecinţă a expansiunii cunoaşterii ştiinţifice, a 
psihanalizei în special, o ruptură între aşa numita „gândire 
normală” şi. iarăşi, aşa numita „gândire patologică”; 
cândva stări psihice confluente sau convergente în zonele 


subterane ale unei epistemologii parafilosofice, acum ele 
stau în arena existenţei pe poziţii contradictorii. 

In orice perspectivă neştiințifică (şi nicio societate nu 
se poate prevala de a nu participa la ea), gândirea 
patologică şi gândirea normală nu sunt în opoziție, ci se 
completează. 

C. Levi-Strauss 

Oamenii numiţi normali îşi văd, în general, de 
treburile lor zilnice fără să se întrebe mereu ce se întâmplă 
dincolo de zona de percepţie a propriilor simţuri. Ei sunt, 
ca să spunem aşa, imuni la miracol. Chiar dacă li s-ar fi 
întâmplat vreodată să-l înregistreze cu simţurile, tolba 
explicatiilor logice proprii argumentatiei ştiinţifice îi ajută 
fie să-l pună pe seama unor iluzii ale simţurilor, fie să-l 
integreze unei serii de fenomene încă rebele faţă de 
cercetarea experimentală, dar care nu peste mult timp vor 
deveni tot atât de banale ca şi „miracolele” imaginate 
cândva de un Jules Verne. Ceilalţi însă, pe măsură ce 
adună mărturii despre alte şi alte evenimente 
paranormale, se lasă obsedati de ele şi cad într-o stare de 
catalepsie psihică etichetată drept paranoică de cei din 
jurul lor, devin un fel de orfani ai simţurilor şi nu arareori 
se rup cu totul de existenţa socială. 

Toate trei categoriile sunt o ilustrare a remanentei 
credințelor şi practicilor magice în mentalitatea omului 
modern, dar ele nu mai pot forma, precum vom vedea, un 
sistem, o structură coerentă şi 

Instituţionalizată, ca în societăţile primitive sau 
tradiţionale. Ne aflăm în situaţia stranie în care prea 
marea cantitate de informaţii şi de programe ucide 
sistemul căruia i-a fost destinată. Sugestiile, soluţiile, 
retetele se bat cap în cap si nu o dată au un efect contrar 
celui scontat, compromitând în acest fel însăşi 
credibilitatea în fenomenele oculte. Apar nenumărate cărţi, 


reviste, filme, casete video menite să hrănească foamea de 
mister, de enigmă şi de suprafiresc a oamenilor. Unele fac 
profeţii senzaţionale prin gura unor iniţiaţi (ca de pildă 
Şapte ani apocaliptici de Ion Tugui), altele dau reţete de 
magie (La realite magique de R. de Lafforest), altele 
transcriu experiente personale din lumea paranormalului 
(India secretă de P Brunton sau Viaţă după viaţă de R. 
Moody) iar altele pur şi simplu aglomerează mistere peste 
mistere fără nicio logică şi fără nicio cheie de dezlegare, 
speculând naiva înclinaţie a receptorilor spre fenomenul 
ocult. Modelul acestora din urmă este mult gustatul film 
Twin Peaks, ai cărui autori au intuit că succesul în rândul 
spectatorilor contemporani constă în cantitatea de enigme 
îngrămădite pe metru pătrat de peliculă. Tot aici ar trebui 
menţionate romanele şi filmele polițiste a căror cheie e 
închisă şi ea în enigma pe care o speculează (ca de pildă 
Zece negri mititei de Agatha Christie), ca şi nu mai puţin 
numeroasele producţii de science-fiction cu soluţii în 
intuitiile de ultimă oră ale ştiinţelor naturii ori în „zona 
crepusculară” a raţiunii. Dar poate că acest exces de 
informaţie nu este decât un alt mod (suprasaturatia) prin 
care misterul, precum vom vedea mai departe, îşi apără 
hotarul, apărându-l în acelaşi timp şi pe om din faţa unei 
posibile alunecări în gol de tipul celei provocate de 
violarea „arborelui cunoaşterii”. 

Noi simțim că prejudecățile nu sunt totdeauna 
condamnabile, că uneori se pot justifica, că se dovedesc 
oportune dispensându-ne de o muncă inutilă. Aceste 
prejudecăţi nu sunt decât concluziile analogice ale 
judecăților deja bine fondate. 

S. Freud 

Nu mai putin haotice si rebele sunt explicatiile 
referitoare la superstitiile proprii omului modern, 
considerate de către aproape toţi cercetătorii ca 
„Ssupravieţuiri” (prelungiri) mai mult sau mai putin filtrate 


prin intelect ale comportamentului magic tradiţional. Ele 
sunt privite mai degrabă ca nişte reflexe ale psihicului 
funcţionând în stări confuze sau emoţionale decât ca un 
atribut comportamental fundamentat ontologic sau 
gnoseologic, ca nişte ciudăţenii ale unor persoane 
excentrice, tolerate cu zâmbete indulgente, fără a se lua în 
seamăcauzele, funcționalitatea şi impactul lor psihologic - 
etichetat, de altfel, şi el, ca iluzoriu şi amăgitor. 

5. Obstructia magicului 

Se pare că înţelegem atât de puţin şi de prost 
gândirea  mitico-magică pentru că suntem infectați 
spiritualiceşte nu numai cu virusul rationalist-stiintific al 
veacului, ci şi cu modelul educaţional la care suntem 
supuşi de vreo două secole încoace. Confuzia de sorginte 
iluministă între superstiție gratuită şi gândire mitico- 
magică a dăunat enorm evoluţiei spirituale europene. 
Aruncarea din albie a apei murdare cu copil cu tot l-a lăsat 
adesea pe om descoperit în faţa misterului, terorizat de 
expansiunea necontenită a agresivitatii tehnico-stiintifice, 
prăbuşit sub povara unei raţiuni excesiv intelectualizate. 
Chiar şi educaţia prin învăţare în şcoală a degenerat dintr- 
o pregătire a omului pentru viaţă într-o pregătire gratuită 
pentru ştiinţă. După ce iluminismul a pus semnul egalităţii 
între cunoaştere şi libertate („libertatea e imposibilă 
pentru ignorant” - era deviza Enciclopediştilor), epoca 
modernă a  absolutizat spiritul stiintifico-tehnic în 
detrimentul celui cultural-umanist, insistând exclusiv pe 
caracterul formativ de nuanţă abstract-matematică şi pe 
diviziunea specialităţii în tehnică. De aici şi deruta în care 
se găsesc absolvenţii şcolilor în momentul impactului cu 
practica existenţei, imposibilitatea lor de a se orienta în 
mersul destinului propriu, de a-şi asuma o concepţie clară 
asupra fiinţei. 

Știința şi-a impus să-şi emancipeze propriul şi unicul 


său imperativ etic: „a cunoaşte pentru a cunoaşte”, 
indiferent de consecinţe. 

E. Morin 

La toate acestea se adaugă însăşi propaganda 
desfăşurată, timp de aproape două milenii, de către 
teologia creştină, antrenată într-o amplă campanie 
împotriva gândirii mitico-magice, considerată ca o 
reminiscență periculoasă a păgânismului şi a ereziilor în 
mentalitatea lui homo religiosus. Nu o luptă împotriva 
ateismului (fenomen, se pare, necunoscut înainte de 
sfârşitul secolului al XVIII-lea), ci una urmărind reprimarea 
unor forme de cult ce nu se integrau cadrelor ritualice 
edictate de sinoadele ecumenice. Păgân nu însemna 
nicidecum ateu, ci necreştin sau eretic, unul care 
îmbrăţişează un alt tip de credinţă decât cel instituit prin 
Biserică, se abate de la canoane, interpretează în alt chip 
textul Sfintei Scripturi şi tradiţia ecleziastică.* 

Păgân vine de la pagus = sat, de unde reiese că 
creştinismul a întâmpinat o rezistenţă mai mare între 
locuitorii satelor, rămaşi timp îndelungat credincioşi 
cultelor religioase tradiţionale. De altfel, precum se va 
vedea, nici până astăzi n-au dispărut din tradiţia rurală 
unele reminiscente ale păgânismului antic - ce e drept, 
bine integrate în riturile şi datinile creştine. 

1. Orizontul mitico-magic 

Membrii societăţilor tradiţionale aveau o cu totul altă 
deschidere asupra realităţii extrasenzoriale şi 
extrarationale decât omul modern. Ei moşteneau din vremi 
imemoriale un sistem de datini, credinţe şi practici magice 
racordate la o viziune mitico-simbolică asupra existenţei, 
cu un alt raport determinativ om-natură-divinitate decât 
cel dedus prin conjunctii rationaliste pure din datele 
senzatiei şi percepţiei ştiinţific elaborate, cu un alt cod 
referential decât experimentul condus inductiv. Relaţia lor 


cu lumea înconjurătoare era de natură pragmatică şi etică, 
nicidecum conştient ştiinţifică. Curiozitatea de a cunoaşte, 
proprie omului dintotdeauna, nu avea nuanţa de gratuitate 
specifică omului modern, ea viza mai degrabă însuşirea 
unor date despre lume care să-i integreze unui cod de 
Semnificaţii deţinut de mitul originar, prin sondarea 
periodică a unor arhetipuri cu valoare gnoseologică. 
Noţiunile devenite astăzi esenţiale pentru raportul omului 
cu lumea - infinitul macro- şi microcosmic, timpul 
ireversibil, spaţiul omogen, cauzalitatea pozitivistă etc. - le 
erau absolut străine şi indiferente. Informaţiile pe care le 
primeau din exterior erau organizate într-o structură 
centripetală cu nucleul în inima mitului. Ele nici nu 
veneau, de altfel, prea de departe, cum vin astăzi, şi nici 
nu se înghesuiau sufocant pe toate lungimile de undă ale 
comunicaţiei. Simturile nu aveau încă „prelungitoarele” cu 
care să se poată iscodi alt spaţiu decât cel dat ca matrice 
existenţială suficientă şi alt timp decât prezentul etern. 
Ceea ce stătea dincolo aparţinea misterului refuzat 
simţurilor şi se definea printr-o paradigmă mitică. 

La o analiză adecvată şi obiectivă, se poate uşor 
constata” că, de fapt, omul societăţii tradiţionale nici nu 
avea nevoie de informaţii ştiinţifice 

coerente pentru a putea supravieţui. Magia era 
pentru el un ghid suficient - o Weltanschauung şi o armă 
existenţială. Setei lui de cunoaştere îi răspundea prea bine 
explicaţia mitico-magică, pe care nici prin gând nu i-ar fi 
trecut să o pună la îndoială, ori - şi mai puţin probabil - să 
încerce să o experimenteze pe o scară a determinatiilor 
ştiinţifice. Ţăranului dintr-un sat situat undeva „în centrul 
lumii” îi era absolut indiferent dacă lumina este corpuscul 
sau undă ori dacă pământul este rotund sau plat. Pământul 
întreg nu era lumea (lumea lui), ea se termina odată cu 
hotarul satului, cel mult cu zarea ceţoasă a orizontului 


unde sălăşluiau fiinţele adiacente lumii sensibile: sufletele 
strămoşilor, zeii, monstrii, zânele, duhurile rele sau bune. 
Dincolo de toate acestea era fie „străinătatea”, fie nimicul, 
haosul, un teritoriu amorf unde timpul stă încremenit pe 
muchii de stâncă ori pluteşte pe mişcătoarele cărări ale 
apelor. Dincolo era povestea: tărâmul celălalt, locul unde 
se bat munţii în capete, hotarul Scorpiei, Ghionoaiei sau al 
luiâinerete Fără Bätrânete şi Viaţă Fără de Moarte. Sus 
era cerul, dedesubt iadul. Cât de sus sau cât de adânc 
dedesubt, nu avea nicio importanţă. După cum nu avea 
importanţă pentru el că pământul se sprijină pe spinările a 
patru peşti enormi, pe o broască ţestoasă, pe grumazul 
unui uriaş ori pe patru coloane supradimensionate. Orice 
explicaţie era valabilă dacă venea prin tradiţie - prin 
tradiţia lui, fireşte. 

Ruptura operată în spațiu (spaţiul neomogen - n.n.) 
este aceea care permite constituirea lumii, pentru că ea 
este aceea care dezvăluie „punctul fix”, axa centrală a 
oricărei orientări viitoare. Atunci când sacrul se manifestă 
printr-o hierofanie oarecare, nu există numai o ruptură în 
omogenitatea spaţiului, ci şi revelarea unei realități 
absolute, care se opune nerealitätii imensei întinderi 
înconjurătoare. Manifestarea sacrului fondează, ontologic, 
lumea. 

Mircea Eliade în mentalitatea omului tradiţional 
funcţionează, prin urmare, un cu totul alt sistem de relaţii 
şi de determinatii decât cel statuat prin experimente si 
ipoteze ştiinţifice. Uneori sistemele se suprapun sau se 
întrepătrund, după cum vom vedea, dar nu pot coincide în 
integralitatea lor, din pricina nivelelor referentiale diferite. 
Nu e la mijloc nicio „eroare de apreciere” sau o „greşită 
interpretare a lanţului determinativ din partea gândirii 
magice”, cum au încercat mereu să demonstreze unii 
oameni de ştiinţă, şi cu atât mai puţin o „aberaţie logică”. 
Lucian Blaga observă că „determinismul magic e posibil 


fără de contiguitatea, în spaţiu şi timp, între cauză şi 
efect”, dat fiind că între termenii corelativi (parte-întreg, 
lucru-însuşiri, persoană-imagine, substantä-acident etc) 
coincidenta sau identitatea nu se stabileşte direct (cum 

Bruh] şi Cassirer), ci prin intermediul unui al treilea 
termen, de esenţa magică. Realitatea coincidentei, deci, nu 
se află la nivel fenomenologic. ei la nivelul „esenței 
magice” comune celor doi termeni: ce! al „unităţii magice 
între lucruri” şi cel al „puterii magice ce zace în ele”. 
Logica gândirii magice nu e diferită de a noastră (altfel nu 
i-am putea înţelege pe purtătorii ei), atâta doar că 
elementele cu care operează sunt altele, iar ideile sunt 
transferate într-un plan simbolic şi înţelese „într-un sens în 
care omului civilizat îi este imposibil să le întruchipeze” 
(11, p.260264). 

„Adevărata problemă - spune şi Levi-Strauss în 
legătură eu absurda, în aparenţă, relaţie efectuată de către 
popoarele siberiene între diverse boli şi leacurile lor - nu 
este de a şti dacă atingerea unui cioc de ciocănitoare 
vindecă durerile de dinţi, ci clacă, dintr-un anumit punct 
de vedere, este posibil a se stabili o legătură între ciocul 
ciocănitoarei şi dintele omului” (82. p.148) - dacă, prin 
urmare, poate funcţiona o taxonomie a relaţiilor stabilite 
de mentalitatea omului tradiţional între diverse obiecte şi 
fenomene. Din acest punct de vedere, conchide etnologul 
francez, magia se deosebeşte de ştiinţă mai puţin „prin 
ignoranță sau prin disprețul determinismului, cât printr-o 
experienţă de determinism mai imperioasă şi mai 
intransingentă şi pe care ştiinţa poate să o judece cel mult 
ca nesăbuită sau pripită” (83. p. 150). 

2. Hazard şi necesitate 

S-o judece, am adăuga noi, tot nesăbuit şi pripit, 
atâta vreme cât încă nu are nici ea - precum vom vedea - 
un sistem referential integral care să înglobeze şi 


„fenomenele inexplicabile”, „miracolele”, efectele aberante 
faţă de cauzele lor logico-stiintifice. Prea lesne sunt uneori 
considerate fenomenele paranormale drept simple 
întâmplări (coincidente) ori efecte ale amăgirii sau ale 
iluziei. Dintr-o optică oarecum ciudată, cercetătorii care s- 
au aplecat mai cu stăruinţă asupra lor, nu şi-au pus 
întrebarea dacă aceste fenomene îşi au sau nu raţiuni de 
existenţă în substanţa lor, ci s-au străduit mereu să 
găsească explicaţii pentru „atitudinea anormală” a 
oamenilor care le practicau. E ca şi cum cineva ar studia o 
bombă fără să ţină seama de funcţia ei primordială, aceea 
de a exploda, ci întrebându-se mereu cum s-a ajuns la 
invenţia unui obiect cu o astfel de funcţie şi ce l-a 
determinat pe inventator să creadă că, într-adevăr, bomba 
ar putea să explodeze. Iar dacă s-ar întâmpla cumva ca 
evenimentul exploziei să se producă în chiar timpul 
cercetării, el să fie pus pe seama hazardului, coincidentei 
sau iluziei. 

Atât de convinşi erau cercetătorii educați la şcoala 
pozitivismului modern că magia reflectă „o dereglare de 
comportament”, o „autoînşelare a gândului şi simţurilor”, 
încât n-au mai găsit cu cale să se întrebe de 

ce, totuşi, vreme de atâtea milenii ea a stat în prim- 
planul conştiinţei omeneşti. Logic ar fi fost ca oamenii s-o 
abandoneze în condiţiile în care ar fi observat că eficienţa 
ei e pur întâmplătoare, ba mai mult, că uneori vine în 
contradicţie logică cu eforturile lor de adaptare la mediu. 

Știința modernă este în incapacitate absolută de a 
asimila un eveniment ca miracol. 

L. Kolakovski 

Chiar şi această constatare însă, admisă de unii 
teoreticieni, n-a fost transferată din plan sociologic sau 
antropologic într-unul epistemologic. Coeficientul de 
aberaţie - existent, fără îndoială, în gândirea şi practica 


magică - a fost de cele mai multe ori asimilat aceloraşi 
determinatii deductive: magia nu-şi poate proba 
legitimitatea în toate (sau aproape toate) cazurile, ba 
uneori are eşecuri lamentabile şi chiar consecinţe negative 
care ar fi fost evitate dacă n-ar fi intervenit de loc. 

O simplă comparaţie cu medicina modernă însă putea 
fi mai relevantă pentru un punct de vedere extrastatistic. 
Indiferent cât de adevărate sau de false în perspectivă 
ştiinţifică, argumentele pro sau contra magiei au rezistat 
în virtutea aceleiaşi logici după care rezistă astăzi 
explicaţiile unui medic referitoare la posibilitatea sau 
imposibilitatea de a vindeca o boală. Deşi nucleele de 
referinţă diferă, funcţia etiologică e aceeaşi. O vrajă nu 
reuşea fie pentru că era contracarată de o altă vrajă, mai 
puternică, fie pentru că magul a săvârşit, cu sau fără 
ştiinţă, o greşeală (o lacună sau, dimpotrivă, un gest în 
plus în contextul ritualului), fie pentru că beneficiarul vrăjii 
(cel asupra căruia se acţiona), nu s-a comportat conform 
prescriptiilor ori n-a fost convins sută la sută de eficienţa 
procedeului la care era supus. 

S-a încetățenit însă mai cu seamă ideea că întreaga 
omenire a trăit, în epocile anterioare celei pozitiviste, într- 
o inexplicabilă ignoranță si într-o perpetuă iluzie. 
Remanenta magiei în timp a fost pusă pe seama capriciilor 
filogenezei, a evoluţiei în stadii (cicluri) a omenirii, a 
diferentierii esenţiale între societatea tradiţională (incultă, 
pătrunsă de teamă în faţa naturii) şi cea modernă 
(evoluată, inteligentă, raţională)... De la constatarea că 
supusă experimentului, practica magică eşuează în cele 
mai multe cazuri, s-a ajuns la concluzia că eşuează 
întotdeauna. 

Lévi-Strauss - şi nu numai el - are însă dreptate să 
susţină că „între magie şi ştiinţă deosebirea esenţială ar fi, 
din acest punct de vedere (al relaţiei dintre cauză şi efect - 
n.n.), că una postulează un determinism global şi integral, 


pe când cealaltă operează prin diferenţierea nivelurilor. 
dintre care numai unele admit forme de determinism, 
considerate ca inexplicabile la celelalte niveluri. Dar nu s- 
ar putea oare merge mai departe - continuă el - şi 
considera rigurozitatea şi precizia de care dau 

dovadă gândirea magică şi practicile rituale ca 
expresia unei  perceperi inconstiente a adevărului 
determinismului privit ca mod de existenţă a fenomenelor 
ştiinţifice aşa încât determinismul să fie în totalitatea lui 
bănuit şi închipuit înainte de a fi cunoscut şi respectat? 
Riturile şi credinţele magice ar apărea atunci ca tot atâtea 
expresii ale unui act de credinţă într-o ştiinţă pe cale de a 
se naşte” (83, p. 151). 

CENZURA ASUPRA MISTERULUI 

1. O dilemă existenţială 

Poate însă că Lévi-Strauss merge prea departe, 
asemeni multor oameni care admit ipoteza unei magii 
obiectiv elaborate şi general operaţionale. O asemenea 
supozitie se loveşte, totuşi, de zidul unei antinomii: dacă 
fenomenele extrasenzoriale ţin de o cauză prin natura ei 
iraţională şi incognoscibilă rezultă că, printr-o fortare a 
asimilării şi clasificării lor după legi demonstrabile de 
către ştiinţele aşa-numite ale naturii, şi-ar altera condiţia 
şi s-ar autodesfiinta categorial. Dacă, dimpotrivă, ne-am 
încredința prea uşor (fără niciun control raţional) existenţa 
fenomenelor ce depăşesc nivelul senzatiei şi al percepţiei, 
ar însemna să ne ignorăm condiţia umană şi. În consecinţă, 
să ne anulăm statutul de fiinţe biologice. Magia nu poate fi 
mai mult decât este: un adiacent al existenţei pragmatice 
specific umane, o potenţare prin spirit a adaptabilităţii la 
mediu, o sumă de procedee empirice deduse din practica, 
de-a lungul timpului, a esotericului, fără a-şi propune o 
ieşire din ontologic şi o eliminare din existenţă a 
misterului. Ea se înscrie în vastul complex al fenomenelor 


paranormale asupra cărora veghează necontenit o cenzură 
(organică sau transcendentă) ce împiedică generalizarea 
unor experienţe liminale şi trecerea pragului spre zonele 
prea abrupte ale cunoaşterii. 

De aceea nici n-au prins rădăcini prea adânci în mase 
numeroasele încercări de a institui o ştiinţă a esotericului, 
a spiritualului (înţeles ca fenomen ocult), bazată pe legi, 
principii, reguli, categorii, dimensiuni epistemologice şi 
conexiuni instituite după modelul ştiinţelor naturii. Dacă, 
după  îndelungi discuții pro şi contra, hipnoza, 
parapsihologia, bioterapia si alte câteva „ştiinţe de 
frontieră” au fost admise (dar nu în 

unanimitate) în panteonul ştiinţelor, nu acelaşi lucru 
se poate spune despre teosofie (antroposofie), spiritism, 
magia simpatetică şi analogică, divinatie, astrologie şi alte 
ramuri ale imensului teritoriu al paranormalului, faţă de 
care majoritatea oamenilor de ştiinţă vădesc o necontenită 
suspiciune. 

2. Cenzura prin suspiciune 

Explicaţia constă în faptul că deşi se lasă uneori 
Observate şi chiar verificate experimental, aceste credinţe 
şi practici se sustrag sistematic de la o definiţie precisă şi 
completă. Chiar şi un fenomen atât de larg răspândit cum 
este hipnoza are încă adversari redutabili. Şi nu ne referim 
doar la teologi sau la alţi preopinenti supuşi încă unor 
prejudecăţi dogmatice*, ci chiar şi la medicii sau psihologii 
care o studiază experimental. Motivul constă tocmai în 
faptul că obiectul hipnozei nu se lasă prins într-o scară de 
determinatii nici la nivel psihologic, nici la nivel fiziologic 
sau somatic. „In stadiul actual al cercetărilor - recunoaşte 
unul dintre practicantii şi teoreticienii fenomenului nu este 
cu putinţă, fără să se rişte o simplificare mergând până la 
denaturarea adevărului, să se detaşeze din mulţimea 
observaţiilor şi datelor experimentale obţinute concluzii 


ferme eu privire la natura hipnozei” (65, p.201). Aşa încât 
însăşi definiţia ei este deocamdată bazată fie pe o 
tautologie („manifestările x, y, z au apărut pentru că 
subiectul se află în transă hipnotică” şi „el se află în transă 
hipnotică deoarece prezintă manifestările X. y, z”). fie pe o 
suită de termeni contradictorii ori antinomici („hipnoza 
reprezintă o manifestare conştientă şi inconştientă, o stare 
de relaxare şi de concentrare, de atenţie şi de neatentie, 
de detaşare şi de ataşare, de comportament simulat şi 
autentic în acelaşi timp” (65. p. 213 - 214). 

Cu atât mai mult sunt îndreptăţiţi oamenii de ştiinţă 
să manifeste rezerve faţă de aşa numita „ştiinţă secretă”, 
teoretizată, între alţii, de controversatul Rudolf Steiner. 
Acesta susţine categoric că nu numai indivizii superdotati. 
ci chiar şi oamenii de rând pot accede, printr-un riguros 
antrenament  psihospiritual, la cunoaşterea. tainelor 
„lumilor superioare”, la asumarea încă din timpul vieţii 
pământeşti a unui cod inițiatic care să le înlesnească 
contactul cu Marele Spirit Cosmic din pulsatiile căruia s-au 
desprins entităţile individuale. Bazat pe principalele teze 
ale teosofiei (marea unitate a lumii, existenţa unui corp 
eteric ca intermediar între corpul fizic şi cel astral- 
spiritual, reîncarnările succesive 

lată. de pildă, ce se scrie într-o lucrare redactată în 
anii - 40. dar apărută de-abia acum: „Hipnotismul este o 
fază a vrăjitoriei, iaj au a-siiintetor - psihote-jce. cum ar 
pretinde unii. Cine îl practică, se canoniseste câjşi- 
vrăjitoria” (150, ts. ST)”. 

„PETRE DL LFU 

ale spiritului, posibilitatea dirijării propriilor senzaţii 
sentimente şi gânduri prin detaşarea de contingent şi 
concentrare interioară etc), Steiner propune o ştiinţă nouă, 


antroposofia, prin care omul se poate înălța deasupra 
condiţiei sale pământeşti şi, „luându-şi puteri din lumea 
astrală”, poate contribui mai devreme şi mai din plin la 
marea sa misiune cosmică, aceea de „a transforma 
pământul, implantându-i germeni ai spiritului culeşi în 
lumea spirituală” (142, p.129). 

Intuind eventualele obiecţii privitoare la riscurile pe 
care şi le-ar asuma omul prin depăşirea condiţiei sale 
terestre, Steiner obiectează că „pericole există numai 
pentru cel ce nu înţelege regulile indispensabile ale 
prevederii. Atunci când aceste reguli sunt respectate şi 
dacă discipolul urmează punct cu punct indicaţiile 
maestrului (ocultistului) adevărat, în acest caz, dacă 
progresul său este marcat de experienţe ce depăşesc în 
putere şi grandoare tot ceea ce poate fi imaginat de către 
cea mai îndrăzneață fantezie, în acest caz nu poate fi vorba 
de vreun pericol real pentru sănătate sau viaţă” (142, 
p.128). 

N-am putea spune că doctrina nu e, în esenţa ei, 
extrem de ademenitoare, mai ales că nu se opune 
cunoaşterii ştiinţifice (ci, dimpotrivă, îşi însuşeşte şi îşi 
asociază ceea ce are ea mai pur şi mai relevant) şi că atât 
scopul, cât şi mijloacele se revendică de la cele mai nobile 
principii ale binelui, adevărului şi frumosului. Ea nu 
propune o rupere, o dezrădăcinare din cotidian a adepților 
ei, precum doctrinele inspirate din budhismul sau 
hinduismul clasic, ci doar o potentare a capacităţilor 
latente ale psihicului şi spiritului în direcţia „extragerii 
fructelor nemuririi din ceea ce este muritor” (142, p.147). 

Rămân, totuşi, câteva întrebări fără răspuns care, 
probabil, îi şi împiedică pe oameni să practice sistematic, 
in corpore, acele exerciţii menite să-i conducă spre 
cucerirea stării de beatitudine şi satisfacţie plenară 
proprie cunoaşterii misterice. Mai întâi: câţi dintre oameni 
pot reuşi detaşarea de contingent până în punctul unde 


semnalele cosmice să poată fi receptate cu simţurile? Şi, 
îndată după aceea, reciproca: ce's: ar întâmpla dacă toţi 
pământenii ar reuşi? Cine-ar mai rămâne să trăiască 
mizeria existenţei, să ţină echilibrul între bine şi rău, să 
perpetueze specia aceasta plină de toate păcatele şi 
virtuțile omenescului? Până unde poate merge cunoaşterea 
fără să se anihileze pe sine prin pulverizarea conceptelor şi 
a legilor fizico-biologice? Cât îi e permis omului să 
cuprindă în fiinţa lui individuală din marea fiinţă a 
divinității fără să rişte căderea în hăul unui nou „păcat 
originar”? 

Ocultismul cunoaşte taina cosmosului, dar fără taina 
lui Dumnezeu şi taina lui Hristos, fără Logos, fără 
originara dotare cu sens. 

N. Berdiaev 

3. A trăi pentru a trăi 

Se pare că cel mai bun răspuns la întrebarea: „cum 
ar trebui trăită viața?” este practica însăşi a vieții. Trăim 
pe cont propriu aşa cum murim pe cont propriu şi ştim că 
nu trebuie să dăm socoteală pentru modul cum o facem 
decât conştiinţei noastre intime - şi doar prin ea unei 
eventuale instanţe exterioare eului, fie ea divinitatea 
omului religios, fie morala normativă a ateului. Sensul 
vieţii, atât de căutat de către filosofi, se refuză unei 
teoretizări categoriale şi cu atât mai mult unei instituiri 
paradigmatice de factură axiologică. „A trăi pentru a trăi”, 
acesta pare a fi în cele din urmă. oricât de banal ar suna, 
sloganul trecerii noastre prin lume. O tautologie. Un 
paradox. O reducere la absurd. 

Şi totuşi, ştiind că lumea-i cum este. aglutinând în ea 
bine şi rău. adevăr şi minciună, frumos şi urât. stă în firea 
omului să încerce a spori polul pozitiv al ecuaţiei dialectice 
şi a elimina cât mai mult din ceea ce-l face nefericit. N-a 
încetat niciodată să-şi ia drept reper existenţial o ipotetică 


„Vârstă de Aur”, fie ea fixată in illo tempore. fie într-un 
viitor incert, şi să-şi ajusteze existenţa cotidiană în funcţie 
de aceasta. Mai multă, cât mai multă fericire! Cât mai 
aproape de starea aceea mitică în care zei şi oameni se 
veselesc cu ambrozie (cu soma) într-un prezent perpetuu 
(besiodic) ori. niutatis-mutandi.de vietuirea euforică în 
grădinile raiului, constituit mental după modelul 
paradisului terestru. Nici demonstraţia că „trăim în cea 
mai bună dintre lumile posibile”, nici constatarea că binele 
nu poate exista fără rău, frumosul fără urât. adevărul fără 
neadevăr, dreptatea fără strâmbătate n-au frânt în sufletul 
omului ,aviditatea de fericire, suspectă şi aproape 
morbidă”, cum se exprimă Cioran. dorinţa de a trăi mai 
mult (dacă se poate, etern), mai bine (confort, belşug, 
bunăstare), mai intens (plăceri, distracţii, jubilatii ale 
simţurilor). 

Omenirea nu trăieşte numai în prezent: trecutul, 
tradiția rasei şi a popoarelor subzistă în ideologiile 
supraeului. Această tradiție nu suferă decât lent influenţa 
prezentului şi a modificărilor şi cu cât ea se exersează prin 
intermediul supraeului. ea continuă să joace în viaţa 
umană un rol important, independent de condițiile 
economice. 

S. Freud. 

lar dacă nu se poate, atunci a trăi pur şi simplu. 
Chiar şi cei mai nefericiţi dintre oameni (exceptându-i, 
fireşte, pe bolnavii psihici predispuşi la sinucidere) nu se 
pot hotărî a ceda existenţa terestră 

(vrabia din mână) pe prezumtiva compensație 
postumă, fie din speranţa că ceva, cineva („o minune”) le 
va întoarce spre fericire cârma destinului, fie din 
consolarea că „aşa le-a fost dat ” si că viaţa merită a fi 
totuşi trăită în limitele a ceea ce se dăruie fără să se 
împartă. Plângerea Ecleziastului, intuiţia infinitului spatio- 


temporal, demonstraţia lui Cioran după care cea mai bună 
soluţie este sinuciderea (eventual „mereu amânată”) par 
iarăşi şi iarăşi, în faţa omului obişnuit, nişte simple figuri 
de stil care nu valorează cât existenţa ca atare. 

Şi chiar dacă în destule cazuri această sete de 
existenţă duce spre forme monstruoase de conservare 
individuală, spre exacerbarea egoismului instinctual, spre 
„lupta pe viaţă şi pe moarte” pentru o fericire în plus, spre 
abolirea principiilor morale, continuă să sălăşluiască, cel 
puţin în minţile şi inimile unora, aspiraţia spre o 
proportionare a contrariilor în funcţie de idealul unei 
armonii superioare. Dintotdeauna s-au găsit oameni care 
să avertizeze că sensul vieţii nu constă doar în 
îndestularea simţurilor ori a intelectului, că esenţa umană 
se află în acelaşi timp dincolo şi dincoace de limita 
existenţei terestre şi că împlinirea destinului poate să 
însemne şi simpla căutare a unui echilibru între multiplele 
antiteze ale lumii. Intre inacceptarea (negarea) 
inconştient a entropiei şi disperarea de a nu o putea 
stopa, există o a treia cale: cea a echilibrului între 
deplasarea generală spre roşu şi valorificarea individuală a 
unor soluţii negentropice care, transpuse într-o ecuaţie 
filosofic constituită, ar putea justifica existenţa. 

Se vorbeşte despre struggle for life: dar această 
lupta pentru viaţă este viața însăşi, the life, şi e. totodată, 
şi lupta însăşi, the struggle. 

M. de Unamuno 

4. O închidere care se deschide 

Ipoteza teosofică conform căreia omul a fost creat ca 
depozitar de spirit pe o anume treaptă de organizare a 
materiei în scopul de a grăbi procesele de agregare 
psihofizică, în conformitate cu programarea iniţială a 
marelui computer care este universul inteligibil, poate fi 
suspectată de o supralicitare a  orgoliului uman. 
Antroposofia întrevede pentru om asumarea unei virtuţi 


misionare pe care nici materia conştientă de sine, nici 
divinitatea nu io poate conferi în limitele păstrării intacte a 
condiţiei umane. Ideea spiritualizării integrale nu este 
decât o utopie negativă de consecinţele căreia nu-şi dau 
seama nici măcar promotorii ei. Ea îmbină rămăşiţele 
antropocentrismului preocopernician cu extazul spiritualist 
al noii fizici care, relativizând 

spaţiul şi timpul, a permis imaginaţiei de tip S.F. 
reproiectarea omului pe ecranul unui cosmos simbolic. 
Orgoliul rănit prin pierderea poziţiei privilegiate în 
universul fizic se răzbună printr-un vitalism mistic 
supradimensionat, o încercare de spargere a tuturor 
limitelor de fiinţă şi de cunoaştere, în speranţa - nu mai 
puţin absurdă - a omului de a deveni zeu. Din acest punct 
de vedere. Supraomul lui Nietzsche - care, deşi sfidează 
credinţa creştină, cel puţin îşi limitează idealul la 
stăpânirea pământului - e mai aproape de Dumnezeu decât 
„omul spiritual” al teosofiei. 

Nu e greu să ne închipuim că momentul în care omul 
ar scăpa din lanţurile contingentului spre a trăi plenar 
întru spirit ar însemna sfârşitul spetei umane, fie şi prin 
banala pierdere a instinctului procreatiei. Ar putea urma, 
fireşte, o altă eră de organizare cosmică în care omul să 
devină (să redevină, cum spun ocultistii) androgin, iar 
cantitatea de spirit investită în el să capete alte 
determinatii. Dar atunci ar însemna că a venit, la propriu. 
Sfârşitul Lumii (al lumii noastre, fireşte, nu neapărat al 
universului), iar pământul şi-ar pierde calitatea de „planetă 
antropică”. 

Imboldul vieţii noastre vine din necunoasterea 
viitorului, la a cărui realizare contribuim şi pe care-l 
întrevedem, fără al putea prevedea în totalitatea sa. 
Cunoaşterea viitorului ar însemna moartea noastră 
sufletească. 


K. Jaspers 

Cât vietuim în lumea noastră, suntem obligaţi, se 
pare, să ne obişnuim cu ideea că există o marjă de 
siguranţă biologică, o zonă a fenomenologicului în limitele 
căreia să putem respira, o realitate conformă cu 
posibilităţile de recepţie ale celor cinci simţuri şi cu 
prelucrarea datelor lor în intelect. Pe măsură ce admitem 
existenţa unor semnale cosmice care transcend 
capacitatea noastră de a înţelege şi ne conştientizăm ideea 
că lumea e mult mai vastă şi mai complexă decât o ştim 
noi, suntem nevoiţi să recunoaştem şi că misterul se cere 
şi el acceptat şi ocrotit, cum spune Blaga. că există o 
cenzură care ne interzice să înaintăm în cunoaştere 
dincolo de limitele ce garantează conservarea ființei 
umane. 

Dumnezeu se ocultează pe el însuşi pentru ca lumea 
să poată exista. 

V. Lovinescu _ 

Sau, cu cuvintele lui D. Stăniloae. Însăşi raţiunea 
ajunge să constate că dacă lumea este „ceva mai mult 
decât atâta cât se actualizează în modalitatea realităţii 
definibile raţional”, există o „raționalitate supraraţională” 
mai presus de capacitatea noastră de înţelegere, 
indefinibilă prin formule ştiinţifice, un „domeniu al unei 
alte lumini, al 

unei alte legi” (141, p.62). Este şi rămâne o zonă a 
tainei extrarationale. care însă pentru omul credincios e „o 
taină luminoasă”, liber acceptată, deschisă iubirii, 
participării, comuniunii întru spirit cu ea. Sub orizontul 
credinţei, „viaţa noastră se poate dezvolta la infinit, într-o 
nesfârşită noutate, care este în acelaşi timp şi o continuă 
plenitudine” (140. p, 16). Acceptând şi ocrotind misterul 
suntem. În fapt, mai liberi în acţiunea umană propriu-zisă. 

Există, ce e drept, şi oameni robiti unui optimism 


vulgar dedus din idei antropocentriste, după care misterul 
e un dat existenţial provizoriu care, cu ajutorul ştiinţei, va 
fi eliminat cândva definitiv clin fiinţa umană, din natură şi 
cosmos. Numai că acest soi de optimism e contrazis de 
însăşi evoluţia cunoaşterii. Pe măsură ce eliminăm, cu 
ajutorul ştiinţei. noi şi noi mistere, apar altele, cu mult mai 
adânci şi mai problematice. Generalizarea conştiinţei că 
facem parte dintr-un sistem planetar riguros organizat pe 
baza unor legi fizice valabile (cel puţin la un moment dat) 
pe o anume treaptă de organizare a materiei, a născut 
îndată întrebarea dacă există sau nu alte-universuri locuite 
de fiinţe inteligente. Descoperirea vitezei luminii şi 
admiterea ei ca viteză maximă posibilă a atras după sine 
misterul unor viteze superioare. Punerea în evidenţă a 
genelor biologice a resuscitat vechiul mister al 
homunculilor. Cu cât observatoarele astronomice cuprind 
mai mult din adâncimea cosmosului, cu atât devin mai 
tulburătoare întrebările asupra a ceea ce se găseşte 
dincolo de limitele, sondate. 

Misterul rămâne, aşadar, un dat al fiinţei umane care- 
şi modifică necontenit contururile şi înfăţişarea, dar care 
ne însoţeşte existenţa ca un câine de pază. În folosul 
nostru, fireşte. Căci dacă am putea, la un moment dat. 
stăpâni cu mintea toate tainele cosmosului, ne-am stinge 
cu siguranţă ca indivizi şi ca specie, dacă nu de vid 
instinctual, atunci de spaima preaplinului. Sau, cum 
transfigurează Rilke ideea în întâia sa elegie, dacă un 
înger ne-ar lua deodată la pieptul său. Înfricoşătoarea lui 
frumusete-ne-ar ucide pe loc. 

Există însă o modalitate mai la îndemână şi mai 
firească de a îmblânzi - chiar dacă nu de a stăpâni - 
influenţele acestei lumi misterioase asupra fizicului şi 
psihicului uman. 

Această modalitate este magia. 

Omul societăţii tradiţionale ştia acest lucru altfel şi 


mai bine decât noi. Ştia, mai întâi, pentru că credea, iar 
credinţa este, precum vom vedea, principalul criteriu al 
reuşitei şi în magie, după principiul: non facere potest 
quod posse facere non credit. Şi pentru că orizontul său de 
cunoaştere nu era bombardat fără întrerupere de bruiajul 
informaţional care face din noi nişte bieţi robi ai 
contingentei. Si pentru că cunoaşterea lui ţinea de 
domeniul esenței, pe care putea clădi un determinism 
oricât 

de larg şi de global, cum spunea Lévi-Strauss. cu 
condiţia să nu se abată de la imperativele mitico-magice 
ale substanţei arhetipale până la care mintea lui putea 
ajunge cu uşurinţă pe firul timpului logic. Si. In fine. 
pentru că nu-l interesa cunoaşterea mecanismului prin 
care acţiona puterea magică, ci doar efectele ei. 

DEMITIZAREA EXISTENŢEI 

1. O triadă modală 

Mircea Eliade identifica „două moduri de a fi în 
lume” ale omului: cel mitic (anistoric, primitiv), adică 
existenţa întru sacru, şi cel al omului istoric care. pierzând 
valoarea timpului reversibil (reînnoit anual prin rituri 
specifice), s-a consolat cu ideea de curgere nesfârşită, de 
râu în care el. individul, e o neînsemnată picătură 
agitându-se între malurile cu atât mai îndepărtate şi mai 
incerte eu cât istoria acumulează date şi fapte noi (56). 

Fără a contesta această ipostaziere diacronică pe 
deplin demonstrată de ilustrul istoric al religiilor, credem 
totuşi că Ținând seamă de rapidele şi substantialele 
schimbări intervenite în existenţa lui homo historicus în 
ultima vreme, am putea transforma diada într-o triadă: 

1 - Omul mitic - cel al timpului ciclic şi al spaţiului 
neomogen, omul anistoric. 

2 - Omul societăţii tradiţionale - cel care mai are 
încă unele repere mitico-magice justificate axiologic, dar 


care s-a rupt de uterul timpului reversibil şi al spaţiului 
neomogen, integrându-se într-un timp liniar recuperabil în 
vesnicie. 

3 - Omul modern (cu adaosul de post modernitate de 
care a început să se vorbească în ultima vreme) - cel al 
vitezei. ciberneticii şi expansiunii cosmice, noţiuni care se 
raportează cu totul altfel la univers decât reperele 
existenţiale ale omului tradiţional. 

Pentru o mai bună ilustrare a acestei clasificări, iată 
câteva categoriii raportate la cele trei moduri de existenţă: 


Ca Omul arhaic Omul societăţii 
tegorii: [[anistoric, primitiv) |tradiţionale 


TI ciclic, liniar, recuperabil 
MPUL  |regenerabil anual, prin vesnicie, epilanie 
consacrat de zeu 


SP neomogen, neomogen, 
concentric în jurul|parcelat în „lumilprolan 
unui axis mundi.semnifioante”. sacralizat 
sacralizat 

entitatic, 

CRÜL Juniversal, activ 


In 
irecupe 


distinct de profan miaiie 
subiectivizat. personalizat, 
hierolanice discretia liberului ar 


M Imitatiodei. categorială, 
ORALA |acategorială 
(indistinctia bine-|cade”) 
rău). tabuizată 


Inconştient Implicat în util 


sărbătoare,|lunga, confort individual, pa 
integrarea socială [socială (polit 
culturală) 


RE colective, Interindividuale. i 
LAŢII (indivizibile egocentrice, fărâmiţate. 
UMANE ! standardizate, negociabile 
IS sacralizat, simbolic, a-moral 1  moralizai, 
EXUL  |normalizat! libertin, epicureic, senzualist 


(excitanti 


M colectivă, egală conştientizată (ca neces 

UNCA lcu subzistenta,|alienantă, robotizatä, secven-ţ 

consacraia magic integrală în existentă i li 
specializată) 


naturistă, dependenta de muncă. 
dependentă delabundentä, diversilicata. evalu 
mediu, nenormată tradiţie caloric 
structurala (gospodărie 
CUINTA [primitivă (adăpost) siattdardizatä. modulara, „n 
integrată în orizontul tradiţiei de 
IM simplă, improvizată normată de tradiţie, Su 
BRĂCĂ |semnilieantă. confort: 
île I simbolic-uuliiară 
animistă, nluanzaia. pe 
à He magică, instituitionanzala. eshatofl 
naturala __|dogmatizata se 
ueeonsticnlizaia. indiferentă adecvată necesităţilor. |sijpo 
tradiţională sântă 

De precizat că, în clasificarea noastră, societatea 
tradiţională nu se confundă nici cu cea „religioasă”, nici cu 
cea „metafizică” din alte clasificări triadice (Frazer, Comte, 
Durkheim etc), ci reprezintă modul de existenţă al 


magiră. indistinctă de populară, formal re 
ivii, hormătă de irâditie religie si de civilizație Its 


societăţilor rurale creştine, aşa cum s-au manifestat ele de- 
a lungul Evului Mediu - dar cu antecedente mult mai vechi 
şi cu prelungiri, în unele zone izolate, până în zilele 
noastre. In structura ei, sacrul şi profanul există 
deopotrivă în doze care prevalează periodic în viaţa 
comunităţii. Cultul institutionalizat al sacrului (religia) ca 
mod de accedere la transcendenţă (indiferent cât de largă 
sau de îngustă este accepțiunea acestui termen) se 
justifică existenţial printr-o credinţă formulată dogmatic. 
Este adevărat că transcendenta n-a fost scutită nici ea - 
dacă o raportăm la nivelul conştiinţei umane - de o anume 
involutie entropică. Dacă pentru omul mitic zeul era 
aproape, uneori impregnat în chiar obiectele sau 
fenomenele din jurul său. pentru cel tradiţional şi-a mutat 
existenţa în cer (noţiune, la rândul ei, extrem de labilă şi 
de incertă), pentru ca, în accepțiunea omului modern, să 
capete trăsături de deus otiosus. să dispară cu totul ori, 
dimpotrivă, să ia înfăţişări ciudate şi amenințătoare, cum 
se întâmplă în cazul nenumăratelor secte religioase ce 
împânzesc astăzi globul. Sentimentul religios însă n-a 
dispărut şi nu poate dispare atâta timp cât ştiinţa 
(vehiculul entropiei transcendentului) nu va sparge 
limitele cunoaşterii în punctele ei cheie: cine suntem, de 
unde venim, încotro mergem?” 

În fond, orizontul arhetipurilor şi al repetitiei nu 
poate fi depăşit fără pedeapsă decât dacă se aderă la o 
filosofie a libertăţii care nu-l exclude pe Dumnezeu. 

Mircea Eliade 

2. Sacrul şi profanul - concepte interferenţe 

Nu ne facem iluzii că ar exista o cât de mică 
posibilitate de a schimba sensul lumii pentru a reveni la 
tihna existenţială a omului mitic sau a celui tradiţional: 
Mitul eternei reîntoarceri rămâne pentru omul modern un 
simplu mit, o nostalgie a lui illud tempus care, cu cât se 
îndepărtează de orizontul existenţei prezente, cu atât 


devine mai fascinant. Rămâne însă de văzut dacă omul 
prezentului şi al viitorului poate recupera sau nu ceva din 
experienţa de fiinţă a omului mitic şi a celui tradiţional. 
Dacă, prin urmare, ar putea fi stopat sau măcar încetinit 
procesul de 

Nu altfel se prezintă conceptul de transcendenţă în 
viziune filosofică (metafizică). chiar dacă mulţimea 
interpretărilor teoretice ar putea lăsa impresia că abia 
epoca premodernă l-a intuit, pentru ca să se pulverizeze 
ori să se vulgarizeze în pozitivismul ştiinţific contemporan 
şi în expansiunea redundantă a informaţiei computerizate. 
Nu altceva, ci altfel este imaginea transcendentului în 
conştiinţa omului anistoric, a celui tradiţional şi a celui 
(post) modern. 

profanizare (şi, ca urmare, de autodistrugere a lumii) 
prin recursul la unele valori pierdute sau expulzate din 
conştiinţa colectivă. 

In ce priveşte statutul ontologic al omului anistoric, 
puţine sunt reperele la care s-ar putea raporta existenţial 
omul zilelor noastre. Nu numai pentru că timpul care-l 
separă de el este imens (avem în vedere timpul vieţii 
rational-afective, şi nu timpul gol al astronomiei), ci mai 
ales pentru că acumulările de cunoaştere şi de experienţă 
ale istoriei au transformat substanţial mentalitatea umană. 
Oricât ne-am dori uneori, nu mai putem percepe nici 
timpul, nici spaţiul, nici cauzalitatea în maniera omului 
mitic. Puținele date ale cunoaşterii de care dispunea el 
într-un orizont încă proaspăt, nediferentiat taxonomic, 
neevoluat istoric, îi reducea existenţa la o repetiţie liber 
acceptată a unui model arhetipal constituit în corelaţie cu 
impulsurile primite din sfera transcendentului. Viaţa lui nu 
se deosebea, în esenţă, cu nimic de cea a unei plante care 
se naşte primăvara, moare odată cu venirea toamnei şi 
renaşte în primăvara următoare. 


Şi totuşi, precum spuneam, nu atât conţinutul 
existenţei îl deosebeşte pe omul modern de cel preistoric 
(în definitiv, existenţa umană este aceeaşi oricând şi peste 
tot, dacă o apreciem la nivel biologic), cât reflectarea ei în 
conştiinţă, modalitatea de a se raporta la natură şi la 
cosmos, relaţia ei cu transcendenta. Pentru omul mitic 
spaţiul era neomogen şi finit deoarece el nu dispunea de 
acele metaforic numite „prelungiri ale simţurilor” prin 
care să-i sondeze extensia. Singurul mijloc de verificare a 
judecății lui interioare era acea „povestire exemplară” 
născută din reverberatiile încă atât de putin înţelese ale 
spiritului cosmic şi transportată pe cărările intelectului 
până la statutul de mit. 

Mulțimea, chiar infinitatea Centrelor lumii nu este o 
piedică pentru gândirea religioasă. De fapt. nu este vorba 
de spațiul geometric, ci de un spaţiu existenţial şi sacru, 
care prezintă o cu totul altă structură, fiind susceptibil de 
o infinitate de rupturi şi. prin urmare, de comunicări cu 
transcendentul. 

Mircea Eliade 

Dacă eu, omul. sunt aici, în acest spaţiu, şi nu 
altundeva, e pentru că aici a fost şi zeul întemeietor care a 
sacralizat ierarhic întinderea. Lumea are un centru, un 
ombilic, un axis în jurul căruia se structurează... hieratic şi 
concentric până la disolutie. Dincolo e haosul, care poate fi 
(dar putin importă acest lucru) omogen şi infinit. lerarhiile 
umane încă nu există, căci „celălalt”, omul de lângă mine, 
nu e decât o ipostază a aceleiaşi identități cosmice, iar o 
eventuală organizare comunitară paralelă - fie o falsă 
hierofanie, un şiretlic al haosului care încearcă mereu să 
se substituie universului cosmotic, fie o structură absolut 
indiferentă. 

Tot astfel în ce priveşte timpul: o mărime ciclică 
fragmentată în 

funcţie de succesiunea anotimpurilor, a soarelui şi a 
lunii, a zilei şi a nopţii. Un timp circular, un fel de prezent 
etern mitic în care te integrezi periodic prin intermediul 
aceloraşi rituri, o eternitate fragmentată ale cărei praguri 
sunt consacrate prin sărbătoare (momentele de reînnoire a 
timpului). Abia religia iudaică va prefigura conceptul de 
timp istoric, ireversibil, având un început şi un sfârşit, 
recuperabil prin eshatologie. epifanizat în evenimente. 

Relaţiile omului mitic cu transcendentul sunt diverse 
şi veridice, reglementate de rituri şi intermediate de 
simboluri. „Datorită simbolurilor - spune M. Eliade - lumea 
devine transparentă, susceptibilă să „arate” 
transcendenta” (56. p.120). Nu e vorba însă de simboluri 
abstracte, specifice gândirii omului modern, ci de 
„concepte-imagini” care capătă valoare semiotică reală, 
imediată, pe deplin credibilă. Rolul lor e de a institui 
analogii între diversele trepte de revelare a transcendentei 
în fenomene şi obiecte. În gândirea omului primitiv nu 
există nicio deosebire între fenomenul concret, perceptibil 
cu simţurile şi ipostaza lui abstractă percepută ritualic. 
Aşa cum ziua urmează nopţii, cosmosul urmează haosului, 
viaţa urmează morţii. Şi evident. invers. Aşa cum apa 
fertilizează natura, fertilizează şi existenţa omului, ba 
chiar şi pe cea a zeului. Aşa cum se naşte şi creşte un 
arbore, tot aşa se întâmplă cu macrocosmosul şi cu 
microcosmosul. Pentru omul mitic, cosmosul „trăieşte” şi 
„vorbeşte”. El este prin excelenţă sacru, aşa cum sunt 
fiecare din componentele sale mari şi mici, pentru că toate 
s-au născut din acelaşi zeu şi toate se leagă unul de altul 
prin intermediul simbolurilor. 

3. Metamorfozele ritului 

De aici şi importanţa existenţială a ritului. El este nu 
numai cheia de descifrare a simbolurilor, mijlocul prin care 
cosmosul poate fi făcut să vorbească, ci şi principalul 
instrument de acțiune pentru menţinerea ordinii 


universale, pentru contracararea puterilor malefice ale 
haosului (care vrea să pună din nou stăpânire asupra 
lumii), pentru integrarea omului în natură si 
transcendenţă. 

Pe măsură ce observarea naturii şi experienţa au 
adăugat noi date patrimoniului de cunoaştere, unele rituri 
au căzut în desuetudine şi au dispărut, altele şi-au 
transformat structura în funcţie de noile realităţi. Au 
apărut însă şi rituri noi, legate de ocupaţii care până 
atunci nu fuseseră preponderente în existenţa individuală 
şi colectivă a omului. Descoperirea agriculturii, de pildă, a 
creat un întreg şir de rituri ale fecundității si a schimbat 
fundamental sistemul relaţiilor om-natură, om-cosmos, om- 
transcendentä. La fel: invențiile legate de prelucrarea 
metalelor au atras după ele un foarte important mit al 
faurului, de care s-au ataşat noi simboluri, noi datini, noi 
obiceiuri. 

Toate însă structurate pe aceeaşi esenţă umană 
cuprinzând deopotrivă setea de împlinire pământească şi 
aspiraţia spre transcendent. De aceea poate că nu sunt cu 
totul de disprețuit de către omul modern care. În evoluţia 
lui istorică din ce în ce mai accelerată, marcată de 
încrederea oarbă pusă în ştiinţă şi tehnică şi de încercarea 
de a instaura împărăţia senzatiei, s-a îndepărtat atât de 
mult de fenomenul originar încât pare a nu mai avea ieşire 
decât spre o catastrofă uriaşă care să ia lumea de la 
început. 

Epoca noastră este cea a simplificärilor. Lozincile, 
teoriile universale care explică totul, antitezele grosiere se 
bucură de succes. În timp ce simplitatea s-a cristalizat în 
simboluri mitice, simplificarea se ataşează absolut Uzărilor 
pseudostiintifice. 

K. Jaspers 

Demitizarea existenţei s-a produs însă nu prin 


dispariţia efectivă a mitului (căci. precum am mai spus. 
omul nu poate vietui fără aspiraţia spre ceva situat dincolo 
de cadrele existenţei cotidiene), ci printr-o denaturare a 
lui, prin profanizare şi vulgarizare. Miturile zilelor noastre 
sunt S.F.-ul. cibernetica, muzica disco. jocul politic, 
reclamele TV. chermezele, arta cinetică ş.a.m.d. Ce valoare 
de existenţă au ele. rămâne de văzut după ce vom examina 
şi modul de raportare la mit a omului tradiţional. 

1. O conştiinţă a însumării 

De când e lumea, să observat că timpul psihic este. 
spre deosebire de cel matematic, discontinuu şi neomogen. 
Momentele de confort afectiv sau de jubilaţie intelectuală 
contractă durata, pe când însingurarea tristă sau 
aşteptarea neliniştită o dilată la nesfârşit. Şi chiar dacă 
ştim (dar ştim oare?) că timpul este. In curgerea lui 
implacabilă, ireversibil şi egal cu sine însuşi, trăim în etape 
de intensitate cronologică variabilă, ne asumăm în mod 
diferențiat secvențele ce ne compun existenţa, înregistrăm 
în memorie goluri şi plinuri care atârnă alternativ în 
balanţa vieţii. Timpul unui copil este altul decât timpul 
unui adult, precum timpul unui gânditor are altă greutate 
existenţială decât cel al unui risipitor de fiinţă. 

Imaginea  conştientizată a valorii timpului ne 
îngăduie, de asemenea, consolarea că nu suntem doar 
fiinţe muritoare, ci şi fiinţe pur şi simplu: entităţi 
individuale care îşi îmbină lirele existenţei într-o structură 
de durată compensativă, justificată axiologic prin cultură şi 
civilizaţie. Nu suntem eterni, dar eternitatea are ceva din 
noi. Ea poate fi gândită ca o sumă structurală a timpilor 
individuali, devreme ce în alt mod ne este necunoscută şi, 
deci. indefinibilă. 

Ceea ce îl ţine pe om în viaţă şi îl salvează din 
dezolarea de a nu fi decât efemeridă plutind haotic pe 
oceanul timpului este tocmai această conştiinţă a 


însumării, din care rezultă timpul colectiv (comun, social). 
De existenţa fiecăruia dintre noi atârnă existentele altora, 
vii sau morţi, prin care ne prelungim fiinţa în istorie sau în 
cosmos, după cum predomină în noi vocaţia activă sau cea 
contemplativă. Fiecare în parte nu suntem nimic (decât cel 
mult nişte repere inconştiente unul de altul), dar toţi 
împreună ducem universul în spate. lar pentru că nu 
suntem 

atât de generali încât să ne înläntuiti) la nivel 
macrosocial în chip monadic. egali şi impenetrabili unul 
fată de altul, ne legăm în structuri după criterii de 
afinitate, stimuli ereditari sau educationali: societăţi. 
comunităţi, etnii. Sintagma „cetăţean al universului” nu 
este decât o fatuitate, dacă nu chiar expresia unei 
ignorante condamnabile. Nu te poţi raporta la general 
dacă individualul din tine nu trece prin determinatii - nu e 
modelat, adică, de o structură intermediară cu valoare de 
catalizator ontologic. 

2. Eroul mitic: o magie a devenirii 

Cele mai stabile şi mai eficiente ontologic structuri 
colective sunt comunităţile etnice. Nu numai pentru că în 
interiorul lor comunicarea (principalul dat al individului 
social) este înlesnită de comuniunea de limbă, origine şi 
destin, ci şi pentru că sunt supuse unei continuitati 
ereditare. Din punctul de vedere al indivizilor ce le 
compun, ele sunt. practic, eterne şi imuabile. Chiar dacă 
se produc mutații substanţiale în structura unei comunităţi 
într-un „timp demografic”, raportarea acestora la 
generaţiile prin care şi” manifestă în istorie face să dispară 
elementul de discontinuitate. Să demonstrat în repetate 
rânduri că durata maximă în memoria unei colectivităţi a 
datelor şi faptelor istorice concrete nu depăşeşte 150 - 200 
de ani. Ceea ce iese din sfera acestui timp evenimential fie 
că piere cu totul în neantul istoriei, fie că îşi transformă 


substanţa atât de mult încât personajele şi întâmplările 
primesc o aură mitică. „Memoria colectivă e anistorică”. 
spune Elia. de. 

Nici chiar ultimele secole, care au beneficiat de 
avantajul transferului de memorie prin scrieri tipărite, n- 
au produs modificări substanţiale în acest sens. N-a trebuit 
să treacă nici măcar un secol pentru ca un personaj istoric 
atât de pregnant real ca Avram laneu să capete în 
conştiinţa colectivă a românilor contururi de-a dreptul 
fabuloase. El e în acelaşi timp om. erou. crai (al munţilor), 
personaj mitic vietuind în eternitate sub semnul unor 
însuşiri magico-simbolice specifice unui arhetip. La 
naştere, e menit de ursitoare să nu poată fi omorât decât 
cu „glonţ de argint”. În copilărie i se arată un şarpe 
fabulos, cu coroană: divinitatea comunică cu el prin 
intermediul unor simboluri onirice (visul eu stelele care 
cad din cer): prezenta lui se face simțită în mod real. chiar 
şi astăzi. În satele din Apuseni. Într-o contaminare de chip 
eroic (călare pe „Ducipalul” său alb, asemeni lui Alexandru 
cel Mare) şi tragic (rătăcind pe poteci de munte, cu fluierul 
la brâu, cântându-şi jalea mereu neostoită). Până de 
curând (dacă nu chiar şi astăzi) motii din satele mai 
îndepărtate aşezau câte un blid cu mâncare pe prispă, să-l 
găsească laneu în caz că va trece pe acolo. Faptele lui de 
arme sunt. iarăşi, mitizate, generalizate, abstractizate. 

După câteva generaţii, memoria colectivă nu 
reuşeşte să mai păstreze biografia autentică a unui 
personaj eminent: acesta sfârşeşte prin a ajunge un 
arhetip, adică exprimă numai virtuțile vocației sale, 
ilustrată de a - alimentele paradigma tice specifice modeh 
ilui pe care îl încarnează. 

Mircea Eliade îndată însă ce numele lui iese din 
cadrul etniei pe care o reprezintă ca personaj arhetipal în 
sferele timpului mitic, îşi pierde aura simbolică şi îşi 


recapătă caracterul de erou real integrat unui moment 
istoric semnificativ. Puţine sunt personajele sau 
evenimentele care reuşesc să spargă cercul etnic spre a 
deveni arhetipuri universale. (O Jeanne d'Arc. eroina la fel 
de pregnant mitizată a francezilor, nu-i spune nimic unui 
român sau unui german sau altui străin - exceptându-i. 
fireşte, pe indivizii care asimilează pe cale livrescă mesajul 
ei etic). Iar atunci când se întâmplă acest lucru (cazul, de 
pildă, al lui Alexandru Maeedon, sau, după teoria 
euhemeristă, al zeilor şi eroilor antici) eroul e oarecum 
„naţionalizat” şi. tocmai prin acest fapt. are acces la 
arhetip - devine, adică, impersonal, etern, mitic. „Mitul 
este ultimul - nu primul - stadiu de evoluţie a unui erou”, 
spune Chadwich. (52, p.58) Faptul că o comunitate 
creştină din indiferent ce colţ al lumii şi de indiferent ce 
etnie îi consideră nu numai pe Adam şi Eva, ci şi pe 
patriarhii biblici drept strămoşi reali este pentru că a 
intervenit în acest sens presiunea modelatoare a gândirii 
mitice. Pe pereţii bisericilor româneşti apar chipurile unor 
sfinţi - dar şi ale lui Platon şi Aristotel. asimilați şi ei, prin 
tradiţia creştină, panteonului sacru al bisericii - îmbrăcaţi 
uneori în costume populare româneşti, iar Adam e 
închipuit arând cu plugul, adică agonisindu-şi cu sudoarea 
fruntii pâinea cea de toate zilele. 

3. Feţele timpului 

Precum există un timp mitic, un timp istorie, filosofic 
sau astronomic, la fel de îndreptăţit am putea vorbi de un 
timp specific societăţii tradiţionale. L-am numi timp 
etnologic, dacă noţiunea nu s-ar preta la confuzii. El îşi are 
structurile lui nominale la confluenţa dintre timpul 
individual, timpul istoric al unei etnii şi timpul cosmic al 
elementelor. Spre deosebire de timpul mitic, încremenit în 
cerc, timpul omului tradiţional este ireversibil. Şi totuşi nu 
un timp irecuperabil, asemeni celui astronomic (ştiinţific) 
ori celui istoric, niciunul abstract, intuitiv, infinit, ca în 


filosofie. La nivel individual (ca timp psihic) el se împarte 
în timpul vieţii (când „fiecare om îşi poartă propriul 
calendar în suflet, pe chip, în dorinţe, în modul de a se 
îmbrăca şi a se comporta” (66, p. 113) şi veşnicie (concept 
care, precum se ştie. nu se confundă nici cu eternitatea 
filosofică, nici cu timpul infinit din astronomie). La nivelul 

comunităţii în care individul se simte integrat ca o 
verigă într-un lanţ, el este definit de alternanţa timp sacru 
- timp profan, pentru ca la nivel cosmic să fie marcat de 
ciclul elementelor, de succesiunea luminii şi întunericului 
(cu toate conotatiile lor simbolice), a iernii şi a verii (cu 
trimiteri la succesiunea haos - cosmos din timpul mitic), de 
mersul pe cer al aştrilor. 

Spre deosebire de omul modern, asupra căruia 
timpul planează ca o pasăre de pradă gata să-l înghită în 
fiecare moment, cel tradiţional se integrează în durata 
cronologică asemeni unui arbore într-o pădure sau unui 
spic într-un snop. Cu sentimentul clar, conştient, al 
perisabilităţii individuale, dar cu acceptarea acesteia ca b 
fatalitate a firii. Ea va fi răscumpărată, pe de o parte, prin 
ordinea la care se supune fiinţa individuală în cadrul 
comunităţii, pe de alta prin prelungirea vieţii într-o 
veşnicie ale cărei cadre religioase se amestecă cu (-ele ale 
ciclicitatii elementelor. 

Un punct de vedere dinamic, în care timpul joacă un 
rol esenţial, predomină aproape în toate domeniile ştiinţei. 
Conceptul de evoluţie pare să ti devenit problema centrală 
a înţelegerii universului iizici. Prigoguu: 

Pentru omul modern, timpul este. prin simpla lui 
curgere, stresant şi angoasant. El e măsurat în secunde, 
minute, ore. zile. de către un ceasornic ale cărui 
arătătoare se pregătesc, ca într-o cunoscută metaforă 
poetică, să reteze la un moment dat beregata celui cel 
stăpâneşte. Nefiind strict marcat de binomul sacru-profan 


şi de incidenţa în cuprinsul lui a sărbătorii (eveniment ce 
reglează ritmul vieţii omului tradiţional) timpul omului de 
tizi e resimţit ca o simplă subsumare a etapelor vieţii într- 
un marş din ce în ce mai accelerat spre neant. Nici chiar 
credinţa în Dumnezeu nu poate salva fiinţa de teroarea 
ireversibilitatii timpului, fiindcă a apărut, graţie incidentei 
gândirii i ştiinţifice în structurile psihologiei individuale, o 
cezură între durata vieţii şi recuperarea ei în eternitate. 
Lumea de aici e altceva decât lumea de dincolo. Între ele 
nu există o continuite firească şi lină. O relaţie de 
succesiune directă, ca în mentalitatea omului tradiţional, 
ci o prăpastie marcând un act de transformare 
substanţială. Viaţa de aici e reală, consistentă, senzorială, 
pe când cea de după moarte e imaginată ca spirit pur 
vietuind într-un paradis din care lipsesc contrastele, 
contradicţiile, antagosnimele, pozitivul şi negativul (sarea 
vieţii pământeşti, ceea ce dă gustul de a trăi). 

S-a produs practic o răsturnare de concepte: realia şi 
nominalia din teologia filosofică medievală au devenit, în 
pozitivismul modern, exact contrariul lor. Nici cel mai 
fervent credincios nu concepe astăzi realitatea 

ca fiind un atribut al lumii de dincolo, cum o 
concepea omul mitic şi. parţial, omul tradiţional. Excepţie 
fac poate misticii (dar mai există oare mistici autentici în 
zilele noastre?) care. prin abolirea instinctelor - căi ale 
interacțiunii simţurilor cu mediul înconjurător - îşi 
canalizează energia fiinţei într-o singură direcţie: cea a 
contopirii în divinitate. Pentru ceilalţi, pentru credincioşii 
obişnuiţi. Dumnezeu a devenit un fel de „zeu privat. El şi-a 
îngustat mereu, printr-o involutie spre individualizare, 
caracterelemitologice. ajungând să fie interpretat, pe de o 
parte, ca zeu al salvării metaistorice. pe de alta ca un fel 
de instanţă supremă la care recurgi după ce ai epuizat 
toate căile de acţiune la nivel social. Ba chiar, pentru unii 


oameni, un soi de partener.de răfuială existenţială. 

Aceasta în măsura în care evenimentele istorice sunt 
interpretate ca nişte semne ale teofaniei (pozitive sau 
negative), ca efecte ale voinţei divine în lume. Altfel 
existenţa lui homo religiosus se consumă în căutarea unor 
căi mai netede, mai scurte şi mai directe spre mântuire. 
Resimtit ca atribut al unui deus otiosus. plictisit de 
actualele sale forme de revelare, sacrul e „momit” spre din 
ce în ce mai acute şi originale instrumente ritualice, 
integrate unei alte structuri epifanice decât cele 
recomandate prin Biserică. În unele dintre acestea. lisus a 
încetat să mai fie Mesia ca întrupare unică, singulară a 
divinității - cel mult e gândit ca un eon sau un profet a 
cărui lucrare a început să cadă în desuetudine spre a fi 
înlocuită de o altă întrupare a logosului. Teologia începe să 
se rupă de Biserică, să fie înghițită, în multe medii 
religioase, de către teosofie. cu accent pe doctrinele 
despre reîncarnare. A trăi mai multe vieţi pe pământ pare 
mai sigur, mai putin abstract, mai în ordinea aspirațiilor 
umane decât a spera într-o existenţă paradiziacă 
probabilă. Nu m-am realizat ca om deplin în acest avatar, 
nu-i nimic, urmează altul: oricum trebuie (sunt condamnat) 
să trec prin toate ipostazele pe care le poate lua un om pe 
pământ, de la cerşetor la împărat şi de la handicapat la 
geniu. 

Biserica ne descoperă taina mântuirii noastre şi nu 
tainele întregului univers, care poate, nu are trebuintàä să 
fie mântuit. 

V. Lossky 

Omul ateu - în măsura în care el poate exista - e într- 
o situaţie şi mai confuză. Oricâte repere şi-ar lua în 
orizontul etic sau estetic al vieţii spre a-şi potoli setea de 
transcendentä cu surogate terestre, tot se simte la un 
moment dat suspendat în gol, pradă hulpavelor guri ale lui 
Cronos, cum ar spune poetul, obsedat de dispariţia tragică 


şi definitivă din existenţă. 

E adevărat, atâta vreme cât suntem fericiţi nu 
resimtim prea acut 

nevoia unei divinități. Stă în firea omului 
dintotdeauna să-şi facă zei din plăcerile trupului (unii şi 
dintr-ale spiritului), pentru că se revină la divinitate abia în 
momentul când se produce în viaţa lui un balans 
existenţial. Dar dacă omul societăţii tradiţionale avea la 
îndemână, pentru restabilirea echilibrului, armele magiei, 
cel modern nu-şi mai poate pune speranţa - după ce toate 
căile omeneşti au fost epuizate - decât în mila unui zeu 
abstract. Ori, după caz, în cea a ţărânei. 

Efectul ieşirii omului modern din ordinea firii 
(concept esenţial pentru societatea tradiţională) este în 
primul rând o imensă frică. Nu o frică cu rol cathartic 
(capabilă, adică, a purifica spiritul şi, ca urmare, a readuce 
împăcarea cu destinul), ci una absurdă, continuă, 
presantă, căreia i s-a găsit, de altfel, în filosofia 
existenţialistă, un nume pe măsură: angoasă. Ea e, la 
rândul ei, consecinţa unei maladii total necunoscute până 
în urmă cu un secol-două: stresul. Adică presiune (stress = 
engl. apăsare) exercitată asupra omului modern de câţiva 
„agenţi patogeni” care fie că nu existau înainte de epoca 
noastră, fie că nu erau resimtiti ca factori agresivi. Primul 
şi cel mai de temut este noua percepţie a timpului care, 
spuneam, din circular, sferic, reversibil, cum era simţit de 
către omul anistoric, şi, respectiv, îndurător, lin, reglat în 
sine însuşi prin acţiunea riturilor, ca la omul societăţii 
tradiţionale, a devenit färâmitat, amenintätor, angoasant, 
precipitându-şi viteza spre o catastrofă finală resimţită 
astăzi ca iminentă. 

4. Nivele de percepţie a duratei 

Pentru omul modern există două moduri de percepţie 
a timpului, ilustrate extrem de sugestiv de către Thomas 


Mann în romanele sale, cu deosebire în „Muntele vrăjit”: 
ca durată goală şi ca acumulare evenimenţială. De la ideea 
că lungimea sau scurtimea timpului e, la nivel psihologic 
individual, dependentă de trăirile eului, se iscă întrebarea: 
când e timpul mai lung: când eşti activ sau când stai 
degeaba? Ca o primă reacţie răspunsul ar fi: fireşte că 
timpul trece mai repede când eşti. activ decât când 
„oblomovizezi”. Şi totuşi, gândit ca înseriere de unităţi 
cronologice decontabile în momentele de bilanţ (atunci 
când durata trece în concept), numai cantitatea de fapte 
ne poate spune cât de lungă a fost cutare sau cutare 
perioadă din viaţă - ca şi, în ultimă instanţă, viaţa însăşi. 

Numai că ideea lui Thomas Mann e amendabilă 
îndată ce transferăm timpul psihic în timp filosofic 
(metafizic) ori aducem în ecuaţie ,greata” existenţialistă. 
„A fi activ - spunea Camus - înseamnă tot a-ţi pierde 
timpul, în măsura în care te pierzi”. Şi atunci, adaugă el: 
„Un om contemplă lumea şi celălalt îşi sapă groapa: cum 
să-i separi?” (Exilul şi împărăţia, BPT 1968, p.46). 

Printr-o valorizare etică (sau, mă rog, estetică), am 
spune noi dacă n-am şti că în gândirea modernă valorile îşi 
intervertesc într-atât rolurile încât se relativizează uneori 
până la extinctie. Valorile materiale - singurele, de altfel, 
râvnite de marea masă a vieţuitorilor acestui sfârşit de 
secol - se dovedesc în cele din urmă a fi simple grămezi de 
obiecte, bunuri perisabile destinate a îndulci viaţa pe 
bucățele, care în cele din urmă pătrund în conştiinţă şi o 
modelează în sens negativ. 

Pe de altă parte, acumulările de fapte, de evenimente 
şi situaţii neprevăzute, de fenomene insolite şi stranii sunt 
astăzi atât de mari încât mersul lumii ia adesea aspectul 
unui carusel care, prin ametitoarea lui viteză de rotire, îşi 
pierde orice relief. Ce să retii şi ce să nu retii din toate 
acestea în bilanţul existenţei? Cât de deplin poate fi timpul 


care, în aglomerarea de repere evenimentiale, nu lasă 
nicio portiţă de respiraţie, niciun gol la care să poată fi 
raportat plinul faptelor? în absenţa unei ierarhii a valorilor, 
cum să faci o selecţie pentru propria ta scară axiologică? 
Ce să alegi din mulţimea de obiecte şi de „valori” destinate 
programatic „umplerii timpului”? 

Lucrurile se clarifică îndată ce ne referim la 
accepțiunea timpului în societăţile tradiţionale, ca sinteză 
dintre timpul profan şi cel sacru. Primul e timpul de toate 
zilele, cel dedicat muncii la câmp, treburilor casnice, 
relaţiilor intra şi interfamiliale. Timpul sacru este cel al 
sărbătorilor - momente cheie în existenţa comunităţii, 
repere ale relaţiei dintre cer şi pământ, cadre de refacere 
a cosmoticului, de reînnoire a timpului calendaristic. 
Fiecare sărbătoare înseamnă o acumulare de fiinţă şi de 
existenţă totodată. Zilele când ele se produc - de obicei la 
solstitii şi echinoctii, când natura trece praguri esenţiale 
ale duratei - sunt marcate de rituri, ceremonialuri, datini 
şi obiceiuri cu rădăcini adânc înfipte în trecutul 
comunităţii respective. Sărbătoarea e în acelaşi timp a 
comunităţii întregi şi a fiecărui individ în parte, „o formă 
de participare a condiţiei umane reale la arhetipul ei sacru 
şi atemporal”, cum spune Cazeneuve. (48, p.38) 

5. O ireversibilitate blândă 

Timpul societăţii tradiţionale are propriul său 
calendar si propriul său ceasornic, care sfidează 
instrumentele specifice de măsură. Durata cea mai mare 
este veşnicia, iar cea mai mică clipa (clipita), echivalentă 
cu o închidere sau o deschidere a pleoapelor. Veşnicia 
cuprinde totalitatea unităţilor temporale, fără să se 
confunde, totuşi, cu infinitul matematic. Ea este o durată 
în acelaşi timp finită şi infinită, în care se integrează 
timpul lumii de aici şi timpul lumii de dincolo - acesta din 
urmă interpretat ca o altă ipostază (un alt eon) a existenţei 
terestre şi nu ca o abstractiune metafizică. Imaginea sa 


cea mai plastică e o sferă ale cărei 

jumătăţi (emisfere) îşi alternează realitatea într-o 
rotire continuă între două puncte ale eternității. 

O dublă jumătate ce se încheie într-o unitate, se 
compune dintr-o emisferă superioară şi o emisferă 
inferioară, una cerească şi una pământească, amândouă 
împlinindu-se într-un tot, aşa încât ceea ce este sus se află 
deopotrivă şi jos, iar ceea ce este să se împlinească pe 
pământ se repetă în cer, unul regăsindu-se în celălalt. 

Th. Mann 

Deosebirea între timpul omului anistoric şi cel al 
omului tradiţional constă în structura acestei sfere. Pentru 
primul, ea e o succesiune de orizonturi care se alungă unul 
pe altul în fiecare an, deci o sferă multiplicată la infinit (şi 
totuşi o singură sferă, după principiul lui Unu Multiplu), pe 
când pentru cel de al doilea sfera e deja compactă, unitară, 
împlinită divin ca structură geometrică. 

Trecerea dinspre timpul mitic spre cel al societăţii 
tradiţionale îşi are baza tot în sinteza dintre viziunea 
filosofiei greceşti asupra timpului (teoria ciclurilor sau 
catastrofelor) şi cea a Vechiului Testament (ca durată 
istorică rezultată din „teologia mesianică” a prorocilor). 
Procesul de trecere e însă extrem de lung şi de complex, 
cu urcuşuri şi coborâşuri când lente, când abrupte, cu 
räscruci dilematice, cu sinuozitäti şi, uneori. Întoarceri în 
spirală în funcţie de cristalizarea comunităţilor etnice, de 
migrațiile acestora în decursul mileniilor, de influenţele 
altor modele hierofanice, de evoluţia intelectuală (sinuoasă 
şi ea) a indivizilor în cadrul comunităţii, de experienţa 
rezultată din observaţiile asupra naturii şi, nu în ultimul 
rând, de practicarea unor anumite îndeletniciri sau 
meşteşuguri. E, în fond, saltul de la gândirea concretă 
(accepțiunea realităţii ca o însumare de unităţi simple) la 
capacitatea de generalizare şi abstractizare. Sau, mai 


simplu spus, de la o mulţime de copaci, la pădure şi de la 
Lumea = An, la timpul lumii. 

Mai mari decât clipa şi mai mici decât veşnicia sunt 
duratele cuprinse între pragurile zilei şi ale nopţii: 
răsăritul, amiaza, apusul, miezul nopţii (cu subdiviziunile 
lor: prânzul, ojina, amurgul, cântatul cocoşilor etc), ziua şi 
noaptea ca atare (între apusuri şi răsărituri), luna (un ciclu 
complet al astrului nopţii), anul (o rotaţie completă a 
anotimpurilor). Durata cea mai mare a existenţei terestre 
este generaţia („o viaţă de om”). Modul de măsurare a 
tuturor acestor unităţi temporale e o continuă raportare la 
mersul naturii şi al cosmosului. Ziua începe odată cu ivirea 
zorilor, deci cu apariția luminii, şi sfârşeşte cu 
statornicirea întunericului. Ea este timpul muncii, al 
conştiinţei şi al gândirii, noaptea fiind rezervată somnului - 
care nu e doar timpul odihnei, ci şi al intrării magice sub 
influenţa duhurilor malefice ce acţionează sub. protecţia 

Intunericului. Orele nu există ca atare, cu atât mai 
puţin minutele sau secundele, pentru simplul motiv că în 
societatea tradiţională nu au nicio relevanţă. Timpul 
profan, timpul muncii şi al acţiunii este măsurabil doar 
prin el însuşi, respectiv prin acţiunile care-l compun - ştiut 
fiind că, în gândirea folclorică, timpul e „de neînțeles în 
afara întâmplărilor petrecute în el” (66, p.6). Numai un 
timp al inactiunii ar avea nevoie de instrumente specifice 
de măsură, si nu e de mirare că ceasornicul, inventat în 
secolul al XIII-lea, a rămas multă vreme un instrument 
spre folosinţa exclusivă a aristocraților medievali. 

Până la urmă, împărţirea timpului este o activitate 
foarte arbitrară şi nu mult diferită de trasarea unor linii în 
apă. Le poți trasa aşa său. altminteri, şi chiar pe când le 
trasezi, totul se amestecă iarăşi în marea unitate. 

Th. Mann 

Ziua de muncă începe, cum spuneam, odată cu zorile. 


Omul se scoală, se îmbracă, se spală pe faţă, îşi spune 
rugăciunea, îmbucă ceva la repezeală, după care prima şi 
cea mai importantă grijă este să-şi adape şi să-şi hrănească 
animalele. Urmează, în anotimpul cald, lucrul la câmp, 
întrerupt în trei rânduri pentru hrană şi o scurtă odihnă: 
prânzul mic, prânzul mare şi ojina (chindia) care devin, 
intrinsec, repere în derularea timpului. Niciun alt indicativ 
al duratei decât mersul pe cer al soarelui, şi, în zilele 
înnorate, ritmul interior al scurgerii timpului - devenit, 
prin experienţă şi repetare, un reflex condiţionat. 

Munca nu e doar o obligaţie existenţială, ca la omul 
modern, ci un statut al fiinţei (individuale şi colective), o 
necesitate care nici râu se negociază, nici nu se măsoară în 
bani, în cantitatea de produse ori în unităţi temporale fixe 
(orele de lucru ale omului modern). Omul societăţii 
tradiţionale nu cunoaşte noţiunea de timp liber („loisir”-ul 
omului modern), nici dihotomia muncă/odihnă (căci odihna 
e integrată şi ea timpului muncii şi nu opusă lui) şi cu atât 
mai puţin cea dintre munca fizică şi spirituală (aşa numitul 
„timp al culturii”) - căci, precum se ştie, în tradiţie nu 
există esteticul fără util şi nici viceversa. Mai mult: omul 
comunităţii tradiţionale nu are, practic, timp gol şi, prin 
urmare, nici prilejul de a se înspăimânta de inutilitatea 
lumii, de perisabilitatea faptelor omului, de nimicnicie şi 
de neant. Constiinta fatalismului liber acceptat se 
îngemănează cu un optimism vital garantat tocmai de 
rosturile sub care se desfăşoară existenţa. Chiar şi timpul 
aşteptării e un timp rodnic şi plin, un timp al acumulărilor 
în perspectiva unei viitoare împliniri. Aşteptarea, de pildă, 
a sărbătorii este parte integrantă a ceremonialului propriu- 
zis, tot aşa cum acţiunea magică presupune obligatoriu o 
perioadă de pregătire în intimitatea substanţei, actantului 
şi condiţiilor sale de producere. 

Precum spuneam, timpul profan este în primul rând 


timpul muncii. O muncă adesea istovitoare, grea, de o 
rentabilitate îndoielnică şi cu acumulări aproape totdeauna 
nesigure, dar niciodată alienantă, Ea este reglată, pe de o 
parte, de un simţ intern al responsabilităţii (normat, la 
rândul lui, de prescriptii mitico-magice asimilate din 
tradiţie), pe de alta de ordinea internă a comunităţii, 
manifestată nu doar prin principii etice formale ci şi prin 
obligaţii constrângătoare stabilite de legea strămoşească, 
de datini şi rosturi ale locului. Un ţăran autentic se simte 
obligat să are, să semene, să întreţină culturile chiar dacă 
ar şti dinainte că nu va avea ce culege. Munca e, în 
societatea tradiţională, o normă a vieţii, un rost în acelaşi 
timp omenesc şi divin, o lege imprescriptibilă. 

Fiecare existenţă participă la un tip cosmic-organic, 
la un tip adânc, invizibil, dar ceea ce arată ea şi felul cum 
se petrece în lumea imediat vizibilă, nu e iluzoriu. 

V. Băncilă 

6. Praguri de trecere 

Spunem timp profan pentru a-l deosebi de cel sacru 
(al sărbătorii) dar în mentalitatea tradiţională nu există 
practic o ruptură între cele două noţiuni. împreună 
formează cupola sub care se desfăşoară existenţa 
individuală şi colectivă a omului, ritmată fără întrerupere 
de praguri menite a esentializa durata şi a-i contracara 
tendinţa entropică. Există, precum se ştie, pe lângă marile 
sărbători ale ciclului calendaristic, patru mari praguri ale 
vieţii individuale, jalonate de tot atâtea repere ritualice: 
naşterea (intrarea în existenţă), maturizarea (trecerea de 
la copilărie la maturitate, iniţierea în vârsta activă), 
căsătoria (iniţierea în misterele fecundității) şi moartea 
(transferul existenţei într-o altă lume, iniţierea în veşnicie). 
Sunt sărbători pe care le-am putea numi ale timpului 
ireversibil, sărbători unicat ale individualităţii, marcate de 
emoţiile schimbărilor de macaz în drumul vieţii şi de 
influenţele structurilor mitico-magice asupra destinului. 


Primul şi ultimul dintre praguri sunt trecute de 
individ în postura de participant pasiv, dar ar fi o mare 
greşeală să le separăm, fie şi numai la modul teoretic, de 
celelalte două. Dacă conştiinţa individuală e o acumulare 
de date psihospirituale legate într-o structură, în zenitul ei 
stă în permanenţă privirea în timp (înapoi spre origini şi 
mai ales înainte, spre momentul bilanţului şi al iniţierii în 
veşnicie). Cu deosebire aceste praguri sunt marcate de 
rituri, datini şi obiceiuri cu atât mai complexe şi mai stricte 
cu cât misterul ce le învăluie e mai profund. Marele 
miracol al zămislirii şi naşterii unui copil - rămas până 
astăzi inexplicabil sub raport cauzal, de semnificaţie (căci 
dacă ştiinţa a studiat până în 

amănunt procesul constituirii şi evoluţiei 
embrionului, nu se poate lăuda că bänuie măcar ce mister 
organizează acest proces într-o atât de complicată şi 
delicată geneză) presupune un sistem de rituri, de obligaţii 
şi de interdicții legate simfonic într-un adevărat cod magic 
al mamei şi copilului. Celălalt pol, al trecerii în veşnicie, 
presupune şi el, precum vom vedea, un sistem complicat 
de practici magice menite a ne trezi calea sufletului spre 
integrare în lumea cealaltă. 

1. Geneza mitică a sărbătorii 

Nu credem că vreo făptuire, oricât de minunată, a 
civilizaţiei moderne va putea compensa vreodată inefabilul 
farmec al sărbătorii tradiţionale. Aşteptarea aceea febrilă 
urmată de explozia fiinţei în bucuria furtunoasă a ritului, 
sentimentul plinătăţii existenţiale, conştiinţa că ceva unic, 
minunat, nemaiauzit şi nemaivăzut se întâmplă în lume, 
ceva ce face racordul între profan şi sacru, între pământ şi 
cer. Faptul că sărbătoarea se repetă periodic, nu numai că 
nu-i diminuează strălucirea, dar o întăreşte cu 
rigurozitatea  preciziei, cu certitudinea  exactităţii 


teleologice, cu puterea convenției pozitive fără de care 
niciun mit nu-şi poate releva sensul originar. Lucrurile se 
repetă, dar, în mod aparent paradoxal, tocmai această 
repetiţie le dă valoarea de unicat, de primordialitate, de 
adevăr imuabil. Căci arhetipul sărbătorii, modelul ei 
primordial, este însuşi mitul în starea lui pură: loc de 
popas al veşniciei în drumul ei spre infinit, istorie sacră a 
unei creaţii, a unei întemeieri, a unei transsubstantializäri 
a zeului. Lucrurile s-au întâmplat „atunci, demult”, in illo 
tempore, dar trebuie reconstituite an de an prin 
intermediul ritului. Nu ca o imitație teatrală a modelului, 
ca joc secund - nici măcar ca metaforă ori alegorie - ci ca 
o refacere a misterului primordial în toate datele lui de 
autenticitate. Exact ca atunci. N-are importanţă prezenţa 
sau absenţa fizică a zeului (iată ce nu poate înţelege omul 
modern) ci realitatea lui cosmică, existenţa lui adevărată, 
eternă. Nici atunci (in illo tempore), zeul n-a fost, poate, 
pipăibil (dacă acest lucru poate avea vreo relevanţă 
ontologică), fiindcă, se spune în vechile cărţi ale 
Upanişadelor, dacă ar fi fost, cine să-l pipăie (să-l audă, să-l 
vadă etc)? 

2. Criza istorică a ritului 

Ritul ca sâmbure al sărbătorii este, de asemenea, de 
provenienţă divină. El a fost revelat (dictat) in illo tempore 
de însuşi zeul ale cărui fapte le consacră. De aceea trebuie 
respectat în cele mai mici amănunte, chiar şi cele care 
intră în contradicţie cu logica formală a dezvoltării 
istorice. Sărbătoarea de factură tradiţională începe să se 
degradeze ori să-şi transforme substanţa abia în momentul 
când o anume componentă a ritului este eliminată printr-o 
convenţie general statornicită ca urmare a demonstraţiei 
logico-matematice a degradării ei, a slăbirii puterilor 
energetice ale unei hierofanii. 

Am înlocuit, în timpurile moderne, explicaţia prin 


perfecțiunea divină cu explicatia prin perfecțiunea 
structurilor matematice. Am căzut peste o teologie 
matematică, moştenitoare a tot ce era mai prost în vechea 
teologie: siguranța, dacă nu dogmatismul, explicaţia 
absolută (absolutus) dezlegată de tot. 

C. Noica 

O vreme, sub presiunea tradiţiei, ritul în sine, liniile 
lui de convergenţă sunt menținute, chiar dacă obiectul la 
care se raportează îşi modifică ideologic ori teologic 
substanţa. De-abia în momentul expansiunii generalizate a 
ştiinţelor pozitive, când a început să fie pus totul în ecuaţie 
- de la componentele infinitezimale ale materiei la marile 
structuri astrale şi de la principiile biologice ale existenţei 
la rolul contradictiei ca motor al evoluţiei - riturile au 
intrat în criză de veracitate (concept introdus de către 
ştiinţă în perimetrul gnoseologiei) şi şi-au pulverizat 
structurile până la disipare. Ceea ce a mai rămas în 
mentalitatea omului modern din vastele arhitecturi mitice 
ale tradiţiei sunt simple habitudini care-şi trădează 
sorgintea la o analiză de tip psihanalitic, dar care nu mai 
au coerenţă ideologică şi cu atât mai puţin forţă de 
influențare a statutului ontologic al omului, ca în culturile 
tradiţionale. Motivul principal: lipsa de credibilitate, 
urmare a unor descoperiri ştiinţifice despre care s-a crezut 
multă vreme că pot suplini cu succes setea de 
transcendenţă a oamenilor. Ba mai mult: convingerea că în 
foarte scurt timp ştiinţa va putea răspunde la toate 
întrebările care, de-a lungul evoluţiei, au stat sub semnul 
exclusiv al mitului şi al magiei. De aici şi agresivitatea cu 
care o seamă dintre oamenii de ştiinţă s-au năpustit asupra 
formelor tradiţionale de cultură, de aici şi numeroasele 
definiţii ale mitului ca „istorie falsă” şi ale magiei ca 
„pseudoştiinţă”. 

Ştiinţa însă nu doar că s-a dovedit incapabilă să 
suplinească cunoaşterea de tip inițiatic (inclusiv forma ei 


teologică, revelaţia) dar. 

prin ofensiva ei brutală împotriva mitului şi a magiei, 
a distrus suportul metafizic al fiinţei, i-a lăsat pe oameni 
dezarmati în faţa misterelor cosmosului, lipsiţi de orice 
mijloc de apărare împotriva fricii existenţiale, descurajării, 
golului interior, pradă unui ateism cu dublă consecinţă: pe 
de o parte o resemnare blazată în faţa extinctiei definitive 
a fiinţei, pe de alta o potentare a egoismului, a luptei 
pentru resurse, a imoralităţii crase. Căci, vorba lui 
Dostoiesvki, dacă nu există Dumnezeu, totul este posibil - 
inclusiv crima. 

Noi suntem astăzi nu numai în acel moment 
crepuscular când îşi ia zborul bufnița Minervei, adică 
înțelepciunea, dar si într-un moment de tenebre când 
aşteptăm cântatul cocoşului să ne trezească. Un cântec de 
cocoş care să ne alerteze în privinţa omului, vieții, 
umanităţii. 

E. Morin 

E adevărat, crize ale riturilor au existat de-a lungul 
întregii istorii (inclusiv a protoistoriei), dar ele au fost 
rezolvate prin remanieri, readaptări, transformări în 
consens cu noile forme de revelare a transcendentei, cu 
noile ipostaze hierofanice ale divinității, cu sensibilitatea 
proprie a comunităţilor umane stabile, cu modul lor 
specific de elaborare şi de interpretare a simbolurilor. Era 
firesc ca spaţiul nordic, de pildă, să dezvolte forme 
ritualice deosebite de ale spaţiului egiptean, ori ca 
temperamentul asiatic să se manifeste sub alte coordonate 
mitice decât cel grec ori vest-european. Uneori acelaşi 
spaţiu a fost leagăn al unor nivele diferite de practicare a 
ritului, fie ca urmare a succesiunii popoarelor ce le-au 
locuit, fie a transformărilor lente în mentalitatea aceleiaşi 
comunităţi, determinate de aculturatie, de asimilări de 
modele din alte spaţii, de modificări ale tipului de 


revelaţie. A rămas însă mereu şi peste tot o esenţă 
modelatoare unică, un set de invariante care au dat 
permanenţă şi durabilitate sistemului de rituri ale fiecărei 
comunităţi, un complex de motive care au subzistat de-a 
lungul întregii evoluţii a sentimentului religios şi care au 
perpetuat şi „modelul divinității”. Cu excepţia perioadei 
moderne, când eroziunea formelor tradiţionale ale practicii 
mitului n-a fost urmată de o remaniere a riturilor, ci de o 
repudiere a lor pe motivul că vin în contradicţie cu 
cunoaşterea ştiinţifică. Aşa se face că instinctul 
transcendentei, prezent în om ca o dimensiune 
inextricabilă a naturii sale create, şi-a degradat într-atât 
formele de manifestare încât nu mai poate fi recunoscut 
decât în pulsatii haotice de cele mai multe ori inconştiente, 
în fărâmiturile rămase dintr-un foarte îndepărtat „banchet 
al zeilor”, cum spunea Noica. 

3. O lume care renaşte mereu 

S-a scris mult despre conceptul de sărbătoare în 
perspectivă etnologică, aşa încât nu vom insista asupra lui. 
Nu putem însă să nu remarcăm faptul - esenţial pentru 
tema lucrării noastre - că sfera lui de semnificaţie este, 
pentru omul tradiţional, cu totul alta decât pentru omul 
modern. Transformarea e sugestiv evidenţiată chiar şi de 
modificarea semantică a noţiunii de petrecere, aşa cum 
remarca C. Noica. Dacă pentru omul modern sărbătoarea 
nu e mai mult decât un prilej de distracţie (în sens 
etimologic), de deconectare de la ritmul existenţei 
cotidiene, pentru cel tradiţional era o concentrare de 
substanţă psihospirituală care justifica însăşi menirea 
omului pe pământ. Ea era în acelaşi timp punte, buclă şi 
vârtej (48, p.20) podoabă a timpului, intensificare festivă a 
condiţiei umane, moment de plenitudine şi fericire 
existenţială. În absenţa sărbătorii, viaţa omului tradiţional 
ar fi fost de neconceput. Caracterul ei liminal (prag de 


existenţă) stă în punctul de convergenţă a sacruluicu 
profanul, cuprinzând în ea amândoi termenii ca pe două 
emisfere care se justifică reciproc, sub semnul unei 
porunci transcendente. 

In tradiţia românească, sărbătorile au un rost 
ontologic bine precizat. Ele nu se caracterizează atât prin 
fast carnavelesc, ca în alte culturi, ori prin acea uitare de 
sine de factură dionisiacă, dar nu sunt nici simple repere 
cronologice marcate de rituri familiale sau ecleziastice, ca 
în unele comunităţi occidentale. Ele se manifestă printr-o 
suită de ritualuri, datini şi obiceiuri care îmbină în mod 
pitoresc ceremonialul religios cu reminiscentele unor rituri 
păgâne ale căror sensuri originare s-au pierdut în negura 
timpului. Nu însă un amestec întâmplător, care ar putea da 
impresia absenței puterii de selecţie, ci 6 rezultantă a 
practicii însăşi a existenţei, a experienţei de relaţie dintre 
om şi divinitate, în strict consens cu ceea ce românii 
numesc firea lucrurilor. 

4. Sărbătoarea - o oglindă a etnicului 

Omul societăţii tradiţionale şi-a structurat întreaga 
existenţă în jurul sărbătorilor. Dacă acestea n-ar fi existat, 
probabil că viaţa lui s-ar fi consumat ca o lumânare, într-o 
individualitate însingurată plină de frică şi într-un răstimp 
cât să-i ajungă energia primară cu care a fost dotat în 
momentul Creaţiei. Sărbătorile l-au ajutat să treacă 
pragurile critice ale existenţei, să se integreze în 
comunitate, să-şi organizeze raporturile cu natura şi 
divinitatea, să suporte privaţiunile unei vieţi dure şi 
vitrege, să-şi adecveze timpul şi spaţiul la modelul 
arhetipal, în fine, să-şi creeze prilejuri de bucurie şi 
veselie, de sustragere din universul profan - cel al „sudorii 
frunţii” - de uitare recuperatoare pentru fiinţă. 

Căci este, este totdeauna, chiar dacă felul poporului 
de a vorbi sună: a fost. Astfel glăsuieşte mitul care nu-i 


decât veşmântul tainei, veşmântul ei festiv însă este 
sărbătoarea, care revine periodic, arc aruncat peste 
modurile timpului şi dând trecutului şi viitorului prezență 
pentru simţurile poporului. 

Th. Mann 

Greu de spus care e originea sau punctul de plecare 
al fiecărei sărbători din calendar. Ele sunt îndeobşte legate 
de solstitii şi echinoctii, dar există numeroase manifestări 
sărbătoreşti şi în afara acestora. În niciun caz nu se poate 
stabili o ierarhie a festivului şi cu atât mai puţin o 
sărbătoare din care să fi derivat celelalte, cum au încercat 
să propună unii cercetători. Paul Drogeanu defineşte 
sugestiv sărbătoarea, după modelul cosmosului: o sferă al 
cărei centru e peste tot iar circumferința nicăieri. Un 
fenomen, deci, proteic, care-şi pierde orizontalitatea şi 
verticalitatea în timp şi spaţiu. „Niciun meridian, un 
anume strat social sau perioadă a calendarului nu pot fi 
desemnate ca exclusive deţinătoare ale adevărului festiv” 
(48, p.33). 

Fără îndoială că, dintru început, sărbătoarea trebuie 
să fi fost condiţionată de o epifanie, o manifestare a 
sacrului în lumea văzută. Modelul ei este îndeobşte gestul 
arhetipal al unui zeu cosmogonic - cel care, după cea 
creat lumea, s-a odihnit - cel care l-a învins pe demon, cel 
care s-a ipostaziat în om. Dar, cum argumentează Paul 
Drogeanu, sărbătorescul nu este doar un apanaj al sacrului 
ori al profanului, căci dacă mobilul său se regăseşte într-o 
hierofanie (un semnal al numinosului către omenesc) el e 
în acelaşi timp şi un mesaj al omului către divinitate, un 
fenomen care semnifică. Prin urmare - pentru a folosi cele 
două noţiuni semiotice fundamentale - universul festiv e 
nu doar semnificant ci şi semnificat, adică şi o sărbătoare 
(o comemorare şi o celebrare) a însuşi celui care serbează. 

Important e însă raportul dintre cei doi poli care, 
unindu-se într-un nucleu esenţial al condiţiei umane, îi 


permit acesteia să acceadă la arhetipul ei sacru şi 
atemporal. În sărbătoare timpul şi spaţiul sunt abolite, 
cerul deschis, diferenţa dintre om şi zeu anihilată, 
gesturile umane investite cu energie mitică şi cu substanţă 
magică. Se petrec lucruri care nu pot fi nici explicate, nici 
judecate prin recursul la normalitate, la logica curentă a 
existenţei, la comportamentul uman specific orizontului 
profan. Dincolo de gestul solemn şi pios, consacrat prin rit 
şi ceremonial zeului tutelar, sărbătoarea cuprinde în ea un 
amestec de reculegere şi exuberantä, un pachet de licenţe 
morale care pot merge până la ideea că „totul e permis”, 
ba chiar şi o anume violenţă rezultată din surescitarea 
senzorială şi din conştiinţa unei libertăţi 

anarhice asumate la nivel individual şi colectiv, pe 
care R. Girard o explică prin remanenta în mentalitatea 
umană a „mecanismului victimar” întemeietor de cultură. 
(68) 

Nicăieri nu se manifestă mai fidel temperamentul, 
caracterul şi mai ales stilul unei comunităţi umane decât în 
sărbătoare. Să ne reamintim de robustetea, grandoarea, 
precizia şi hieratismul marilor sărbători egiptene de la 
Teba şi Memphis, de pitorescul, culoarea şi fantezia 
abstract-filosofică a celor asiatice, de explozia de vitalitate 
a dionisiacelor greceşti, de fastul saturnaliilor şi al 
celorlalte sărbători romane, de stufozitatea barocă, 
opulenta şi hazul enorm al marilor carnavaluri medievale 
din vestul şi centrul Europei, pe care Bahtin le punea sub 
semnul lui Gargantua. 

5. Crăciun în Maramureş 

Sărbătorile societăţii româneşti tradiţionale se 
individualizează în context european prin două coordonate 
specifice: integrarea lor în acel „creştinism cosmic” 
semnificant şi echilibrul robust dintre solemnitate şi 
exuberantä. Ele au un duh al lor, cum spune Vasile Băncilă, 


şi sunt o constelație de sensuri reunind bucuria simplă, 
omenească, cu tâorul cosmic al „transcendentului care 
coboară”, un farmec aparte manifestat prin pitoresc şi 
revelaţie. Sărbătoarea, de pildă, a Crăciunului (a reînnoirii 
Creaţiei) - cu întreaga ei trenă de rituri şi ceremonialuri 
desfăşurate pe parcursul celor 12 zile sacre - înscrie în 
existenţa comunităţii sentimentul că o lume abia născută 
îşi pictează pe umeri stelele şi planetele, căpătând contur 
în leagănul infinit al duratei. Mai ales în Maramureş, unde 
e încă vie, ea capătă o strălucire aparte. În fiecare casă se 
aprind făcliile ritului: un brad, o candelă, un ciob de 
colindă. Fiecare om participă în felul său la marele mister 
al timpului reînnoit: bătrânii sfărâmând între gene amintiri 
din vremea tinereţii si „pilduind”, cum spune Goga, la 
colţul vetrei; mama pregătind alimentele rituale din care 
nu lipsesc colacii, cozonacul şi sarmalele cu gust de 
cimbru şi fum, fetele căutându-şi ursita în practici magice 
străvechi, flăcăii scoţându-şi de prin unghiuri de lăzi 
măştile colorate şi rememorând textele colindelor ori ale 
Viflaimului, copiii calculându-şi cantităţile de colaci, mere 
şi nuci încăpătoare în adâncimea traistelor special 
pregătite pentru aceste zile. Peste tot murmur de veşnicie 
reificată, o impresie de cer deschizându-şi porţile spre a 
slobozi asupra oamenilor si  dobitoacelor lumina 
începutului, o pace caldă şi senină stăpânind inimile 
aplecate spre bucurie. 

După inegalabila noapte a colindelor, urmează o 
desfacere a nucleului festiv în părţile constitutive ale 
complexului sărbătoresc. Oamenii ies în sat să se 
întâlnească unii cu alţii spre a-şi ura sărbători fericite, să 

participe la slujba de la biserică, să asculte şi să 
cânte în continuare colinde, să întâlnească una dintre 
cetele de mascaţi puse pe giumbuşlucuri ori unul dintre 
alaiurile Viflaimului. Se opresc pe la porţi, îşi strâng 


mâinile cu o expresie de urare sinceră în care se topesc şi 
cele mai mici resentimente (dacă au existat vreodată), 
schimbă între ei câteva vorbe, apoi se răspândesc pe 
ulițele strălucind sub lumina zăpezii ca nişte semne vii ale 
relaţiei dintre sacru şi profan, dovezi certe ale coborârii lui 
Dumnezeu pe pământ. 

Țăranul trăieşte trecerea timpului, însă o trăieşte 
vital şi armonios, fiindcă a făcut din viață o punte de 
sărbători şi, când depăşeşte timpul, este pentru a intra în 
eternitate. 

V. Băncilă în zilele de sărbătoare omul îmbracă haina 
sfinteniei şi se constituie drept parte a unui mister ce nu 
încetează să-şi arunce reverberatiile în lume, devine el 
însuşi - fiecare în parte şi în comuniune cu ceilalţi - 
personaj central al lucrării cosmice, emiţător şi receptor 
de semnale cu înţelesuri ce transcend realitatea imediată. 
Grijile zilei rămân de o parte, orice convenţie 
comportamentală capătă alte criterii de evaluare, orice 
gând e filtrat prin ochiul unui zeu mai familiar şi mai 
tolerant. 

Pe parcursul întregii perioade a sărbătorii 
dodecasimale se ivesc pe ulițele satelor grupuri de oameni 
cu înfăţişare pestriță - unii colindând, cântând din 
zgomotoasele lor instrumente de carnaval ori dansând în 
tiuitorul ritm al droangelor şi clopoteilor aninati de 
costumele confecționate cu o inepuizabilă fantezie 
folclorică, alţii căscând gura de pe margine ori urmând, 
avizi de spectacol, traseul cetelor. Se simte peste tot 
scânteierea unui sentiment însetat de întruparea în forme, 
sunete şi culori sărbătoreşti. Sub anonimatul măştilor de 
carnaval gesturile capătă rezonanţă simbolică, legând firul 
vieţii individuale şi colective de rădăcinile unui mit ce nu-şi 
epuizează niciodată resursele. In peisajul saturat de 
normalitatea şi banalitatea profanului, se ivesc dintr-odată 
personaje arhetipale: moşul, soldatul, moartea, îngerii cu 


aripi de hârtie, politaiul, monstrul, diavolii cu clopoței 
zgomotoşi atârnati de veşminte, duhurile bune şi rele 
însoţite de rămăşiţele totemice reciclate an de an în 
subconştientul colectiv fără o identitate anume: ursul, 
capra, cerbul, cucuveaua, calul sălbatic şi de personajele 
nu mai puţin simbolice ale istoriei biblice a Naşterii 
Mântuitorului: păstorii, magii, Iosif şi Maria, Irod cu 
adjutantii lui, martori ai unui timp care îngemănează 
durata cu simţul reiterării ciclice a punctului zero al 
timpului. 

În acest peisaj de basm mitologic apariţia, de pildă, a 
temutului personaj cu bot de tap şi cu coif de călău 
purtând inscripţia: „toţi veţi fi ai mei”, personaj care se 
aşază într-o rână în mijlocul caldarâmului şi îşi 

bate cu un ciocan ruginit gioarsa de coasă, nu numai 
că nu sperie pe nimeni, dar stârneşte un sentiment de 
eliberare psihică, un soi de haz cosmic care transferă 
teama de moarte într-o metaforă existenţială uşor de 
suportat chiar şi de către cei chinuiti de angoase. După 
cum întruchiparea caricaturală a unui popă psalmodiind 
parodia unei cantate bisericeşti cu accente senzuale se 
încarcă de aluzii moralizatoare la preoţii prea înclinați 
spre cele lumesti. Un drac aleargă după fete să le prindă şi 
să le strângă în braţe, un monstru humanoid încinge un joc 
moroşenesc cu masca unui jidov, un crai cântă la vioară, 
un înger diafan conversează cu un cirac al lui Scaraotchi, 
patru soldaţi îşi încrucişează săbiile în armoniile unei 
colinde ritmate, un moş îşi scoate pentru o clipă masca 
spre a turna pe gât un păhărel de horincă, o femeie de pe 
margine, îmbrăcată în strai obişnuit de sărbătoare, se lasă 
invitată la joc de perfidul personaj care a refuzat să-i 
găzduiască peste noapte pe losif şi Maria. Existenţa 
imediată, panopticumul cotidian al lumii ca teatru se 
interferează cu sfera mitului într-o sinteză ce justifică 


conceptele unei filosofii populare de simplă şi, în acelaşi 
timp, adâncă semnificaţie. 

Fiecare existenţă şi mai ales gen de existenţă are 
pentru ţăran realitatea ei şi toate împreună alcătuiesc 
bogăția de forme caracteristice şi ingenue a lumii. Am 
spune că ţăranul populează lumea cu grăunţe ontologice şi 
că din acest punct de vedere, ea este pentru el o imensă 
rodie ontologică. 

V. Bancilă 

Şi deodată zarea se deschide a bună vestire, a 
clinchet de clopoței, a pocnet de bici şi a glas răguşit de 
buhai. „Bădiţa Troian” se iveşte şi el între oameni spre a 
garanta cu statura lui simbolică o recoltă de grâu „în pai 
ca trestia, în spic ca vrabia, în bob ca mazărea”. Cetele de 
colindători, copii şi adulţi, vestesc în vers şi muzică 
naşterea lui lisus (întâmplată chiar acum, ca o repetiţie 
magică a unui act primordial], urând şi ei rod bogat în 
țarină şi belşug în cămară şi legând - prin veşmânt, prin 
cuvânt şi prin gestică - sceneria prezentului de axul 
cosmic al începutului, de frânghiile mitului retrezit la 
viaţă. Mascati şi nemascati, actanti şi spectatori, se lasă 
transpuşi în irezistibila atmosferă de sărbătoare la care 
participă, fireşte, şi natura neînsufleţită şi care menţine 
încă în oameni flacăra cunoaşterii de sine, sentimentul că 
trăiesc încă într-un cosmos care nu i-a lepădat definitiv pe 
cărările îngheţate ale morţii întru fiinţă. 

6. Ochiul morţii din colinde 

Şi totuşi, o întrebare bântuie gândul oricărui bun 
cunoscător al colindelor (mai ales în inegalabilele lor 
variante maramureşene): de ce 

şi de unde izul acela de boală şi moarte din unele 
texte (dar şi din trăgănarea agonică a melodiei ce le 
însoţeşte) cântate tocmai într-un moment de mare bucurie 
a fiinţei cum este Crăciunul? Să fie oare vorba de o 


alterare a sensurilor cauzată de neînţelegerea de către 
actanti a sărbătorescului, de o reminiscență păgână (poate 
chiar o reacţie împotriva ascensiunii creştinismului, a 
infiltrării lui într-o realitate a tradiţiei încă nesupusă 
complet de noile formule hierofanice), de un gust ciudat 
pentru paradox (specific, cum vom vedea mai departe, 
gândirii magico-simbolice), de o joacă periculoasă cu 
înţelesuri de dincolo de fire, de un avertisment împotriva 
excesului de bucurie (celălalt taler al balanței care să 
compenseze prin povestire - în sensul mitic al cuvântului - 
posibilitatea de a cădea în eroarea eludării polului tragic al 
existenţei), ori poate pur şi simplu de o contaminare de 
genuri folclorice a cărei sorginte se pierde într-un timp 
imemorial? 

Un răspuns net e greu de găsit (poate că e valabil 
câte ceva din toate ipotezele enumerate mai sus), dar cu 
siguranţă că el transcende confortul apodictic al unor 
cercetători deprinsi a gândi în concepte stereotipe 
înseriate într-un câmp analitic minuţios formalizat. lată că 
sensurile se interferează uneori până la a încâlci orice 
schemă dihotomică şi a şterge graniţele dintre contrarii. 
Alături de Bucurie mare-avem se cântă la fereastră Viţă 
verde iadăra şi alături de in oraşul Viflaim strania şi 
misterioasa zicere din Pe dealul cu stânjenii, înfiorata 
metaforă a morţii din Mă luai, luai... dar mai ales acea 
singulară istorisire a marii treceri din nenumăratele 
variante ale Mioriţei colind. 

Înainte de a încerca o explicaţie, să menţionăm 
câteva dintre caracteristicile fundamentale ale 
fenomenului. Se ştie că obiceiul colindatului e investit cu o 
dublă funcţie: cea de vestire (a naşterii Domnului său, 
dacă coborâm în timp spre straturile precreştine, a unei 
sărbători mitologice de înaltă semnificaţie pentru întreaga 
comunitate) şi de urare. Ambele sensuri conţin o veche şi 
bogată motivație  magico-simbolică, asemeni tuturor 


riturilor menite să realizeze un acord cu orizontul mitic 
arhetipal. Peste amândouă stă ideea de comunicare. O 
comunicare însă de nivel ceremonial, care nu presupune 
totdeauna un text inteligibil, care depăşeşte prin 
conţinutul. său etnosemiotic actul vorbirii moderne, 
limbajul informaţional obişnuit. Cântecul de sub fereastră 
vizează în primul rând a fi creator de impresie şi de sens 
pentru toţi cei care îl ascultă. Nu e admisă nicidecum 
banalitatea şi cu atât mai puţin eventualitatea de a-l 
plictisi pe auditor cu poveşti anoste ori cu sintagme 
moralizatoare de genul celor proferate de unii făcători de 
colinde ai zilelor noastre (îndeobşte cantori de biserică 
fără simţul tradiţiei), pentru că altfel nici vestirea şi nici 
urareanu-şi leagă rosturile. Nu e neapărată nevoie a veni 
cu texte ori cu structuri melodice originale 

(cu toate că o asemenea performanţă e cu atât mai 
mult apreciată de gazde), ci de a adecva mesajul complex 
şi substanţial al colindelor la împrejurări specifice. 

Există, din acest punct de vedere, trei tipuri mari de 
colinde, care predomină unul asupra altuia în funcţie de 
zonele  etnofolclorice, de tradiția înrădăcinată în 
colectivitatea respectivă, de structura, caracterul si 
temperamentul performerilor sau ascultătorilor, ca şi de 
relaţia inefabilă dintre aceştia şi ceea ce se cheamă 
spiritus loci. Primul tip e reprezentat de colindele stabilind 
o legătură între realitate şi mit: cosmogonice, de 
întemeiere, de relaţie între om şi divinitate, de modelare 
arhetipală pentru acţiunea umană, întâmplări exemplare 
petrecute undeva în lume. Al doilea, colindele cu adresă 
precisă: de gazdă, de fecior, de copil, de fată, de jude, de 
preot etc. care pun în scenă un motiv eroic al cărui 
personaj central e tocmai adresantul. Al treilea, pe care l- 
am putea numi anecdotic, vine să întreţină şi să potenteze 
starea de excepţie care este sărbătoarea, să bine dispună 


ori să impresioneze - într-un cuvânt, să creeze atmosferă 
în rândul receptorilor. 

Peste toate acestea s-au suprapus - şi, în cele mai 
multe zone, le-au înlocuit cu timpul în întregime - colindele 
bisericeşti. Atât de acerbă a fost pe alocuri lupta bisericii 
împotriva tuturor colindelor care nu emanau dinspre sfera 
ei de învăţătură, care vesteau altceva decât naşterea lui 
lisus, încât s-a recurs adesea la anatemizări, la pedepse, la 
refuzul preoţilor de a mai presta servicii ecleziastice celor 
ce nu respectau interdicţia. 

Şi totuşi, în ciuda acestor interdicții şi persecutii, 
există comunităţi tradiţionale care au păstrat până azi - 
chiar dacă numai în fondul pasiv al conştiinţei - colinde 
care vorbesc de fapte, întâmplări şi miracole cu totul 
străine de sensul creştin al Crăciunului, avându-şi cu 
siguranţă sorgintea într-un stadiu arhaic al sărbătorii. Intr- 
o seară de Crăciun am înregistrat într-un singur sat (de 
fapt la o singură casă - cea natală a autorului ] nu mai 
puţin de 25 de texte în marea lor majoritate inedite, pe 
care câteva bătrâne au consimţit, după  îndelungi 
insistente, să si le scormonească din memorie. E adevărat, 
scuzându-se tot timpul de postura „caraghioasă” în care s- 
au văzut puse, amuzându-se ele însele de textul „tirliut” al 
unor colinde, ţinând să precizeze mereu că „nici asta n-are 
nicio legătură cu Crăciunul” şi recomandându-mi cu 
insistenţă, iar şi iar, să renunţ la jocul acesta prostesc de a 
imprima nişte cântece care nici măcar în copilăria lor nu 
erau cântate decât de „nişte babe cam bolunde” şi de 
ţigani. 

Se mai întâmpla însă atunci şi un fenomen cu totul 
ciudat. Dacă la început femeile declaraseră sus şi tare că 
nu ştiu nicio colindă în afară de cele religioase cântate în 
mod obişnuit în sat, trecând prin „no, hai. 

că mi-o venit una în minte”, au sfârşit prin a 


reconstitui un complex ritualic de o bogăţie şi o varietate 
neaşteptate. Părea că textele şi melodiile se recheamă 
unele pe altele din uitare, se interferează, se potenteazä 
reciproc, asemeni celulelor într-un organism şi converg 
într-o zonă a conştiinţei unde se profilează o lume 
atemporală, autarhică, suficientă sieşi, de o vechime 
insondabilă şi de o frumuseţe stranie, înfiorată, mustind de 
simboluri. Se instituise la un moment dat acea atmosferă 
caracteristică performanței mitico-magice, în care 
cuvântul redevenea creator spre a reface din cioburi un 
univers în care mitul trăieşte efectiv în interiorul realităţii 
şi reglează gesturile, comunicarea, gândul, atitudinea, 
spiritul. Atât de mult se transpuseseră în realitatea aceea 
ancestrală stăpânită de o altă logică decât cea obişnuită, 
atât de mult intraseră în pielea veritabililor colindători 
eliberaţi de timp şi de constrângeri spatio-temporale, încât 
era suficientă o imagine evocată de una dintre ele pentru a 
reface întregul şi o sintagmă verbală spre a reconstrui fără 
niciun efort un text esenţial. 

Convertirea la creştinism a dat loc la numeroase 
reinterpretări şi reanalizări ale tradiţiilor ancestrale, dar 
ea nu a reuşit să şteargă moştenirea păgână. 

Mircea Eliade 

Unele dintre aceste texte istorisesc în versuri simple 
dar de o profunzime conotativă exemplară despre viaţă şi 
moarte, despre sensul lumii, despre cer şi pământ, despre 
eroi mitici uitaţi, despre haos şi despre Creaţie. Iată unul 
dintre ele: „O, moarte, ce ti-as plăti/Viţă verde iadära 
(refren repetat după flecare vers) /La mine de n-ai veni. 
/Dă-ţi-aş aur şi argint/Să nu mă bagi în pämânt/O, omule, 
ce gândeşti/Cât ai vrea tu să trăieşti? /Că şi pomul cel 
frumos/Tot H pică frunza jos (Copacu-i cu rădăcină/Şi-a lui 
vreme va să vină - în variantă) /Uscă-i-se crengile/ Seacă-i 
rădăcinile/Dară tu că eşti de lut/Cum nu-i merge în 
pământ?” Şi, ca un adagiu semnificant: „Dare-ar domnii ce 


şi-ar da/ Numasă poată scăpa/Dare-ar bani cu feldera/Si 
galbenii cu mierta”. 

Atât. Ca un tratat filosofic redus la esentialitatea 
simplă şi expresivă a troheilor populari. Ca un semn de 
exclamare punctat undeva pe tabla vieţii plină de ecuaţii 
care de care mai complicate şi mai abstracte. Ca un 
paradox care sparge monotonia prostesc - senină a 
sărbătorii în delir, aducând vorba de peripetiile thanatice 
ale Fiintei. Cu alte cuvinte: ochiul morţii din colinde. 

Viţă verde iadăra e doar una dintre numeroasele 
colinde ce vorbesc despre pragul marii treceri. Dar dacă 
ea păstrează încă un stoicism robust, întreţinut de 
consolarea cu perisabilitatea existentei terestre, altele lasă 
să răzbată spre ascultători o înfiorare lâncedă şi grea, de 
boa 

lungă şi fără leac, de extinctie ireversibilă, de gresie 
fulgerată pe tăiş de coasă - ca un țipăt al păsării-suflet 
alungată din trup. O asemenea colindă este, de pildă, Mă 
luai, luai... în aparenţă ea este povestea unei fete ce merge 
dis de dimineaţă („pe rouă, pe ceatä/cu soarele-n braţă”) la 
secerat de grâu. Un gest obişnuit, săvârşit an de an de 
generaţii întregi de fete ca ea, care însă se transformă 
brusc într-o alegorie a agoniei şi morţii. O moarte, e 
adevărat, amestecată cu iubire (eterna balanţă cu braţele 
interschimbabile) introdusă de simboluri greu descifrabile: 
peisajul încărcat de nebulozitate, secera ca unealtă de 
retezat (un substitut al coasei], floarea roşie, de mac, 
găsită în marginea răzorului, deochiul venit de la flăcăul 
iubit („lonaş din munte/Cu oile multe/Cu zilele scurte”) şi, 
la urmă, o tânguire deşertică în faţa mamei (,0, mamă, 
mamă, nu mere/După lecurele/Că apele-s mari/Şi casele-s 
rari/Că apele-s late/Satele-s departe/Drumurile-s lungi/Tu 
nu poţi s-ajungi”), tragic asumată în final ca leac suprem, 
eliberator: „Ştiu eu ce mi-i leacul/Joljuşi colacu-/Şi-o cruce 


la cap”. 

O altă fată, drăguţa lui Onuc, cel ce ară cu opt boi 
„pe dealul cu stânjenii” (stânjenul fiind şi el o floare 
magică, asemeni macului) zace într-o boală atât de 
grozavă. Încât „O-adapă cu lingura/Şi o-ntorc cu perina” 
(în altă variantă: „O poartă cu scândura/Pe la toată 
vranita”). Putem, fireşte, interpreta versurile şi ca o 
alegorie a suferinţei cauzate de o iubire neîmplinită sau 
neîmpărtăşită, dar aceasta nu schimbă cu nimic datele 
problemei. 

7. Magicul cosmic 

Se pare că suntem în prezenţa unor istorisiri 
exemplare ce se instituie ca o contrapondere la uitarea de 
sine suscitată de petrecerile necurmate din sărbători, un 
avertisment metafizic în faţa nesäbuintei de a pune între 
parantezele nepăsării gândul la moarte, o şoaptă a 
destinului transpusă în gura reprezentanţilor săi cei mai 
autorizaţi: membrii cetei de colindători. 

Dacă e sau nu e aici vorba de acel proverbial 
„fatalism românesc” teoretizat de atâţia gânditori ai 
specificului nostru naţional, are, iarăşi, mai puţină 
importanţă. Important e că textele colindelor trădează un 
model de gândire mitico-magică pierdut pentru totdeauna 
de către omul modern. Ele se referă la dimensiunile 
esenţiale ale existenţei, la evenimente de grandoare 
cosmică, la întâmplări petrecute la limita dintre firesc şi 
nefiresc. Materia lor lexicală conţine frecvent cuvinte şi 
expresii evocând imagini de tăria cremenii: marea 
învolburată, tropotul cerbului, strălucirea pietrelor 
scumpe, nunta soarelui cu luna, arborele cosmic, 
vânătoarea rituală, paradoxuri magice („pă fântână-i 
busuioc/ Pă margini pară de foc”), locuri şi nume rare, 
sonore, cu efecte de vrajă 

(„pă Valea Hodrâncii/Lupi să ne mănânce” sau „C- 


acolo nu şede nime-/ Hulpile şi lupile”), plante si animale 
simbolice, metamorfoze ciudate, substituiri de persoane 
ş.a.m.d. 

De obicei, colinda începe cu o povestire (poveste) 
aşezată în structură după toate regulile genului: „În 
pădure subt un brad/Este-un pat împerinat/Daîn pat cine-i 
culcat?...” sau „Mă luai pe-o iederuică/Şi-mi aflai o 
ceteruică...” sau „La poarta Moigradului/Vine-un fecior 
călăreşte. sau chiar introducând un povestitor sau un grup 
de povestitori, ca în alte creaţii celebre ale genului: „La 
masă galbână/Boierii s-adună/ Beau, mulătuiesc/De lume-şi 
vorbesc” sau „La poartă la Ştefan Vodă/ Boierii s-au strâns 
la vorbă”. Până la un loc, se păstrează oarecum logica 
întâmplărilor, dar îndată intervine un element miraculos, o 
scenă mitică, o viziune magică, după care subiectul se 
contractă brusc, se alterează, se contaminează cu motive 
din alte colinde sau din balade, îşi contorsionează nivelele 
informative, îşi ocultează înțelesurile şi, nu o dată, se 
refugiază în perimetrul absurdului. Colinda cu titlul la 
masă galbână (cu variantele Pom înrămurat, Cel boier 
bogat ş.a.) este, între altele, o mostră reprezentativă 
pentru ceea ce am putea numi viziunea. cosmică a 
colindelor: atmosferă de timp încremenit, suspendat peste 
lume, evocarea unor evenimente liminale cu reverberatii 
magice străvechi, prezenţa Soarelui, a Lunii şi a îngerilor 
(dar, se pare, alţi îngeri decât cei cunoscuţi din 
anghelologia creştină), aluzia la rituri străvechi al căror 
înţeles s-a pierdut pe cărările timpului şi la rolul aurului 
(metal rupt din Soare) în magia funcţională a acţiunii. 

Povestirea propriu-zisă (ceea ce în structuralismul 
semiotic se numeşte diegeză) debutează cu punerea în 
cadru: nişte boieri (care, în colinde, nu sunt alţii decât 
gazdele la care a poposit ceata) se strâng la o masă 
sărbătorească şi „vorbesc de-ale lumii”. De aici încolo nu 
ştim dacă faptele se petrec în povestea relatată de către 


boieri ori în realitatea prezentă a narării (ori poate la 
ambele nivele, sugerând astfel suspendarea cronicităţii şi 
integrarea subiectului în eternitatea mitului): nişte mere - 
de aur, desigur - cad din pom sub bătaia vântului, sunt 
adunate de către îngeri şi trimise „pe-o gură de rai/la fete 
de crai”. Din câteva versuri aproape eliptice se 
construieşte un veritabil sistem de relaţii mitico-magice: 
mărul ca simbol al iubirii şi fertilităţii (vezi mărul de aur 
din basme) dar şi ca instrument al păcatului originar 
(mărul ispitei) şi poate ca sugestie a arborelui cosmic; 
îngerii ca reprezentanţi ai lumii de dincolo, spre care duce 
gura aceea de rai locuită de cunoscutele prințese din 
basme. 

Un rit de iniţiere? O alegorie a cununiei? O urare 
încifrată? Sensurile se deschid în toate direcţiile, ca în 
orice povestire de esenţă mitică şi se complică pe măsură 
ce se derulează naraţiunea. Căci apare îndată Luna 

ca personaj justitiar (o trimitere la cultul selenar al 
comunităţilor paleolitice?) care interzice (anulează) ritul 
de iniţiere (dacă despre acesta e vorba): „Luna-n drum le-o 
stat/Frumos i-o-ntrebat: /De unde le-aduceti? /înapoi le 
duceţi!” / „De la Sfântul Soare - răspund îngerii (sau fetele 
de crai?) - Cu mare rugare”. 

Dar ce fel de rugare? Una sugerând teribilele condiţii 
ale iniţierii sau ale practicării unui cult nou închinat 
astrului zilei: „In coate şi-n genunche/Până-n vârf de 
munte”. Imaginea unui pelerinaj de sânge şi sudoare spre 
înălțimile unde-şi are locaşul (castelul din basme, matricea 
din mit) noua zeitate apolinică pe cale de a-şi impune 
supremaţia în detrimentul zeiţei nopţii, Luna, o încercare 
supremă a credinţei şi a jertfei. 

Finalul - o superbă metaforă rivalizând cu cele din 
marile poeme cosmogonice ale lumii - pecetluieşte în 
manieră de opera aperta atmosfera de mister cosmic, de 


mit, de legendă, de vrajă totală, de gând aurifer topit şi 
răsfrânt în cuvinte: „Muntele s-o rupt/Noi am tot trecut”. 
Au trecut unde? într-un alt univers? în a patra dimensiune? 
într-un tărâm necunoscut deschis de gura aceea de rai? Şi 
cum? Printr-o catastrofă de tipul „se bat munţii în capete”, 
printr-o supralicitare a condiţiilor de iniţiere, printr-un 
calcul ocult al coordonatelor lumii? 

Numai depăşind timpul, nu evitându-l, ajungem în 
eternitate. 

D. Stăniloae 

Textul nu ne spune mai mult. Dar nici nu e necesar: 
atât colindătorii cât şi cei colindati s-au pătruns deja de 
atmosfera exemplară a mitului, au cules cu mintea mierea 
simbolurilor cunoscute din tradiţie, au tatonat limitele 
misterului cosmic răspândit de cuvântul şi melodia 
colindei. Poate că în vremi mai îndepărtate textul va fi fost 
mai lung şi mai explicit, destinat capacităţii de receptare a 
unor oameni vietuind într-un alt model cronotopic, cu alte 
legi ale raportului om-cosmos-divinitate, cu alte tipare ale 
gândirii logice. 

8. Alegoria integrării 

Din aceeaşi categorie a colindelor de factură mitico- 
magică fac parte numeroasele variante ale motivului 
Soarele şi Luna, omniprezent în folclorul nostru (cei doi 
aştri apar fie în chip de amanți care vor să se cunune, fie 
de fraţi păscând mândre turme de oi „pe râtul lui 
Rusalim”), textele cu conţinut cosmogonic, antropogonic şi 
de orânduire a lumii din Dumnezeu aşa-o lăsat, în cel 
paltin păltinel, Cel mai mare faur mare etc, ca şi sutele de 
variante la eterna noastră Mioriţa - cel mai strălucit 
exemplu de transfer al existenţei în mit, de sacralizare a 
naturii prin nunta cosmică, de valorizare a morţii într-o 
postexistenţă semnificativă. 

Nu vom apela aici la întortocheata cazuistică a 


Mioriţei (exegeza ei ocupă deja sute, dacă nu mii de tomuri 
scrise de etnologi, filosofi ori poeţi români şi străini), dar 
nu putem să nu remarcăm modul în care argumentează ea 
ideea enunțată în titlu: prezenţa nucleului mitico-magic în 
scenariul sărbătorii şi cu deosebire în ritualul colindelor, 
ca o referinţă firească şi repetabilă la iniţierea perpetuă în 
tainele existenței antume şi postume. * Vechimea 
considerabilă a variantei colind (cu siguranţă anterioară 
baladei şi, în orice caz, precreştină - ipoteză cu care 
aproape toţi cercetătorii avizaţi au căzut de acord) ne 
înlesneşte şi ea demonstraţia. 

Se ştie că în societăţile tradiţionale moartea 
constituie o experienţă cu totul diferită de cea a omului 
modern. Pentru membrii societăţilor arhaice ea nu e nici 
pe departe un fenomen opus vieţii, un antonim al ei, ca în 
gândirea modernă, ci o formă de prelungire a existenţei 
într-un alt spaţiu şi în alte condiţii de determinare ontică, 
dar nicidecum într-o realitate calitativ diferită de cea fizică 
şi cu atât mai putin în ne-fiinţă ori în neant, cum o 
gândeşte omul zilelor noastre. Desigur, în mentalitatea 
omului istoric al societăţii tradiţionale au dispărut unele 
repere mitico-magice uzitate de omul anistoric (primitiv) 
pentru definirea morţii, în primul rând cele referitoare la 
perpetuarea vieții viitoare în aceleaşi structuri 
habitationale şi după aceleaşi modele existenţiale cu cea 
terestră, dar ceva tot a rămas. A rămas ideea continuității 
fiinţei esenţiale, cea a neperisabilitätii sufletului, a reluării 
existenţei într-o lume mai durabilă şi mai substanţială 
decât cea pământească. Moartea e un prag de iniţiere, un 
fenomen tot atât de firesc şi de aşteptat ca şi naşterea sau 
nunta, un transfer de vitalitate dinspre pământ spre cer, 
din lumea cu dor în cea fără dor, o componentă normală a 
destinului. 

In cosmos nu există moarte, precum nu există izolare, 
ci un universal aer comunitar „De aceea țăranul nu va 


avea tragicul singurătăţii, deşi e bucuros să trăiască în 
mijlocul societăţii. Moartea va fi adesea o „mireasă“ 
cosmică, iar singurătatea o vastă idilă sau cel mult un 
„dor“. 

V. Băncilă 

De aici atitudinea oarecum paradoxală pentru 
gândirea modernă a ciobanului din Mioriţa, cea care a 
stârnit atâtea reacţii pro şi contră în rândul teoreticienilor 
baladei. Fireşte că e greu de înţeles pentru omul acaparat 
de istorie un concept atât de straniu ca acela de 
,»Valorizare existențială a morţii” şi de  „ipostaziere 
cosmică” a pragului marii treceri, cum spunea Eliade, şi 
totuşi numai din această perspectivă putem gândi 
atitudinea păstorului mioritic şi, ca o proliferare a ei în 
întreg orizontul existenţial al omului comunităţilor 
tradiţionale, prezenţa morţii în contextul sărbătoresc al 
colindatului. 

Pentru sensul inițiatic al Mioriţei, vezi solidul studiu 
hermeneutic al lui N. Brânda (17) 

9. Magia calendarului popular 

Timpul sărbătorii este deci un timp prin excelenţă 
magic. Toate evenimentele lui, începând cu colindatul şi 
sfârşind cu practicile de divinatie din noaptea Anului Nou, 
presupun o suspendare a gândirii logice, raţionale, şi un 
racord al fiinţei la sfera esentializatä a arhetipurilor, în 
noaptea Sfântului Vasile, ca şi pe parcursul întregii 
perioade de 12 zile festive, orice miracol devine posibil şi 
capătă statut fiintial în realitatea imediată: pe dealuri ard 
comorile, cerul se deschide pentru o clipă spre a comunica 
direct cu pământul, animalele prind grai omenesc, 
strămoşii morţi vin să petreacă cu cei vii. Timpul e copt 
pentru împlinirea tuturor destinelor. Se doarme cu busuioc 
sub pernă, se alcătuieşte calendarul de ceapă, se iscodeşte 
alcătuirea stelelor în constelații, se citesc semnele vremii 


în substanţe cu valoare simbolică (albuş de ou, saschiu, 
turtite ritualice, cenuşa vetrei etc), se ameninţă cu securea 
pomii neroditori, fetele îşi întrevăd ursitul în direcţia 
zgomotelor nopţii, în pocnetul bobilor pe vatră, în mărimea 
şi forma parilor din gard, în modulatiile apei din fântână. 
Se practică purificări cu aghiazmă, se pregătesc alimente 
ritualice, se provoacă zgomote si chiote apotropaice 
împotriva duhurilor rele ale haosului (de exemplu 
„săcăluşele” în Moldova), se aprind focuri de iască şi 
frunze uscate („ardeasca”), tot pentru contracararea 
acţiunii duhurilor malefice (ale întunericului). 

O mulţime de practici ritualice însoțesc celebrarea si 
a altor sărbători din calendarul popular: Filipii de toamnă 
şi de iarnă (vrăji contra lupilor) Lăsatul secului (purificări 
cu apă şi foc, hodaiţe, jocuri carnaveleşti), Sântoaderii şi 
Sânpetrul de iarnă (vrăji, interdicții magice, ritualuri 
pentru protecţia vitelor şi pentru sănătate), Märtisorul şi 
Sfântul Alexie (purificări prin fum împotriva insectelor şi a 
şerpilor), Foca şi Sântilie (practici şi interdicții pentru 
aducerea ploilor şi pentru protecţia împotriva fulgerelor şi 
a furtunii). Nu mai puţine sunt ceremonialurile ce însoțesc 
timpul  profan/sacralizat (al muncilor agricole), în 
convergenţă cu riturile de trecere: aratul, seceratul, 
începutul sau sfârşitul păşunatului, nedeile, maialurile, 
nunțile sau botezurile de peste an. Aratul, semănatul sau 
recoltatul culturilor nu se practică niciodată fără 
respectarea strictă a unor interdicții sau recomandări 
simbolice: afumarea, stropirea cu apă şi descântarea boilor 
şi carului, aşezarea unui ou în faţa plugului (ideea de 
fertilitate), sărbătorirea celui mai harnic (Tânjaua, 
Plugarul etc), riturile contra calamitätilor naturale, 
alegerea cu grijă a perioadei lunare pentru semănat 
(tuberculii pe lună plină, cerealele pe lună nouă, plantele 
tehnice pe lună în descrestere), stropirea cununii de grâu 
şi păstrarea boabelor din cunună pentru sămânță şi pentru 


leac etc etc. 

Păstoritul presupune, de asemenea, o suită riguroasă 
de ritualuri 

magice reclamate de eterna pendulare în timp şi 
spaţiu a turmelor, de sacralitatea locului de stână, de 
ritmurile  mulsului, ca şi de buna aşezare între 
coordonatele cosmosului a categoriilor contradictoriu- 
convergente (mare-mic, alb-negru, foc-apă, jos-sus, vară- 
iarnă, lumină-întuneric) - aşa cum aflăm din excelentul 
studiu-eseu al lui Vasile Latiş, consacrat spaţiului şi 
timpului în păstoritul din Munţii Maramureşului (86). 
Aprinderea şi întreţinerea „focului viu” din vatră, bogata 
simbolistică atribuită apelor stătătoare sau curgătoare, 
ipostazierea imaginii lupului între malefic (prădător) şi 
favorabil (ca semn cultural privilegiat), intensa ritualică a 
sâmbrei, dar mai ales practicile oficiate de baci în cazuri 
liminale - toate acestea atestă faptul că e de neconceput 
calendarul pastoral fără ochiul etern vigilent al magiei. 
Iată doar una din aceste practici, aşa cum ne este descrisă 
de V. Latiş în calitate de martor ocular: „Turma suferea de 
„zbroatec” şi diminuare manifestă a laptelui (si este 
semnificativ un lucru: în toate cazurile de liminantate 
cauza este socotită, în păstorit, de natură magică şi 
consecinţă a încălcării unei interdicții profesionale). 
Baciul, dar el singur, îşi impune tăcere rituală pe durata a 
trei zile şi trei nopţi. Îndeplineşte următoarele gesturi: ia 
de la stână făină, sare, urdă şi caş pe care le depune 
(„ascunde”) după apusul soarelui într-o furcă de părău 
situată la răsărit faţă de poziţia stânei; le reia dimineaţa 
(minus caş şi urdă) înainte de răsăritul soarelui. Făina şi 
sarea, amestecate, sunt date oilor. Gesturile se repetă de 
trei ori la distanţă egală a timpului natural” (86, p.52). Şi 
statornicul cercetător al stânelor din munţii Tiblesului şi ai 
Rodnei care e V. Latis nu întârzie să afirme că „practicile şi 


gesturile umane nu sunt superstiții sau absurdităţi. Chiar 
lucrul cel mai straniu face parte dintr-o logică implicită a 
culturii specifice în care omul trăieşte, chiar dacă este 
cazul-limită al rationalitätii sale” (86, p. 186). 

Ca o unealtă a pământului lui Dumnezeu stă omul cu 
cuțitul în fiecare an asupra lui şi-i despică brazda, şi-l 
fecundează cu sămânță, şi i se nutreşte cu rodul. Si 
vedenia lui e vedenia pământului, măsura lui e măsura 
hotarului, orizontul lui e zarea liniştită, aşteptarea 
binecuvântării lui Dumnezeu este căderea ploii, timpul lui 
e osteneala milei de azi şi nădejdea celei de mâine. 

M. Vulcănescu 

Practicile cu caracter magic îmbracă forme şi 
mijloace de veche esenţă simbolică şi de o ingeniozitate 
poetică fără sfârşit. În zorii zilei de Sf. Gheorghe fetele ies 
tiptil din casă şi se duc pe câmp, unde se tăvălesc prin 
rouă acestei nopţi sacre, ori îşi spală trupurile goale în ape 
repezi de munte spre a se contamina de puritate, 
prospeţime si fecunditate magică. La Sânziene se 
împletesc cununi din florile care au căpătat 

numele sărbătorii şi se aruncă pe casă, se prind de 
fațadele porţilor ori se aşază princiar pe fruntile fetelor 
pentru o mai bună împlinire a destinului (un ecou 
îndepărtat al vechiului simbol al cercului/coroanei/ 
inelului/rotii). În preajma echinoctiilor de toamnă şi de 
primăvară (în unele zone şi la alte date calendaristice) se 
aprind focuri purificatoare pe dealuri, în grădini sau în 
pieţele centrale ale satelor (ca de pildă Focul lui Sumedru 
în satele din Subcarpaţii meridionali). 

Persistă peste tot amintirea colectivă a unui timp 
minunat, când moaşa putea asculta, după naşterea 
copilului, sfatul celor trei ursitoare, când oamenii 
înțelegeau graiul dobitoacelor şi al arborilor (la 6 august, 
ziua Schimbării la faţă, „bătrânii auzeau cum plâng copacii 


că lăstarii lor nu mai cresc, frunza începe a slăbi” (2, 
p.158), între cer şi pământ exista o legătură directă şi 
deschisă (astăzi doar cocoşii mai aud „toaca-n cer” (115, 
p.34) iar „subpământul” participa şi el la împlinirea 
destinelor omeneşti. Un rol prin excelenţă magic avea acea 
vietate ciudată numită Căţelul Pământului, care l-a fascinat 
şi pe Eminescu: („în numele sântului/Taci şi-auzi cum 
latră/Căţelul Pământului/Sub crucea de piatră” (motto la 
Strigoii) şi care, în imaginaţia folclorică, continuă să 
potenteze acţiunea magilor veritabili: („A prins Căţelul 
Pământului”, se spune despre cei mai iscusiti dintre ei 
(115, p.97). 

10. Personajele realităţii secunde 

Noaptea este timpul prin excelenţă al vrăjilor, al 
duhurilor neadormite străbătând pământul în lung şi-n lat, 
al Dianei-Bendis şi al Lunii-Hecate, al Măiestrelor, al Fetei 
Pădurii si al Căţelului Pământului. „Ceva este în 
întunericul nopţii - se confesează unul dintre informatorii 
lui Gh. Pavelescu - ceva suflet neodihnit, o cine ştie ce” 
(115, p.35). Lucia Apolzan descrie, nu fără o anume 
înfiorare magică, „strigătul de noapte” al ciobanilor de pe 
Platoul Luncanilor. Nu un strigăt obişnuit, precizează ea, 
căci nu seamănă nicidecum cu chiotul de chemare din 
timpul zilei, ci unul lugubru, respingător, sacadat, 
îndreptat împotriva cortegiului nocturn al vrăjilor malefice 
şi mai ales împotriva „Alor Frumoase” care noaptea se 
simt în lumea lor pe întreaga întindere a hotarului (2). 

Faţă de aceste „Frumoase” (Măiestre, Iele, Zâne etc.) 
oamenii resimt un fel de teamă amestecată cu înfiorarea 
chemării spre necunoscut, spre nucleul aromitor al vrăjii 
totale. Se crede despre ele că sunt îmbrăcate în alb, cu 
părul despletit, cu trupul împodobit de flori, cu zale 
lucitoare pe piept şi cu zurgălăi la picioare. Zboară prin 
văzduh sub comanda unei regine („nu vezi nimic, auzi 
numai fâl, fâl, o vâlvă” (43, p.47), se opresc în poieni de 


pădure unde încing câte o horă îndrăcită, bătătorind iarba 
şi lăsând semne vizibile în urma lor (inclusiv fire de păr şi 
mărgele desprinse din salbele multicolore pe care le 
poartă la gât). 

Incâlcesc coama cailor tineri („nu-i bine s-o 
descâlci”), oträvesc pâraiele, construiesc mäturi de 
verdeață între crengile copacilor, chicotesc, râd şi se 
zbenguiesc cât e ziulica de mare. Cel ce se lasă prins în 
vraja lor (de pildă cel care le răspunde când se aude 
strigat, sau cel care nu se poate stăpâni să le privească 
hora), fie că-şi pierde minţile, fie că devine schilod pentru 
tot restul vieţii („i se schimbă chipul, i se strâmbă uitătura, 
nu mai poate vorbi”). Remediul poate fi găsit doar în 
descântec (există în toate zonele folclorice o mulţime de 
descântece pentru „Ali din Vânt”), încălcătura căluşarilor 
la Rusalii sau în tratamentul - după un ritual anume, 
specific vrăjilor de mare intensitate - cu apă de la „fântâna 
Alor Frumoase”. 

Aceeaşi imagine duală caracterizează mitul Mumei 
Pădurii (Pădurencei, Fetei Pădurii). Ea este şi bună şi rea 
(când bună, când rea) şi periculoasă şi binefăcătoare, şi 
urâtă şi ademenitoare, şi intangibilă şi reală (detectabilă 
prin intermediul simţurilor). Ea clădeşte armonia silvatică 
a unui ţinut, nutreşte (alăptează) copacii pădurii, apără 
vietuitoarele sălbatice, dă limpezime şi bogăţie izvoarelor. 
Dar tot ea devine Babă Cloanţă, Muma Vrăjilor, Vâlva 
Pădurii, persecutându-i pe cei care-i calcă hotarele (mai 
ales pe cei ce intră în pădure cu gânduri rele). În această 
ipostază e o bătrână urâtă înaltă cât casă, cu trupul păros, 
cu părul lung până la călcâie, cu dinţii ca lopetile şi unghii 
ca furcile, umblând şi bocind prin pădure, furând copii din 
leagăn (şi lăsând în loc câte un copil de-al ei, plângăcios şi 
urât), schimonosind natura. 

1. Polarizări esenţiale 

Se poate pune în acest punct întrebarea: dacă 
viziunea mitico-magică îşi avea ratiunile ei de existenţă ca 
fenomen pozitiv în viaţa omului, de ce, totuşi, omul a 
abandonat-o în cele din urmă ca sistem motivational? 

Nu e greu de răspuns: ea s-a risipit pe măsură ce s-a 
încuibat în locul ei noul model existenţial impus de 
revoluţia tehnico-ştiinţifică şi pe măsură ce iluminismul şi- 
a desfăşurat „nobila misiune” de a salva masele de la 
ignoranță. După ce vreme de multe milenii magia a 
convietuit paşnic şi armonios nu numai cu ştiinţa ci şi cu 
filosofia şi religia, odată cu iscodirile rationaliste ce au 
urmat Renaşterii ea s-a văzut pusă încetul cu încetul în 
situaţia de a-şi demonstra nu numai utilitatea ci şi... 
existenţa ca fenomen antropologic. De atunci încoace ea a 
fost mereu adusă la bară, somată să se retragă din 
perimetrul existenţial al omului civilizat, tratată de către 
exponentii raționalismului ca un fenomen anacronic şi 
dăunător. 

Cu toate că n-a încetat să suscite atenţia unor largi 
categorii de cercetători, aceştia s-au lăsat interesaţi 
exclusiv de motivaţia sa psihoologică şi etnologică şi mai 
ales de raporturile ei cu diversele paliere ale ştiinţei. 
Opiniile lor sunt extrem de contradictorii. După unele, 
magia a precedat şi a deschis drum ştiinţei (astrologia - 
astronomiei, divinatia onirică - psihanalizei, alchimia - 
chimiei, etnoiatria - medicinei etc.) După alţii, ele sunt 
fenomene paralele, contradictorii sau complementare, 
convietuind în orice tip de societate. Alţii, în fine, nu văd în 
magie decât un soi de fals existenţial, de şarlatanie sau de 
amăgire periculoasă, faţă de care ştiinţa nu poate lua 
decât o atitudine de combativitate intransingentă. 

De-a lungul timpului, reacţiile de mai sus au prevalat 
alternativ, dar. 

cum spuneam, până în epoca modernă nu s-a produs 
practic o separare categorică între ştiinţă şi magie, cum nu 
s-a produs între ştiinţă şi filosofie, între acestea şi mit, 
teologie, istorie, psihologie şi alte manifestări ale 
spiritului. 

E şi imposibil, de altfel, să detectezi cu mijloace 
istoriste ce anume aparţine ştiinţei şi ce magiei din 
nenumăratele credinţe şi practici desfăşurate de-a lungul 
timpului pentru cunoaşterea omului şi a universului, 
pentru justificarea filosofică a vieţii, pentru integrarea 
omului într-o lume simțită deopotrivă benefică şi ostilă, 
pentru instituirea unui cod optimal de relaţii între 
imanenţă şi transcendentä. Mulţi dintre magicieni erau 
convinşi că prin experienţele lor fac ştiinţă, după cum 
mulţi dintre fizicienii, chimiştii, biologii, psihologii sau 
medicii cei mai de seamă şi-au lăsat urechea deschisă şi 
spre zvonurile ce veneau dinspre zona stranie şi fascinantă 
a ocultismului. Chiar şi astăzi, unele dintre adevărurile 
ştiinţifice acceptate aproape unanim în urma unor 
demonstraţii experimentale minuțios verificate în 
laboratoare au o coloratură magică, explicabilă prin 
situarea lor la limitele cunoaşterii şi prin faptul că 
răstoarnă în mod spectaculos idei şi formule cu care ne 
obişnuiserăm de-a lungul vremii. 

Rațiunea este imboldul care împinge intelectul până 
la acele limite în care aceasta eşuează. 

K. Jaspers 

Deosebirea esenţială între ştiinţă şi magie tocmai în 
aceasta constă de fapt: în atitudinea faţă de dimensiunea 
necunoscută şi misterioasă a unui fenomen. În vreme ce 
magia şi-o asumă ca punct central al gândirii şi practicii 
sale, valorizând-o ontologic şi gnoseologic, ştiinţa o pune 
între paranteze (operează, adică, o reductie a detaliilor 
inexplicate (3, I, p.205 - 207) si îşi desfăşoară 
demonstraţia dincolo sau dincoace de ea. Faptul că 


fizicienii nu pot defini încă gravitația, nu-i împiedică să 
studieze, să experimenteze şi să pună în formule 
matematice atracţia corpurilor, „uitând” (spre folosul 
cercetării, fireşte), cauza profundă a fenomenului. 
Magicienii, dimpotrivă, îşi revendică experienţele tocmai 
de la evidenţierea faptului că există o atracţie (pentru ei, 
de natură magică) între corpurile din univers, ca urmare a 
acţiunii unei forţe unificatoare instituite în momentul 
creaţiei lumii, a tendinței oculte spre „refacerea unităţii 
primordiale a lumii”, a lucrării unui spirit universal dotat 
cu principiul filiei. 

Dacă însă luăm în seamă ultimele descoperiri din 
domeniul ştiinţelor, mai ales al celor numite de avangardă, 
ireductibilitatea dintre ştiinţă şi magie nu mai apare atât 
de categorică. Precum vom vedea mai departe, însuşi 
conceptul de informaţie, gândit ca o „a treia dimensiune a 

universului” (alături de substanţă şi energie) apropie 
gândirea ştiinţifică de cea magică. La fel cel de entropie. 
Între expresia lui Paracelsus după care „lucrurile tind să 
redevină ceea ce au fost înainte de creaţie, adică nimic” şi 
teoria fizicii despre creşterea entropiei până în punctul 
unde redevine necesară resorbtia universului în vidul 
originar (şi, eventual, pregătirea pentru un nou big-bang) 
nu e decât o deosebire de expresie. De altfel, nu puţini 
sunt gânditorii care, entuziasmați de ideile ştiinţifice 
apărute la începutul secolului nostru, încercaseră să 
teoretizeze o posibilă convergenţă între ştiinţele naturale 
şi cele oculte, tocmai pe baza acestor principii 
interferenţe. Rudolf Steiner formulează, cum am mai spus, 
ideea după care „reprezentările ştiinţifice sunt cele pe 
care trebuie construită şi o nouă religie” şi „cuceririle 
ştiinţelor naturii din zilele noastre cer ridicarea la 
adevărata mistică” (144, p. 18 şi 14) iar Berdiaev observă 
că „au apărut de mult semnele şi simptomele regenerării şi 


lărgirii ştiinţei şi tehnicii în direcţia magică” (7, p.288). 
Mai mult: un d'Alveydre pleda pentru sinarhie - unitatea 
dintre ştiinţă şi religie care, opunându-se anarhiei, va avea 
misiunea de a guverna lumea. Depăşirea stadiului 
pozitivist care închisese supapele cercetării spre orice 
fenomen ieşind din sfera senzatiei şi a raţiunii suficiente a 
făcut să prindă rădăcini ideea refacerii vechii unităţi dintre 
experimentul ştiinţific şi cel magic. Chiar dacă un R. 
Guenon opune categoric ştiinţa tradiţională (completă, 
eficientă, divină) ştiinţelor aşa numite moderne ale căror 
„concepţii schimbătoare şi efemere” nu pot nicidecum 
fuziona cu religia (71, p.89) sunt tot mai dese tendinţele 
sincretice vizând o nouă ordine cosmică în care omul 
capătă puteri demiurgice pe baza unităţii ştiinţă-magie- 
religie. 

Am început să înțelegem că probabilitatea nu este în 
mod necesar asociată cu ignoranta, că distanţa dintre 
descrierea determinată şi cea probabilistă este mai mică 
decât credeau contemporanii lui Einstein şi însuşi Einstein 

I. Prigogine 

2. Scurtă incursiune istorică încă din momentul 
apariției sale, magia a stat într-un sincretism inextricabil 
cu ştiinţa, arta, religia şi celelalte produse ale spiritului. 
Primele ei urme, datând din paleolitic, sunt puse de către 
cercetători în legătură, pe de o parte, cu practica vânătorii 
şi, pe de alta, cu influenţa misterioasă exercitată asupra 
oamenilor de reveria nopţilor cu lună (luna fiind, precum 
se ştie, „regina vrăjilor”). Primele cunoştinţe ştiinţifice 
sunt exclusiv de natură iniţiatică şi vor rămâne astfel până 
în pragul epocii moderne. Magii antichităţii - egipteni, 
caldeeni, persani etc. - erau 

În acelaşi timp „oameni de ştiinţă”, filosofi, scribi şi 
divinatori, după cum universul li se înfăţişa ca un complex 
de fenomene în acelaşi timp raţionale şi oculte. O eclipsă 


de soare, de pildă, era un eveniment deopotrivă magic (în 
măsura în care era interpretat ca o abatere de la 
normalitatea cosmică), ştiinţific (pentru că putea fi 
prevăzut prin calcule) şi mistic (pentru că reprezenta un 
semn ceresc adresat oamenilor de către divinitate). 
Piramidele egiptene, ca şi alte construcţii ale antichităţii, 
sunt o sinteză de ritmuri, proporţii, calcule matematice - 
pe de o parte - şi o reţea de simboluri numerice şi 
imagistice, de analogii cu vizibilă tentă magică - pe de 
alta. În magia antică, divinatia şi aritmosofia se amestecau 
cu astronomia şi geometria, riturile de consacrare cu 
diferite forme de etnoiatrie, incantatiile şi descântecele cu 
studierea efectelor terapeutice ale metalelor rare, ale 
amuletelor şi talismanelor. 

Nici spiritul iscoditor grec, deschizător al atâtor 
drumuri în ştiinţă şi filosofie nu s-a rupt în esenţa lui de 
viziunea magică asupra realităţii. Textele rămase de la 
Herodot, Thales, Anaximandru, Anaximene şi ceilalţi 
initiatori ai gândirii de tip ştiinţific sunt pline de referiri la 
fenomene oculte, transformări magice ale materiei, 
combustiuni miraculoase, forte esoterice stăpânind 
principiul originar al lumii. Heraclit e în acelaşi timp om de 
ştiinţă, filosof şi, se pare, inițiat în misterele ce se 
practicau, după model egiptean, şi în Grecia antică. 
Celebrul său pantha rei trebuie înțeles nu doar ca o 
expresie a dialecticii ştiinţifice, cum e cu precădere citat, 
ci mai ales ca un simbol al alunecării senzatiilor şi 
reprezentărilor noastre peste înfăţişarea lucrurilor din 
natură, spre a elibera astfel intuiţia unei realități mai 
adânci, sugerate de eterna alternanță a luminii (focul 
generator şi purificator) şi întunericului în zona unde „cele 
discordante se acordă” şi unde există „o armonie a 
tensiunilor opuse ca de pildă la arc şi la liră” (61, 1, p.357). 
Riturile de factură magică - spre exemplu cele practicate 
în misterele legate de cultul phalosului - erau considerate 


de el drept remedii ale fiinţei, deoarece „aveau menirea să 
izbăvească de rele şi să mântuiască sufletele de păcatele 
din naştere”. Sibila delfică, ale cărei profeţii au stârnit 
atâtea controverse în antichitatea elenică, este, după el, o 
expresie a misterului revelabil, căci „prin gura ei delirantă 
profeteste lucruri care nu provoacă râsul, neînfrumusetate 
de podoabe ori de miresme, iar prin vocea ei, aţâţată de 
zeu, străbate o mie de ani” (61, I, p.362). 

Esoterismul pitagoreic, la care nu întâmplător recurg 
până astăzi exponentii ocultismului numerologic, a avut 
pentru întâia dată intuiţia unei ştiinţe holistice în care 
cunoaşterea deţinea nu doar o funcţie gnoseologică, ci şi 
una, existenţială şi soteriologică (53, II, p.191). Punând la 
baza a tot ce există numărul ca substanţă magică şi 

Intemeind peninj-i răscoală ale cărei norme îmbinau 
educaţia prin aritmetică şi D SC1 uzlcă cu Probe de 
aptitudini şi cu încercări psihosomatice specifice 
grupurilor de iniţiere din toate tipurile de asociaţii secrete 
(tăcerea sacră, ascultarea necondiționată de superiori, 
purificarea prin foc, posturi şi jertfe etc), pitagorismul a 
rămas până astăzi o doctrină care-i fascinează deopotrivă 
pe fizicieni, filosofi, matematicieni şi, nu în ultimul rând, pe 
ocultiştii moderni (61, I, p.25 - 169). 

Un veritabil iniţiat în puterile magice a fost, se pare, 
şi Empedocle - cel care spunea că elementele sunt parti 
dintr-o fiinţă primordială, sfâşiată la începutul lumii, şi 
care, cu toate că rămân mereu aceleaşi, „aleargă- 
ntreolaltă şi se preschimbă unul în altul”, animate fiind de 
cele două forţe primordiale contradictorii. iubirea şi ura 
(Philia si Neikos) (61, I, p.480). 

Dar poate că expresia cea mai înaltă (dar si mai 
abstractă) a iniţierii de tip esoteric sunt dialogurile lui 
Platon, pe care R. Steiner le consideră a fi „forme literare 
a celor petrecute în lăcaşurile de misterii”, frecventate cu 


regularitate de genialul filosof (144, p.67). Daimonul lui 
Socrate este un agent prin excelenţă magic; maieutica - un 
model de trezire în discipol a puterilor ascunse prin care 
să înţeleagă Adevărul, Binele şi Frumosul altfel decât prin 
intermediul simţurilor; Diotima - o preoteasă păgână din 
familia celor venerate în Egipt sau în Tracia, prin care i se 
dezvăluie lui Socrate adevărul că fiinţele şi lucrurile sunt 
atrase unul spre altul prin forţa supremă a iubirii magice 
(Eros fiind el însuşi un daimon mijlocitor între pământesc 
şi divin) ca să nu mai vorbim de Ideile platonice, a căror 
expresie conceptuală poate fi considerată ca un veritabil 
arhetip informațional al „ordinii implicate” (al 
„ortoexistenţei”) din ştiinţele contemporane, dar şi al 
analogiilor din gândirea magică.* 

O sinteză nu mai puţin semnificativă între magie, 
ştiinţă, filosofie şi teologie a cunoscut perioada elenistică, 
în care au rodit într-o nouă structură pitagorismul, 
misterele orfice, magia egipteană, alchimia, fatalismul 
astral, mistica primitivă, filosofia platonică, creştinismul 
incipient etc. Scrierile hermetice, perpetuate prin 
gnosticism şi prin alte curente de gândire ocultă până în 
pragul epocii moderne, sunt o subtilă combinaţie de ştiinţe 
ale naturii transmise prin secrete initiatice de la 

Chiar şi moartea lui Socrate poate fi considerată un 
act de iniţiere dacă ţinem seamă de modul cum s-a produs. 
Ne referim la seninătatea din momentul sorbirii cupei de 
cucută, la discursul optimist ţinut în faţa discipolilor (în 
esenţă: moartea e țelul suprem al unui adevărat filosof) si 
la caracterizarea pe care o face Phaidon momentului: 
„Judecând după purtarea şi după vorbele lui, Ehecrates, 
Socrate îmi părea că este fericit, atât de nobil şi de curajos 
i-a fost sfârşitul. Astfel încât am ajuns să cred că de fapt 
călătoria lui spre tărâmul lui Hades este un dar al zeilor şi 
că, odată ajuns acolo, îl aşteaptă o fericire cum nimeni n-a 
simţit vreodată” (Phaidon, 58). 

Învățător la discipol, de revelaţie divină (considerată 
drept sursa principală, dacă nu unică, a cunoaşterii) şi de 
practici esoterice cu finalitate soteriologică. Sub incidenţa 
lor a început să înflorească în Occident alchimia, această 
stranie sinteză între cercetarea ştiinţifică şi gândirea 
magică de care s-au lăsat fascinate generaţii întregi de 
căutători ai absolutului. Tot atunci s-au cristalizat într-o 
nouă alcătuire ideile despre „sufletul universului”, 
ierarhiile cosmologice, unitatea internă a spiritului şi a 
materiei, doctrina  analogiilor, ideologia dualistă, 
raporturile simpatetice dintre lucruri şi alte concepte 
situate la graniţa dintre cunoaştere ştiinţifică şi revelaţie. 

Raționalismul cartezian şi, mai apoi, criticismul, 
pozitivismul, empirismul, materialismul mecanicist şi alte 
curente de gândire înclinate spre scientism şi spre 
valorificarea senzatiei, sprijinite copios si de prima etapă a 
revoluţiei tehnico-stiintifice, s-au străduit să desfacă 
sinteza dintre ştiinţă si magie. Entuziasmati de 
descoperirile în lanţ despre care se credea că vor duce 
într-un timp foarte scurt la o stare de fericire, îndestulare 
şi satisfacţie generală, instituind sloganul / omul, stăpânul 
naturii” şi promovând idealul cuceririi libertăţii prin 
cunoaştere, gânditorii secolelor XVII-XX au marginalizat 
fenomenul magiei şi au ridicat ştiinţei o statuie unică în 
panteonul cunoaşterii. 

Dezvoltarea acesteia a condus, în mod firesc, nu doar 
la o accelerare a progresului tehnic ci şi la ruperea verigii 
magice prin care se realiza transferul de tehnologie 
dinspre zei către oameni, astfel încât epoca noastră poate 
fi definită ca una a „primei civilizaţii ce nu e iniţiatică, deci 
trebuie să fie neîncetat inventivă”, cum spune Noica (107, 
p.394). Iar cum invenţia naşte invenţie, cercul se închide în 
sine însuşi, căci „tehnica se hrăneşte cu propria ei 
substanţă, tehnica face posibilă mai multă tehnică” (146, 


p.35), uitând fatalmente de izvorul ei primordial: revelaţia 
transcendentală. 

3. Principiul vaselor comunicate 

Interesant de remarcat este însă faptul că tocmai în 
perioada de expansiune a spiritului ştiinţific şi de ofensivă 
a iluminismului s-a pledat mai aprins - printr-un nou 
reviriment al conceptelor misterice pentru o realitate 
paralelă de care adepţii ocultismului încercau să lege pe 
un alt plan - cel eteric-astral - destinul omului. Am putea 
spune că, prin polemică, ştiinţa şi magia nu doar s-au 
discreditat, dar sau şi potentat şi stimulat reciproc (ştiut 
fiind că numai tăcerea şi indiferența desființează 
socialmente un fenomen, nu contestarea lui). Pe măsură ce 
datele ştiinţifice asupra universului sporeau, făceau 
carieră unele teorii şi experienţe în care miracolul trona în 
toată splendoarea lui esoterică şi faţă de care savanții 
pozitivişti se vedeau nevoiţi să ia atitudine. 

Nu s-ar putea spune însă că de fiecare dată şi-au 
impus punctul de vedere. Să ne amintim, de pildă, de 
controversa pe care a creat-o în epocă mesmerismul, 
considerat când ca ştiinţă, când ca magie, când ca 
şarlatanie pură, când toate la un loc. Faptul că medicul 
austriac refugiat în Franţa repurta succese răsunătoare cu 
metoda lui de vindecare îndeosebi a maladiilor psihice, i-a 
obligat pe oamenii de ştiinţă ai vremii să-şi spună cuvântul. 
După ce o primă comisie de anchetă, instituită în anul 
1784, infirmă caracterul paranormal al vindecărilor 
(atribuindu-l exclusiv sugestiei), altele două, reunite în 
1825 şi respectiv, 1831, fură nevoite să admită că, în unele 
cazuri, efectele nu pot fi explicate decât prin dimensiunea 
ocultă a „acestei ramuri foarte curioase a psihologiei şi 
istoriei naturale” care este „magnetismul animal” (32, 
p.276). „Dacă Mesmer ar fi vorbit de radiaţii (în loc de 
fluidul asimilat din eter n.n.) ar putea fi acum în panteonul 


ştiinţific - e de părere R. Cavendish. Dacă şi-ar fi numit 
metoda Vindecare prin credinţă (Faith Haeling), ar fi supus 
acestui sens aparatul experimental şi ar fi atribuit efectele 
sale voinţei lui Dumnezeu, ar fi putut eventual deveni 
candidat la canonizare”, întâmplarea a făcut însă ca, din 
pricina Revoluției franceze, Mesmer să părăsească 
precipitat ţara de adoptiune, experienţele lui să fie trecute 
în planul pasiv al conştiinţei (cel activ fiind consacrat 
„triumfului istoriei”), iar de atunci, în mintea unora 
„numele lui să devină sinonim cu ocultismul şi cu 
vrăjitoria” (29, p.85). 

Mai ales la sfârşitul secolului trecut şi începutul 
secolului nostru ocultismul a cunoscut, în paralel cu 
ştiinţa, o perioadă de incontestabilă glorie. Spiritismul, 
teosofia, magia  ritualică,  divinaţia,  magnetismul, 
tantrismul, neohermetismul, hipnoza, meditaţia 
transcendentală, numerologia, parapsihologia, 
poltergeistul, radiestezia, satanismul şi atâtea alte forme 
ale esoterismului izbucnesc în conştiinţa mulțimilor cu o 
forţă incontrolabilă. Numeroşi scriitori şi savanţi se lasă 
captivati de studiul fenomenelor oculte, determinând 
înfiinţarea a numeroase societăţi de profil şi apariţia unei 
literaturi extrem de bogate şi de diverse, în care 
transcrierea unor experienţe reuşite se îmbina cu reţete 
magice şi cu pledoarii aprinse pentru promovarea 
principiilor spiritualismului în existenţa umană. Nume ca 
Swedenborg, W.B. Yeats, R. Steiner, C.G. Jung, A. Huxley, 
A. Breton şi mulţi alţii apar printre adepţii şi propagatorii 
diverselor forme de ocultism.* 

„Chiar şi olimpianul Goethe se lăsase prins în 
repetate rânduri de tentatiile esoterismului. Nu numai că 
în copilărie i-a recunoscut bunicului său calitatea de 
veritabil prezicător, dar, cum însuşi mărturiseşte în Poezie 
şi adevăr, el însuşi a făcut la un moment dat o profeție care 
s-a adeverit întocmai. În tinereţe şi-a construit despre 


univers o imagine cu nimic deosebită de cea a teosofiei 
clasice (vezi rezumatul ei în Poezie şi adevăr, vol. I, ESPLA, 
Buc. 1955, p. 387 - 389) şi a încercat, împreună cu sora 
lui, câteva experiențe alchimice. Nici ideile si 
experimentele lui referitoare la fenomenul originar, la 
identificarea 

E perioada când se organizează congrese 
internationale, experimente în laboratoare speciale, 
demonstraţii practice, conferinţe de presă în care 
ocultismul e prezentat ca „ştiinţa ştiinţelor”, „viitorul 
cunoaşterii omeneşti”, „marea forţă a secolului” etc. Şi 
când putem vorbi - după expresia lui Alexandrian - de un 
adevărat „triumfal valorilor oculte” (1, p.27). Oameni 
fascinati de Cabala, de medicina spagirică, de aritmosofie 
şi alchimie, de „noua gnoză”, de astrologie şi divinatie se 
numără cu miile şi provin din toate categoriile sociale: 
medici, preoţi, matematicieni, psihologi, filosofi. Lingvistul 
Fabre d'Olivet enunţă teoria celor patru regnuri (inclusiv 
cel hominal) si, evocând tradiţia neîntreruptă a 
ocultismului de la Ram până în zilele noastre, o pune sub 
semnul triadic al Providentei, Vointei şi Destinului; 
matematicianul polonez Wroñski propune o reformă a 
cunoaşterii prin „mesianism” şi „filosofia absolutului”; 
abatele dizident Eliphas Levi declară că „ocultismul este 
frumos, este nemuritor, el reprezintă natura şi legile ei, 
spiritul uman si aspirațiile lui, necunoscutul si 
incertitudinile sale pe care le depăşeşte o legitimă ipoteză” 
(1, p.27). Parisul devine centrul mondial al mişcării oculte. 
Aici încearcă d'Alveydre să pună în practică sinarhia (un 
sistem de guvernare iniţiatică a Europei), aici îi învaţă de 
Guaita pe discipolii săi să se nască a doua oară prin 
„extazul înalt”, aici funcţionează Librăria Miraculosului din 
strada Trevise, aici apar revistele Iniţierea şi Vălul lui Isis, 
aici activează Cercul de Studii Esoterice condus de Papus 


şi tot aici şi-a început Rene Guenon erudita propagandă în 
favoarea Traditiei anterioare tuturor formelor religioase” 
(1, p.27 - 32). 

Privită din perspectiva unor asemenea realizări, 
magia apărea ca o veritabilă învingătoare în războiul ei cu 
ştiinţa si cu religia oficială, capabilă, în sfârşit, să 
deturneze sensul lumii dinspre pragmatism şi dogmatism 
spre esoterism şi „iluminare”. Numai că, odată pornit, 
caruselul civilizaţiei tehnico-stiintifice nu concepea să 
cedeze la impulsuri spiritualiste şi la „zvonuri de dincolo 
de lume”: valorile confortului, bunăstării, culturii 
distractive, inventicii, experimentului erau, se pare, mai 
puternice şi destinate în cele din urmă să iasă victorioase. 

4. Un război cu şanse inegale 

Războiul dintre ştiinţă şi magie a fost însă exclusiv de 
natură informaţional-psihologică (spre deosebire de cel 
dintre magie şi religie unor arhetipuri biologice ale 
speciilor (celebra lui Urpflanze) nu sunt străine de o 
viziune magică asupra lumii. Ca să nu mai vorbim de faptul 
că Faust este revendicat de ocultismul modern ca o operă 
ilustrând prin excelenţă evantaiul experienţelor teosofice, 
„un fel de enciclopedie a ocultismului”, cum o numeşte E. 
Schuré (135, p.487). În mod similar, într-un timp mai 
apropiat de zilele noastre, un savant de talia lui Jung, 
„marele schismatic al psihanalizei”, e mai prezent în 
conştiinţa mulţimii - cum însuşi recunoaşte - ca filosof 
ocult decât ca psihologstiintific. 

care, precum vom vedea, a căpătat uneori accente 
institutionalizate) şi s-a desfăşurat în vastul perimetru al 
„Taţiunii” şi al „bunului simţ”. Dar armele folosite au fost 
nu numai inegale sub raportul demonstraţiei, ci şi complet 
incompatibile la nivelul conceptelor. Pe măsură ce ştiinţa 
şi-a asumat prin experiment evenimente naturale care 
până mai ieri ţineau de sfera magiei, tolba argumentelor s- 


a umplut în favoarea ei şi oamenii au început să creadă din 
ce în ce mai puţin în fenomene oculte. Au contribuit copios 
la această victorie teoretică şi filosofii rationalisti, treziti 
brusc - ca urmare a dezvoltării ştiinţei - dintr-un lung 
somn dogmatic, cum spunea Kant, şi deveniți încrezători 
(poate prea încrezători) în destinul de excepţie al omului în 
univers, în posibilităţile lui de a se autoperfectiona si 
autoconduce. Oamenii de ştiinţă şi de cultură întrevedeau 
pentru întâia dată şansa de a se elibera prin ei înşişi (prin 
datele de cunoaştere acumulate experimental) de frica în 
faţa cosmosului necunoscut, de povara elementelor, de 
agresiunea spiritelor rele, de religie şi de mit - de a 
deveni, cu alte cuvinte, proprii lor stăpâni. 

Sunt unii care chiar în experiența iadului aleg 
mândria (...)  Nefericirea lor, care vine din lipsa iubirii 
voite faţă de El se explică din iluzia că-şi pot astâmpăra 
setea de infinitate şi de fericire prin ei înşişi. Ei nu cred că 
Dumnezeu le poate da o fericire deplină. Ei îşi creează 
astfel iluzia unei fericiri care în realitate e nefericire. 

D. Stăniloae în momentul când omul experimentator 
a observat că unele fenomene ale naturii şi ale vieţii 
umane pot fi explicate pe calea calculului ştiinţific şi al 
concluziilor de tip rationalist, s-a lăsat cucerit de ideea că 
gândirea mitico-magică (specifică, credea el, unui stadiu 
subdezvoltat al conştiinţei umane) poate fi alungată şi 
combătută ca un bagaj inutil şi dăunător evoluţiei speciei. 
Dacă naşterea universului poate fi gândită, ştiinţific, ca o 
condensare a prafului cosmic sau ca o imensă explozie de 
materie şi energie acumulată într-un nucleu originar, ce 
nevoie mai e de complicatele şi ridicolele cosmogonii 
mitologice care se bat cap în cap şi se contrazic una pe 
alta? Dacă medicina ştiinţifică a evoluat atât de mult încât 
poate - cel puţin la nivel teoretic - vindeca orice boală, ce 
nevoie mai e de naivele practici magice în care fantezia se 
amestecă cu nesäbuinta şi violarea naturii fizice cu o 


speranţă absurdă? Dacă prognoza meteorologică poate fi 
efectuată prin mijlocirea studiului mişcărilor de atmosferă 
observate din satelit, ce nevoie mai e de divinatia empirică 
a ţăranului analfabet asupra stării timpului? Iar cum magia 
- asemeni divinității însăşi - nu poate exista fără credinţa 
în realitatea ei eficientă, s-a văzut nevoită să-şi reducă în 
cele din urmă prezenţa la manifestări sporadice pe care 
oamenii, atraşi irezistibil de „lumina ştiinţei”, nu le-au mai 
băgat în seamă. 

Din momentul în care ne-a devenit accesibilă planeta 
ca întreg, spațiul ni s-a închis. 

K. Jaspers 

Magia însă a pierdut, teoretic, bătălia cu ştiinţa şi ca 
urmare a propriilor ei inadvertente interioare. Faptul că 
substanţa şi puterea magică nu pot fi dovedite 
experimental (spre deosebire de cele ale ştiinţei, la 
îndemâna oricui) a ruinat în conştiinţa mulţimii conceptul 
de veracitate, primordial în abordarea fenomenelor 
esoterice. A fost suficient un cât de mic eşec al unei 
practici magice pentru ca întregul sistem să se clatine, a 
fost suficient să apară în rândul magicienilor un nepriceput 
sau un şarlatan pentru ca lumea să arate cu degetul spre 
întreaga tagmă. Rând pe rând, mărturiile şi documentele 
privind reuşita incontestabilă a unor experienţe magice au 
fost fie ridiculizate de la tribuna congreselor ştiinţifice, fie 
pur şi simplu ignorate, ca şi cum nici n-ar fi existat. 

Savantii, istoricii şi etnologii care, înarmaţi cu „noile 
instrumente ale cunoaşterii” s-au aplecat totuşi asupra 
fenomenului magic, au făcut-o, cum spuneam, dintr-o 
perspectivă antropologică supusă unei prejudecăţi aproape 
dogmatice: aceea că el este reminiscenta unei gândiri 
prelogice ori a unei greşite aplicări a legilor cauzalităţii de 
către nişte populaţii inculte şi că nu justifică mai mult 
decât un interes etnografic. 


Aceştia însă au abdicat, în fapt, tocmai de la 
principiile esenţiale ale scientismului şi istorismului: 
primatul faptei, documentului, experienţei atestate în 
nenumărate rânduri ca experienţă magică. Şi nu pentru că 
aceste documente ar fi fost dovedite drept false sau 
inautentice (asupra acestui lucru niciunul nu şi-a luat 
osteneala să se pronunţe) ci pur şi simplu pentru că, după 
impresia lor fundamentată pe rațiune, ele se referă la 
„fenomene imposibile”. „Aici vedem noi contradictia 
spiritului istorist, scrie M. Eliade, pentru că un istoric care 
se mărturiseşte rob al documentului nu are dreptul să 
respingă un document pe motive raţionale, filosofice” (55, 
p.35). S-a ignorat faptul că fenomenele paranormale sunt 
nu numai abundent atestate, uneori chiar prin fotografii 
sau prin depoziţiile unui mare număr de martori, ci şi că se 
poate uşor constata legătura dintre ele pe baza unui 
determinism specific, cristalizat de prelungirea în timp a 
unei experienţe esoterice care cândva trebuie să fi fost 
deosebit de consistentă. Cele câteva fenomene pe care le 
ia în discuţie M. Eliade (magia prin contagiune - sau 
cryptesthesia pragmatică, cum o numeşte el în 
terminologia lui Ch. Richet - levitaţia, incombustia 
corpului, supraviețuirea sufletului) sunt, în urma 
numeroaselor lor atestări, o realitate aproape banală. Şi cu 
toate acestea, cea mai mare parte a oamenilor de ştiinţă 
refuză să le recunoască obiectivitatea, chiar dacă prin 
acest fapt se lasă suspectaţi de „o lene a gândului sau 
chiar 

de o mare laşitate”, cum se exprimă savantul nostru 
(55, p.42). 

Care este eroarea gândirii formalizante-cuantificante 
ce a dominat ştiinţele? Nu este de Joc faptul de a fi O 
gândire formalizantă şi cuantificantă, nici acela de a pune 
între paranteze ceea ce nu este cuantificabil şi 


formalizabil. Este de a fi sfârşit prin a crede că ceea ce nu 
este cuantificabil şi formalizabil nu există de loc sau e doar 
o spumă a realului. Vis delirant, căci nu e nebunie mai 
mare decât coerenţa abstractului. 

E. Morin 

5. Cenzura prin obnubilare 

Răspunsul putinilor oameni de ştiinţă rămaşi 
credincioşi ori captivati la un moment dat de fenomenul 
magicului a fost îndeobşte palid, şovăielnic, neconvingător. 
Cei ce s-au considerat ei înşişi iniţiaţi, maeştri cunoscători 
din interior ai ocultismului, n-au socotit necesar să pledeze 
pro causa - fie din consemnul păstrării secretului inițiatic, 
fie dintr-un refuz organic de a se exprima. Cei care, totuşi, 
au făcut-o, s-au situat îndeobşte într-o postură de 
inaderenţă funcţională la opinia general încetăţenită, 
tocmai din pricină că mărturisirile lor ocolesc sau sfidează 
limbajul ştiinţific. 

Fatalmente, aproape toate scrierile care teoretizează 
„Ştiinţa secretă” au parcă un aer vetust, neconvingător, 
greu de îngurgitat de către oamenii crescuţi la şcoala 
logicii şi culturii moderne. Ele mai abuzează, pe deasupra, 
de o argumentatie şi o terminologie obscure, abstracte, 
întortocheate, inspirate fie din arsenalulvechilor mistere, 
fie din sinteza unor viziuni individuale greu de transpus în 
limbaj obişnuit, aşa încât alunecă uşor peste dispoziţia 
receptivă a oamenilor dotați cu simţul raţiunii. Între noi fie 
vorba, imensa literatură a ocultismului pare şi acum scrisă, 
în cea mai mare parte, pentru cititori cu gusturi 
îndoielnice, de către nişte „specialişti” ai speculatiei 
transrationale, superficiali în documentaţie, refractari cu 
totul la logică, neglijenţi în expresie, inapti pentru cultură. 
Chiar şi autorii cei mai bine dotați din punct de vedere 
intelectual, remarcati şi prin scrieri de factură filosofică, 
ştiinţifică sau literară, sensibili la impulsurile spiritului 
critic, para cădea în cele din urmă într-o capcană 


dogmatică susceptibilă a îndepărta ori slăbi credibilitatea 
cititorilor cultivați. In ciuda strădaniilor unui Rudolf 
Steiner (unul dintre cei mai serioşi propagatori ai „ştiinţei 
spirituale”) de a-şi fortifica ideile cu concepte filosofice şi 
ştiinţifice extrem de solide, scrierile lui, convingătoare 
până la un punct, cantonează în cele din urmă într-o 
simbolistică desuetă şi încearcă să impună conştiinţei 
cititorului o logică nebuloasă distilată în retortele unui 
vizionarism prea 

sigur de sine pentru a fi pe de-a-ntregul credibil. Ca 
să nu mai vorbim de mulţimea autorilor care pur şi simplu 
escrochează credulitatea unor cititori naivi prin lansarea 
publică a unei literaturi de prost gust, extrem de 
dăunătoare însuşi spiritului pentru care pledează. 

Dar, cum spuneam mai sus, poate că şi acest exces de 
informaţie ocultă şi de stângăcie a prezentării nu este 
decât o formă disimulată de cenzură asupra esotericului, o 
modalitate prin care misterul îşi apără hotarele. Se poate 
presupune că un adevărat iniţiat - unul care are o viziune 
precisă şi integrală a lumilor superioare - nu numai că nu 
simte nevoia să-şi facă publică experienţa, dar suportă 
însuşi o presiune - chiar dacă, pentru el, conştientizată - a 
cenzurii transcendente. Cert e că domeniul ocultismului 
rămâne în esenţă refuzat de cunoaşterea raţională, neglijat 
în genere de către purtătorii de opinie ai mentalitäti 
curente, refulat în păienjenişul unor societăţi aşa numite 
secrete ce pare că-şi fierb experienţele şi ideile într-un suc 
propriu indigerabil pentru restul oamenilor. 

Cenzurii prin obnubilare expresiv-comunicativă i se 
adaugă o alta, manifestă prin atitudinea faţă de caracterul 
spontan,  hazardat, al fenomenelor paranormale. 
Obişnuinţa noastră de a gândi lumea (universul) în funcţie 
de datele furnizate de cele cinci simţuri, într-un spaţiu cu 
trei dimensiuni supus unor legi fizice îndelung verificate 


prin experimente ştiinţifice, nu poate admite realitatea 
unor evenimente rebele, în contradicţie cu modelul 
standard al gândirii ştiinţifice. Fenomenele care nu pot fi 
puse în ecuaţie, nu se supun repetabilităţii (criteriul 
suprem al atestării unui fenomen în realitatea spatio- 
temporală), nu pot fi studiate după niciuna dintre 
metodologiile clasice şi nu se integrează unei epistemologii 
curente, nu pot primi certificat de existenţă. În perimetrul 
rationalitatii. Zeul Experiment, care guvernează de la un 
timp încoace gândirea umană, refuză orice compromis cu 
ipoteza paralogică şi respinge orice axiomă ce nu se 
supune judecății sale matematice. 

Autorii rationalisti consideră domeniul ocultului 
drept un ansamblu de rătăciri ideologice de care ne-am 
dezbărat cu ajutorul raţiunii discursive şi al ştiinţei; ei nu 
acceptă să-l exploreze decât ca să măsoare 

— Drumul cunoaşterii parcurs de specia umană şi ca 
să o ferească pe viitor de rătăciri asemănătoare. 

Alexandrian 

Faptul e oarecum de înţeles, dacă avem în vedere 
exigenţele existenţei noastre într-un spaţiu euclidian şi un 
timp omogen, liniar, ireversibil, cărora le corespunde un 
anume model de cercetare ştiinţifică. De aceea, numeroşi 
savanţi au căutat - şi mai caută încă - să găsească pentru 
fenomenele paranormale (cărora, după atâtea dovezi certe 
de manifestare. 

nu le pot, totuşi, nega existenta) explicaţii în sfera 
ştiinţelor experimentale. Tone întregi de cerneală au curs 
în încercarea de a îngloba fenomenele paranormale într-o 
reţea noetică adecvată modelelor de gândire raţională, de 
a le conferi un statut ontologic în cadrilaterul celor patru 
forte detectate în univers (electromagnetică, tare, 
gravitaţională şi slabă) ori măcar de a intui o forță încă 
necunoscută dar pasibilă a se supune în cele din urmă 


experimentului ştiinţific. 

S-au emis astfel o sumedenie de teorii, unele flagrant 
contradictorii, pentru înlăturarea vălului care ocroteşte 
taina fenomenelor paranormale. Cele mai multe se sprijină 
pe ipoteza electromagnetică (având în vedere 
asociativitatea lor frecventă cu această forţă) sau pe 
acţiunea încă ocultă a  bioplasmei consubstantiale 
organismelor vii. Altele admit, pe baza relativismului 
einsteinian, posibilitatea existenţei unui univers cu patru 
sau mai multe dimensiuni, ba chiar şi a unor universuri 
paralele guvernate de alte legi decât cele fizico-chimice şi 
biologice specifice universului senzorial. În fine, altele pun 
fenomenele paranormale exclusiv pe seama capacităţilor 
latente ale psihicului uman, a dimensiunilor sale încă 
necunoscute, a haosului din subconştientul capabil să 
deformeze, să altereze şi să modifice raportul dintre 
conştiinţa individuală şi realitatea obiectivă a lucrurilor. 

Eşecurile parţiale sau totale ale experimentelor de 
tip ocult n-au făcut decât să oculteze propria lor substanţă 
şi să-i îndepărteze pe oameni de acest „bolovăniş” al 
universului aducător de spaime existenţiale. E preferabil, 
totuşi, să trăieşti într-o lume oricât de strâmtă, dar 
cunoscută. 

Aşa se face că şi magia (integrată de toată lumea în 
sfera ştiinţelor oculte) s-a retras încetul cu încetul spre 
cotloanele existenţei, pentru ca în cele din urmă să dispară 
din prim-planul preocupărilor omeneşti. 

A dispărut însă nu ca realitate existenţială (fiindcă, la 
o cercetare oricât de superficială, se poate observa că 
mentalitatea omului modern e tot atât de impregnată de 
gândire magică pe cât era a celui primitiv), ci ca sistem de 
referinţă ontologică şi gnoseologică. Ea şi-a retras din 
existenţa umană energia acţională aşa cum îşi retrage un 
rege ambasada dintr-o ţară duşmană, îndată ce îndoiala 
asupra veridicitatii şi eficienţei ei s-a generalizat. Multi 


însă plâng acum după ea ca după o perlă resorbită în 
cochilia molustei ce a creat-o şi încearcă să o reîntemeieze 
pe raţiuni... ştiinţifice. E ca şi cum ai face unui mort 
respiraţie artificială. Căci magia îşi are timpul ei, cadrul ei, 
mijloacele ei de manifestare şi de acţiune. 

Aşa se şi cuvine să o cercetăm şi să o analizăm: prin 
prisma propriului ei context fenomenologic, şi nu a raţiunii 
noastre contemporane. Căci altfel riscăm să repetăm 
sloganurile proletcultismului, când plugul era 

ridiculizat pentru că... nu reuşise să devină tractor. 
Ori să ajungem la falsa idee, susţinută cu vehemenţă de nu 
puţini teoreticieni, că „magia precede ştiinţa” aşa cum, 
chipurile, alchimia precede chimia şi astrologia - 
astronomia. In realitate, ea este un fenomen absolut 
distinct de ştiinţa experimentală pozitivistă, după cum 
alchimia este altceva decât chimia atât ca principiu cauzal 
cât şi ca finalitate, iar astrologia altceva decât astronomia 
- chiar dacă, aşa cum spuneam, sferele lor se interferează 
pe alocuri.* 

Alchimia, spune M. Eliade, „nu întrebuinţează 
procedee ştiinţifice, ci unele de natură magică, elaborate 
prin analogie cu transformările materiei la intervenţia unei 
puteri oculte. Chimistul care examinează aceste tratate 
încearcă aceeaşi impresie ca şi zidarul care ar vrea să 
găsească informaţii practice într-o lucrare francmasonică” 
(53, II, 294) Cf. şi G. Durand: „Operația alchimică nu e 
doar o transmitere obiectivă, e subiectiv o încântare care 
se manifestă cu toată pompa” (50, p. 194) şi R. Guenon: 
„Adevărata alchimie era, în esenţă, o ştiinţă de ordin 
cosmologic aplicabilă în acelaşi timp şi la nivel uman, în 
virtutea analogiei dintre macrocosmos şi microcosmos (...). 
Nu alchimia a dat naştere chimiei moderne - cu care nu 
are, în fond, nicio legătură - ci o deformare a sa, o deviere 
în sensul cel mai strict al cuvântului, deviere ivită, poate, 


încă în Evul Mediu prin lipsa de înţelegere a unor oameni 
care, incapabili de a pătrunde adevăratul sens al 
simbolurilor, au interpretat totul literal” (71, p.93). 

1. Conceptul de mana 

Magia este probabil tot atât de veche cât religia - 
prin urmare, cât existenţa conştientă de sine a omului. Nu 
intentionäm acum şi aici să facem un istoric al ei, dar vom 
observa (în conformitate cu scopul lucrării noastre) că 
modul său de manifestare şi acţiune în societăţile 
tradiţionale se deosebeşte nu numai de cel propriu omului 
modern ci şi, în bună măsură, de cel specific societăţilor 
primitive. Fireşte, există o anume continuitate, tot aşa cum 
între magia tradiţională şi aşa numitele superstiții ori 
practici oculte ale omului modern există o legătură 
succesională, dar deosebirile nu sunt nici ele mai puţin 
sesizabile. 

Pentru omul primitiv (anistoric), magia era, ca să 
spunem aşa, un fenomen total, un model global (holistic) al 
strădaniilor lui de integrare într-o realitate resimţită la tot 
pasul drept contradictorie. În comunitatea primitivă „orice 
fenomen este privit ca efectul unor cauze misterioase. 
Lumea e plină de forţe oculte, care operează în toate 
împrejurările. Asemenea forţe nu pot fi cunoscute decât de 
cei înzestrați cu daruri de a pătrunde misterul care 
influenţează fenomenele. Într-un cuvânt, realitatea 
obiectivă se confundă cu realitatea subiectivă” (120, 
p.277) pe când în societatea tradițională ea coexistă cu 
credinţa creştină (duşmană, la modul teoretic, a magiei), 
cu o anume filosofie a existenței cristalizată în proverbe, 
datini şi concepţii specifice despre lume şi viaţă, ba chiar 
şi cu unele elemente de ştiinţă şi tehnică propriu-zise. Pe 
omul anistoric magia îl învăţa nu numai cum să cunoască 
lumea, ci şi cum să se definească în raport cu ea, să şi-o 
subordoneze în funcţie de necesităţile cotidiene şi, în 


acelaşi timp, să se subordoneze ei, dimensiunii sale 
misterice. Chiar dacă gândirea lui nu era prelogică, ea 
avea totuşi un alt mecanism de relaţie între concepte - 
între concret şi abstract, parte şi 

intreg, necesitate şi întâmplare, bine şi rău, real şi 
posibil etc. - decât cel propriu omului istoric. El gândea, 
cum spune Blaga, în „concepte-imagini” pe care noi, 
modelati cum suntem de argumentul ştiinţific, nu le mai 
putem utiliza. 

Fireşte că punctul de plecare al acestui mod de a 
vedea lumea se afla tot în cele cinci simţuri, dar datele lor 
erau filtrate prin sita unor modele (invariante, funcţii, 
patterns) raportate la o altfel de experienţă decât cea a 
percepţiei directe subordonate timpului şi spaţiului 
contingent. Conceptul fundamental - la care noi, prin forţa 
lucrurilor, nu mai avem acces - era cel de mana - o 
asociere de factură magică între substanţă şi putere, care 
dădea însufleţire şi contiguitate lucrurilor şi care intra în 
coordonare cu spiritul uman printr-o relaţie de tip empatic. 
Totul era viu, totul trăia şi vorbea (comunica) într-un 
sistem semiotic al cărui cod era însăşi logica magicului. 

În virtutea corspondentei existente între toate 
nivelurile realităţii, adevărurile de ordin inferior pot fi 
considerate simboluri ale celor de ordin superior şi pot 
servi astfel drept „suport' pentru dobândirea, în chip 
analogic, a cunoaşterii celor din urmă. 

R. Guénon 

Devine astfel uşor explicabil şi faptul că scara 
determinismului putea căpăta alte valori decât cele 
stabilite prin experiment sau observaţie de tip ştiinţific. De 
exemplu: otrava ucide nu pentru că are o anumită 
compoziţie chimică ce intră în reacţie cu organismul, ci 
pentru că deţine în ea un spirit. Dar un spirit are şi fetişul, 
ba încă un spirit mult mai puternic care, prin urmare, 


poate ucide mai repede şi mai eficient. O persoană, familie 
sau trib care şi-a pierdut ori distrus fetişul e condamnat 
irevocabil la dispariţie. * Un om atins de o săgeată despre 
care se ştia că are mană distructivă, îşi dă duhul chiar 
dacă rana e foarte uşoară; un condamnat la moarte prin 
blestem magic va muri cu siguranţă, fie datorită presiunii 
psihologice a obsesiei, fie ca urmare a linşării lui de către 
comunitatea din care face parte - conştientă şi ea, evident, 
de inevitabilitatea şi de necesitatea împlinirii verdictului - 
conform legii fundamentale a antropologiei: reechilibrarea 
crizei prin victimizarea „ţapului ispăşitor”, cum spune R. 
Girard (68). Mai mult: unii primitivi nici nu cred în moarte 
ca fenomen natural: se moare dintr-un accident sau dintr-o 
acţiune magică îndreptată împotriva cuiva. Dar, de fapt, în 
concepţia lor, nu se moare, ci se mută într-o altă existenţă: 
„Primitivii. 

M. Eliade transcrie o informaţie după care un trib 
arunta îşi purta tot timpul, în pregrinările lui, stâlpul sacru 
consacrat drept simbol al propriei sale existente. În 
momentul când stâlpul s-a distrus, „tribul întreg a căzut 
pradă deznădejdii. Un timp, membrii lui au mai hoinărit, 
dar în cele din urmă s-au aşezat pe pământ şi s-au lăsat să 
moară” (56, p.32). 

În genere, nu au noţiunea morţii naturale. Trăind 
într-o comunitate restrânsă şi în condiţii care le arată că 
oamenii mor mai mult din cauza accidentelor, ei cred că 
moartea nu face decât să întrerupă existenţa omului 
pentru a o transforma în alta. Desființarea cu desăvârşire a 
omului nu poate fi admisă de ei” (120, p.309).* 

La omul societăţii tradiţionale însă lucrurile sunt 
ceva mai nuantate. Şi pentru el funcţionează vehiculul 
magic numit mana, dar aceasta nu intră niciodată în 
acţiune direct, cu de la sine putere, ci doar prin impulsul 
unui intermediar anume: un agent special, ungest, un 


obiect, o formulă verbală. Pe de altă parte, ea nu mai e o 
prezenţă generalizată, universală, ci o componentă doar a 
anumitor obiecte şi fenomene, în care stă atât de bine 
ascunsă, de impregnată în esenţa lor, încât nu devine 
sesizabilă decât în condiţii excepţionale. 

Poate şi printr-o contaminare cu conceptul de mana 
din Biblie, dar şi prin procesul de separare a concretului 
de abstract, ea pierde din complexul său semiotic înţelesul 
de putere (energie) în favoarea celui de substanţă. Aşa 
cum exegetii Bibliei încercau să identifice mana în fructul 
unor arbuşti care cresc în deşertul Arabiei, cercetătorul 
societăţii tradiţionale e îndemnat de indicaţiile unor 
informatori să o caute uneori efectiv în natură. Dimitrie 
Cantemir vorbeşte în Descrierea Moldovei despre mana 
care cade pe muntele Ineu în lunile martie-mai şi e 
adunată de locuitorii zonei în nişte vase unde, separându- 
se de apă, devine asemănătoare untului. Acest unt, spune 
Cantemir, nu e „cu nimic deosebit de untul obişnuit nici la 
miros, nici la culoare, nici la gust”. Mai mult: „În untul 
acesta se află atâta putere de hrană” încât păstorii evită 
să-şi ducă turmele la păscut pe munte în acele luni, căci 
vitele „se sufocă de prea multă grăsime” (25, p.41). În 
judeţul Dâmboviţa există credinţa că „mana câmpului se 
ridică uneori în sus ca un nor otrăvit (o contaminare, deci, 
şi cu înţelesul de boală a vitei de vie, a culturilor de 
cereale şi a unor pomi n.n.) sau se turteşte ca un balaur de 
abur pe lan. Se ascunde de om şi când omul se duce în 
locul unde se vedea că e, nu găseşte decât picături 
cleioase pe spice sau ierburi” (116, p.28). În alte zone e 
confundată cu polenul („hrana albinelor”), cu „spuma alb- 
gălbuie ce pluteşte primăvara pe ape” (116, p.27) sau cu 
dulceata de pe frunzele unor arbori si plante. Cea de pe 
frunzele de talpa gâştei era numită în Dolj şi miere de 
câmp, despre care ni se spune că „copiii o trăgeau cu 
nesat în gură”. Nu e vorba, totuşi, cum crede Gh. 


Pavelescu, de „o plantă producătoare de mană”, ci tot de... 
mană cerească - probabil o sinteză dintre rouă dimineţii şi 
seva unor frunze. Fenomenul era cunoscut de copiii din 
mai multe zone. Mai ales în zilele mieroase de toamnă, 
petele 

Cf. şi M. Eliade: „Moartea nu este decât o altă 
modalitate a existenţei umane” (56, p.137). 

auriu-violete de pe frunzele unor arbori sunt de o 
dulceaţă stranie, imposibil de descris în cuvintre, mult mai 
intensă decât a mierii de albine sau a zaharinei. 

S-a păstrat, e adevărat, pentru mană, pe lângă 
înţelesul de substanţă, şi cel de calitate (de consistenţă, de 
putere hrănitoare) a unei substanţe. De aici şi expresiile 
„holdă mănoasă” sau „lapte mănos”. In acest ultim caz, ea 
devine sinonimă cu rodul sau cu sporul - cuvinte care, pe 
alocuri, au preluat în limba română înţelesul ancestral al 
manei. Dar, cum spuneam, s-a pierdut sensul de energie, 
de spirit al unui lucru, de forţă interioară acţionând 
pretutindeni şi veşnic în univers. Pentru omul societăţii 
tradiţionale, o piatră, o săgeată, un strigăt, un dans magic 
nu pot avea mană, ca în mentalitatea omului primitiv. 

2. Al treilea termen al relaţiei 

O altă deosebire esenţială între gândirea magică a 
omului anistoric şi cea a omului societăţii tradiţionale 
constă în poziţia pe care magia o deţine faţă de cel de al 
treilea termen al relaţiei (după cel de agent magie şi 
beneficiar): opinia comunităţii unde se practică. Slăbirea 
acelui consensus de credibilitate care la popoarele 
primitive are rolul primordial, cântărind mult mai greu în 
balanţa  axiologică decât binomul subiect-obiect, a 
diminuat în bună măsură statutul fenomenului magic. În 
societăţile tradiţionale el pierde calitatea de fenomen 
general şi colectiv practicat în prezenţa mulţimii care se 
instituie automat şi ca un fel de arbitru judecător menit să- 


i valideze eficienţa, cum se întâmpla la triburile primitive 
(83, p.218 - 219). Ea devine cu preponderență un 
instrument de adaptare individuală (sau de grup restrâns) 
la o situaţie neprevăzută, accentul fiind pus pe finalitatea 
pragmatică a acţiunii. Exceptând prescriptiile cu substrat 
magic pe care le împlinea în mod automat de-a lungul 
întregului timp al vieţii, omul societăţii tradiţionale 
recurgea la puterile magiei doar în situaţii deosebite - de 
obicei în momente de balans existenţial - cu o intenţie 
precis conturată în minte. Cele mai multe vrăji (farmece, 
descântece) erau practicate în cazuri de îmbolnăviri ale 
oamenilor sau ale vitelor. Urmează, în ordinea frecvenţei, 
descântecele de dragoste, de urât, de inimă rea, de 
contracarare a acţiunii ielelor, de readucere a manei 
laptelui sau ogoarelor ş.a.m.d. Acestea se desfăşurau 
îndeobşte în taină, ca o relaţie - bilaterală între performer 
(vrăjitor) şi beneficiar, păstrarea secretului fiind uneori o 
condiţie prealabilă a reuşitei. 

Când practicile magice erau colective, prescriptiile se 
refereau la întreaga comunitate ca la un personaj plural. 
Acestea sedesfăşurau doar în momente de balans general 
(secetă excesivă, calamitäti natur-e. epidemii etc) într-o 
suită ritualică în care actant era întregu 

dacă rolurile individuale erau distribuite în funcţie de 
statutul social al fiecăruia. In ritualul Paparudei, spre 
exemplu, copilele care imrbrăcau veşminte din frunze şi 
ramuri erau primite, udate şi încărcate cu daruri de toţi cei 
pe lângă poarta cărora treceau. Caloianul se practica, de 
asemenea, cu ştiinţa şi cu participarea, fie şi numai 
afectivă, a întregii comunităţi. O situație specială 
intervenea în confecţionarea Cămăşii ciumei, unde lucrul 
celor nouă femei „iertate” trebuia să se deruleze într-o 
singură noapte, în atmosfera unui secret desăvârşit - dar şi 
aici taina era de natură pur convenţională, deoarece toată 


lumea ştia că s-a desfăşurat ori că urma să se desfăşoare 
acest ritual. 

1. Gândire magică - gândire dogmatică 

O relație specială avea magia, în comunităţile 
tradiţionale, cu religia. Mai ales în sfera de cultură a 
Occidentului european, ea se separă, precum vom vedea, 
din ce în ce iriai mult de ritualul religios (cu care fusese 
integrată până la identitate în societăţile primitive şi 
antice) pentru ca în cele din urmă să se instituie drept 
concepte contradictorii. 

O primă dihotomie se iveşte în raport cu dogma - 
esenţa consensuală a credinţei creştine. Lucian Blaga 
operează, în Eonul dogmatic, o deosebire tranşantă între 
gândirea dogmatică funcţionând pe baza unui sistem 
metalogic (acceptând cu bună ştiinţă paradoxul, ca o 
expresie a comportării misterice a divinului) şi gândirea 
magică, în care logica funcţionează după aceleaşi principii 
ca ale gândirii ştiinţifice, chiar dacă relaţiile dintre cauză 
şi efect, dintre parte şi întreg, dintre necesitate şi 
întâmplare se situează, precum am văzut, în alte structuri 
succesive pe scara determinismului. 

Explicaţia acestei polarizäri o găsim în însuşi 
procesul constituirii progresive a dogmei creştine, ca 
expresie instituţionalizată prin Biserică a relaţiei dintre om 
şi divinitate. Precum spuneam, lupta s-a dat nu doar între 
păgânismul învins si noua credinţă cu vocație 
universalistă, ci şi între diversele tendinţe de a crea o 
imagine unitară, cristalizată ideatic, a ritului pentru uzul 
mulțimilor. Cu toate că textele eretice - cele gnostice, mai 
ales - sunt, cum observă cercetătorii, de multe ori mai 
bogate în sugestii, mai interesante şi mai convingătoare 
decât cele oficializate de către Biserică, ele au fost 
excomunicate până la urmă împreună cu purtătorii lor, din 
simplul motiv că nici raționalitatea, nici imageria poetică 


nu fac casă bună cu natura ascunsă (apofatică) a 
divinității. A învins de fiecare dată dogma cea mai 
abstracta $ 

hieratică, dar şi cea mai simplă pentru justificarea 
credinţei, inspirată deopotrivă de credo ut intelligam al lui 
Augustin şi credo quia absurdum al lui Tertulian, cei doi 
poli ai receptării revelatiei divine. 

Numai că a fost nevoie de multă osteneală a puterii 
de convingere, împinsă uneori până la violenţă, pentru a 
aduce pe drumul cel bun - drumul dogmei oficiale - oile 
rătăcite, ori pentru a atrage la sânul Bisericii noi adepţi 
din rândul popoarelor păgâne. În întreg Evul Mediu a 
circulat ideea că, pentru a-i converti la dreapta credinţă pe 
cei rătăciţi, e nevoie nu numai de cruce, ci şi de sabie. 
Astfel că, pentru a unifica energiile spirituale întru 
instaurarea Împărăției lui Dumnezeu pe pământ, s-a recurs 
la intransigentä si intolerantä mai degrabă decât la 
convingere prin iubire. 

, Vandalismul” creştinătăţii medievale, care s-a 
exercitat atât în dauna păgânismului antic - ale cărui cărți 
şi documente le-a nimicit - cât si a ereziilor medievale, nu 
este decât expresia unui totalitarism istoric ce opunea să 
smulgă toate buruienile crescute în câmpul istoriei. 

Jacques le Goff 

De aici, poate, şi contrareactiile: rezistenţa barbarilor 
la creştinare, preferința mulțimilor pentru formele mai 
libertine ale credinţei, ba chiar şi recursul celor 
persecutați la demonism şi apostazie. Jacques le Goff 
menţionează în savuroasa lui Civilizație a Occidentului 
Medieval numeroasele räzmerite antibisericeşti ale unor 
popoare de curând creştinate din centrul şi estul Europei 
(de pildă maghiarii sau slavii de nord), ca şi nenumăratele 
eşecuri suferite în prozelitismul lor de către misionarii şi 
cruciații creştini: ,Predicarea creştinismului, spune el, a 


fost întotdeauna sortită neizbânzii atunci când a căutat să 
se adreseze popoarelor păgâne şi să câştige masele prin 
persuasiune. Ea nu a izbutit îndeobşte decât atunci când a 
atras de partea ei pe conducătorii şi grupurile sociale 
dominante”.  Creştinătatea occidentală, continuă el, 
„rămânea totuşi aceeaşi lume închisă a unei societăţi care 
poate să-şi adauge cu forţa noi membri (compelle intrare) 
dar care exclude pe alţii şi se defineşte printr-un adevărat 
rasism religios” (69, p.217). 

O motivaţie a acestei atitudini există, fireşte, nu 
numai în comandamentele istoriei, ci şi în însăşi legea 
internă a oricărei dezvoltări ideologice. Nu poţi impune un 
principiu decât delimitându-l exact de terenul redundant 
din jurul lui şi, mai ales „opunându-l unor principii 
contrare sau paralele. Dacă doctrina creştină n-ar fi 
polemizat tot timpul cu formulele teologice aberante, 
poate că ar fi degenerat într-un pitoresc amestec de 
misticism şi miticism în care şi-ar fi găsit loc şi ei deion-ul 
lui Platon, şi varietățile de gnoză elenistică şi medievală, şi 
maniheismul, şi cultul soarelui, şi doctrina Cabalei, ba 
chiar şi unele varietăţi de 

budhism, zendism sau islamism. Şi atunci n-ar mai fi 
fost o teologie în sens dogmatic şi instituţional, ci un 
sistem de teofanii sau, şi mai irelevant pentru Biserică, o 
teosofie din care cu greu s-ar mai fi putut extrage 
sâmburele definitoriu al divinității creştine. 

Pe de altă parte, trebuie ţinut seamă de necesitatea 
credinţei de a fi formalizată într-un ritual bine statuat. 
Orice religie presupune un crez precis redactat, un 
scenariu ceremonial, o liturghie, un sistem de norme, care 
să-l integreze pe credincios în cadrele valorilor lui 
dogmatice. Cu greu ar accepta cineva să se închine unei 
divinităţi indefinite sau depersonalizate, unui principiu pur, 
unei idei abstracte. Numai în măsura în care credinţa îşi 


construieşte dogma până la eliminarea tuturor întrebărilor 
fără răspuns, ea capătă contur, personalitate, consistenţă, 
ireductibilitate. E firesc, prin urmare, să devină intolerantă 
faţă de alte modele, să scoată sabia îndată ce-şi simte 
periclitată poziţia. Aşa şi numai aşa e posibilă relaţia cu 
divinul, celelalte forme sunt erezii, rătăciri, păgânism, 
henoteism. 

Dacă, prin urmare, la început creştinismul a fost o 
„încercare de crestinare a cosmosului” pe temeiul 
„teologiei aurorale” a Sfinţilor Părinţi - cum spune Mircea 
Eliade - el a evoluat în timp spre o dogmă din ce în ce mai 
îngustă şi mai exclusivistă, instituită pe interpretarea 
textelor biblice de către filosofii-teologi ai Evului Mediu şi 
însuşită progresiv - dar nu fără mari convulsii, cum 
spuneam - de către sinoadele ecumenice. 

Biserica s-a identificat totdeauna cu näzuinta de a 
dogmatiza şi de a anula orice tentativă de organizaremitic- 
rațională a materialului teologic şi christologic existent. 
Toate luptele de idei din epoca de formare a doctrinei 
creştine se desemnează pe un fond de tendinţe polare: 
tendința mitic-raţionalizantă şi tendința de dogmatizare. 
Acesta e faptul fundamental al istoriei doctrinei creştine, 
întâia tendinţă consecvent realizată ducea veşnic la erezie, 
a doua consecvent realizată ducea la dogme din ce în ce 
mai complicate. 

Lucian Blaga 

Incredibil cu câtă înverşunare s-au luptat unii teologi 
împotriva cultelor păgâne din riturile şi structurile cărora 
creştinismul şi-a extras, de fapt, substanţa propriilor sale 
dogme - de la configuraţia Sfintei Treimi, la motivul jertfei 
euharistice si de la chenoza christică la viziunile 
eshatologice. Nu puţini dintre ei au asimilat, se pare, 
revelaţia divină cu textul lingvistic prin care au crezut că li 
se dăruie, neglijând Posiexprimării sale prin vechiul limbaj 
al sifbolu-"/de"" °enerofanice şi care se cer a fi interpretate 


în funcţie de U de natura psihologică a receptorulu, i 

— Sursa principală a teologiei creştine - nu instituie 
de fapt o dogmă, ci, aşa cum indică şi etimologia 
cuvântului, aduc o „Bună Vestire”: cea a întrupării 
Logosului în lisus, însoţită de trena alegorică a 
învățăturilor, patimilor, morţii şi învierii Lui în scopul 
prescrierii păcatului originar şi al scoaterii omului din 
ignoranta falselor credinţe. Pentru întâia dată Dumnezeu s- 
a făcut Om şi a adus pe pământ mesajul minunat al 
mântuirii. El însă s-a exprimat în pilde, metafore şi 
simboluri care lăsau deschisă calea unei viitoare 
hermeneutici bazate nu atât pe înţelepciune prozelitică, 
cum au crezut unii fanatici ai istoriei, cât pe iubire 
înţeleaptă. 

2. Limbaj şi simbol 

Precum se ştie, exprimarea prin simboluri precede 
limbajul articulat, fiind caracteristică tuturor ariilor şi 
stadiilor de evoluţie a umanităţii, inclusiv riturilor 
religioase de dinaintea epifaniei christice. Eliminarea sau 
modificarea lor substanţială pentru mesajul creştin ar fi 
presupus impunerea unui model cu totul nou de 
comunicare interumană - ceea ce, probabil, ar fi 
împiedicat şi nu favorizat accesul celor mulţi la Cuvântul 
divin. Pe de altă parte, interpretarea obsesivă a literei 
Evangheliei şi nu a sensului ei propriu conduce inevitabil 
fie la o sectizare a credinţei creştine şi la încercări naive 
de istoricizare a mesajelor (mai ales a celor eshatologice) 
din învăţătura teologică şi morală a Fiului Omului, fie la 
imposibilitatea de a ieşi dintr-o continuă „agonie a 
credinţei”, cum spune Unamuno. lisus Hristos n-a 
intenţionat instituirea unui mister inițiatic bazat pe 
habotnicia credinţei, cum cred unii sectanti, ci a adus 
oferta generoasă, pentru toate neamurile, a căii spre 
mântuire. Nu împotriva firii omului, a sistemului său de 


relaţii cu lumea, a modelelor sale de receptare a sensurilor 
esoterice, ci lăsându-i spiritul liber spre acceptare şi 
înţelegere. Nu o ideologie fixată în paragrafe hieratice, ci o 
religie (în sens etimologic: religo) şi o morală: capacitatea 
de discernere între bine şi rău. 

La urma urmei, această revelaţie totorin oameni a 
venit şi totoamenii au interpretat-o, şi chiar când li s-ar 
părea că vine de-a dreptul de la Dumnezeu (asemenea 
poruncii pe care a primit-o Abraham să-şi ucidă fiul ca pe 
un miel) s-ar putea foarte bine să se înşele asupra acestui 
lucru. S-ar expune în acest caz la înfăptuirea unuiactântru 
totulnedrept. şi în chipul acesta s-ar purta fără conştiinţă. 

Kant începând mai ales cu apostolul Pavel şi 
continuând cu scrierile patristice, doctrina creştinismului 
s-a cristalizat într-o tradiţie deschisă, bazată ideatic pe 
moştenirea Vechiului Testament (valorizarea istorică a 
teofaniei si dogma învierii trupesti din momentul 
parousiei) şi a 

filosofiei elenice (doctrina existenţei spiritului în 
afara corpului şi cea a naturii misterice a raporturilor 
dintre om şi divinitate). Spaţiul ortodox şi, cu deosebire, 
cel românesc, unde credinţa creştină n-a cunoscut o dată 
anume de instituire istorică, a înglobat în catehismul său 
teologic şi unele dimensiuni ale tradiţiei precreştine locale: 
atitudinea faţă de natură, de ritmurile cosmice, de 
mesajele „Maicii Firi” - acea perspectivă alegorică 
permiţând o umanizare a divinului şi o anume 
„familiaritate” a omului cu transcendenta. 

Dar nici ortodoxia nu putea îngădui, decât cu preţul 
relativizării până la inconsistentä a dogmaticii, o prea 
accentuată imixtiune a gândirii şi practicii păgâne în 
sistemul ei teologic. Faptul ar fi condus la o limitare 
inacceptabilă a conceptului de graţie divină (har) şi a 
strădaniei paideice spre mântuire a omului, la instituirea 


oficială a Unei religii cosmice adaptate nu atât 
învățăturilor Bisericii, cât categoriilor abisale ale unei 
matrice stilistice etnicizate, cum o văzuse Blaga. O 
dovedeşte şi replica lui D. Stăniloae şi a altor doctrinari ai 
ortodoxiei la formulele prea libertine de credinţă 
promovate de Blaga şi de unii membri ai grupului 
Gândirea (139). 

Nu este însă lipsit de semnificaţie faptul că în spaţiul 
românesc au persistat totuşi până de curând o mulţime de 
reminiscente ale vechilor culte păgâne, între care: 
spovedania la brad, împărtăşania pascală cu muguri de 
copac, structura compozită a sărbătorilor, ca şi unele 
exorcisme efectuate chiar de către preoţi în maniera 
descântătorilor laici. Ele dovedesc cât de adânc erau 
înrădăcinate aceste culte până şi în spiritualitatea 
slujitorilor Bisericii. Nu pentru că aceştia n-ar fi avut 
suficientă credinţă în Dumnezeu, ci poate dimpotrivă, 
pentru că fiinţa lor era atât de impregnată de divinitate, 
încât o vedeau şi o simțeau nu doar în transsubstantierea 
euharistică din timpul Liturghiei, ci şi în semnalele lumii 
înconjurătoare. Nu suntem în prezenţa vreunei variante de 
panteism sau deism - căci nu e negată existenţa lui 
Dumnezeu ca persoană - ci a unei credinţe cu un orizont 
mai larg, conform căreia întruparea Logosului divin în 
lisus Hristos nu excludea şi nici nu contrazicea ritmurile 
naturale ale cosmosului.* 

Desfăşurându-şi munca în spații largi, el (ţăranul 
n.n.) are prilejul să-şi trimită gândurile cu norii, în 
nemărginire, spre tainele veşnice. Evlavia lui creşte parcă 
din fire: anima naturaliter christiana. Dar în adâncul 
acestei evlavii creşte monstruoasă flora submarină a 
miturilor 

St. C. Golopentia menţionează şi ea că „religiosul şi 
magicul se îmbină uneori surprinzător de armpnios în 
credinţele şi practicile sătenilor din Drăguş” (43, p. 15). 


Practic, aşa cum vom vedea mai jos, ele sunt, în tradiţia 
românească, inseparabile. 

printre care Dumnezeu şi sfinţii îşi încrucişează, în 
bună prietenie, căile cu fantomele păgâne ale basmelor. 

N. Crainic 

Spiritele ultradogmatice nu s-au lăsat îndeobşte 
convinse de faptul că creştinismul nu avea nimic de 
pierdut din asimilarea la nivel simbolic a unor rituri şi 
mistere precreştine - ci dimpotrivă, îşi putea dovedi prin 
aceasta vocaţia universalistă şi superioritatea 
incontestabilă faţă de alte religii. Începând cu Justin 
Martirul, Irineu, Ipolit, Clement Alexandrinul, Atanasie, 
Maxim Mărturisitorul. Augustin etc. Şi sfârşind cu teologii 
Scholasticii, dintre care a strălucit personalitatea lui Toma 
d'Aquino (ale cărui scrieri stau la baza dogmaticii catolice) 
exegetii occidentali, mai ales, ai creştinismului n-au 
prididit să se lupte cu puzderia de erezii ce înfloreau 
continuu în rândul celor convertiți, unele bazate pe o 
interpretare personală a naturii teandrice a lui lisus 
Hristos ori a unităţii în multiplicitate a Sfintei Treimi, 
altele asociind misterul creştin unor structuri ritualice 
extrase din misterele antice păgâne, iar altele, în fine, 
propunând rituri şi credinţe cu vădită coloratură magică. 

3. Mistic şi magic 

Pe de altă parte, asistăm de-a lungul întregului Ev 
Mediu la amplificarea si diversificarea unor formule 
monastice conducând adesea la ruperea definitivă a unora 
dintre adepţi nu doar de autorităţile ecleziastice, ci şi de 
realitatea socială a vremii. Chiar dacă, la o primă impresie, 
călugării însinguraţi în pustiuri ori în creierii munţilor nu 
fac opinie discordantă faţă de dogma Bisericii oficiale, 
aceia dintre ei care simt o chemare specială către misterul 
divin, după principiul „lasă totul şi urmează-mă”, deschid 
calea spre o nouă formă de relaţie om-natură- 


transcendentä, cunoscută sub denumirea de misticism. 
Fenomenul datează încă din primele secole ale 
creştinismului (modelul prim şi, se pare, încă neîntrecut în 
exemplaritate, este Sfântul Anton) şi are, în unele 
manifestări ale lui, certe asemuiri cu comportamentul 
magic. Ambele presupun o stare de transă, de 
transcendere a experienţei şi gândirii raţionale, ambele se 
raportează la o realitate subtilă mai profundă decât cea 
perceptibilă cu simțurile, ambele au o finalitate 
transconştientă. 

Misticul şi magicul se reunesc până la identificare în 
conceptul care le modelează pe amândouă: cel de mister. 
Îndumnezeirea mistică (theosis) presupune o cufundare 
totală în misterul divin resimţit ca o realitate primară a 
inimii şi a minţii („Dumnezeu pogoară spre noi în 
„energiile” care îl fac cunoscut, iar noi ne suim spre El în 
„nivele” în care El rămâne necunoscut, prin fire” spune 
Lossky (84, p.67), tot aşa cum magul se lasă pătruns de 
energiile misterice care circulă în univers încă 

din momentul Creaţiei. Relaţia realizată de R. Steiner 
între creştinism şi „misteriile” antichităţii îşi are sorgintea 
tocmai în această conştiinţă a tainei pe care omul nu şi-o 
poate în întregime revela şi asuma, dar în care se poate 
integra printr-un proces de iniţiere misterică (cu 
deosebirea, totuşi, recunoaşte el, că „creştinismul aduce 
conţinutul evoluţiei cu caracter misteric din întunericul 
templului la lumina clară a zilei” (144 p. 173). Că ritul 
creştin nu e străin de o anume viziune misterică asupra 
relaţiei om divinitate o dovedeşte însăşi rugăciunea rostită 
în momentul împărtăşaniei („că nu voi spune vrăjmaşului 
Tău taina Ta...”), ca şi conştiinţa că pentru a putea atinge 
sferele înalte ale iniţierii misterice, credinciosul are nevoie 
de un duhovnic - la fel cum adeptul magiei are nevoie de 
un maestru al tainei. Apostolul Pavel însuşi lasă să se 


înţeleagă (în II Cor. 12, 2 - 4) că, printr-o răpire 
miraculoasă „până în al patrulea cer” (dar, ca în magie: 
„dacă a fost în trup, nu ştiu; dacă a fost fără trup, nu ştiu: 
Dumnezeu ştie”) a aflat lucruri, „care nu se pot spune şi pe 
care nu-i este îngăduit unui om să le rostească”. Exact ca 
un myst eleusin care a săvârşit epopteia - marea taină a 
iniţierii - sau ca un magician care deţine secretul unui 
miracol. 

Calea unirii mistice este de obicei o taină a lui 
Dumnezeu şi a sufletului care nu se dă pe față decât 
duhovnicului sau cât oma ucenici. 

V. Ijjssky 

Rezultă că, într-adevăr, există şi în mistică, precum în 
magie, trepte de iniţiere conducând până la Marea 
Iluminare care deschide drumul spre contopirea în 
Misterul Divin - cu deosebirea, cum spuneam, că în mistică 
„cunoaşterea raţională se şterge din ce în ce” (84 p.69) în 
virtutea caracterului apofatic („cunoaşterea negativă” a 
divinității), pe când magia etalează o gnoză deliberată şi o 
conştiinţă trează a conţinutului ei. Sursa lor de putere stă 
în aceleaşi „energii increate” ale universului - emanatii ale 
divinității, reverberatii ale Sfântului Duh, pulsatii ale marii 
inimi (Unul Multiplu) a cosmosului. 

De altfel, multă lume confundă încă miracolele 
mistice cu cele magice, ori şovăie în a le situa de o parte 
sau de alta, mai ales atunci când oficiantul lor se declară 
ferm ca fiind inspirat de divinitate. Nici nu e prea uşor, de 
altfel, de stabilit dacă stigmatele, cazurile de levitatie, 
vindecările miraculoase, telekinezia si altele sunt 
fenomene de natură mistică sau magică. Singurul criteriu 
de departajare - exceptând mărturisirea personală a celor 
în cauză - rămâne verdictul autorităţilor bisericeşti, bazat 
pe intuiţia cauzelor şi pe analiza unor mici detalii de 
tehnică ori atitudine.* 

De exemplu: faptul că în levitatia sfinţilor, care poate 


dura uneori te-a °r - câteva pare că-şi pierde greutatea, în 
timp ce în cea a mediumurilor. care nu epaşe 

Există însă o deosebire esenţială între mistic şi magic 
dacă privim fenomenele după intentionalitatea lor şi după 
modul în care se raportează t la transcendentä. In vreme 
ce mistica presupune o relaţie bivalentă între subiect şi 
obiectul transcendent al adoratiei (relaţie care obligă la 
ruperea oricărui contact volitional cu lumea văzută, la 
cufundarea în meditaţie, la ascetism şi la renunţarea 
benevolă la bunurile lumii acesteia), în magie elementul 
esenţial constă în potentarea, si nu anularea, voinţei 
proprii. „Magia ia şi mistica dă”, cum se exprimă concis 
Nae Ionescu. Adică: „m actul mistic noi ne dăm acestei 
realităţi, devenim această realitate, pentru ca să o 
cunoaştem şi pentru ca să o putem valorifica; în actul 
magic dimpotrivă, această realitate devine ea noi înşine, 
pentru că o înmagazinăm, o introducem în noi” (76, p. 139 
- 140). Mistica se bazează exclusiv pe speranţa în graţia 
divină, magia însă şi pe un anume grad de certitudine 
conferit de stăpânirea unor tehnici speciale ale 
domeniului. 

Mistica este comuniune cu divinul. Magia este 
aproape materialistă, ea se referă în întregime la planul 
astral. Magia este comuniune cu natura. Mistica operează 
în sfera libertăţii. Magia este încă în sfera necesității. 
Magia înseamnă acţiunea asupra naturii şi dominația 
asupra naturii prin intermediul cunoaşterii tainelor naturii. 

N. Berdiaiev 

4. Confuzii maniheiste 

Magia n-a fost deci condamnată de către teologia 
creştină din pricina esenței sale oculte (căci acest lucru ar 
fi însemnat, totodată, o autocondamnare a însăşi credinţei 
religioase, la fel de misterică pe cât magia) ci pentru că a 
fost adesea suspectată că se revendică de la alte puteri 


decât cea divină. Logica maniheistă, absorbită de către 
credinţa creştină în ipostazierea dialectică a Binelui şi a 
Răului (chiar dacă, spre deosebire de teoria lui Mani, răul 
e considerat a fi derivat din bine şi tolerat de către acesta 
în scopul menţinerii principiului contradictiei ca minute, 
pare că trupul lor se reazemă de ceva, că e susţinut de un 
suport invizibil (55.p. 36). In lucrarea Meditaţie asupra 
medicinei Bibliei ni se prezintă şi un tabel orientativ 
pentru diagnosticul diferențiat al stigmatelor. Cele ale 
sfinţilor (adevăratele stigmate) ni se spune, se deosebesc 
de cele pe care şi le provoacă unii magicieni laici prin 
autosugestie sau sugestie hipnotică, în funcţie de 
„analogia personalităţii” (trăirea interioară a celui în 
cauză), „condiţiile de apariţie”, „atitudinea posesorului”, 
„conformaţia lor chimică”, „evoluţia şi procesul vindecării” 
etc. Exemplele sunt culese din spaţiul catolic, unde 
miracolele au fost înregistrate şi analizate de comisii 
speciale. Cât despre cele petrecute în spaţiul ortodox, 
autorii observă că „în duhul smereniei şi al netrâmbiţării 
actelor sacre (Matei 9, 30) hârtia şi cerneala nu au putut 
consemna vindecările miraculoase. Ele se petrec în inima 
mănăstirilor, la răscruce de drumuri, în casele oamenilor şi 
- ca o veste tainică - sporesc credinţa cea văzută şi 
nevăzută” (31, p. 144 - 146). 

vehicul spre perfecţiune al lumii) pune în seama 
diavolului orice forţă ce se sustrage categoriei instituite 
dogmatic a graţiei divine. Gândirea maniheistă s-a 
menţinut (poate şi prin influenţa bogomilismului, cum 
susţin unii cercetători) şi în societatea tradiţională 
românească, aşa cum, de altfel, s-a menţinut în întreaga 
spiritualitate europeană şi, prin influenţa acesteia, şi în 
cea orientală. Sub auspiciile ei a lăstărit flora unui 
misticism gnostic care amesteca figura divină a lui lisus cu 


cea a Paracletului din Evanghelia lui loan, doctrina indiană 
a transmigratiei sufletelor cu mitul eshatologic şi cu 
dualismul iranian, misionarismul tenace cu o morală 
profund pesimistă, explicaţiile ştiinţifice ale unor fenomene 
cosmice cu o viziune eshatologică asupra Universului. Dar 
el a permis totodată accesul mulțimilor la o tălmăcire mai 
putin dogmatică şi abstractă a destinuliji omului, a 
alcătuirii polare a lumii, a răsplătirii binelui şi pedepsirii 
răului,  întreţinând un climat ocult în perspectivă 
soteriologică, precum şi o raportare explicită, permanentă 
şi activă, la principiile contradictorii (Întuneric-Lumină) ale 
existenţei magice. 

Dificultatea de a separa dintre fenomenele oculte pe 
cele inspirate de Dumnezeu, constă în faptul că niciunul 
dintre criteriile de definire a acestora nu poate fi decât 
subiectiv, ştiut fiind că nu există o autoritate pământească 
în stare să identifice fără greş persoanele purtătoare de 
har divin. „Nepătrunse sunt căile Domnului”, aceasta pare 
a fi singura explicaţie a unei eventuale constatări că graţia 
se revarsă nu întotdeauna asupra celor ce o cheamă 
insistent, cu orgoliul mântuirii mistice, ci asupra vreunui 
neînsemnat muritor în sufletul căruia se petrec cine ştie ce 
procese străine de cunoaşterea omenească. 

Că e atât de dificil a separa tranşant puterea magică 
profană, de puterea divină (mistică, teologică) o dovedeşte 
şi faptul că niciodată n-au lipsit motivele de controversă 
privitoare la natura teologică (sacră) ori magică (malefică) 
a miracolelor săvârşite de către marii iniţiaţi de-a lungul 
istoriei. Condamnarea de către biserică a lui Simon Magul 
n-a reuşit să şteargă din conştiinţa unora sentimentul că 
practicile magice săvârşite de el erau dovada „puterii celei 
mari a lui Dumnezeu” care se sălăşluise în el. Episodul din 
Faptele Apostolilor care menţionează oferta de bani în 
schimbul secretului „punerii mâinilor”, ca şi cele două 
variante ale legendei despre eşecul marilor lui miracole 


(levitatia şi moartea aparentă) din preajma sfârşitului 
pământesc, s-ar putea să fie interpretări subiective, 
impuse din nevoi polemice de către Biserică, ale unor 
probe iniţiatice concurente. Nici „Paracletul martirizat”, 
cum îl numeşte Mircea Eliade pe Mani, n-a fost mai puţin 
popular şi influent în epocă decât ucenicii apostolilor 
atestati în Evangheliile oficializate. Gnoza şi riturile 
instituite de el s-au bucurat de un prestigiu postum gata- 
gata să dărâme (prin bogomili şi cathari) dogma 
convenţională a 

conciliilor ecumenice. Controversatul filosof 
neoplatonic Plotin, marele exeget creştin Origene, 
făuritorul sferelor cereşti, Dionisie Areopagitul, ca şi 
marele iluminat de mai târziu Jacob Boemhe (ca să dăm 
doar câteva exemple), stau până astăzi în cumpănă între 
ortodoxie şi erezie, la fel cum stă între justiţie şi eroare 
marele proces al Ordinului Templierilor, pus la cale în 
secolul al XIV-lea de către Papa Clement şi regele Filip cel 
Frumos al Franţei. 

Nu o dată biserica s-a văzut în dificultatea de a se 
pronunţa pro sau contra unui fenomen de la limita 
normalului, fie el o nouă descoperire ştiinţifică (vezi 
cazurile G. Bruno, Galilei, Copernic etc), fie o sectă 
animată de vreun mare profet (adevărat sau fals), fie o 
formulă sincreticä între credinţa creştină şi ocultism 
(unele variante de teosofie - ca de pildă, la noi, recentul 
fenomen Pucioasa). Dacă, iniţial, Biserica a binecuvântat 
Ordinul Templierilor, al cărui statut a fost elaborat de chiar 
Sf. Bernard, în anul 1128, aceeaşi Biserică a aprobat 
arestările membrilor săi începând cu anul 1307 şi l-a 
condamnat, în 1314, pe Jaques de Molay la ardere pe rug. 
Un cronicar al epocii consemnează faptul că, înainte de a fi 
cuprins de flăcări, J. de Molay a strigat: „li aştept în faţa 
Tribunalului lui Dumnezeu pe regele Franţei în mai puţin 


de 300 de zile şi pe Papa Clement al V-lea în mai puţin de 
40 de zile”. Cuvintele lui cu rol de blestem s-au adeverit 
întocmai: după mai puţin de 40 de zile. Papa murea, după 
repetate crize de vomă incoercibilă, iar Filip cel Frumos în 
acelaşi an, în urma unui accident de vânătoare - după unii 
- sau a unei boli de lungoare - după alţii (32, p.270). 

Un caz şi mai frapant este cel al Ioanei d'Arc. Cine a 
greşit aici şi cine a avut dreptate? E îndreptăţit, oare, să 
consideri unele fapte ca venind de la diavol numai pentru 
că ele nu se integrează în ordinea socialmente instituită 
prin lucrarea Bisericii - dacă, de pildă, sunt îndreptate 
„impotriva regelui legitim al Franţei”, cum se spunea în 
actul ei de acuzare? Dar în nu mai puţin celebrul caz al 
albigenzilor - şi, prin extensie, al cruciadei împotriva lor - 
cine va urma să dea socoteală la Judecata din urmă? Nu 
cumva abominabilele crime comise în timpul acesta (ca şi 
în timpul procesului Templierilor) au fost generate tocmai 
de subiectivismul de-a dreptul vinovat al judecății unor 
reprezentanţi ai Bisericii, dacă nu chiar de şoaptele la 
urechile lor ale diavolului? 

Reacţiile ostile ale Bisericii şi mai ales excesele 
Inchiziției au contribuit la sărăcirea, ba chiar la 
sclerozarea experienţei creştine. 

Mircea Eliade 

Şi totuşi, susţin o parte dintre cercetători, Inchiziția a 
fost la vremea ei un rău necesar. Prea se înmulţiseră 
fenomenele de magie excesivă, sabaturile vrăjitoreşti, 
liturghiile negre, cultele sacrificiale şi vampirice 

(unele revendicându-se direct de la vechi motive 
magico-religioase după care sângele e depozitarul vieţii - 
al sufletului), riturile de fecunditate consacrate Dianei şi, 
nu în ultimul rând, apelul tot mai multor oameni la 
persoanele cu faimă de vrăjitor, dintre care nu puţini erau 


şarlatani de rând. Desele cataclisme, molime, semne 
cereşti neliniştitoare, ca şi povara impozitelor seniorale, 
mizeria şi foametea i-au determinat pe mulţi să creadă că 
au fost abandonaţi de Dumnezeu şi că, prin urmare, nu au 
altă soluţie de salvare decât să se pună în slujba diavolului 
devenit „prinţ al acestei lumi”. 

Abia când Inchiziția şi-a instituit un evantai de acuze 
standard şi a început să-i tortureze fără discernământ pe 
arestaţi spre a le mărturisi, în serie, pe toate, şi-a semnat 
propria condamnare la oprobriul istoriei.* 

5. Magia Bibliei 

Nu s-ar putea susţine, totuşi, că aceia dintre 
reprezentanţii Bisericii care condamnau magia erau rău 
intenţionaţi sau din cale afară de ignoranti. Să reținem că 
ei repudiau numai magia neagră (goetia) nu şi teurgia, 
care-şi avea reprezentanţii săi de vază chiar între preoţii şi 
călugării venerati de Biserică. Totul era o chestiune de 
interpretare în urma unei prezumtive revelații divine sau 
demonice. Se stabilise la un moment dat o dihotomie 
operaţională între magicienii inspirați de diavol şi cei care 
acționau în numele Duhului Sfânt. Aceştia din urmă 
oficiau, la recomandarea Bisericii, şi rolul de exorcişti, de 
vindecători ai celor posedati de diavol, ba chiar si de 
reconvertizatori ai magicienilor satanici. Tot prin practici 
oculte, fireşte, cu deosebirea că ele erau puse exclusiv pe 
seama gratiei divine. În toate hagiografiile sunt menţionate 
miracolele săvârşite de către sfinţi cu ajutorul unor 
veritabile puteri magice. Sfântul Martin, evanghelizatorul 
galilor, avea întâlniri nocturne cu zeii romani; sfântul 
Sulpicius lua în mână cărbuni aprinşi fără să se ardă (de 
aici proba ordalică introdusă chiar şi oficial, prin legea 
salică, injustitie), sfântul Bernard reuşea să alunge 
muştele din mănăstire prin simpla rostire a cuvintelor 
„excomunico cos”, sfântul Dominic practica levitatia 
extatică, maica Agnes bilocatia, sfânta Cristina extazul 


zburător (urca în copaci şi „sărea din creangă în creangă, 
ca o pasăre” (1, p. 307) Şi exemplele ar putea continua. De 
altfel, după opinia lui Alexandrian, teologia creştină n-a 
făcut decât să înlocuiască vechile superstiții cu altele noi 
(1, p. 15), de terminând, prin aceasta, contrareactia unor 
filosofi şi, ca urmare, instituirea „filosofiei oculte” care, 
odată cu Agrippa, a 

— Ioana d'Arc, spre exemplu, a fost obligată să 
recunoască o mulţime de /apte cu caracter satanic: că încă 
din copilărie practica vrăji, divinatii, invocat” a e se fi san 
malefice; că se deda la obscenităţi; că participa la sabaturi 
vrăjitoreşti, ca pui Mătrăgună etc etc. 

căpătat consistenţă doctrinară. În secolul al 17-lea, 
un Gabriel Naude, în calitatea sa de savant creştin, făcea 
deosebire între „magia permisă” şi „magia interzisă şi 
practicată ilegal”. Între practicile şi miracolele permise, el 
enumera: profeția, darul limbilor, comunicarea cu duhurile 
superioare, magia naturală (medicina, chimia, fizionomia, 
oniroscopia, chiromantia, heliomantia etc). 

De altfel, este la îndemâna oricui constatarea că, 
începând cu numeroase secvenţe ale Vechiului Testament 
şi sfârşind cu Apocalipsul, religia iudeo-creştină e plină de 
reminiscente magice. Ce altceva sunt hrana miraculoasă 
din pustie, stânca din care curge lapte şi miere la 
atingerea ei cu toiagul, puterea magică a părului lui 
Samson, înţelepciunea de tip inițiatic a lui Solomon (numit, 
de altfel, şi Marele Magician şi revendicat până azi drept 
patron de către unele societăţi oculte), mătrăguna culeasă 
de Ruben, fiul Leei, şi oferită Rachelei ca simbol al 
fertilităţii, sau episodul cu vrăjitoarea din Endor la care 
apelează Saul înaintea unei bătălii cu filistenii? Minunile 
Noului Testament sunt, în majoritatea lor, atât de 
asemănătoare cu practicile unui magician divin încât s-a 
putut susţine de către unii atei că lisus nu a fost altceva 


decât un individ dotat cu calități bioenergetice 
neobişnuite. Chiar şi în transsubstantierea euharistică, în 
întruparea Logosului, în taina botezului, în uniunea mistică 
dintre ascet şi lumina divină, în ospetele rituale pot fi 
identificate, la o analiză eliberată de dogmatism, 
reminiscente ale gândirii magice. 

Creştinismul ascunde în sine imense forte ale 
renaşterii lui Pan şi ale unei noi însufleţiri a naturii. 

N. Berdiaev 

Ca să nu mai vorbim de riturile şi ceremonialurile 
practicate cu prilejul sărbătorilor de peste an. Precum se 
ştie, în anul 389 împăratul Teodosie ordonă suprimarea 
calendarului public al Romei păgâne şi înlocuirea lui cu cel 
creştin. Pentru a nu se risca însă o concurenţă din partea 
sărbătorilor tradiţionale, la care poporul nu părea dispus 
să renunţe, peste multe dintre acestea au fost suprapuse 
intenţionat noile sărbători creştine. Mulţi văd în acest 
lucru o slăbiciune a creştinismului, dar el poate fi, 
dimpotrivă, considerat ca o dovadă a vocației sale 
universaliste, a substantializärii credinţei în Dumnezeu 
până în punctul unde îşi putea asuma şi alte modele 
ritualice decât cele de tradiţie iudaică, a depäsirii 
hierofaniilor de coloratură etnică îngustă, a certitudinii 
liber şi constant asumate a adevărurilor sale. Urmaşii 
apostolici ai acelor vremi, ca şi autorităţile imperiale care 
îmbrăţişaseră cu ardoare noua credinţă, au putut lesne 
constata că „printre noii convertiți se aflau foarte multi 
antici care aduceau cu ei îndelungata obişnuinţă a unui 
cult 

fastuos şi simbolic. Cultul acesta creştin trebuia să le 
ofere o compensație, şi aceasta se putea realiza uşor, 
deoarece formele de cult ample şi solemne ajutau şi ele la 
intensificarea sentimentului religios”. (78, p.316). 

Transformarea structurilor religioase de tip cosmic 


în evenimente ale istoriei sfinte este caracteristică 
monoteismului iahvist şi va fi reluată şi continuată de către 
creştinism. 

Mircea Eliade 

Aparenta contradicţie între dogma creştină în curs de 
constituire şi unele teze spiritualiste ale filosofiei clasice 
greceşti (absorbite în cele din urmă şi de către Biserica 
apuseană) a fost aplanată de către Augustin prin 
comparatia cu gestul evreilor de a-şi construi tabernacolul 
din obiectele preţioase capturate de la egipteni. „Dacă 
filosofii - spune el - au dat glas din întâmplare unor 
adevăruri folositoare pentru credinţa noastră - îndeosebi 
filosofii platonicieni - nu numai că nu trebuie să ne temem 
de aceste adevăruri, dar trebuie să le smulgem de la aceşti 
deținători abuzivi pentru a le întoarce în folosul nostru”. 
Augustin şi-a limitat observaţia, ca si alţi teologi 
occidentali, la tradiţia filosofiei greceşti. In fapt însă 
acumulările din tradiţia precreştină sunt extrem de 
numeroase, atestând nu doar persistenta în timp a vechilor 
simboluri, ci şi faptul că „creştinismul a desfiinţat virtual 
graniţa dintre sacru şi profan, deschizând tuturor accesul 
la sfinţenie” (140, p.260). Nu prin convertire la iudaism 
(religia în care s-a născut ca Om Dumnezeu revelat) ci prin 
lărgirea cadrelor acestuia, prin adaptarea la mesajul 
creştin a unei structuri religioase inteligibile şi acceptabile 
de către toţi oamenii. 

S-a creat astfel un sincretism sui-generis între 
tradiţie şi inovaţie, natură şi divinitate, credinţă şi asceză 
ocultă care, fixat mai apoi de către Sfinţii Părinţi în 
scrierile filocalice si cristalizat, esentializat, purificat 
necontenit de către tradiţia bisericească, a fost perpetuat 
în unele zone ale Europei (şi nu numai aici) până astăzi. 

Concepţia unui cosmos răscumpărat prin moartea şi 
învierea Mântuitorului, sanctificat prin paşii lui Dumnezeu, 
ai lui lisus, ai Fecioarei şi ai Sfinţilor permitea să se 


regăsească, fie şi sporadic, şi simbolic o lume încărcată de 
virtuți şi frumuseți jefuite lumii istorice de războaie şi 
spaimele lor. 

Mircea Eliade 

6. Magie şi ortodoxie. Preoţi exorcişti, preoţi 
taumaturgi 

Aşa se face că în spaţiul est-european, unde 
ortodoxia (care se revendică în totalitate de la creştinismul 
primitiv şi de la „teologia 

aurorală” a Patristicii) nu a fost atât de înverşunat 
ostilă faţă de tradiţiile precreştine, unde n-a existat o 
Scholastică şi o eternă adaptare a dogmei la prezentul 
istoric, s-au putut menţine paralelisme neconflictuale, ba 
chiar şi dese confuzii între magie şi religie. Un foarte 
elocvent exemplu în acest sens ne este oferit până astăzi 
de atitudinea unor preoţi de ţară care se solidarizează cu 
sătenii în practicarea unor datini şi obiceiuri de certă 
provenienţă păgână. Trecând peste faptul că strutul de 
busuioc al Bobotezii, fumigatiile cu tămâie, împărtăşirea 
mirilor cu miere şi pâine, priveghiu 1 mortului şi atâtea 
alte practici general-răspândite şi acceptate de către 
Biserică nu sunt deloc străine de ritualurile societăţilor 
arhaice, numeroase alte gesturi de coloratură mitico- 
magică pot fi atestate peste tot în comportamentul unor 
slujitori ai altarului. E aproape unanim cunoscută circulara 
emisă de episcopul Petru Pavel Aron, care certifică indirect 
faptul că s-a păstrat, cel puţin până în secolul al XVIII-lea 
obişnuinţa unor parohi de a se împărtăşi, împreună cu 
enoriasii lor, la Paşti, cu muguri de fag în loc de „trupul şi 
sângele Domnului”. 

După convertirea lor, chiar superficială, numeroase 
tradiții etnice, precum şi mitologiile locale, au fost 
omologate, adică integra te în aceeaşi „istorie sfântă” şi 
exprimate în acelaşi limbaj, acela al credinţei şi al 


mitologiei creştine. 

Mircea Eliade 

Sunt apoi nenumărate exemplele de exorcism oficiat 
de către unii preoţi, mai ales cu ajutorul „Molitvelor Sf. 
Vasile”, într-o manieră foarte puţin deosebită de cea a 
exorcismului din descântece. Unii parohi din Transilvania - 
consemnează Haşdeu - îşi însuşiseră de mult practici 
magice nu numai de exorcizare, dar şi de „sorocirea 
dracilor ca să intre în vrăjmaşii românilor”, fapt ce 
demonstrează că uneori nici slujitorii altarului nu au 
cultivat cu stricteţe învăţătura biblică după care dacă 
cineva îţi pălmuieşte obrazul drept tu să i-l întinzi şi pe cel 
stâng. Mai mult: „boierii calvini - adaugă Haşdeu - văzând 
că se grămădesc multe nevoi peste familiile lor şi ştiind, pe 
de altă parte, cum apăsau ei pe români, începuseră a crede 
că relele vin de la anatemele popilor” (76, p.142). 

Informaţiile provin dintr-o scrisoare expediată lui 
Haşdeu de către G. Barițiu, care adaugă acolo şi câteva 
exemple de preoţi exorcişti: popa Greceanu din Braşov, 
parohul A. Veştemean din Sibiu, popa Climente Popovici 
din Cristian. Despre acesta din urmă, Barițiu spune că era 
căutat cu deosebire de către saşi, motiv pentru care, din 
gelozie, „popa săsesc se plânge la episcopul său”. Acesta 
se adresează mai departe guvernului, iar guvernul îi cere 
socoteală episcopului Vasile Moga. Chemat în faţa 
acestuia, popa Climente „se rugă de iertare şi declară în 

scris cu jurământ că de ar şti el că au intrat o mie de 
draci în saşi nu va mai scoate niciunul din ei”. Cu acelaşi 
prilej, Barițiu îl informează pe Haşdeu ca pana şi în legile 
Transilvaniei se află urme de exorcizare” De exemplu, în 
legea dietală din vremea lui Rákóczi se specifică: „az olah 
popak ne afuriszaljanok” (popii români să nu afurisească) 

Mănaciu Za Ha-di f ** Şi & f“ CaZULUI „PO Grigorie 
di” Manaciu, Haşdeu trage câteva concluzii semnificative. 


„A scoate ne dracul din om - scrie el - sau chiar un număr 
cât mai mare de draci din capul bietului om, prin neşte 
rugăciuni ad-hoc însoţite de împreunarea manelor a fost 
totdeauna o specialitate favorită a preotului creştin Dar 
cmamrenurnirafă  Sămălturisim că  "iodată clericii, 
occidentali, nici chiar renumiţii franciscani, n-au fost în 
stare de a rivaliza în această sas sau Il» „în Transilvaniand 
i se năzare umn sas sau ungur ca a intrat dracul într-însul, 
el nu trimite după preotul p Ua01011 Cl albargă fa mPtUI 
CaPULUI la P°Pa românes Pc (74 îndemnul spre magie îl 
dădea, de altfel. În subsidiar, chiar tradiţia 

ZTeilii: exemplul de largă circulaţie ai re-eiui bibii- 
SSE 

subs ante mir/Tea”, ,T* ™ * * ** Pute™ oculte a unor 
substanţe miraculoase (inclusiv al „ierbii fiarelor”) dar şi 
că avea m şi raestaemdrea 1 Ul „armati **” * d.Hr. drad” 
Care3SCU - ltau - dinei? E vorba 

lilusă I. ZZAu-i tlurgila Practicată cu „voia lui 
Dumnezeu' 

5 ™, U1” Spre deosebire de a a perechii sale 
negative 

Simon Magul, condamnat de Biserică pentru simonie 
şi erezie fereca 

Zbâuâc-o 

nind bănuit că-şi asumase puterile oculte de la diavol. 

Dorinţa omului religios de a trăi în sacru echivalează, 
de fapt cu der-Mtil r Situr - mrhtatea ° biectivă de a nu se 
lăsa àZ 

ce relativiiateafara sfârşit a experiențelor pur 
subiective, deatrăiintro lume reala şi eficientă - si nu într-o 
iluzie. atraimtr 

Mircea Eliade Exemplul lui Solomon, şi al sfinţilor, 
suprapus peste o constantă a 

23: Proprie *MULUI dintotde* Peste” bine fcuă SSÎ să 
sno g precre Stinăj” a îndemnat pe multi slujitori ai 


altarului să-şiincerceşieiputerile împractici oculte, mai ales 
pentru contracararea acţiunii nefaste a duhurilor rele. 
Faptul însă e/nu or Teoâeste 

Sä-*, „* M căutăm şăo aM cresbni e; °rasmului decât 
simpla rugăciune fundamentată pe credinţa arelti h u, CĂli 
magi sunt destul de randar existenţa lor e testata din 
belşug şi fără dubii. A. Gorovei relatează că a cunoscut 
personal un preot cu puteri exorcistă neobişnuite la Sibiu, 
în anul 

1930. Rugăciunile lui împotriva „lucrării diavolesti” 
erau, se pare, deosebit de apreciate, devreme ce era 
căutat cu insistenţă şi de către saşii din oraş. Gh. 
Pavelescu menţionează, la rândul său, că preotul din Lunca 
(Apuseni) avea o faimă de vindecător cu nimic deosebită, 
în esenţă, de cea a unui vrăjitor de excepţie. Un caz similar 
am întâlnit şi noi într-o recentă cercetare tematică în 
Maramureş, în timpul căreia Maria Chiş din Sălişte ne-a 
povestit cu lux de amănunte cum a vindecat-o de cancer 
popa din Ilba. Nu atât prin procedee religioase, cât printr- 
o acţiune de esenţă magică - cu singura deosebire că în loc 
de descântec a folosit rugăciunea şi, în loc de cuţit, ulcior, 
cărbune sau alt obiect magic, crucea, cädelnita si 
aghiazma. 

Luase cancerul, ne spunea, de la o vecină pe care a 
ajutat-o să coacă pâine în Ajunul Crăciunului. Printr-un 
transfer magic, evident - mai precis, prin contagiune: la un 
moment dat, pe când ea era preocupată de scoaterea din 
cuptor a tipsiilor, vecina i-a atins cu degetul partea de sus 
a obrazului. Îndată a simţit în acel loc o usturime 
amestecată cu mâncărime şi, când s-a uitat în oglindă, a 
constatat că avea deja acolo o pată roşiatică-albicioasă 
care începuse să supureze. In ciuda alifiilor cu care s-a 
tratat, nu i-a dispărut din obraz vreme de trei ani, până s-a 
hotărât, la sfatul unor prietene, să-l caute pe popa din Ilba 


(sat de lângă Baia Mare). Acesta a întâmpinat-o ca un 
veritabil magician divinator, cu mustrarea: „de ce-ai copt 
pită în zi de vineri?” Şi-a recunoscut cu umilinţă vinovăția 
şi l-a rugat s-o ajute. „Degeaba, replică el, că bărbatul tău 
nu crede”. l-a promis să-l convertească şi pe el la canon 
(rugăciuni, abstinenţă de la băutură, de la sudalme şi 
certuri pe tot cuprinsul tratamentului). „Bine, s-a îmbunat 
preotul, dacă (gestul vecinei tale) nu te-a pus cu morţii, am 
să te vindec”. I - a dat şi ei canon de rugăciuni şi post 
pentru două săptămâni, timp după care tumoarea s-a 
retras şi a dispărut fără urmă. 

Se vor găsi, fireşte, contraargumente ştiinţifice cu 
duiumul: că n-a fost vorba de cancer, că la mijloc e o 
coincidenţă banală, că a acţionat şi în acest caz 
autosugestia etc, dar toate acestea pălesc în faţa 
argumentului de necontestat că Maria Chiş s-a vindecat în 
urma unui act de credinţă creştină cu vădite imixtiuni 
magice. Şi, în conformitate cu scopul acestei lucrări (care, 
precum am spus, nu e nici acela de a face un inventar 
etnologic al datelor tradiţiei, nici de a le filtra prin prisma 
conştiinţei ştiinţifice a omului modern), argumentul vine să 
probeze încă o dată valoarea existenţială - în cazul de faţă 
pragmatică, medicală - a gândirii magice, ca parte a 
sistemului de datini, credinţe, rituri, ceremonialuri, 
obiceiuri componente ale tradiţiei. 

Căci, în definitiv, existenţa, privită ca valoare 
conservabilă într-un timp semnificativ, nu este (sau nu ar 
trebui să fie) un cumul de reacţii 

spontane la asaltul informaţional al cotidianului, o 
reductie a semnalelor cosmice la orizontul, oricât de 
complex şi de promiţător, al cunoaşterii ştiinţifice, ci o 
adaptare a ei la coordonatele unui destin care, să 
recunoaştem, stă în cea mai bună parte sub semnul 


misterului. Indiferent de validarea sau invalidarea de către 
ştiinţă sau religie a modului de gândire propriu Mariei 
Chiş, el şi-a împlinit rostul. Ceea ce stă dincolo de acest 
adevăr nu prezintă o importanţă mai mare decât 
satisfacerea unor curiozităţi de care se lasă stäpâniti 
rationalistii incurabili. 

Deşi ereditatea spirituală, ca şi cea biologică, e 
uneori produsul unei tragice fatalitäti, nu e mai putin 
adevărat, că numai cunoscând această fatalitate, în 
rădăcinile ei, poţi judeca în ce măsură este mutabilă şi 
întrucât se pot smulge din suflet urmările ei, fără 
pierderea însăşi a fiinţei. E aici o perspectivă la care 
amatorii de noutate exclusivă în culturi nu par a fi reflectat 
îndeajuns. 

M. Vulcănescu 

Fireşte că am cerut câteva explicaţii care să 
lămurească contradicţiile, evidente din unghiul de vedere 
al cunoaşterii ştiinţifice. Ce anume crede că a vindecat-o 
efectiv? a fost prima întrebare. Răspunsul n-a ezitat nicio 
clipă să vină: îndurarea lui Dumnezeu, ca răsplată pentru 
postul, rugăciunile şi respectarea interdictiilor stabilite de 
preot pentru ea, pentru soţul ei şi - de remarcat - pentru 
el însuşi (căci preotul s-a rugat şi el în tot acest timp 
pentru ea). „De ce, atunci, tocmai popa din Ilba? am 
continuat. Nu toţi preoţii sunt dotați cu puterea de a lega 
şi dezlega pe pământ, cum spune Evanghelia?” „Numai el 
are harul acesta”, a fost răspunsul. La următorul „de ce?” 
(de ce tocmai el?) a reacţionat, cum ne aşteptam, cu o 
ridicare din umeri. Căci, fireşte, faptul nu mai prezenta 
importanţă nici pentru cazul în speţă nici pentru 
exigenţele ei de cunoaştere în general. 

1. „Ce-i de Dumnezeu menit”. 

Dar problema relaţiei dintre magie şi religie în 
societăţile tradiţionale e deosebit de complexă şi ea 


trebuie examinată diferentiat, în funcţie de spaţiul, timpul, 
împrejurările, finalitatea riturilor şi, nu în ultimul rând, 
caracterul, temperamentul, psihologia practicantilor. Intr- 
un fel s-a manifestat ea în Occidentul catolic, unde 
credinţa în Dumnezeu a căpătat deseori accente de 
misterium tremendum (copios stimulat şi de Inchizitie) şi 
într-un cu totul alt fel în spaţiul de tradiţie ortodoxă al 
„transcendentului care coboară” şi al „creştinismului 
cosmic”. Dacă Apusul închipuia, ori poate chiar avea, 
terifianti mânuitori de magie neagră revendicându-şi 
puterile de la diavol - ca un răspuns extremist la 
extremismul dogmei bisericeşti - în sud-estul Europei 
fenomenul a rămas aproape necunoscut. 

Cercetătorii fac îndeobşte o deosebire între magie şi 
vrăjitorie (în limbile franceză şi engleză există chiar 
termeni distincti pentru una şi cealaltă: magie - 
sorcellerie, respectiv magic - witchcraft), dar în arealul 
cultural românesc ele sunt interferenţe din punct de 
vedere semantic. E adevărat că S. FI. Marian separă vrăjile 
de farmece şi desfaceri (92) dar clasificarea lui e dictată 
mai degrabă de o intenţie operaţională decât de substanţa 
materialului cercetat. Adevărul e că în spaţiul românesc 
aproape toate actele de magie atestate în teren sunt de 
factură teurgică. Chiar şi atunci când, în descântecele cu 
tentă de magie neagră, sunt invocate forţele întunericului, 
vrăjitorul o face tot în numele puterilor cereşti. Din chiar 
primul descântec transcris în lucrarea mai sus menţionată 
la capitolul „vrăji”, aflăm cum, după ce vrăjitorul „scutură” 
(pentru transmisie magică - n.n.) 
„parul/gardul/lazul/glodul/pământul/ lacul” pentru ca să 
apară „dracul cel mare” şi să-şi strângă lângă el pe 

ceilalţi draci „mari şi mititei/multi ca frunza/ iuți ca 
spuza”, urmează pasajul din care se vede clar unde stă 
cheia intervenţiei: „şi cătaţi ursitul meu/ce mi-i de la 


Dumnezeu/ce-i de Dumnezeu ursat/de buni oameni 
îndemnat/ce-i de ursitori ursit/şi de Dumnezeu menit/dar 
de oameni răi vrăjit”. Dracul, deci, în slujba omului, spre a 
împlini „voia lui Dumnezeu”. 

Aşa cum observă şi LA. Candrea, în tradiţia 
românească există credinţa - deosebită de a altor popoare 
- că numai Dumnezeu poate produce miracole (nu şi sfinţii, 
îngerii sau diavolii, care sunt simpli intermediari). De aici 
şi formulele aproape nelipsite din fiecare practică magică: 
„De la mine descântecul, de la Dumnezeu leacul” sau 
„Dumnezeu să-şi aducă aminte...”; de aici rugăciunea, 
mătăniile şi postul de dinaintea fiecărui descântec; de aici 
interdicţia de a se practica magia duminica sau în 
sărbători; de aici aliura de invocatie divină, de rugăciune, 
a fiecărui descântec. 

Combătându-l cu o mulţime de argumente pe S. Fl. 
Marian, A. Gorovei observă şi el că performerii 
descântecului în arealul românesc nu practică magia 
neagră şi nu întrebuinţează pentru ritual obiecte spurcate, 
ca în alte părţi-Instrumentarul magic se limitează, în 
imensa majoritate a cazurilor, la apă neîncepută, cărbune, 
plante magice (mai ales busuiocul), ban de argint. De 
altfel, Marian însuşi specifică faptul că „asemenea fapte 
rele (vrăjile malefice, n.n.) însă pot, după credinţa şi spusa 
poporului, să le facă numai nişte oameni foarte răutăcioşi 
si împietriţi la inimă, cărora putin le pasă de învăţăturile şi 
legile dumnezeieşti şi de ceea ce se va întâmpla cu dânşii 
după ce se vor muta din lumea aceasta” (92, p.8). 

Semnificativ este, în aceeaşi ordine de idei, şi faptul 
că Gh. Pavelescu n-a găsit în cercetarea lui de teren din 
Munţii Apuseni nicio urmă de magie neagră. „Descântecul, 
spune el, aşa cum l-am întâlnit în Munţii Apuseni, plin de 
elemente religioase, nu are nimic în el demonic: el 
seamănă mai degrabă cu un ritual liturgic”. Şi, pentru aşi 
fundamenta constatarea, adaugă şi părerea unui 


informator după care „descântecul trebuie să fie frumos şi 
cu ruga lui Dumnezeu” (115, p. 101). 

2. Descântec şi vrajă 

Cu toate că o anume distincţie între descântător, 
fermecător şi vrăjitor se constată pe alocuri şi în 
răspunsurile la chestionarele lui Haşdeu şi N. Densuşianu, 
aşa cum observă A. Fochi, „noţiunile sunt cât se poate de 
neclare în mintea oamenilor datorită esoterismului ce stă 
la baza practicilor acestor agenţi” (63, p.6). Nu numai 
datorită esoterismului, am adăuga noi, ci şi marii 
diversitati a metodelor, procedeelor şi soluţiilor specifice 
practicilor magice, ca şi relaţiilor morale dintre 

agentul magic şi colectivitatea în mijlocul căreia 
trăieşte. Despre descântätori se crede - conform 


răspunsurilor - că „fac în general bine”, „spun cuvinte care 
se apropie de rugăciune”, umblă „cu curat”, în vreme ce 
fermecătorii „aduc boli, nevoi, nenorociri”, „nebunesc pe 
om”, „sparg case, pun cuțitul, dau cuiva să nu se mai 
scoale”, „fac de dragoste şi unesc flăcăi cu fete fără voia 
lor” etc. Vrăjitorii „ghicesc viitorul, norocul”, „spun soarta 
omului”, fac „şi de bine şi de rău”, „află leacul unei boli, 
descoperirea vreunui furt, cauzele unor pagube”. 
Majoritatea răspunsurilor însă lasă să se confunde 
cei trei termeni, dând expresie unor credinţe stratificate 
atât din tradiţia orală circulantă în epocă, cât şi din 
constatările subiective generate de cazurile concrete 
petrecute în localităţile respective. Şi pentru că 
majoritatea informatorilor sunt învăţători (mai rar preoţi 
sau ofiţeri) sinteza noţiunilor în discuţie e elaborată la 
nivel intelectual abstract şi, uneori, trecută prin filtrul 
impresiilor personale. Important de reţinut este că din 
toate răspunsurile transpare clar ideea veracitatii 
practicilor atribuite descântätorilor, fermecătorilor si 
vrăjitorilor satelor. Un singur informator din cei peste o 


mie ai lui N. Densuşianu consideră că aceştia sunt „nişte 
înşelători” (probabil o etichetă pusă grăbit, după o 
convingere personală); toţi ceilalţi le atribuie calităţi ieşite 
din comun, care merg de la capacitatea de a-i fermeca „pe 
oamenii slabi de minte” ori de „a înlătura boli şi pagube”, 
până la cea a transportului magic („duc oamenii călare pe 
prăjini”) ori a influenţării destinului („fac pe ursită”, „fac 
boboane de trai bun”, „fac la stea, la brazdă” etc.) 

Niciunul dintre răspunsuri însă nu se referă la 
presupusele grozăvii care circulă pe seama vrăjitorilor în 
alte spaţii de cultură. Chiar şi atunci când se spune că „fac 
lucruri drăceşti” sau „cer ajutorul duhurilor necurate”, 
caracterizarea are o doză de fantezie folclorică uneori 
plină de umor: „fac să nu-şi bată nevasta, să dea bună 
dimineaţa la gâşte, iau laptele de la vaci în noaptea 
ajunului Sfântului Gheorghe”, „ţin pe dracul în casă, închis 
într-o ulcică, D hrănesc şi-l adapă noaptea” sau „fac pe 
oamenii răi buni, pe judecători să nu condamne, pe tineri 
să ia pe cutare fată, pe cel ce are pizmă să-i pună frigarea 
în inimă sau în cap ca să moară, să trimită rele asupra 
casei cuiva să se dărâme, să ia mana de la vite în noaptea 
spre Sfântul Gheorghe, când fermecătoarele umblă cu 
pielea goală şi cu säculetul târâş legat de picior prin ocolul 
vitelor şi prin vadul lor şi pe unde beau apă”. 

Nici urmă de copii ucişi în leagăn, de vampirism sau 
necrofilie, de broaste disecate, fierturi puturoase, oase de 
mort sau alte elemente de magie neagră. Dimpotrivă, mulţi 
informatori consideră că agenţii magici „sunt oameni 
învăţaţi, care ştiu toate din lumea aceasta”, „se folosesc de 
solomonii”, „sunt oamenii lui Dumnezeu”. 

Nu numai arătarea lui Dumnezeu, umblând prin 
lume, dar toată lumea e concepută de român ca o revelaţie 
continuă şi ca o permanentă teofanie. 

M. Vulcănescu 


Faptul se explică, probabil, întâi de toate, prin slaba 
prezenţă în structura genetică a oamenilor a 
mecanismelor psihice provocatoare de rău gratuit sau 
nemotivat. Când cineva recurge la magie, o face convins 
fiind că numai astfel poate răspunde la o provocare 
aruncată asupra lui de către un spirit rău. Dar o face fără 
ură distructivă, fără accente demonice, fără a ieşi din sfera 
de har a divinității. Descântecele româneşti sunt, cum o 
recunoaşte şi un mare teoretician al ortodoxiei, „ca un fel 
de rugăciuni care echilibrează pe cei căzuţi sub puterea 
vrăjii care a creat în ei pasiuni sau stări de slăbiciune” 
(141, p.128). Într-un descântec de decchi, spre exemplu - 
observă mai departe părintele Stăniloae - versul „cei doi 
ochi au judecat, cele trei să ajute”, se cere, precum se 
vede, ajutorul Sfintei Treimi; în altele invocatia e adresată 
Maicii Domnului, iar altele se încheie ca nişte veritabile 
texte liturgice. Mai mult, într-o poveste românească, chiar 
Dumnezeu îl învaţă la un moment dat un descântec pe Sf. 
Petru, spre a putea vindeca „scrânteala” de la piciorul unui 
cal. „Vor fi avut aceste descântece ceva magic în ele, 
conchide D. Stăniloae, dar credinţa creştină a poporului a 
introdus în ele invocarea lui Dumnezeu, apelul la puterea 
Lui care aduce sănătate prin Cuvântul pe care El îl umple 
de putere. Cuvântul binevoitor ai celei ce descântă capătă 
putere mult sporită prin răspunsul dat lui Dumnezeu (141, 
p.126). 

De aici, în bună parte, şi explicaţia atitudinii 
îngăduitoare a majorităţii preoţilor faţă de credinţele şi 
practicile magice ale enoriaşilor (de care nu se deosebeau, 
de altfel, decât printr-un statut social abia formalizat). L- 
am întrebat pe un bătrân preot dintr-un sat de lângă 
Făgăraş, în momentul când se întorcea din comuna vecină, 
unde participase, în casa unui gospodar, la un „maslu cu 
şapte popi”, dacă consideră că practica la care a participat 
e în conformitate strictă cu învăţăturile Bisericii. Ne 


refeream la cifra şapte, la fumigatiile cu tămâie în jurul 
casei, a acareturilor şi a vitelor, la ospätul care încheie 
maslul, dar mai ales la semnificaţia pe care beneficiarul o 
dădea întregii ceremonii. Preotul a zâmbit îngăduitor şi ne- 
a povestit cum, până nu demult, nu exista casă în care să 
nu se practice purificări prin foc, fumigatii cu ramură 
verde, libaţii ceremoniale şi alte obiceiuri reglementate de 

sărbătorile din calendarul popular. Nu vedea nimic 
condamnabil în acestea, devreme ce nu dăunau credinţei 
creştine şi nu făceau rău nimănui. Regretă, chiar, că 
asemenea frumoase datini au fost neglijate şi lăsate uitării 
în ultima vreme - cum neglijate sunt şi unele obiceiuri 
străvechi practicate până de curând la nunţi, botezuri, 
înmormântări, sărbătorile de peste an şi alte evenimente 
importante în viaţa comunităţii. 

3. Un sincretism inextricabil 

Dacă cumva preotul vreunui sat se înverşuna prea 
aprig, după model apusean, împotriva magiei, risca să 
intre în conflict cu locuitorii. D. Țichindeal relatează că, în 
anul 1794, loan Petrovici, protosviterul Hasiasului, a 
alungat din sat o vrăjitoare venită de la Drägoiesti. „Dară 
ce ziceau oamenii? - comentează cărturarul. Strigau 
zicând că protopopul nostru n-are lege şi e mai rău decât 
turcul, că nu lasă vrăjitoarele în sat” (51, p.342). 

Să o fi făcut, oare, numai din ignoranță, cum crede 
inimosul reprezentant al iluminismului proaspăt pătruns şi 
în rândul firavei încă intelectualitäti româneşti? Dacă 
ignoranta se traduce prin refuzul de a renunţa la o tradiţie, 
atunci răspunsul e pozitiv: Țichindeal se miră el însuşi „ce 
putere au obiceiurile cele bătrâne”. Numai că problema e 
ceva mai complicată. În măsura în care iluminismul 
românesc îşi propunea, în stilul Şcolii Ardelene, să 
reconştientizeze masele asupra originii lor nobile şi, prin 
aceasta, să le ridice la demnitatea eliberării de sub 


stăpânire străină, el a avut pe plan istoric efecte pozitive, 
cel putin în acceptul intelectualilor satului. Incepea să se 
vadă din ce în ce mai clar (şi Răscoala lui Horia, ca şi 
eşecul Suplexului, au dovedit-o încă o dată) că românii nu 
se puteau aştepta la un act de justiţie istorică din partea 
celor ce se instalaseră în mijlocul lor ca stăpâni, şi că - aşa 
cum avea să recunoască mai târziu, nu fără amărăciune, 
Avram Iancu în testamentul său - alături de „lancea lui 
Horia” era nevoie şi de „luminarea minţii” oamenilor. 

Numai că de multe ori această luminare era înţeleasă 
de unii cărturari ca o transplantare în spaţiul românesc a 
modelelor occidentale de cultură, indiferent dacă ele se 
potriveau sau nu firii poporului. Or, pe această fire se 
altoiseră deja datini, obiceiuri, rituri, credinţe care 
modelau într-o formă specifică o existenţă milenară. Nu ca 
o laudă, desigur, ci ca o dojană în curat stil iluminist mai 
consemnează, în aceeaşi lucrare, D. Tichindeal că „din 
vremile cele de demult s-au obişnuit românii cu descântece 
şi vrăji şi până în ziua de astăzi le ţin 

(însă prostimea), aşa când se nasc vrăjesc, când se 
botează vrăjesc, când se însoară sau mărită vrăjesc, când 
intră în biserică, când stau în biserică şi când ies din 
biserică tot vrăjesc, la sărbători mari vrăjesc, când se 
bejenesc, când mor încă vrăjesc şi pentru ca să poată 
merge sufletul la Dumnezeu încă vrăjesc, când cumpără, 
când vând, când merg să fure, când merg la judecată 
vrăjesc şi toată întâmplarea şi tot betesugul au a lor 
osebite descântece şi farmece”. Pasajul e semnificativ 
pentru adânca înrădăcinare în mentalitatea tradiţională a 
gândirii şi practicilor magice pe care, spune mai departe 
Țichindeal, „cei proşti le tin şi le cred că pe nişte legi 
fireşti şi dumnezeiesti” (51, p.341). 

MAGIE SI SPIRITUALITATE ETNICÀ 

1. Două puncte cardinale 


Ne-ar trebui tomuri întregi pentru a inventaria şi 
descrie manifestările cu caracter magic din societatea 
tradiţională - atât de frecvente, de diversificate şi de 
fundamentale pentru existenţa cotidiană, încât n-am greşi 
prea mult dacă am defini societatea tradiţională ca 
societate prin excelenţă magică. Ele au îmbrăcat însă 
veşminte specifice de la zonă la zonă şi de la epocă la 
epocă, în funcţie de impactul istoriei şi al religiei (sub 
orizonturi gradual proportionate de viteza şi intensitatea 
acţiunii lor în timp) asupra spiritului etnic - a stilului, cu 
alte cuvinte. Din păcate, aşa cum observă şi Mircea Eliade, 
nu există încă o hermeneutică adecvată a tradiţiilor rurale, 
altfel spus o analiză a textelor orale mitico-religioase 
comparabilă cu interpretarea operelor scrise. S-ar observa 
atunci, poate, că tradiţia oferă mai multe şi mai temeinice 
modele de existenţă nu numai estetică ci şi socială, etică, 
religioasă - decât cele elaborate de teoreticienii ale căror 
opere s-au impus prin difuziune pedagogică drept repere 
ale societăţii ideale. 

Să remarcăm mai întâi faptul că spaţiul românesc a 
fost locuit, cel puţin din neolitic încoace, de aceeaşi 
populaţie (chiar dacă, în timp, ea a asimilat sau a fost 
asimilată la nivelcultural de alte etnii) în vreme ce în Apus 
mişcările de popare au dislocat pe alocuri cu totul 
elementul autohton - fie  suprimându-l fizic, fie 
împingându-l spre alte spaţii. 

Orice cultură stă într-un raport adânc simbolic şi 
aproape mistic cu întinderea, cu spaţiul în care, prin care, 
ea vrea să se realizeze. 

N. Crainic 

Neamurile barbare (cele mai multe nomade) din care 
s-au constituit comunităţile etnice ale Occidentului 
(asimilate sau nu de pecetea 

stilistică romană) au păstrat în structura lor etnică o 


notă de  febrilitate, de exces temperamental, de 
agresivitate a gestului, de elan vitalist, de vocaţie istorică, 
de orgoliu dominator. Le Goff descrie pe larg „macabra 
uvertură cu care începe istoria Occidentului medieval” şi 
care va da tonul evoluţiei acestei lumi vreme de zece 
secole (69, p.53 - 109]. Creştinismul, îmbrăţişat nu fără 
convulsii în momente diferite ale istoriei, a încercat să 
topească aceste manifestări temperamentale într-o 
pedagogie catolică ordonatoare nu numai a relaţiei om 
divinitate ci şi a existenţei istorico-sociale propriu-zise. A 
rezultat de cele mai multe ori o ciocnire violentă între 
poruncile Decalogului (nuantate mereu şi amplificate de 
către Biserică) şi pornirile biologice ale celor cărora li se 
adresau, între transcendenţă şi imanentä, între egoismul 
agresiv dictat de instinctul de dominație şi iubirea faţă de 
aproapele propovăduită de Noul Testament. Să nu uităm 
încercările aberante de adaptare a creştinismului la istorie 
(dar şi invers) de la convertirea forţată până la abuzurile 
Inchiziției şi de la valorizarea politică a fricii oculte (frica 
de răzbunarea lui Dumnezeu, de ispitele Diavolului, de 
profetiile eshatologice) până la acel clericalism autarhic 
implantat în structurile social-politice ale vremii şi la 
căutarea „monarhului ideal” care să domnească peste 
lume împreună cu Papa. 

În Apus, justificarea doctrinară a menţinerii omului 
în toate robiile, inclusiv a Bisericii, o dădea Biserica. 

D. Stăniloae 

Toate acestea au produs rupturi brutale nu numai în 
istorie (discontinuitatea faţă de structurile culturale, 
politice şi juridice ale antichităţii) ci şi în relaţia om- 
natură-divinitate, în psihologia adaptării la mediu, în 
tiparele stilistice ale gândirii. Aşa se explică şi formele 
groteşti, terifiante, macabre pe care le-a luat magia şi 
vrăjitoria în mediile populare - spre deosebire de spaţiul 
românesc, unde ele au fost mereu filtrate printr-o grilă 


normativ-axiologică, printr-un mod de a fi şi a gândi 
circumscris unui axis etic (relaţia inextricabilă, prin om, 
dintre spaţiul vital şi divinitatea sa ocrotitoare), prin 
formele moderate pe care le-a îmbrăcat ritul creştin în 
contact cu tradiţia. 

2. Sursele magiei occidentale 

Trei sunt sursele magiei în Occidentul medieval, 
dintre care numai una are corespondenţă în Est - şi anume 
magia populară, moştenitoare vitregă a unor tradiţii 
ancestrale, precreştine, împotriva căreia însă Biserica a 
pornit de la început o ofensivă hotărâtă. Celelalte două 
sunt hermetismul antic, ajuns în Occident în structuri la 
început degradate, fragmentare, adesea derutante (abia în 
anul 1463 Marsilio Ficino va 

traduce, la cererea lui Cosimo de Medici, Corpus 
Hermeticuş) şi mai ales magia orientală, pătrunsă în 
Europa prin intermediu ebraic (Cabala) sau islamic. 
Acestea vor şi crea, de altfel, o magie pe care am putea-o 
numi savantă, cultă, erudită, la dispoziţia exclusivă a 
principilor, seniorilor şi cărturarilor excentrici. E vorba de 
magia numerelor şi a figurilor geometrice (de moştenire 
pitagoreică), de corespondentele magice dintre planete, 
minerale şi culori, de cultul amuletelor, talismanelor şi 
monedelor antice, de riturile, simbolurile şi misterele 
greco-romane sau elenistice, de gnosticism şi Cabala, de 
experienţe vizând corpul astral şi spiritual, de divinatia 
prin intermediul cristalelor, oglinzilor, inelelor şi cercurilor 
magice etc. 

O contribuție substanțială la întreținerea si 
resuscitarea continuă a climatului magic a avut-o 
fascinația pe care Orientul a exercitat-o continuu asupra 
acestei lumi care, aşa cum observă Le Goff, nu ieşise încă 
complet din starea de barbarie, ignoranță şi sărăcie. Pe de 
o parte Bizanțul, cu opulenta sa imperială, cu ceremoniile 


ample, veşmintele strălucitoare şi obiceiurile fastuoase ale 
curţii, pe de alta Islamul care reuşise să se infiltreze în 
Europa (mai ales în Spania, unde a întemeiat strălucitorul 
Califat de Cordoba) şi ale cărui arabescuri se înfăţişau şi 
ele în ochii occidentalilor într-o aură magică. De aici 
îmbinarea stranie dintre artă şi magie, descrisă de 
Baltrusaitis în Evul Mediu Fantastic (4) viziunile 
fantasmagorice din pictura lui Bosch sau Bruegel, 
omniprezenta grylilor în ornamentică, monştrii teriomorfi 
din decorul catedralelor romanice şi gotice, alcătuirile 
fantastice de tipul frunzelor şi plantelor încolăcite pe 
capete si trunchiuri antropomorfe, arborele alchimic, 
animalele cu capete şi trunchiuri îmbinate etc. - acea lume 
stranie îndemnând la reverie şi coşmar în acelaşi timp, 
creând o permanentă dispoziţie pentru evadarea din 
realitate şi recursul la practici magice extremiste. Prin 
intermediul Islamului au pătruns, de altfel, în Occident şi 
primele manuscrise, compilaţii şi comentarii la operele 
filosofilor antici, inclusiv cele cu caracter esoteric, care au 
deschis mai pe urmă gustul pentru experimente oculte, 
pentru mister, alchimie, astrologie, mistica numerelor etc. 

În acest climat s-au decantat şi primele räbufniri ale 
gândirii ştiinţifice moderne, la început nediferenţiată total 
de magie şi mit. Se prefigurase chiar, la un moment dat, un 
nou plan de osmoză între magie, ştiinţă şi religie, susţinut 
de aspiraţia unor alchimisti, filosofi şi artişti spre o sinteză 
universalistă care să se sprijine pe esenţa primordială şi 
ocultă a lumii. Speranţa găsirii pietrei filosofale, a 
transformării nisipului în aur, a transmutatiei substanţelor 
se împletea cu ideea teosofică (de sorginte stoică însă) a 
apocatastazei şi cu cea a coincidentei contrariilor, visul 
dintotdeauna al spiritului uman. Chiar şi Newton va fi cu 
convingere 

Interesat de alchimie, iar descoperirile sale ştiinţifice 


care au revoluţionat fizica nu numai că nu sunt străine de 
gândirea magică, dar poate că se şi datorează acesteia. 
După cum cealaltă revoluţie în fizică, cea creată de Max 
Planck, Einstein şi alţi savanţi ai secolului nostru nu e 
deloc străină de operaţia punerii în paranteză a logicii 
ştiinţifice şi de valorizarea, ca în magie, a paradoxului. 

În spectaculosul ei avânt, „ştiinţa modernă” a ignorat 
sau respins moştenirea  hermetismului. Altfel spus, 
triumful mecanicii lui Newton a sfârşit prin a nimici 
propriul său ideal ştiinţific. Într-adevăr, Newton si 
contemporanii săi aşteptau un cu totul alt tip de revoluție 
ştiinţifică. Continuând şi dezvoltând speranțele si 
obiectivele neoalchimismului din Renaştere, în primul rând 
ideea  Răscumpărării Naturii, spirite atât de diferite 
precum Paracelsus, John Dee, Comenius, J.V. Andreae, 
Fludd sau Newton vedeau în alchimie modelul unei 
întreprinderi nu mai  pupin ambitioase, anume 
desăvârşirea omului printr-o nouă metodă de a cunoaşte. 
Din perspectiva lor, o asemenea metodă trebuia să 
integreze într-un creştinism nonconfesional tradiția 
hermetică şi ştiinţele naturale, adică medicina, astronomia 
şi mecanica. Această sinteză ar fi constituit în fapt o nouă 
creație creştină, comparabilă cu rezultatele strălucite 
dobândite de integrarea anterioară a platonismului, 
aristotelismului şi neoplatonismului. Acest tip de 
,Cunoastere” râvnită şi, în parte, elaborată în secolul al 
XVIII-lea reprezintă ultima încercare întreprinsă în Europa 
creştină în vederea dobândirii „ştiinţei totale”. 

M. Eliade în mediile populare occidentale însă magia 
lua adesea, precum spuneam, forme groteşti ce împleteau 
vechi credinţe păgâne cu variante apocrife ale învăţăturii 
biblice, rudimentele unei tradiţii cândva deosebit de 
bogate cu răbufnirile unor conştiinţe puternic marcate de 
convulsionata cristalizare a unui nou climat social. 
Spaimele neîntrerupte provocate de semne cereşti, de 


calamităţi naturale şi epidemii, dar mai ales de profetiile 
eshatologice ale călugărilor şi de ameninţarea cu diavolul 
stimulau; fără îndoială, recurgerea la practici soteriologice 
extremiste care au alimentat secole de-a rândul ofensiva 
Inchiziției: de la manifestările unor societăţi secrete 
practicând goetia sau cultul fecundității, la scenarii 
initiatice stranii, ba chiar şi la sabaturi vrăjitoreşti ce 
îngrozeau lumea. 

J. Huizinga, ca şi Le Goff, ia în răspăr obiceiurile, 
datinile şi tradiţiile bazate pe vechi credinţe şi simbolisme 
magico-religioase. Cu bună dreptate atunci când acestea 
deraiază de la semnificaţiile lor originare şi, combinându- 
se cu fantezia maladivă a Evului Mediu occidental, nasc 

CONSTELATIA MAGICULUI 

monştri de gândire şi comportament. Dar cu o 
condamnabilă uşurinţă când - din dorinţa de a-şi presăra 
scrierile cu cât mai multe consideraţii şocante şi date 
uluitoare destinate avidităţii de pitoresc şi paradox a 
lectorului modern - se lasă purtat de valul unei crase lipse 
de înţelegere faţă de psihologia omului tradiţional, de 
nevoia lui de mister şi de sacru, de dorinţa de a trăi în 
conformitate cu comandamentele unei ordini cosmice ale 
cărei rosturi nu totdeauna le înţelegea şi le judeca raţional. 

Cert este că, într-adevăr, de-a lungul întregului Ev 
Mediu, Occidentul a oscilat între extremele cele mai 
ireconciliante: între sublim şi ridicol, între pietismul 
extravagant şi voluptatea damnatiunii, între mizerie şi lux, 
între milă şi violenţă agresivă. Alături de oamenii care 
„resping cu hohote şi indignare tot ce li se aduce la 
cunoştinţă despre apariţii şi revelații”, au existat, spune 
Huizinga, alţii care „cad în extrema cealaltă şi iau toate 
închipuirile unor oameni visători, visurile şi gândurile 
ciudate ale unor bolnavi şi nebuni, drept revelații” (75, p. 
259). Călugări cerşetori dedându-se la umilintele cele mai 
abjecte convietuiau cu confrati ai lor näimiti la lux, bogăţie 


şi desfrâu. Biserica era un conglomerat de pietate şi 
metehne lumesti - loc unde, spune acelaşi Huizinga, 
femeile „vin să-şi etaleze toaleteje” iar cavalerii „să le facă 
curte” şi unde, în zilele de sărbătoare, „se pot cumpăra 
poze obscene”. 

Cultul amuletelor, talismanelor, numerelor magice şi 
mai ales al moaştelor capătă uneori nuanţe de fanatism 
agresiv (ca în cazul călugărilor de la Fossanuova, locul 
unde a murit Toma d'Aquino, care „au marinat literalmente 
cadavrul nobilului învăţător, de frică să nu le scape 
pretioasele moaşte: l-au decapitat, l-au fiert, l-au preparat” 
sau al credincioşilor care s-au năpustit spre cadavrul 
Sfintei Elizabeta de Thuringia „nu numai ca să taie sau să 
smulgă bucăţi din giulgiul în care era înfăşurat trupul ei; i 
s-au tăiat părul şi unghiile, ba chiar şi bucăţi din urechi şi 
sfârcurile sânilor” (75, p.264). 

Existau regi care, din umilinţă fanatică, se tăvăleau 
în cenuşă şi sihaştri care trăiau în locuinţe luxoase, special 
construite în acest scop, purtând brâu aurit, glugă roşie, 
cruce de aur şi dedulcindu-se în singurătate cu vinuri 
alese. Râvna spre rugăciune se îngemăna cu „ura de 
nespus împotriva lui Dumnezeu şi invidia pricinuită de 
fericirea tuturor aleşilor lui”, virtutea cavalerească etalată 
după modelul arhanghelilor şi sfinţilor militari era îndată 
anihilată de preceptele tratatelor „de contemptu mundi”; 
iubirea pentru femeie (uneori dusă până la sacrificii 
gratuite) era adumbrită de ura şi disprețul ascetic misogin 
care, spune Huizinga, „de la Tertulian şi Hieronim încoace, 
desfigurează literatura creştină” (75, p. 355); simbolismele 
şi alegoriile cele mai abstracte şi mai absurde recădeau 
spre cultul aproape material al faptei, spre ideea că 
păcatul este „un virus” efectiv biologic care poate 

fi răscumpărat prin indulgentele oferite de Biserică 
(thesaurus ecclesiae) ori că un blid de ciorbă dată unui 


sărac pretuieste mai mult decât extazul apostolului Pavel, 
cum spunea Maestrul Eckhart. 

3. Relaţii etnopsihologice 

Cu totul altfel se înfăţişa magia în Estul Europei şi cu 
deosebire în spaţiul românesc, unde, precum am spus, o 
populaţie autohtonă romanizată a continuat să dăinuie la 
adăpostul celebrelor păduri dacice,  perpetuându-şi 
tradițiile şi adaptându-le religiei ce se pregătea să devină 
universală, creştinismul. 

Aici s-a cristalizat ceea ce Mircea Eliade numea 
„creştinismul cosmic” - simbioză originală de concepte 
simbolice reprezentând unitatea între spirit şi materie, 
între cer şi pământ, între transcendentä şi imanenţă, între 
om, Dumnezeu şi natură. Vechile tradiţii traco-getice, 
împletite cu cele romane (cu care aveau, se pare, multe 
puncte comune) s-au constituit drept altoi favorabil 
primirii noii paradigme teofanice, înmugurită odată cu 
răspândirea radială a învăţăturii christice. 

Încă nu avem, din păcate, un studiu complex, 
pluridisciplinar, asupra condiţiilor genetice ale aşa 
numitului „miracol românesc”, un studiu care să ia în 
seamă şi coordonatele astrale ale spaţiului (de pildă 
nodurile de radiaţii cosmice, prezente aici) constituit drept 
matrice morfologică a unei sinteze demografice, şi 
orizontul protoistorie al acestei comunităţi umane, şi 
procesul de cristalizare a limbii vorbite, şi raportul dintre 
componentele psihorasiale ale populaţiei sedentare şi ale 
celor alogene asimilate de ea în timp şi, mai ales, modul de 
constituire a acestei stranii simbioze dintre creştinism şi 
tradiţiile păgâne ale locului. Nu sterila polemică dacă am 
primit creştinismul de la Roma sau de la Bizanţ, ci 
fenomenul de exceptare de la regula prin care o religie 
învingătoare face din zeii religiei învinse demoni; structura 
aurorală, ca în Patristică, menţinută de ortodoxia 
românească până astăzi, maniera în care dimensiunile 


initiatice ale celebrului cult al lui Zalmoxis (cel care a 
fascinat antichitatea greco-romană şi, mai pe urmă, 
Occidentul Evului Mediu timpuriu) ca şi principalele 
practici de magie naturală (mai ales de bioterapie) şi 
teoretică (suportul etic şi gnoseologic al existenţei 
tradiţionale) au mlădiat vreme de secole raportul om- 
natură-divinitate, în sensul unei integrări a diferentialelor 
genetice. 

Această moştenire orientală a permis dezvoltarea 
unui „creştinism popular” care nu numai că a rezistat 
interminabilei terori a istoriei, dar 

a avut şi un întreg univers de valori religioase şi 
artistice, ale ca rădăcini pornesc încă din neolitic. M 
Eliade 

E greu de spus cât şi ce anume din orizontul magic al 
acestei comunităţi este de origine traco-getică sau 
romanică şi cât se datorează unor acumulări din 
perioadele de aculturatie cu neamurile migratoare sau 
influenţei riturilor creştine. Dificultatea constă în faptul că 
nu avem nici atestări scrise, nici documente de altă natură 
care să certifice continuitatea ritualurilor păgâne în forme 
instituţionalizate. Singura bază documentară rămâne 
tradiţia folclorică şi etnografică, din fericire însă extrem de 
bogată şi de sugestivă la noi. 

Aceasta ne indică fără dubiu faptul că spaţiul 
românesc a fost ferit de excesele ce au determinat în Apus 
aşa numitele „vânători de vrăjitoare”. Nu sunt atestate 
nicăieri în cuprinsul său - decât poate ca accidente 
reflectând aluviuni de mentalitate - nici sabaturi 
vrăjitoreşti, nici activităţi oculte ale unor societăţi initiatice 
de tip masonic sau rozacrucian, nici delirul colectiv din 
manifestările unor I  Benandanti, de pildă, nici 
vampirismul, nici necromantia, nici şamanismul, nici alte 
forme de expresie terifiantă şi excesivă ale magiei. 


Fireşte că, sub presiunea unui fond comun de tradiţie 
culturală, s-au păstrat numeroase similitudini între 
credinţele şi practicile magice ale românilor şi cele 
aparţinând mediului rural occidental, dar şi aici constatăm 
uneori diferenţe substanţiale în ce priveşte scopul, 
mijloacele şi formele de manifestare ale acestora. Există, 
de pildă, în ambele părţi, un sistem relativ coerent al 
magiei prin contagiune (simpatetică, cum i se mai spune) 
dar la români ea nu merge - ca să dăm un exemplu - până 
la a prepara o mâncare conţinând fire de păr tăiat mărunt 
şi secretii din diferite părţi ale corpului, cum se practica în 
Occident (97, p.22). Ca să nu mai vorbim de reţete ca 
acestea: „Se ia o părticică din corpul persoanei pe care 
vrei s-o vrăjeşti (salivă, sânge, păr, unghii) sau un obiect 
impregnat de ea (o fâşie de lenjerie etc). Se adaugă o 
părticică identică provenind de la persoana ce vrea să se 
facă iubită. Se înfăşoară totul într-o panglică roşie pe care 
vor fi înscrise numele celor două persoane cu sângele 
uneia dintre ele şi se rulează panglica în aşa fel încât cele 
două nume să se atingă. Persoana ce vrea să fie iubită va 
purta acest farmec subsuoară, după ce îl va fi închis în 
corpul uscat al unei vrăbii. După câteva zile, va arunca 
totul în foc. Şi, în timp ce farmecul va arde, va merge s-o 
găsească pe persoana iubită. Ea va fi vrăjită” (32, p.20). 
Sau, şi mai scabros: „se iau broaşte râioase, năpârci, 
şopârle, melci şi gângăniile cele mai urâte ce se pot găsi. 
Se jupoaie cu dinţii broaştele şi 

Câteva dintre fenomenele interpretate în acest sens 
pe baza unor mărturii consemnate de misionarul Bandinus 
în Moldova secolului al 17-lea, aparţineau, de fapt, unor 
alte etnii, aşa cum demonstrează Mircea Eliade în 
,Samanism la români?” (54, p. 193 - 205) 

târâtoarele, se pun într-o oală cu oase de copii 
născuţi de curând şi cu creierii cadavrelor dezgropate de 


v 


la biserici. Se fierb toate laolaltă” (32, p.175).* 

Ei bine, înfăţişaţi aceste rețete oricărui vrăjitor 
român, şi el va fugi îngrozit. 

4. Doamna vrăjii - mătrăguna 

Un exemplu concret de paralelism stilistic ne va 
edifica şi mai mult. Cultul mătrăgunei este, precum se ştie, 
aproape universal atestat încă din antichitate ca unul 
extrem de eficace în practica magică. Aspectul 
impresionant, strălucitor, derutant al acestei plante, 
denumirea ei sonoră, evocativă, stranie în toate limbile, 
dar mai ales proprietăţile biochimice, faptul că face parte 
din familia solanaceelor şi are un bogat conţinut de alcalo 
azi (fiind, deci, deosebit de otrăvitoare pentru om) fac din 
ea o adevărată doamnă a vrăjilor. În perspectivă magică, 
ea poate aduce iubirea sau ura, fericirea sau dezastrul. Ea 
vindecă boli, mărită fetele urâte sau bătrâne, creează 
faimă unui  orgolios, îmbogăţeşte un comerciant, 
înmulţeşte laptele unei vaci sau, dimpotrivă, provoacă 
nenorocire, sărăcie, urât, nebunie sau moarte, în funcţie 
de actul care-i declanşează puterea. Căci prin sine însăşi, 
fără să fie provocată de o suită de gesturi prestabilite de 
tradiţia magică, ea rămâne o banală plantă cu acţiune 
soporifică (dar pe care, ciudat, animalele o pasc fără să se 
otrăvească). Îndată însă ce substanţa ei e dublată de 
puterea ritualului săvârşit de cel care o culege după severe 
prescriptii transmise din generaţie în generaţie, se trezesc 
în ea virtuţi nebănuite de un profan. 

Dar dacă în Franţa, de pildă, aşa cum se specifică în 
Secrets Merveilleux de Petit Albert, pentru a-şi releva 
calităţile magice ea trebuie răsădită într-un mormânt, 
udată timp de o lună cu lapte de vacă în care s-a înecat un 
liliac, apoi uscată şi păstrată într-o pânză în care a fost 
înfăşurat un mort - nimic din acest scenariu macabru nu e 
atestat în spațiul românesc. Condiţiile ce trebuie 
îndeplinite aici pentru eficienţa vrăjii au mai degrabă un 


aer poetic, fantezist şi pitoresc, centrat îndeosebi pe 
momentul recoltării. Ea trebuie căutată în locuri ascunse şi 
îndepărtate, în desişuri de pădure de unde nu se aude nici 
cocoş cântând, nici câine lătrând, nici vreun alt semnal din 
lumea satului. O 

— Spre o mai concludentă impresie asupra viziunii 
occidentale despre vrăjitorie, iată câteva replici din 
Macbeth de Shakespeare, în traducerea lui Ion Vinea: 
„Intâia vrăjitoare: „In ceaun, pe târcolite/Puneti mate 
otrăvitef...) A doua vrăjitoare: Muşchi de şarpe din 
bältoace/ Fierbi în oală şi te coace. A treia vrăjitoare: Colt 
de lup şi solz de zmeu/Si ficatii-unul iudeuf...) Nas de turc, 
bot de harap/Fierea toată dintr-un tap/Destul unui prunc 
scäpat/într-un sant şi sugrumat/Chiar când târfa l-a 
fatat/intâia vrăjitoare: „Sânge toarnă-i de purcea/Nouă pui 
care-şi mânca/De pe ştreangu-unul tâlhar/Seul scurs pune-l 
pe jar”. 

culeg fie anumite femei iniţiate în această practică, 
fie două sau mai multe fete însoţite de o babă meşteră. 
Pleacă în zori, pe nemâncate, fără să le ştie nimeni şi n-au 
voie nici să vorbească, nici să se uite înapoi, nici să se 
abată cu gândul de la ceea ce au de făcut. Dacă e căutată 
pentru dragoste, fetele (curate la trup, la suflet, la 
îmbrăcăminte) trebuie să meargă imbrätisate, 
„drăgostindu-se tot drumul” şi să se dezbrace în momentul 
recoltării plantei, ba chiar să imite actul sexual culcându- 
se una deasupra alteia şi sărutându-se necontenit. Plantei 
trebuie să i se vorbească frumos, să fie numită doamnă şi 
împărăteasă, să fie plătită cu pâine, sare, bani, alimente 
rituale. Inainte de a o smulge din pământ, fetele fac trei 
mătănii cu faţa spre răsărit şi încing în jurul ei un dans 
ritual însoţit de cuvinte cu sens de descântec: „Mătrăgună, 
doamnă bună/Mărită-mă-n în astă lună/De nu-n asta în 
cealaltă /Numai să nu mai fiu fată” (în unele locuri 


adăugându-se si versurile: „Că s-a ros coada de 
beartă/Degetele de inele/Si grumazii de mărgele). Se aşază 
apoi spate în spate, una cu faţa spre răsărit, cealaltă spre 
apus. Cea dinspre răsărit ia planta în palmă şi o transmite 
celeilalte, după care se ridică şi fac din nou trei mătănii cu 
faţa spre apus. În unele zone există chiar interdicţia de a o 
atinge cu mâinile; ea trebuie ruptă cu dinţii, între care se 
tine un ban de argint. 

Cu cât stranietatea, misterul, atmosfera ritualică sunt 
mai pregnante, cu atât eficienţa magică a plantei e mai 
mare. Uneori poate influenţa pe cineva chiar şi numai 
rostirea numelui ei, alteori o simplă frunză purtată în 
batistă, în sân sau în încălţăminte, cheamă sau distruge 
iubirea. Când vraja se doreşte a fi de eficienţă maximă, se 
cer alte preparative şi precautii magice: după ce s-au lăsat 
la uscat, frunzele sau rădăcinile sunt pisate şi amestecate 
în aluatul unei turte făcută din făină furată de la moară cu 
mâna întoarsă şi cernută printr-o sită tot întoarsă. Câteva 
fărâmituri din această turtă puse în vin, rachiu sau ceai vor 
avea efecte magice asupra celui ce le consumă. 

Ideea magicului, fără de a converti misterul, ajută 
totuşi prin felul ei la o organizare sui-generis a 
necunoscutului ca atare, demonstrându-şi cu aceasta o 
oportunitate funcţională cu totul apreciabilă. Dacă n-ar fi 
existat în conştiinţa umanităţii încă din timpuri geologice, 
ideea magicului ar fi trebuit să fie inventată. 

Lucian Blaga 

Interesant este tratamentul aplicat bolnavilor - mai 
ales celor ce suferă de friguri: se face o infuzie de 
mătrăgună şi li se dă să bea. Rezultatul e că intră într-un 
delir - explicabil şi din perspectivă ştiinţifică, prin 
substanţa otrăvitoare conținută de plantă, dar şi - sau mai 
ales - prin puterea ei magică: după un timp. bolnavul ori se 
vindecă de-a binelea, ori nu mai e nimic de făcut. 

Mătrăguna este însă o plantă foarte temută de toată 


lumea. Există 

credinţa că ea poate înnebuni sau ucide pe cineva nu 
doar prin efectul otrăvii ce o conţine (e destul pentru 
aceasta să supradimensionezi din greşeală doza) ci mai 
ales prin puterea ocultă care se poate declanşa la un 
simplu contact senzorial sau telepatic cu ea. O 
informatoare din Maramureş, pe care am întrebat-o dacă 
ştie de întrebuinţarea mătrăgunei în descântece, ne-a 
răspuns cu un fel de înfiorare: „ferească Dumnezeu!”. Da, 
a adăugat apoi, îşi aminteşte că mai demult, pe când era 
fată, o babă căreia i se dusese vestea de „strigoaie” şi-a 
plantat mătrăgună în coliba de la munte. A văzut-o şi ea o 
dată, când a trecut pe acolo: era înaltă şi stufoasă, se 
ridica cu mläditele spre fereastră, ca şi cum ar fi vrut să 
sugrume lumina. 

Se întrebuinţează însă şi azi pentru descântece 
plante mai putin periculoase: rostopasca, odoleanul, 
cicoarea, leuşteanul, iarba mare, popelnicul etc. în studiul 
ei despre aşezările risipite pe înălţimi, Lucia Apolzan 
relatează ritualul plin de poezie practicat de fetele câtorva 
sate de pe Platoul Luncanilor primăvara, la Sântoader, 
când înfloreşte popelnicul. Joi seara se adună la o anume 
casă împreună cu feciorii şi” cântă popelnicul”, în timp ce 
mănâncă porumb fiert îndulcit cu miere. A doua zi pleacă 
în grup la pădure, pe dealul Gridului, să culeagă frunze de 
popelnic. Chiar dacă astăzi nu mai urmează toate 
prescriptiile de factură magică obişnuite nu cu mult timp 
în urmă (plecarea înainte de apariţia zorilor, pe 
nemâncate, având grijă să nu le simtă nici om şi nici 
animal, ducând cu ele pâine, sare şi un ou roşu pe care să 
le lase în locul plantei recoltate), obiceiul păstrează ceva 
din solemnitatea ceremonială a marilor rituri de odinioară: 
fetele îşi iau în săcui (traista mică) câte un colac descântat 
pe care îl mănâncă acolo, în pădure, înainte de a încinge 


un joc - tot cu semnificaţii magice - apoi se întorc acasă 
purtând cu ele un „steag” din ramuri de copac şi panglici 
multicolore, cântând şi” chiotind” tot drumul. Fierb apoi 
frunzele de popelnic şi îşi spală îndelung părul cu zeama 
lor gălbuie, impregnată de substanţă magică (2, p. 145 - 
146). 

În ţinutul Făgăraşului, planta prin excelenţă magică e 
iarba codrului. Fetele apelează, pentru a o culege, la o 
bătrână din sat care merge, tot pe furiş, în locul de 
dinainte ştiut; leagă planta cu baiera de la ia fetei, apoi o 
sapă dezmierdând-o mereu cu cuvintele: „iarbă mare, 
doamnă mare”; pune în locul ei vin, sare, tămâie, piper, 
după care se întoarce acasă. Rădăcina plantei se fierbe 
într-o oală închisă ermetic, iar cu zeama rezultată fata îşi 
spală, în ritmul descântecului, trupul dezbrăcat de 
veşminte. (43, p.45). 

5. Plante magice 

Faptul că în spaţiul românesc plantele de leac 
(recunoscute, în sfârşit, şi de către medici şi biologi ca 
substanţe alternative ale 

medicamentelor obţinute prin sinteză chimică) sunt 
nelipsite din instrumentarul folosit în vrăji şi descântece, 
demonstrează o dată în plus că magia face parte dintre 
fenomenele existenţiale mlădiate pe firea lucrurilor. Aşa 
cum aflăm din Etnobotanica românească a lui Valeriu 
Butură (22), românii cunosc 876 de plante cu întrebuinţări 
în medicina populară - fie în formă crudă, fie uscate şi 
pisate, amestecate cu uleiuri şi grăsimi animale (ca 
unguente), fie preparate sub formă de ceaiuri, de fierturi 
sau de plămădeli în combinaţie cu ţuică, oţet, vin sau ulei, 
fie, în fine, sub formă de scrum sau cărbune şi de inhalatii 
ale fumului rezultat din ardere. Uneori se folosesc spontan, 
fără alte preparative, alteori sunt însoţite de energia 
cuvântului din descântece şi de celelalte vehicule ale 


acţiunii magice. 

Incidenta gândirii magice în modul lor de utilizare e 
vădită mai întâi în faptul că recoltarea se face în momente 
şi în condiţii speciale (fie în dimineaţa de Sânziene sau de 
Ziua Crucii, fie în nopţile cu lună plină), că apa în care se 
fierb trebuie să fie neîncepută (adusă de la un izvor curat, 
dimineaţa devreme, înainte de a apuca să bea cineva din 
ea), că numărul înghiţiturilor (fumigatiilor, cataplasmelor, 
spălaturilor) e dat de o cifră magică (3, 7, 9 sau chiar... 
99), că plantele recoltate se păstrează în condiţii şi locuri 
anume (după icoane, în oale de lut noi, în aşternutul 
patului etc.) ori că, în fine, speranţa vindecării e legată nu 
atât de acţiunea lor farmaceutică, cât de energia magică 
pe care o declanşează şi o stimulează. Uneori asocierea 
dintre energia naturală şi cea magică e potenţată de 
străvechiul principiu al analogiei simbolice. Pentru a te 
vindeca de guşă, de pildă, în ţinutul Sucevei se crede că 
trebuie să rozi de jur-împrejur scoarţa de pe trei arini, în 
Vinerea Seacă; în Gorj frunzele de avrămeasă (peste care, 
se spune, „plâng Milostivele”) sunt folosite în fumigatii 
contra „răului copiilor”, a „lipiturii” sau a „ceasului rău”; 
în Vâlcea, din florile de arțar (având şi în constituţia lor 
morfologică indicaţii magice) se prepară o băutură 
recomandată pentru „dor de inimă” - şi exemplele ar putea 
continua. 

Dar, precum am mai spus, plantele magice au o largă 
paletă de întrebuinţări şi în alte scopuri decât cele 
medicinale. Faptul că unele cresc, după credinţa populară, 
în „Grădina Frumoaselor” sau „Grădina Fetei Pădurii” le 
recomandă cu deosebire în vrăjile de dragoste, de bogăţie 
sau de faimă. Când merg la horă sau la biserică, fetele 
poartă în sân, la brâu sau în încălţăminte câte o floare de 
busuioc. Tot busuioc se pune în scalda copilului. 
Paparudele se îmbracă din cap până în picioare în boz; oile 
sunt trecute, primăvara, prin foc de cetină de brad, 


rozmarin sau laur; cofele de apă sunt împodobite, de 
Sfântu Gheorghe, cu brebenei; steagul de nuntă are în vârf 
saseu şi busuioc, iar cel al căluşarilor usturoi şi pelin. Cu 
cicoare îşi încing femeile mijlocul, la 

MAGIE ŞI SPIRITUALITATE ETNICĂ 

secerat, pentru a nu le durea spatele şi tot cu cicoare 
se merge uneori în petit; cu odolean se apără locuitorii din 
Sălciua (Apuseni) împotriva zmeilor: în alte zone, lemnul şi 
fibra de tei sunt folosite împotriva trăsnetului etc. etc. 

Deosebit de pitorească şi de variată e această 
analogie magică referitoare la plante. Cu hamei, curpen şi 
iarbă mare îşi spală fetele părul (să fie lung şi bogat ca 
acestea). Mäselarita e bună contra durerii de măsele. Cu 
floarea soarelui sunt afumati cei cărora „le tună soarele în 
cap”. „Ruşinea” (morcovul de câmp) e recomandabilă 
contra „neputinţei” la bărbaţi, urzicile contra puricilor, 
gălbinelele sau lemnul galben contra icterului etc. etc. 

Credinţa populară e o încredere oarbă în 
atotputernicia formulei rituale de-a face şi a desface legile 
naturii în interesul naivului credincios. Această formulă 
poate fi bisericească şi poate fi vrăjitorească, poate 
presupune îndărătul ei un Dumnezeu zâmbitor sau un 
diavol rânjind - prestigiul ei magic e acelaşi pentru omul 
din popor. 

N. Crainic 

Tot prin analogie se explică bogata literatură creată 
în jurul ierbii fiarelor, plantă a cărei existenţă reală, cu 
toate că nedemonstrată efectiv, nu e pusă câtuşi de puţin 
la îndoială de către mentalitatea folclorică. În ţinuturile 
româneşti, evantaiul acestor credinţe n-a fost atât de larg 
desfăşurat ca în Occident (unde la un moment dat au fost 
instituite chiar măsuri speciale împotriva deţinuţilor 
suspectaţi că ar avea asupra lor iarba fiarelor), dar ele au 
hrănit îndelung fantezia şi setea de mister a oamenilor. 
Despre ea se crede că are calitatea de a desfereca un cal 


împiedicat, de a deschide lacăte, de a rupe coasa în iarbă, 
de a pluti contra curentului apei etc. Dacă faci o tăietură în 
palmă şi îţi introduci acolo un fir de iarba fiarelor, poţi 
deschide orice uşă şi sfărâma orice piedică. 

Atâta doar că nu e foarte lesne de găsit. Ea 
străluceşte uneori pe câmp, în diminetile cu rouă, dar când 
te apropii de ea se ascunde din calea privirii, dispare. O 
poţi obţine, totuşi, bătând în cuie cuibul unei ciocănitori (în 
Franţa ea se numeşte, din această pricină, herbe du pic) 

sau închizând cu lacătul puii unui arici: pasărea sau 
ariciul vor căuta iarba fiarelor pentru a scoate cuiele şi a 
deschide lacătul. În unele zone e asimilată cu iarba 
fierului, în altele cu feriga, despre care se crede, în plus, 
că înfloreşte o singură dată pe an, în noaptea de Sânziene, 
şi face o floare albă, strălucitoare ca o stea, pe care cine 
are norocul să o! 

capătă puteri miraculoase...” 

Hvirea comparativă asupra simbolistien ierbii 

Pentru alte amănunte, ca şi pentru privirea comp 
fiarelor, vezi: 24 

6. Puterea analogiei 

La o primă analiză, toate aceste analogii par absurde. 
Omul modern, obişnuit cu receptarea pur convenţională a 
denumirilor şi simbolurilor, nu poate vedea în ele decât o 
mostră a naivităţii si a ridicolului, refuzând să creadă că 
milenii întregi, încă din cele mai vechi timpuri, efectele lor 
au fost clasificate, studiate şi folosite pe scară largă, 
inclusiv pentru vindecarea bolilor somatice. Spre 
deosebire însă de gândirea ştiinţifică, cea magico- 
simbolică porneşte de la ideea că între obiecte, evenimente 
şi fenomene există o relație tainică bazată nu numai pe 
apartenenţa lor la acelaşi filon originar, ci şi pe stringenta 
rosturilor ce li s-au orânduit în momentul creaţiei. Există o 
singnatura rerum, cum se exprimă teoreticienii filosofiei 


oculte, o mulţime de semne care indică pentru fiecare 
lucru din natură sistemul de care aparţine, motivul pentru 
care a fost investit cu existenţă, întrebuinţarea sau 
menirea lui în circuitul fenomenologic al vieţii. Principiul 
său este similia similibus comunicantur şi, cu aplicaţie la 
medicina empirică, similia similibus curantur (principiul 
homeopatiei). De aceea în gândirea magică nu pare deloc 
absurd să încerci provocarea ploii printr-o suită de gesturi 
care imită manifestarea ei în natură (de pildă să cerni apă 
prin ciur, sau să uzi leoarcă îmbrăcămintea vegetală a 
paparudelor! după cum nu e considerat inutil tratamentul 
homeopatic al unei boli după formula „cui pe cui se 
scoate”. Cauza indică automat şi remediul, tot sub puterea 
analogiei. 

Individualitatea lucrurilor nu rezultă din însuşirile pe 
care le-ar opune pe unele altora, ci dintr-un contact intens 
(intim) cu ele, de altă natură, chiar dacă inexplicit şi 
nerecunoscut. 

M. Vulcănescu 

Analogiile se stabilesc în funcţie de culori, forme sau 
nume. Roşul, de pildă, evocă deopotrivă sângele (cu tot ce 
ţine de simbolistica lui], focul (jăratecul încins], floarea sau 
mineralul de această culoare. Toate intră într-o relaţie 
subtilă, profundă, reglată de legile necesităţii. O boală cu 
însemnele dominante de roşu se vindecă prin contact cu 
nuanţa similară din obiecte, plante, cuvinte (de pildă, 
evocarea omului roşu într-un peisaj roşu, în descântece|. 
După cum obrazul roşu (rumen] indică prezenţa sângelui 
bun, deci a sănătăţii, care poate fi potenţată prin gestul 
spălării pe faţă, în ziua de Paşti, cu apă în care a fost pus 
un ou roşu. Din aceleaşi considerente, unele boli ale 
trupului poartă numele unor plante sau animale cu care se 
aseamănă prin aspect, culoare sau comportament (cârcei, 
arici, broască, tuse măgărească, soare sec etc] iar 
vindecarea lor (ca şi cauza care le-a generat] e pusă în 


relaţie de izotopie cu modelul lor analogic. 

q- y w «” «ui Alt: ETNICA 12 g intuiție şi 
raţionamentul analogic Se folos-ca: cunoaşterea prin 

Chiar dacă în tradiţia Alexandrian nici ea forme 
excesiv? Jeâamfei” T & nal°gie nu cuno-e 

— Dinte ca: „dacă ne-8™”! fici-te, de paj amuleta 
înfăţişând un scorpion „tiferă det „dală P* ° 

numeroase similitudini stabilitelatrenvr?? Duraacestu 
—), există dreptul surprinzătoare. Spre exemolu de §r k 
„O™”6 Uneori de 

tatelepreamari, trebuie să poarte-sânon *” * Să 
Crească vezx primăvara primul coccă ™ 5 zbor T ,°” de 
PUică; dacă vor aurea picioarele; dacă t, inin Z, 1 °, a pe 
Pământe mn cate dacă legi foarfeca, se e. red „drum, se 
întoarce şi norocul; 

fi t-i gura lupului din pădure etc. 


RELAŢII INTERDISCIPLINARE 

1. Magie şi teosofie 

Diversitatea structurală a magiei face extrem de 
dificilă încercarea de a o clasifica după criterii taxonomice 
unitare. Cercetătorii care s-au ocupat de ea şi-au înjghebat 
aproape fiecare în parte o clasificare proprie, lărgind sau, 
dimpotrivă, restrângând noţiunea în funcţie de sectoarele 
sau aspectele asupra cărora şi-au concentrat interesul. 
Unii o trec pur şi simplu într-o categorie a paranormalului 
„sans rivages”, nediferenţiind-o de mit, de religie, de 
teosofie sau de fantasticul pur, nepăsători la faptul că 
fiecare dintre aceste concepte îşi are sfera lui proprie de 
manifestare şi acţiune. Relaţia magiei cu mitul, de pildă, 
este - aşa cum demonstra Blaga - de convergenţă 
epistemologică, dar şi de diferenţiere în funcţie de situarea 
lor faţă de mister. Dacă „mitul e o încercare de a revela un 
mister cu mijloace de imaginaţie”, ideea magică „se 
declară ea însăşi ca o prelungire a misterului” şi, pentru a 


intra în acţiune, presupune existenţa fie a unei substanţe, 
fie a unei puteri care să o pună în valoare (12, p.7 - 9). 

Asupra deosebirii dintre magie şi fantastic 
(fantasticul basmelor de pildă) credem că nu e nevoie să 
insistăm. Fantasticul, spune R. Caillois, trebuie să fie 
imaginar, adică invenţie deliberată a spiritului, care o 
cunoaşte ca atare, pe când magia e condiţionată 
substanţial de veracitatea fenomenelor şi practicilor sale. 

O relaţie specială, de la concret la abstractul 
astrologie, prezintă magia cu acea variantă a ocultismului 
numită teosofie şi cu ipostaza ei steineriană, antroposofia. 
Teosofia stă la jumătatea distanţei între mit (religie) şi 
magie, cuprinzându-le teoretic pe amândouă - ea fiind, în 
fapt, o para-religie elaborată conceptual, în care dogma 
primeşte dimensiuni 

extinse, de proporţii cosmice, divinitatea renunţă la 
orice cenzură asupra cunoaşterii, misterul devine o 
matrice iniţiatică a spiritului. Apărută în timp ca o 
dezvoltare a diverselor forme ale gnosticismului elenistic şi 
medieval, ea şi-a delimitat sfera semantică la o doctrină 
esoterică cu veleitäti ştiinţifice, care pleacă de la ideea 
existenţei unei  înţelepciuni Primordiale a lumii 
(„Inteligența Universului”) al cărei simbol terestru este 
Sfinxul. Ea e increată, eternă, guvernând armonia aştrilor 
şi interacţiunea Materie-Spirit, prin intermediul Focului 
(Agni), „substanţă a universului şi instrument al zeilor”. 
Deasupra celor patru regnuri ale naturii vizibile (mineral, 
vegetal, animal şi uman) se găsesc cele ale materiei 
imponderabile, grupate, după Dionisie Areopagitul, în 9 
categorii (trei triade) cu o bogată simbolistică dezvoltată în 
planul a şase sfere: primele trei ale solidului, a patra a 
penetrabilităţii sau a puterilor terestre (Arhei, Arhangheli, 
îngeri), a cincea a expansiunii sau a puterilor planetare 
(Principialitäti, Dominaţii, Virtuţi), iar a şasea a influxului 


infinitului sau a puterilor cosmice (Serafimi, Cherubimi, 
Tronuri) Sferele superioare sunt străbătute de Trinitatea 
divină: Tatăl (Conştiinţa) Fiul (Viaţa) şi Sfântul Spirit 
(Forma), iar cele inferioare de către Lucifer - principiul 
individualităţii, al creaţiei si al ştiinţei, pe nedrept 
identificat de tradiţie cu Satana. 

Cosmogonia  teosofică începe cu Nebuloasa 
Saturniană - o imensă masă de căldură fără lumină, o sferă 
având raza egală cu distanţa Soare-Saturn. În ea respirau 
Arheii, alimentati de Tronuri. Cu timpul, prin rotire, se 
cristalizează Soarele si lumina în plămada căreia 
Arhanghelii prind corp astral din Forma-Gândire a 
Arheilor, ei fiind şi oameni primordiali, adică „Oameni ai 
Primului Soare”. Cherubimii îi înconjurau sub forma 
Zodiacului, marcat de cele patru puncte cardinale: Taurul, 
Leul, Vulturul (înlocuit apoi cu Scorpionul, simbol al morţii, 
nu şi al resurectiei, ca Vulturul) şi îngerul (Omul astral), 
corespunzând celor patru evanghelii şi simbolurilor 
Apocalipsei. Din extazul (respiraţia-lumină) al 
Arhanghelilor se nasc îngerii-Oameni, iar din somnul lor 
tenebros animalele. 

După un alt timp. puterile cosmice organizează 
Soarele Primitiv, care se contractă şi naşte două noi 
planete: Jupiter şi Marte (Saturn fusese izolat în prima 
perioadă ca deşeu, ca ispăşire pentru creaţie). Are loc 
acum Lupta în Cer: Lucifer, unul dintre Elohimi, 
proiectează Femininul şi Androginul (îngerii asexuati), 
împreună cu care încearcă să formeze o planetă între 
Marte şi Jupiter. E învins şi aruncat pe o altă planetă ruptă 
din Soare (Pământul Primitiv, cu Luna împreună), în timp 
ce alţi elohimi se retrag dincolo de Saturn şi formează 
Neptun, Pluto etc. 

Pe Pământul Primitiv, îngerii sunt dublaţi de oameni 
cu corp astral şi eteric, dotați cu senzaţie, dar fără 
conştiinţa de sine, fără de moarte 

(se hrăneau din ei înşişi) şi fără sex. Odată cu 
separarea Lunii, apar şi sexele, amorul senzual, moartea şi 
reîncarnarea. La început omul avea forma unui peşte (sau 
şarpe) verde-albăstrui şi gelatinos. 

Din ape se înalţă, în emisfera australă, Lemuria (Mu), 
continentul dinozaurilor. În „oamenii preformali” se 
încarnează îngerii din Lună, iar arheii locuitori ai planetei 
Venus vin între ei sub chip de dragon, despică cerul 
mohorât de deasupra spre a face loc luminii solare şi devin 
primii lor instructori. Oamenii se ridică în două picioare şi, 
astfel, au revelaţia divinității. Tot acum însă îşi fac simțită 
prezenţa şi pasiunile rele. Oamenii se acuplează cu 
mamiferele şi nasc specia maimuţelor. Începe o perioadă 
de cataclisme naturale care duc la scufundarea Lemuriei. 
O elită a rasei umane se refugiază pe nou apăruta 
Atlantida. 

Atlanţii posedau încă facultăți  psihospirituale 
superioare: percepţia instinctivă a animismului din lucruri, 
a doua vedere (în timpul somnului) o memorie şi o voinţă 
nealterate, o acuitate deosebită a simţurilor (urechea lor 
auzea cum creşte iarba şi cum umblă furnicile). În tăcerea 
naturii auzeau, de asemenea, o voce ca o respiraţie amplă: 
Ta-o, pe care o repetau instinctiv şi astfel percepeau direct 
divinitatea. E vremea paradisului terestru, a Vârstei de 
Aur, când, după expresia lui Hesiod, „zeii umblau pe 
pământ îmbrăcaţi în aer”. 

A treia generaţie de atlanti, toi tecii, trăia încă în 
pace şi fericire în Cetatea de Aur guvernată de regii magi 
federati. Dar regii turanieni, în care orgoliul a născutâul, 
rup alianţa cu toltecii şi instituie magia neagră, sacrificiile 
sângeroase (în loc de băutura parfumată a zeilor se adapă 
cu sânge de taur), orgiile sexuale. Prin pactul lor cu 
diavolul, reuşesc să-i învingă pe tolteci. Distrug cetatea cu 
porţi de aur, profanează templele, provoacă o nouă 


degradare a rasei umane. Din nou pământul înghite în 
sufletul lui sferic (ca în vremea Lemuriei), pasiunile 
umane, care se eliberează apoi în cataclisme naturale, 
conducând la scufundarea Atlantidei. 

Dintre oamenii condamnaţi la pieire se desprinde 
rasa albă (arieni şi semiti) care peregrinează spre Asia- 
Centrală, după ce se opresc o vreme în Insulele Britanice, 
unde ridică monumentele megalitice de la Stonehenge. 
Trimişii zeilor i-au inspirat şi i-au îmbărbătat tot timpul, iar 
pentru a-i fortifica i-au făcut să sufere foamea, frigul şi 
sclavia. 

Din Iran arienii coboară spre India, unde cuceresc 
fără războaie, prin simplă impresie, teritoriile autohtonilor 
negri şi galbeni. Aduceau cu ei focul/Agni căruia îi înalţă 
altare. In frunte mergea magul (brahmanul). Inspiratorii şi 
învățătorii lor, rişii, băutori de soma, aveau încă puterea 
cunoaşterii directe, prin intuiţia întreţinută de practici 
yoga, nu doar prin simţuri şi rațiune. Când lumea începe 
din nou să se strice, ei se retrag spre pustiurile Himalayei, 
unde vor trăi în meditaţie şi ascetism. 

Experienţa culturală şi spirituală a vechii Indii se 
converteşte în cele din urmă în personalitatea prinţului 
Sidartha din rasa nepaleză Saki 

DEESÎ „cei ÎNPĂ T°SCU - tde av6 nturi *” * *tuale 
oevme Buddha, Cel Treaz, Iluminatul. Din doctrina lui de 
nuanţă 

Srexäe - ** -”, 

Celelalte componente de bază ale doctrinei teosofice 
îşi au sorgintea 

„ESasu-i Prehde” de ale - îi verbului Sola], 
reprezeate de Zarathustra, magu caldeeni şi Soarele lui 
Osiris. 

sore rele Svanri Ca măeamna* nouă etapă 
importantă în drumul omului cărnos TasTH. TmtUKI a 


reca-ea Pozitiei primordiale în cosmos, de asta data sub 
marca Frumosului. Ea realizează şi tranziţia inter Pmre 
HVT, CI ,* religmor P°liteiste spre c-ştini în - prin 
intermedml misterelor şi al sintezei Apolon-Dionisos (zeul 
static a ,revelatiei şi, respectiv, zeul dinamic al evoluţiei). 

2. Viziunea teosofâcă a lumii 

Verbului So-ffta f”! ipăă de Spațiu’ asu Pra 
budhismului, etapelor Verbului Solar şi misterelor elenice. 
să reținem doar că, în conceptie 
teosoficaelepregătescşideschidealeaepifanieichrisuce. 
carerepre Tntă manifestarea arhetipului divin pe plan 
fizic”. Christul cosmic revela misterele antice şi simbolizat 
prin imaginea care i-a apărut în miez de 

Siunufous riregep 

Soarelui lui Osiris) se naşte prin lisus ca om destinat 
unui rol Viaţa lui. sus nu e, după doctrina teosofică, decât 
modelul exemplar al interi d ră GTITI în Tmularea de 
Puteri suPerioare * - OP”! „e” vâe Zelâe ™” 1 TIUL (° 
Condenseterică a tuturor încarnărilor Jitr-e Init-SUB ChiP 
de dra Aon) * a CUC - ieri viziu” ea lumii astrale. Iniţierea 
presupune în primul rând extirparea din suflet a 

SST- cele trei mari ispite aduse şi * 

amenința., (P°Stul de 40 de zile) frica abisul ™ care 
ameninţa să-l arunce) şi setea de putere (oferta regatului 
pământesc). 

t}nTOrt-° CUJUSmu Mesteeno-ă-o» trecunoaşterea 
târnelor cosmosului, în afirmarea spontaneităţii omului. 

vecăuiorofer8 ° f6 botează P™, oan („ultima -nat T 
care cornul T „T şi spontan”) ta aPa Iordanului (prilej cu 
Geniul SauKet5 nc P'cacă să se reîncarneze, iar în locul lui 
coboară ei i f SU a unui Cerc de lumină având deasupra 
simbolul eternului feminin, Porumbelul) urmează şi el cele 
patru trepte ale iniţierii de tip pitagoreic: Pregătirea 
(vorbirea pe munte, propovăduirea 

Împărăției lui Dumnezeu), Purificarea (vindecärile 
miraculoase), Iluminarea sau desăvârşirea (învierea lui 
Lazăr - în trupul căruia stătea simbolic cel mai vizionar 
dintre discipolii lui lisus, un veritabil epopte eleusin, 
autorul Evangheliei  iniţiatice, loan) si, în fine, 
Transfigurarea sau Viziunea din înalt (schimbarea la faţă 
în prezenţa celor trei discipoli preferaţi: Petru, Iacob, 
loan). 

În concepţia teosofică, „printr-o minunată alchimie, 
chintesenţa corpului lui lisus a fost băută de atmosferă”. El 
reprezintă iubirea şi credinţa, în vreme ce Lucifer este 
ştiinţa şi înţelepciunea. Acesta din urmă i s-a revelat 
magului caldeean Nabu Nassir, contemporan cu profetul 
Daniel, după ce magul a băut o licoare magică în Marele 
Templu al zeului Bel. El a văzut cum zeiţa Iştar (= Lilith = 
Mylith = Eva I Primă = Astartea) coboară după mirele ei, 
înlănţuit în infern sub paza fratelui său mai mic, Ahriman. 
Daniel i-a tălmăcit astfel viziunea: zeii invizibili (serafimi, 
cherubimi, elohimi, arhangheli) domnesc pe rând asupra 
lumii şi a popoarelor, dar un singur Dumnezeu îi inspiră şi-i 
guvernează pe toţi. În momentul când „un zeu se va naşte 
în Israel din ţi-o fecioară”, Iştar se va trezi din letargie şi 
îşi va regăsi arhanghelul, împreună cu care îşi va relua 
locul cuvenit în ierarhia cosmosului. Ştiinţa magilor va 
avea însă şi în continuare un rol esenţial, căci ea este 
„Ştiinţa astrilor”, la fel de importantă ca „ştiinţa 
sufletului”. Ambele sunt vegheate de Ochiul Spiritului, 
care e Dragostea înţelepciunii şi înţelepciunea Dragostei. 
Când Ştiinţa Cerului şi Ştiinţa Sufletului se vor reuni, nu 
va fi pe pământ decât un singur Dumnezeu şi o singură 
naţiune. 

Acest lucru s-ar fi întâmplat mai demult, prin 
reprezentanţii Gnozei, dacă Sf. Augustin n-ar fi impus 
dogma după care singură credinţa în biserică ţine loc de 
tot restul, substituind astfel credinţa oarbă cunoaşterii 


veritabile. Gnosticii, totuşi, şi-au continuat învăţătura 
printr-o suită de iluştri reprezentanţi ai teosofiei, începând 
cu maniheiştii, continuând cu catharii, albigenzii şi 
templierii, cu Rosencreuz, Paracelsus, Cornelius Agrippa. 
Jacob Boemhe, mai apoi cu contele de Gibelin, Fabre 
d'Olivet, Eliphas Lévy etc, cu poeţii Goethe, Byron, Shelley, 
Hugo, Vigny şi Wagner („cel mai mare ocultist 
inconştient”, îl numeşte Schuré), cu filosofii Schelling, 
Hegel, Schopenhauer, Bergson etc. (135). 

Ce ne aşteaptă, după doctrina teosofică, în viitor? 
Mai întâi o perioadă de cunoaştere a celor doi curenţi 
psihofluizi care învelesc globul terestru cu inelele lor 
multiple „ca nişte şerpi electrici mereu în mişcare”, cum 
spune Schure. Unul a fost numit de către Moise Horeb şi 
reprezintă forţa centripetă (numit şi Purgator de către 
religie) care-şi are centrul în pământ şi care colectează în 
el pasiunile pământeşti, discordiile, suferinţele şi moartea; 
Celălalt, numit Iona, întruchipează forţa centrifugă 

şi-au dovedit anterior cu prisosinţă aptitudinile 
parapsihologice (cazul Home sau Geller). 

Avem de-a face - vor susţine, probabil, filosofii 
ocultismului - tot cu o formă de cenzură, organică sau 
transcendentă, asupra misterului. Dacă pentru fenomene 
cu caracter excepţional ar fi aduse dovezi tot excepţionale, 
aşa cum pretind scepticii, credibilitatea în manifestarea lor 
obiectivă s-ar generaliza, practicile s-ar înmulţi în mod 
îngrijorător şi în consecinţă omenirea ar deraia din matca 
ei originară, şi-ar pierde busola biologică orientată spre o 
condiţie strict terestră, spre vietuirea într-un spaţiu şi un 
timp propice derulării unui proces evolutiv sub regimul 
senzatiei, percepţiei şi reprezentăriilor. 

In mod similar au fost puse sub semnul 
scepticismului elementele de magie propriu-zisă (de la 
vrajă, la alchimie şi fachirism), de bioenergetism (inclusiv 
terapiile alternative de tipul acupuncturii şi procedurilor 
naturiste], de practică yoghină, de ocultism teosofic etc. 
Surprind, mai ales, luările de poziţie care eludează, cum 
spuneam, efectele fenomenelor paranormale, luând în 
seamă exclusiv faptul că nu au... caracter ştiinţific. S-a 


mers până acolo încât într-un raport din anul 1986 al 
Asociaţiei Medicale Britanice se susţine că terapiile 
alternative (acupunctura, homeopatia etc) nu pot fi luate în 
considerare întrucât nu sunt conforme cu... „legile 
naturale, aşa cum le cunoaştem în prezent” şi deci „nu pot 
fi considerate credibile din punct de vedere ştiinţific”. 
(117, p. 308) 

Pe de altă parte, însă, oamenii de ştiinţă mai 
receptivi la semnalele extrasenzoriale şi extrarationale 
încearcă un racord al acestora cu baza de date oferită de 
actualul palier informaţional al ştiinţei, străduindu-se să le 
găsească o justificare obiectivă pe temeiul unor fenomene 
riguros verificate, cum ar fi, de pildă, hipnoza. Hipnoza 
este însă strâns legată de o stare de transă sub semnul 
căreia se desfăşoară cu predilecție fenomenele exotice cele 
mai intense. Extazul şamanic, de pildă, presupune 
obligatoriu o abandonare a corpului fizic în braţele 
somnului hipnotic, timp în care spiritul călătoreşte în 
imperiul zeilor (duhurilor) spre a se încărca cu energiile 
necesare practicii magice. Tot în stare de transă - sau de 
somn hipnotic - se produc de regulă fenomenele de 
clarviziune (precognitie sau retrocognitie) telepatie, 
combustie spontană, extracorporalitate, materializări şi 
dematerializări, transcomunicatie, spiritism mediumnic 
etc, puse când pe seama parapsihologici, când a magiei 
(albe sau negre) când a ocultismului teosofic. Stärile 
patologice ale bolnavilor psihici - cei mai predispusi, se 
pare, acţiunilor paranormale - nu sunt străine de o 
„extrahipnoză” care-şi prelungeşte efectele în fenomenul 
de anteroproiectie oculară sau în cel de interacţiune 
energetică cu radiaţia cosmică. 

RELAŢII INTERDISCIPLINARE 

Parapsihologia (fenomenul PSI) a început şi ea să fie 
studiată sistematic, cu mijloace ştiinţifice, începând cu 
anul 1882, când ia fiinţă la Londra Societatea de Cercetări 


Psihice. Ea însă a prins contur metodologic odată cu 
experienţele de laborator efectuate, începând cu anul 
1927, de către H.B. Rhine, în cadrul Universităţii Duke 
(aspectul cantitativ statistic al fenomenului) şi cu studiul 
experimental al unor subiecţi celebri (de la D.D. Home la 
Nina Kulaghina si de la Edgar Cayce la un Geller) testati şi 
ei sub incidenţa unui riguros control ştiinţific. 

După exemplul Societăţii Engleze de Cercetări 
Psihice au luat fiinţă asociaţii similare în SUA (mai întâi o 
filială a celei londoneze, devenită din 1905 asociaţie 
independentă) apoi în Germania, Olanda, Austria, URSS, 
Cehoslovacia şi alte ţări europene precum şi, la Paris, 
Institutul Metapsihic European, fondat în anul 1918. Astăzi 
fiinţează peste 200 de societăţi, asociaţii, institute şi 
laboratoare de parapsihologic în peste 30 de ţări ale lumii. 
Se organizează periodic reuniuni ştiinţifice, simpozioane şi 
congrese de specialitate, se editează peste 60 de periodice 
de profil, se efectuează cercetări de arhivă şi de laborator, 
se elaborează, pe lângă universităţi celebre, lucrări de 
licenţă în temă. (117) 

4. Speculatiile filosofiei oculte 

Cum am mai spus, parapsihologia este doar una 
dintre cele trei ramuri ale imensului copac cosmic al 
paranormalului, care mai integrează ocultismul şi magia. 
Cu toate că ele se interferează uneori până la identificare, 
nu puţine au fost, de-a lungul timpului, departajările 
tranşante între metodele, mijloacele şi mai ales finalitatea 
fiecăreia dintre ele. Dacă parapsihologia se revendică de la 
o anume metodologie ştiinţifică similară celor practicate 
de ştiinţele naturii, ocultismul  dispreţuieşte orice 
experienţă de factură senzorială ori strict raţională, 
propunându-şi un scop exclusiv spiritual: pregătirea 
individului pentru o integrare progresivă în marele circuit 
cosmic al lui Unu Multiplu. Dacă parapsihologia vizează 
cunoaşterea ştiinţifică, cu accente pragmatice, a unor 


fenomene de la limita realului, ocultismul se mulţumeşte a 
fi o filosofie a esotericului, o interpretare a lumii în baza 
unei ştiinţe oculte, misterice, iniţiatice, o şcoală a 
eliberării spiritului uman din chingile ignoranței ştiinţifice 
patronate de universul profan. 

Cunoaşterea de tip ocult este tot ce poate fi mai 
străin şi mai îndepărtat de „cunoaşterea leneşă”, cum o 
numeşte R. Guénon, cea promovată de rațiune ca rezultat 
al analizei experimentale a datelor senzatiei. Una dintre 
cărţile lui Cornelius Agrippa (considerat de cei mai mulţi 
drept întemeietorul filosofiei oculte) se intitulează De 
incertitudine et vanitate scientiarum et atrium (1527). 
Ceea ce nu înseamnă, fireşe că ocultistul trebuie să fie un 
obscurantist, adică unul care tuge 

cunoaşterea ştiinţifică (dimpotrivă, acelaşi Agrippa 
avertizează: „nimeni să nu se ocupe de magie dacă nu 
cunoaşte perfect fizica, matematica şi teologia”) ci unul 
care, însuşindu-şi-o, îşi propune din capul locului să o 
depăşească si să o contrazică. Scopul adepților 
ocultismului este dobândirea unei viziuni de factură 
supraraţională asupra destinului omului în univers, 
însuşirea unei cunoaşteri (a unei gnoze) cu funcţionalitate 
energetică prin care să acceadă la sâmburele primordial al 
lumii, la Ungrund-ul (Indeterminatul) lui J. Boemhe din 
care s-au sintetizat diferentialele divine, la substratul 
informaţional al Pleromei gnostice. 

Sursele filosofiei oculte se regăsesc în misterele 
orientale, în gnoza elenistică şi în Cabala iudaică, dar ea a 
prins contur conceptual şi categorial abia prin asimilarea 
registrului misteric (inițiatic) al creştinismului. De altfel, 
ocultismul nu neagă în niciuna dintre variantele lui 
existenţa divinității ca mecanism suprem şi primordial al 
universului. Ceea ce îl departajează totuşi de teologie este 
respingerea dogmei ca principiu unic şi supremal salvării 


individuale. El vizează o unitate dialectică între filosofic 
ştiinţă şi teologie, pe baza căreia să poată identifica un 
arhetip al cunoaşterii şi acţiunii capabil să răspundă la 
principalele întrebării dintotdeauna ale omului: de există 
mai degrabă ceva decât nimic, de unde venim şi încotro 
mergem, care este rostul şi rolul orului în lume, care este 
esenţa şi originea răului, cum poate fi găsită şi urmată 
calea spre mântuire? 

Idealul ocultismului filosofic este realizarea unui 
sincretism între marile religii ale lumii, crearea unei 
teosofii operante în egală măsură pentru toţi locuitorii 
globului pământesc, mai precis a unei teodoxii care să 
plece de la (şi să se întoarcă la) germenele spiritual 
premergător particularizării hierofaniei în culte religioase. 
În acest scop se cer mobilizate toate energiile eului care, 
fortificat printr-o asceză a simţurilor şi printr-o reductie a 
redundantei entropice a psihicului, pot accede la stadiul 
pneumatic visat de gnosticii primelor secole ale erei 
noastre. 

Demersul teleologic al ocultismului urmăreşte însă 
mai mult decât o cunoaştere abstractă şi o asumare 
karmică a energiilor spirituale ale univerului. El cuprinde 
în aceeaşi măsură o gnoză, o morală şi o estetică normate 
de prescriptii care „îndeamnă individul să dobândească 
forţa fizică şi spirituală, cunoaşterea legilor universale, 
puterea de a domina  hazardul, să dobândească 
plenitudinea sexuală, longevitatea, supraviețuirea” (1, p. 
32). 

5. Încercări taxonomice 

Elaborările teoretice, însă, dezvoltă uneori imprecizii 
terminologice determinând deturnäri de sensuri şi 
interferenţe de arii epistemice. 

către unii cercetători divinatia cu toate formele ei, 
astrologia, alchimia, magnetismul animal, spiritismul, 
tantrismul, taumaturgia, doctrinele secrete ale societăţilor 


initiatice, fachirismul, extazul şamanic, unele forme de 
yoga, telepatia - şi lista ar putea continua la infinit. 

In conformitate însă cu profilul studiului de faţă 
(punerea în evidenţă a valorii de existenţă a gândirii şi 
practicii magice în societăţile tradiţionale) suntem nevoiţi 
să ne limităm la interpretarea câtorva sensuri ale 
orizontului magic specific satului românesc tradiţional, cu 
părerea de rău că nu putem da, pentru a nu încărca 
excesiv dimensiunile textului, suficiente exemple. 

ORIZONTUL MAGIC AL SATULUI ROMANESC 
TRADIȚIONAL 

1. O privire din interior 

De altfel, e şi deosebit de dificil să inventariezi ori să 
descrii în cuvinte universul magic al satului românesc 
tradițional. Poţi cădea fie în factologie - o enumerare de 
date descriind o realitate obiectivă - fie într-un metaforism 
romantic generat de încântarea estetică la întâlnirea cu 
lumea de inepuizabilă poezie a vrăjilor (de unde, probabil, 
şi omonimizarea noțiunii). Ar trebui să lepezi cu totul 
veşmântul gândirii raționale şi al percepţiei de tip ştiinţific, 
să trăieşti efectiv Într-un sat nealterat de civilizația tehnică 
şi de roadele învățăturii iluministe, să fii constrâns a folosi 
magia pentru supraviețuire, cum făceau până mai ieri 
ţăranii autentici. Abia atunci ai scăpa de obsedanta 
întrebare de ce? proprie gândirii raționale, mai precis ai 
închide-o într-unul din răspunsurile de care ne tot mirăm 
prosteşte când ni le furnizează informatorii: aşa trebuie 
(aşa se cade) sau aşa e obiceiul. Abia atunci ai renunța la 
prejudecata că „ţăranii erau nişte ignoranti”, cum se tot 
aude în mediile emancipatilor şi cum au încercat - nu cu 
rea credinţă, desigur - să demonstreze „luminătorii 
satelor”. 

Din nefericire, când se vorbeşte astăzi de vrăjitorie 
gândul ne duce îndată la o babă urâtă şi proastă şuierând 
printre gingiile fără dinţi nişte cuvinte delirante, fără nicio 


noimă, de te şi miri cum le putea lua cineva în serios. Şi ne 
revoltăm că, în loc să cheme medicul pentru al vindeca la 
sigur, după reţete ştiinţifice infailibile, bolnavul, în 
ignoranta lui, se ducea la vrăjitoare unde era pus să bea o 
zeamă puturoasă de să-i întoarcă stomacul pe dos şi să 
asculte nişte măscări „din gura babornitei”. lar dacă ni se 
mai dau şi câteva exemple concrete de „ţicneli vräjitoresti” 
culese de la cine ştie ce biată fiinţă bolnavă sau ce şarlatan 

care se dădea drept specialist în magie, ori de efecte 
nocive declanşate de o practică magică nesăbuită, suntem 
înclinați îndată să generalizäm şi să legăm întreg 
fenomenul magic la stâlpul infamiei. Din postura noastră 
de răsfăţaţi (încă) ai destinului tehnic al sfârşitului de 
mileniu, nici nu ne vine greu să ne dedăm la asemenea 
vitejii. Vedem, doar, că practicile şi credinţele magice nu 
mai sunt de actualitate. 

Cu totul altceva se întâmplă însă când le privim din 
interiorul sistemului în care sunt integrate asemeni 
celulelor într-un organism, verigilor într-un lanţ sau 
cărămizilor într-o casă. Fireşte, noi nu mai putem avea 
astăzi acces decât la elementele disparate ale sistemului, 
cele care s-au păstrat în atestări mai mult sau mat puţin 
semnificative şi, cum spune Mircea Eliade, suntem adesea 
dezarmati în faţa „opacităţii lor semantice”. De aceea ne 
vedem mereu obligaţi să ne imaginăm, să reconstituim 
mental universuri pierdute în timp, să refacem din cioburi 
un ulcior de demult. Dar dacă nu ne-am strădui întru acest 
efort de imaginaţie reconstitutivă, am risca să reducem 
conotatiile existenţei la orizontul datelor senzoriale şi 
sensul lumii la pomelnicul unor atestări documentare cu 
valoare istorică.* 

Adânca matrice din care provenim, fondul autentic 
care ne este încă ascuns sub voalul unor formaţiuni 
secundare, al unor forme de expresie, conventili şi 


instituții, trebuie dezvăluit din nou. 

K. Jaspers 

2. Cheia unor comportări antinomice 

Important e, cu atât mai mult, ca în acest demers de 
cunoaştere să nu ne lăsăm furati de „prejudecata 
ştiinţifică” - nu mai puţin nocivă pentru spirit, cum s-a 
văzut în repetate rânduri de-a lungul istoriei, decât 
prejudecata dogmatică sau morală - să scormonim 
imperiul sensurilor cu mintea deschisă deopotrivă spre 
misterul cosmic şi spre ceea ce e „mai adânc în noi decât 
noi înşine”, cum spune Augustin. E adevărat, avem extrem 
de puţine date asupra lanţului cauzal, motivatiei, gradului 
de eficiență, înläntuirii sistemice a credințelor şi 
practicilor magice din societatea tradiţională. Interesul 
pentru ele din partea cercetătorilor a venit relativ târziu, 
după ce expansiunea civilizaţiei 

St. C. Golopenţia care a efectuat, asemeni lui Gh. 
Pavelescu, o cercetare sistematică a credințelor si 
practicilor magice în cadrul programului Şcolii Sociologice 
a lui D. Gusti, şi-a dat seama şi ea nu numai de 
necesitatea, ci şi de dificultatea unei abordări în relief a 
acestui bogat univers sistemic. „Cercetările noastre sunt- 
întotdeauna îngreunate de faptul. că viaţa socială nu ne 
oferă fapte spirituale izolate, ci totaluri unitare de 
articulatiuni spirituale. Aşa, elementele care alcătuiesc 
viaţa spirituală a unităţii sociale care ne preocupă pe noi, 
deci a gospodăriei, sunt în continuă interdependenţă, 
alcătuind un tot unitar, organic structurat, în care e uneori 
destul de greu de precizat unde sfârşeşte religiosul şi 
începe magicul sau moralul” (43, p. 15) 

moderne a determinat o accentuată alterare a 
sistemului. Primii culegători de folclor s-au lăsat 
impresionați exclusiv de frumuseţea creaţiilor poetice, ca 


expresie plastică a „sufletului” unei naţiuni (Volksgeistul 
lui Herder) şi au neglijat, ba chiar au combătut în bun 
spirit iluminist ,supravietuirile” (cuvânt la modă şi pe 
atunci) universului magic. 

Au venit apoi membrii şcolilor sociologice si 
etnografice, care au studiat sistematic, în spiritul ştiinţific 
al veacului, coordonatele obiective ale vieţii rurale la un 
moment dat, pe o anume treaptă a evoluţiei, alterată însă 
şi ea de aluviunile civilizaţiei urbane. Dar privirea 
integratoare care să cuprindă şi o perspectivă diacronică 
asupra fenomenelor şi, mai ales, să lege între ele bogatele 
informaţii adunate cu atâtea osârdie, a întârziat să vină. 
Chiar şi G. Vâlsan, întemeietorul etnografiei noastre 
ştiinţifice, observase că studiile de etnografie şi folclor 
continuă să rămână în peisajul comod al factologici 
contemporane lor, lăsând pe seama filosofilor culturii 
problemele de hermeneutică a textelor şi de integrare în 
sens a datelor colectate. 

Dacă vom întârzia şi de acum înainte la poezie 
populară, basme şi ghicitori, la ştergare, oprege, străchini 
şi furci crestate, atunci ce se numeşte străveche cultură 
populară va dispărea în mare parte fără să fie studiată. 

G. Vâlsan 

Primul studiu oarecum aplicat asupra magiei din 
satul românesc tradiţional a fost efectuat, pe baza unor 
cercetări personale, de către Gh. Pavelescu. Cele două 
lucrări apărute aproape concomitent (115, 116) aruncă 
pentru prima dată o lumină mai clară, mai sistematică 
asupra orizontului magic al locuitorilor unor zone de mare 
interes etnologic şi, în ciuda unor stângăcii de tinereţe, 
încearcă integrarea datelor într-un orizont metodologic. 
Clasicilor noştri etnofolclorişti din prag de secol (Haşdeu, 
S. FI. Marian, T. Pamfâle, A. Gorovei, mai apoi I.A. 
Candrea, T. Papahagi şi alţii) le-a lipsit fie experienţa 
practică, personală, în universul satului tradiţional (pe 


baza căreia să integreze credinţele şi practicile magice 
într-un context plurisemantic), fie un sistem de semnificaţii 
mai larg, bazat pe analiza comparativă şi selecţia valorică 
a datelor. Nici Gh. Pavelescu nu răspunde, în ciuda 
promisiunii făcute în prefața uneia dintre lucrări, la 
întrebarea de ce? aşa încât fenomenul magiei îşi aşteaptă 
încă interpretul avizat, dotat cu osârdia cercetării, cu 
capacitatea de intuiţie a reperelor semnificative pentru 
sistem şi cu puterea analizei din perspectivă antropologică 
şi de filosofia culturii. 

Întrebărilp la care ar trebui să se răspundă sunt încă 
foarte multe. Prima: dacă practicile şi credinţele magice 
din satul traditional sunt doar simple supravietuiri, după 
expresia lui Tylor, ale unui sistem cândva perfect închegat 
care actionase ca un mecanism în societăţile 

preistorice, sau un stadiu normal al evoluţiei 
mentalităţii magice, o adaptare a sistemului, în formule 
graduale specifice, la necesităţile teoretice şi practice ale 
comunităţii tradiţionale. Argumentul adus de Gh. 
Pavelescu în favoarea celei de a doua ipoteze - bazat pe 
bogăţia faptelor înregistrate de el în doar câteva luni şi 
câteva puncte de cercetare - nu convinge în totalitate, 
ştiut fiind că de multe ori abundența detaliilor este un 
semn de criză pentru coerenţa sistemului. Mulțimea, de 
pildă, a variantelor vrăjii pentru readucerea manei laptelui 
poate constitui nu atât dovada „creativităţii sporite” în 
acest domeniu cât a faptului că s-a pierdut vraja unică, 
eficientă în orice împrejurare. 

Fiindcă, în sfera magiei, pierderile de esenţă sunt 
practic irecuperabile. Fiind un domeniu rezervat, în zona 
lui de performanţă, iniţierii secrete, cu fiecare dispariţie a 
unui mag şi cu fiecare diminuare a cercului intim în 
mijlocul căruia a activat, eficienţa practicilor sale se 
estompează. O vreme se mai menţin ecourile învăţăturii 


lui, ca în acel autos epha („el însuşi a spus-o”) al 
pitagoreicilor, apoi lacunele, greşelile, improvizatiile si, 
câteodată, uzurpările personalităţii lui de către şarlatani îi 
diminuează aura, până când e înlocuită (dacă mai e), de un 
alt ales al destinului. 

Locuitorii mai în vârstă ai aproape fiecărui sat 
românesc îşi amintesc de vrăjitori dotați cu puteri a căror 
eficienţă nu putea fi pusă la îndoială, în Apuseni, faimă de 
mare vrăjitor avusese cel poreclit Topu, din Valea Vadului 
(115, p.90). In satele de pe valea Izei, în apropierea 
Sighetului, e încă vie amintirea Herbiloaiei din Vadul Izei. 
In satul Pistestii din Deal, de lângă Târgu Jiu, oamenii se 
aprovizionează până astăzi cu „rodul pământului” din locul 
unde a fost ars trupul neînsufleţit al temutului strigoi pe 
nume Cocoş. Curios e că numai în acel loc de pe întreg 
hotarul creşte această plantă cu puteri miraculoase, care a 
răsărit spontan în anul ce a urmat memorabilului 
eveniment. Despre isprăvile bune şi rele ale vrăjitorului 
poate relata încă orice locuitor al satului, în stilul specific 
istorisirilor de acest fel: un sâmbure de adevăr contaminat 
cu acea aură fabuloasă ce se instaurează în jurul fiecărui 
personaj legendar. Oamenii spun că la moartea lui 
(prevestită de el însuşi, din timp) s-a stârnit o vântoasă 
care „i-a supt sufletul”, dar i l-a menţinut în zona satului şi 
după ce trupul a fost îngropat după datină în cimitirul 
vechi. Prezenţa lui a adus o serie întreagă de nenorociri 
(inclusiv moartea, succesivă, a cinci dintre cei şapte copii 
ai lui), până când sătenii l-au dezgropat şi i-au aplicat 
cunoscutul „tratament al strigoiului”: tepusä în inimă şi, 
apoi, incinerarea cadavrului. Cei care au fost de faţă atunci 
spun că, în momentul când focul i-a muşcat inima, s-a 
înălţat în văzduh o minge de fum care a strigat văicărindu- 
se: ,mi-ati fript inima”. După care totul 

s-a liniştit şi personalitatea lui a rămas doar în 
amintire şi în tulpinile de rodul pământului culese de 
femeile satului în nopţile cu lună plină din preajma 
Sânzienelor. 

Toate acestea nu explică însă - ba dimpotrivă, uneori 
obnubilează - cauzele comportărilor în aparenţă stranii ale 
membrilor societăţii tradiţionale în contact cu misterul 
cosmic şi existenţial. Iar noi, obligaţi cum suntem să ne 
mulţumim cu atestarea opacizată a fenomenelor, le trecem 
de obicei în categoria simbolurilor şi arhetipurilor 
inexplicabile. Ar trebui să găsim cheia unor comportări 
antinomice, cum ar fi de pildă veselia daco-geților în faţa 
morţii, sau aşa-zisa resemnare a ciobanului mioritic în faţa 
crimei, sau jertfa aparent absurdă a lui Manole întru 
ridicarea mănăstirii (căci, fără o raportare la arhetipul de 
neînțeles pentru noi al jertfei ritualice, zidirea Anei în 
peretele clădirii nu e decât un asasinat banal) pentru a şti 
dacă toate acestea sunt componente ale unui sistem 
existenţial riguros delimitat, sau simple metafore pentru o 
viziune poetică originală a trecerii dintr-o existenţă în alta, 
cum le receptăm azi. 

Întrucât e sfânt, misterul trebuie să fie ceva moral şi 
prin urmare un obiect din domeniul raţiunii pe care l-am 
putea cunoaşte în chip suficient pentru uzul practic; dar 
întrucât e mister, nu e accesibil raţiunii speculative, căci 
dacă ar fi, ar putea fi şi comunicabil tuturor şi, prin 
urmare, ar putea fi demonstrat exterior şi public. 

Kant 

3. Motivația percepţiei magice 

Cert e că magia ni se prezintă (şi aici converg toate 
opiniile cercetătorilor) ca o componentă fundamentală, 
ontologic instituită, a ecuaţiei om-natură-divinitate. Şi 
după teoria evoluționistă, şi după cea creaționistă, omul s- 
a văzut, încă de la primii săi paşi în existenţa terestră, pus 
în faţa a doua reactiuni contradictorii faţă de el din partea 


mediului ambiant: una benefică (acele daruri ale firii care 
se distribuie fără să se împartă, cum spune Noica) şi una 
necontenit ostilă, aducătoare de nenorociri. Prima i-a lăsat 
oarecum indiferenți pe strămoşii noştri („de bine nu se 
teme omul”, zice unul dintre informatorii lui Gh. Pavelescu 
(115, p.39), dar cealaltă i-a pus în situaţia de a găsi 
antidoturi şi contraarme. Cauzele răului fiind obscure, tot 
aşa trebuiau să fie şi mijloacele de apărare: eliberate de 
contingent, suprafireşti, subordonate unui sistem de 
determinatii care să depăşească experimentul practic. 
Chiar dacă astăzi ştiinţa încearcă (dar oare şi reuşeşte 
întotdeauna?) să atribuie unor fenomene suprasenzoriale 
explicaţii pe baza unor legi fizice. chimice; biologice, 
sociale etc., rămân numeroase elemente re ee 

CONSTELATIA MAGICULUI 

de lanţul determinismului cauzal, inadecvabile la 
experimentul ştiinţific şi la inducția logic-raţională.* 

Probabil că trecerea de la magicul omniprezent, 
supradominant, general operativ, la un stadiu de 
convietuire a lui cu gândirea dogmatică, religioasă, 
sistematizată în principii, şi cu logica empiricului, s-a făcut 
cu un mai puţine convulsii, alterări de sens şi pierderi de 
memorie decât trecerea dinspre tradiţie spre modernitate. 
Nu vom şti poate niciodată exact ce au însemnat pentru 
om riturile de iniţiere din societăţile arhaice, ceremoniile 
de consacrare, comunicarea prin simboluri, rolul 
existenţial al sărbătorilor etc. etc. Va trebui să ne 
mulţumim cu o deducție şi o inducţie fundamentate 
statistic prin analiza frecvenţei unor motive ce au 
supravieţuit în planul secund al cungaşterii - de pildă prin 
trecerea lor în folclor, după ce şi-au pierdut sensurile 
originare. Nu vom dezlega poate niciodată criptograma 
sfinxului, a misterelor eleusine, a nemuririi la traco-geti, a 
cultelor chtoniene sau neptunice anterioare creştinismului. 
După cum nu vom putea recupera poate niciodată modelul 


stilistic integral al comunităţilor tradiţionale şi vom căuta 
mereu şi zadarnic răspuns la o tulburătoare întrebare: ce i- 
a determinat pe oameni să perpetueze în timp credinţe, 
practici, datini şi rituri în vădită contradicţie cu principiile 
logicii şi ale experimentului ştiinţific? 

Aparent, răspunsul e, cum spuneam: teama de 
necunoscut şi adicentul ei, ignoranta. Numai că adesea nu 
ştim cum să definim ignoranta în raport cu absolutul. Ce e 
mai important să ştim: cum funcţionează legile naturii, 
atâtea câte au fost deduse prin observaţie şi experiment 
ştiinţific, sau cum să ne raportăm existenţial la realitate? 

Omul societăţii tradiţionale s-a văzut adesea pus în 
faţa unor situaţii care scăpau oricărei logici deductive. De 
ce la un moment dat vaca nu mai dă lapte sau laptele 
devine albăstrui, apătos, imposibil de consumat? De ce 
ogorul vecinului a rodit frumos iar al lui nu, cu toate că a 
respectat aceleaşi reguli de lucru? De ce aude în 
întunericul nopţii foşnete şi 

Încercarea oamenilor de ştiinţă de a ajunge cu 
demonstraţia până la esenţă s-a lovit mereu de o infimă, 
după opinia lor, necunoscută. Cei mai mulţi n-au contenit 
să spere că această necunoscută va fi într-o bună zi 
eliminată. De pildă, fizicienii nu încetează să susţină că ne 
desparte, de elucidarea „momentului prim” al cosmogoniei 
(acel 1043 al big-bang-ului) doar „o infimă parte dintr-o 
secundă”. Şi chiar dacă din acest punct de vedere nu se 
deosebesc cu nimic de maeştrii alchimiei medievale - care 
au socotit mereu că se află „la un pas” de descoperirea 
pietrei filosofale - nu se lasă pradă scepticismului, 
punându-şi speranţa în eficienţa unei metagândiri (37) 
care să se adauge (şi nu să se substituie) gândirii 
ştiinţifice, ori a unui superrealism metodologic (3). Nu ni 
se spune însă în ce ar putea consta această abordare 
extensivă a faptelor inexplicabile dacă se respinge în 
continuare orizontul misterului. Interesant e totuşi că 


irationalul, deşi aplicat copios în matematici, nu este admis 
programatic în ştiinţele fizice şi biologice. Punctul maxim 
până la care poate ajunge îndoiala unui om de ştiinţă - 
pentru ca să nu-şi autodesfiinteze obiectul - este relaţia de 
incertitudine, o concesie făcută indeterminării, dar nu 
extrarationalului. 

glasuri fără a le putea identifica sursa? De ce i se 
îmbolnăveşte un copil sau o vită fără nicio cauză 
inteligibilă? De ce o fată frumoasă, gospodină, isteaţă e 
neglijată de flăcăul iubit în favoarea uneia urâte şi leneşe? 
De ce, într-un cuvânt, cineva are sau nu are noroc în viaţă? 

Ideea magicului este o idee misterioasă în sine atât 
prin cumulul de paradoxii şi irationalitate, cât şi prin lipsa 
unei  înfăţişări pozitiv accesibile facultăților noastre 
intelectuale. 

L. Blaga 

Atât ştiinţa experimentală cât şi teologia au, fireşte, 
răspunsuri gata făcute la toate aceste întrebări. Numai că 
omul societăţii tradiţionale ştie din experienţă că „urechea 
te minte şi ochiul te-nşală” şi că logica ştiinţifică te poartă 
prin păienjenişul alternativelor (fie că... fie că...) sau al 
cauzelor în serie, pentru ca de multe ori să te abandoneze 
la jumătatea drumului datorită unui viciu de procedură sau 
de calcul. După cum îi e greu să se împace cu imaginea 
unui Dumnezeu abstract, capricios şi ilogic, chiar dacă 
teodiceea creştină vorbeşte clar despre „raţiunile ascunse 
ale divinității” şi aplicarea lor înţeleaptă la „cea mai bună 
dintre lumile posibile”. Şi atunci recurge la instrumente de 
apărare pe care i le oferă fie intuiţia, fie experienţa, fie 
jocul întâmplării, după legi tot atât de absconse ca ale 
fenomenelor inexplicabile în întâmpinarea cărora se 
hotărăşte să vină. 

4. Magie şi existenţă 


De remarcat însă că în societatea tradiţională 
românească magia nu vine în contradicţie ostentativă nici 
cu experimentul de tip ştiinţific, nici cu religia. Acolo unde 
cauzele sunt determinate obiectiv şi sunt verificabile în 
practică, gândirea magică nu mai funcţionează decât poate 
ca un reflex al subconştientului. Nimeni nu va recurge la 
practici magice când s-a tăiat la un deget din neglijenţă, 
cum făcea omul preistoric (convins că rana a fost 
provocată de acţiunea unei vrăji). Şi nimeni nu va sfida 
destinul împotriva voinţei lui Dumnezeu, ca în magia 
apostatică. 

Vom remarca, de pildă, că nu există o practică 
magică împotriva morţii, ci doar împotriva bolii, 
considerată ca o infiltrare a anormalităţii (a accidentalului) 
în mersul destinului. In societatea tradiţională, moartea nu 
e încă un rău, ca în societăţile moderne, ci o împlinire 
firească a destinului individual ca parte integrantă a celui 
comunitar şi - mai departe mergând - a celui cosmic. 

Există însă, dimpotrivă, practici magice de ajutorare 
a muribundului „să-şi dea sufletul”, mai ales în cazurile 
când agonia se prelungeşte peste 

limitele normale. În gândirea tradiţională, un om nu 
poate muri din pricină că apasă asupra lui un păcat, un 
blestem, o vrajă malefică pe care nici rugăciunea n-o poate 
înlătura dacă nu se asociază cu o contravrajă. 

Moartea este în viaţă şi viaţa în moarte - cine o ştie 
este inițiat. 

Th. Mann 

Nu mai suntem, fireşte, în faţa straniului sentiment 
de „bucurie a morţii” specific unor comunităţi arhaice - 
căci mutatiile de sensibilitate şi impactul creştinismului în 
tradiţie au schimbat în bună parte perspectiva asupra 
morţii şi a nemuririi sufletului individual - dar suntem 
totuşi departe de angoasa, panica şi crisparea cu care 


omul modern întâmpină momentul marii treceri. Moartea 
înseamnă, în gândirea tradiţională, o simplă eliberare de 
contingent, o trecere a pragului dinspre lumea cu dor în 
cea fără dor, un eveniment cu nimic mai marcant, sub 
specia stranietăţii, decât cel al naşterii şi al căsătoriei. 
Singur sentimentul despărțirii de cei dragi (apanaj al lumii 
cu dor) provoacă în sufletele celor rămaşi în viaţă o 
anumită suferinţă, care însă are şi un accentuat rol 
cathartic, o funcţie de catalizator în restabilirea 
echilibrului rupt de pe urma balansului existenţial 
(interpretat ca o rupere a unei verigi din lanţul 
comunităţii). Nu e vorba aici de moartea mistică, definită 
ca o dorinţă fierbinte de contopire în divinitate (acel „mor 
că nu mor” al Sfintei Teresa de Avila) dar nici de moartea 
concepută în sens existențialist, ca un corolar al 
absurditätii existenţei umane. Ci de un eveniment similar 
tăierii unui copac: gata, a îmbătrânit, s-a uscat, să vină 
securea (coasa) pentru a face loc unei vieţi proaspete. 
Moartea a fost lăsată de Dumnezeu să umble prin lume cu 
coasa ei simbolică pentru a curăța uscăturile din pădurea 
existenţei. Faptul că uneori mai taie şi arbori tineri şi 
viguroşi, ţine de misterul însuşi al lumii, descifrabil doar în 
cartea divinităţii-Rostul omului este să se împace, în ultimă 
instanţă, cu natura transcendentă a acestui sens. 

Nu e pentru noi esenţial şi deci necesar să ştim ceea 
ce Dumnezeu poate face sau a făcut pentru mântuirea 
noastră, ci să ştim ceea ce trebuie să facem noi înşine 
pentru a merita ajutorul lui. 

I. Kant 

Nu înainte însă de a preîntâmpina sau a contracara o 
posibilă deturnare a destinului de către un spirit al răului. 
Boala poate fi o prevestire firească a morţii (şi atunci 
vrăjile nu numai că nu-şi mai au rostul, dar pot dăuna sorții 
omului) dar şi o agresiune a nefirescului asupra statutului 
individual sau colectiv al persoanei, caz în care magia 


poate reface firul rupt. 

5. O chestiune metodologică 

S-a scris mult despre originea credințelor si 
practicilor magice ale societăţii tradiţionale, insistându-se, 
cum spuneam, asupra explicării rationaliste, stiintific- 
documentate, a genezei acestora. Cele mai multe cercetări 
urmăresc, cu o asiduitate demnă de o cauză mai bună, 
întortocheata țesătură a filiaţiilor, încercând să stabilească 
cine şi ce a împrumutat de la cine şi sperând mereu să 
găsească explicaţia exoterică a tuturor manifestărilor 
spiritualităţii omeneşti. E cunoscuta manie a 
comparatismului istorist, care a bântuit şi în scrierile 
unora dintre culegătorii şi interpreţii noştri de folclor, de la 
E.N. Voronca, A. Gorovei, Mozes Gaster, L. Săineanu, la T. 
Papahagi, LA. Candrea, D. Caracostea ş.a. Dacă în esenţă 
demersul e pozitiv (în ideea că, în etnologie, faptele apar 
mai bine luminate şi mai semnificante când sunt tratate în 
relaţie cu contextul în care se produc şi cu fapte similare 
din alte spaţii de cultură), truda devine zadarnică şi, nu de 
puţine ori, dăunătoare când nu e ghidată de un ascuţit 
talent al intuitiei, de o experienţă practică într-un mediu 
tradiţional şi, mai ales, de o veritabilă capacitate de 
sinteză care să prevină pulverizarea datelor în relaţii 
aleatorii ori compararea unui fenomen tip cu o atestare 
nesigură, ca variantă suprastructurală, într-un spaţiu şi un 
timp cu totul străin de cel studiat. 

Multă vreme s-a crezut (şi se mai crede încă) într-un 
circuit al informaţiei etnologice având centrele de 
comandă în spaţiile culturale cele mai abundent atestate 
istoric. Odată cu redescoperirea de către Renaştere a 
spiritualităţii greco-romane, tuturor fenomenelor culturale 
ale umanităţii le-a fost fixată ascendenta în acest spaţiu - 
care ulterior, s-a spus, şi-a transferat potenţialul de spirit 


în Occidentul medieval. Partial, afirmaţia este justificată. 
Dar numai parţial, adică în ceea ce priveşte un anume tip 
şi un anume stil de cultură, cel care mai pe urmă, în 
secolele XVIII-XX, va crea ceea ce numim astăzi civilizaţia 
europeană modernă. Aceasta nu înseamnă însă că modelul 
în discuţie este singurul posibil, ori că evoluţia omenirii se 
rezumă la acest drum în două etape. Cu aceeaşi justificare 
ne putem întreba ce s-ar fi întâmplat dacă Occidentul 
european nu şi-ar fi trimis emisari în Spania cucerită de 
Islam, unde să descopere, între altele, şi cultura şi arta 
greco-romană. Ori dacă Bizanțul n-ar fi existat. Ori dacă 
marii exploratori n-ar fi descoperit, în drumurile lor, 
civilizaţia orientală. 

Fireşte, întrebările condiţionate de dacă sunt 
inoperante pentru ştiinţă. Dar evoluţia umanităţii nu poate 
fi redusă, totuşi, la manifestarea în istorie a unor fenomene 
atestate documentar, mai mult sau mai puţin semnificative. 
Dincolo de faptele concrete consemnate de cronicari (şi ei 
mai mult sau mai puţin obiectivi) care înţeleg în felul lor 
anumite 

evenimente şi dincolo de interpretările pe care le 

culturale. Aşa se face că, într-o anume epocă, toate 
romană (singura despre care existau informaţii), iar mai 
apoi în culturile prehelenice conservate în atestări mai 
mult sau mai puţin certe. 

În realitate, însă, unele motive îşi pot avea sorgintea 
în spaţii stilistice despre care nu ni se păstrează niciun fel 
de date, sau pot fi tot atât de bine de origine multiplă. Ca 
să nu mai vorbim de faptul că transformările succesive ale 
unui fenomen pot face inutile încercările de descoperire a 
timpului şi spaţiului său de origine, trimițând mereu spre 
filiatii false. Nu putem fi deloc siguri că simbolul cutare s-a 


născut în cutare timp sau cutare loc, chiar dacă unii 
cercetători au ajuns pe scara atestărilor până la imaginea 
cea mai veche a lui. Se procedează de multe ori ca şi cum 
la origine orice simbol ar fi trebuit să posede un „certificat 
de invenţie” care să-i garanteze originalitatea. 

Or, se ştie că în mentalitatea tradiţională conceptul 
de originalitate are un cu totul alt conţinut decât în creaţia 
cultă. Originalitatea e conferită, dacă putem spune aşa, a 
posteriori, din îmbinarea modelului (a funcţiilor sau 
invariantelor) cu inspiraţia liberă a purtătorului său, cu 
vocaţia lui simbolică, gradul de deschidere spre sensurile 
vieţii şi ale cosmosului, simţul armoniei şi al măsurii. Orice 
obiect purtător de simbol e expresia materială a spiritului 
şi personalităţii celui care îl stăpâneşte, oglinda lui 
interioară, felul lui de a fi m şi întru comunitate, semnul 
cel mai la îndemână al statutului său etic, social şi 
existenţial - totul înscris în orizontul tradiţiei, al modelului 
moştenit din strămoşi. 

Orice popor viguros se comportă ca şi cum ar fi 
etern, chiar atunci când conştiinţa teoretică nu poate 
demonstra acest lucru. 

P. Tutea 

6. Presiunea tradiţiei 

Presiunea tradiţiei poate fi de multe ori inconştientă 
(mai precis  subconştientă), acţionând în pofida 
transformărilor de suprafaţă ale gustului, atitudinii, 
comportamentului şi evoluţiei istorice, căutându-şi puncte 
de sprijin într-o realitate arheică, esenţială şi neperisabilă. 

Istoria desfiinţează tradiția - dar ceva rămâne: 
principiul originar, acel arhe (..). Dialecticul înghite 
metafizicul, dar il digeră lent şi poate că nu de tot. Omul 
trăieşte în istorie; el o face şi e făcut la rându-i de ea; un 
anumit rest, o anumită independenţă rămân în afara ei. lar 
din restul acesta tot istoria creşte. 

Al. Paleologu 


Sincopele în conservarea şi transmiterea modelelor 
culturale, a 

manifestărilor tradiţiei în general, nu se explică prin 
pierderea capacităţii creatoare a purtătorilor ei, ci prin 
masca mimetică pe care şi-o ataşează la un moment dat 
sub presiunea istoriei, a aşa-zisei adaptări la schimbările 
structurale ale tipului de civilizaţie pe care o reprezintă. In 
cele din urmă masca se poate substitui definitiv chipului 
original, cum s-a întâmplat în cazul atâtor culturi dislocate 
din matca lor stilistică şi înlocuite cu surogate moderne. 
lar în acest caz misiunea cercetătorului, a interpretului 
fenomenului de tradiţie constă, după părerea noastră, 
tocmai în a înlătura această mască pentru a descoperi în 
spatele ei chipul autentic al obiectului cercetat şi, 
eventual, a-l repune în funcţie. 

Să urmărim, de pildă, aventura în timp şi în contextul 
lor de manifestare a unor motive simbolice specifice 
ornamenticii româneşti. Precum se ştie, ele au avut 
dintotdeauna un dublu rol: magic şi estetic, chiar dacă pe 
parcursul evoluţiei primul a fost în bună parte estompat de 
al doilea. Altita de pe le, desenul în relief de pe un obiect 
casnic, țesătura cu motive geometrice sau figurative a unui 
ştergar sau a unui covor fac trimiteri la vechi mentalități 
mitico-magice a căror semnificaţie ocultă s-a pierdut pe 
parcurs din conştiinţa comunităţii respective. 

Cel mai bun exemplu ni-l furnizează ornamentica 
porţilor aşezate la intrarea în gospodărie, mai ales a celor 
maramureşene, care păstrează până astăzi o structură 
simbolică de amplă şi semnificativă deschidere spre 
originar. De unde şi de când? 

Greu de spus în ce moment şi cu ce rosturi iniţiale a 
apărut poarta într-o gospodărie. Unii cercetători îi leagă 
geneza de o funcţie preponderent utilitară: împreună cu 
gardul împrejmuitor, constituia o centură de apărare a 


unei proprietăţi fie împotriva altor oameni, fie a 
animalelor. Dar ea trebuie să fi avut de la început un rol 
întreit: utilitar, magic-simbolic si estetic. Se poate 
presupune că primele adăposturi construite vor fi fost 
lipsite şi de porţi, şi de garduri. Mai târziu, odată cu 
cultivarea regulată a ogorului din jurul casei, vor fi apărut 
împrejmuiri pentru ocrotirea culturilor împotriva 
animalelor sălbatice şi domestice. Şi mai târziu, va fi fost 
împrejmuită întreaga proprietate intravilană a unei familii, 
dar un simplu pârleaz şi o porţiune mobilă a gardului între 
doi pari vor fi fost considerate suficiente pentru accesul 
oamenilor, animalelor şi carelor. De altfel, se păstrează 
până astăzi gospodării sezoniere, ba chiar şi unele case din 
marginea satelor, aparţinând păturilor mai sărace ale 
populaţiei, împrejmuite astfel. 

Apariţia porţii propriu-zise trebuie să fi fost legată de 
o anume conştiinţă a organizării spaţiului. Se ştie că în 
mentalitatea tradiţională spaţiul este neomogen, structurat 
în funcţie de un mit al centrului şi periferiei. Spaţiul de 
locuit este, asemeni celui al satului întreg, organizat nu 
numai conform unor trebuinţe cotidiene, ci şi - ca o 
reflectare a 

modelului cosmic - unor credinţe magico-religioase 
adânc înrădăcinate în gândire. Odată cu sedentarizarea şi 
cu instituirea vieţii de familie într-un cadru intentional 
delimitat, spaţiul de locuit, respectiv terenul unei 
gospodării, devine un sistem de locuri orientate. 
Considerăm însă că numai un anume grad de civilizaţie, 
strâns legat de conştiinţa proprietăţii particulare, a putut 
conduce la organizarea structurală a spaţiului, inclusiv la 
înălţarea unui gard şi a unei porţi în faţa gospodăriei. 
Primitivii, ca şi sălbaticii din zilele noastre, îşi amenajează 
după alte criterii spaţiul de locuit, în funcţie de o ierarhie 


mitico-magică a teritoriului întregii comunităţi şi de 
cerinţele de apărare a arealului habitational, în vreme ce 
pentru omul modern casa a devenit, după celebra expresie 
a lui Le Corbusier, o simplă „maşină de locuit” lipsită de 
orice semnificaţie transcendentă. 

În concepţia omului tradiţional, însă, fiecare element 
al gospodăriei îşi are un rost şi un rol bine determinat, ca 
verigă distinctă într-un lanţ de semnificaţii derivat din 
datini, credinţe şi obiceiuri de esenţă mitico-magică 
moştenite (uneori inconştient faţă de sensul lor originar), 
din generaţie în generaţie. Dacă vom considera casa 
propriu-zisă drept spaţiu central, privilegiat - şi el, la 
rândul lui, structurat geometric în jurul vetrei arhetipale - 
porții îi revine rolul de al treilea prag de trecere, al treilea 
cerc liminal, după cel al uşii de intrare în casă şi cel al 
pridvorului. Primul cerc este matricea focului (vatra) şi 
încăperea ce o adăposteşte - locul, de fapt, unde se 
desfăşoară cea mai mare parte a existenţei familiei. Este 
îndeobşte cunoscută grija cu care e ales şi trasat spaţiul 
locuibil, precautiile de factură magică îndeplinite de omul 
tradiţional atât pe parcursul, cât şi după construcţia 
gospodăriei, de la baterea primului tärus, cu funcţie de ax 
cosmic, în punctul unde se va înălța vatra si de la aşezarea 
sub pragul casei a unor substanţe cu calităţi apotropaice 
(usturoi, piper, sare, agheasmă, tămâie, bani de argint etc.) 
până la sfeştania casei şi a acareturilor. Ele au menirea de 
a consacra spaţiul şi a-l feri de agresiunea, mai ales 
nocturnă, a „lucrului rău”. În momentul când locuinţa, 
iniţial monocelulară, şi-a adăugat o tindă sau un pridvor, 
funcţia apotropaică s-a extins spre cel de al doilea prag, 
pentru ca în final, odată cu edificarea gardului de incintă şi 
a porţii, spaţiul concentric să se închidă în această limită. 

Piatra sacră, arborele sacru nu sunt adorati ca atare, 
ci pentru că sunt hierofanii, pentru că „arată ceva ce nu 
mai este nici piatră, nici arbore ci sacrul, ganz andere. 


M. Eliade 

Şi, pentru ca invitaţia de a intra, proprie porţii, să nu 
fie urmată şi de către musafirii nepoftiţi, ca şi pentru a 
imprima edificiului calităţi 

maximale, tradiţia impune şi în construcţia acesteia 
câteva prescriptii de esenţă magică. Mai întâi: alegerea si 
tăierea lemnului din pădure trebuie făcută pe lună plină 
(când virtuțile biologice ale arborilor sunt depline) iar 
transportul acasă în zi de dulce (marţi, joi sau sâmbătă, 
considerate ca zile faste pentru o acţiune cu caracter 
simbolic.) 

Înainte de ridicarea pe verticală, sub pragul porţii se 
pun, ca şi sub cel al casei, bani, agheasmă şi tămâie. Din 
acelaşi motiv al apărării împotriva „ceasului rău” sau 
„bicisnic”, care poate influenţa întregul destin al 
gospodăriei şi al familiei, nu e bine să se facă niciun fel de 
târg din pragul porţii, indiferent dacă se vinde sau se 
cumpără ceva pentru casă. Pragurile de trecere sunt 
puncte pe cât de dense în substanţă magică, pe atât de 
periculoase pentru existenţă. Nici măcar unui cerşetor nu 
e recomandabil a i se da de pomană din pragul casei sau al 
porţii, pentru a nu disturba liniile fluxului energetic care 
fac în aceste puncte câte un nod esenţial. 

Privită însă din exterior, cu ochiul contemplativ al 
trecătorului, poarta devine şi o marcă a statutului social al 
proprietarului: bogăţie, orizont cultural, locul ocupat în 
ierarhia obstii, ca şi un simbol de factură etică semnificând 
invitaţia de a intra (în consens cu ospetia tradiţională 
românească). Ea este, prin urmare, în acelaşi timp o limită 
şi un liant (factor de legătură), ori, altfel spus, cu cuvintele 
filosofului, „o limită ce nu limitează”, „o închidere ce se 
deschide”. 

În plus, poarta deţine, cum sugerează Mircea Eliade 
într-un text de o bogată încărcătură poetică, şi un 


pronunţat caracter teatral (dramatic), de provenineţă tot 
magică. Ea „împlineşte în viaţa poporului român rolul unei 
făpturi magice care veghează la toate actele capitale din 
viaţa insului. Prima trecere pe sub poartă înseamnă 
aproape o intrare în viaţă, în viaţa reală de afară. Poarta 
veghează la căsătorie şi pe sub poartă mortul e dus, 
solemn, spre lăcaşul de veci. Este, atunci, o reîntoarcere în 
lumea dintâi, ciclul e închis, şi poarta rămâne mai departe, 
cu un om mai puţin, să vegheze alte naşteri, alte nunţi, alte 
morţi”. (55, p.309) 

Să mai adăugăm şi faptul că încrengătura de 
simboluri ale porţii româneşti îşi află o splendidă expresie 
plastică în complexul monumentual brâncuşian de la Tg. 
Jiu. Poarta sărutului este, deopotrivă, un simbol al relaţiei 
bivalente ce transcende timpul, un arc de triumf pe sub 
care sunt invitaţi să păşească în eternitate eroii, geniile, 
oamenii exemplari ai unui spaţiu sacralizat, ca şi semnul 
magic al unui prag de trecere spre un orizont substanţial 
diferit de cel profan. 

MAGIE ŞI ORNAMENTICĂ 

1. Metamorfozele Sfântului Soare 

S-a scris mult şi despre motivele ornamentale din 
creaţia românească, dar tema a fost abordată mai mult la 
nivelul inventarierii sincronice (49) 

— Uneori şi în perspectivă comparată ori într-o 
perspectivă diacronică restrânsă (121) - decât la cel al 
conţinutului de semnificație al acestora. Proteicul 
polisemantism al motivelor determină dificultatea opțiunii 
pentru una dintre nenumăratele soluţii ce se îmbie 
cercetătorului. Rozeta, spre exemplu, unul dintre cele mai 
răspândite motive complexe 

— Şi, prin urmare, cândva în mod sigur conştient 
semnificative* ni se înfăţişează într-o mulţime de variante 
care pot scăpa de sub incidenţa interpretării sintetice. La 
baza lui stă, indubitabil, un simbol solar extrem de vechi şi 


universal uzitat (cultul soarelui fiind o constantă, până 
aproape de zilele noastre, a tuturor comunităţilor umane) 
dar polimorfismul său si, mai ales, interferența cu alte 
motive ridică dintru început numeroase probleme de 
geneză şi semnificaţie. Rozeta e o formă rotundă în 
interiorul căreia sunt figurate razele soarelui, dar ele sunt 
când spiralate, când adunate în romburi şi elipse, când pur 
şi simplu radiale drepte. Uneori numărul lor e de 12, 
alteori de 8 sau de 6. Când sunt numai 4, se confundă cu 
un alt motiv, la fel de vechi şi de răspândit: crucea înscrisă 
în cerc, care la rândul ei se împarte în mai multe variante: 
crucegreacă (două linii egale suprapuse perpendicular), 
crucea Sf. Andrei (în formă de x) sau svastica (cu laturile 
frânte). După unii 

Spre deosebire de ornamentele simple ca punctul, 
linia, dintele, zăluţa, calea rătăcită etc. - numite de către 
Nicolae Dunăre „ornamente abstracte sau abstractizate”, 
rezultat al unui proces care „înseamnă de obicei o trecere 
de la motivele percepute, la început individual, din 
realitatea înconjurătoare la generalizarea unei mase de 
motive mai mult sau mai puţin similare, procesul 
continuând până la omiterea semnificației originare” (49, 
p.75) 

cercetători, crucea e tot un simbol solar, sugerând 
drumul astrului zilei în raport cu cele patru puncte 
cardinale sau cu cele patru anotimpuri, dar cu siguranţă că 
odată cu adoptarea lui de către creştinism ca simbol de 
credinţă, şi-a schimbat radical conţinutul. Chiar şi în 
simbolistica creştină s-a păstrat însă un arhetip arhaic: 
sensul de stâlp cosmic (axis mundi) pentru braţul vertical, 
cel orizontal semnificând cuprinderea lumii de către 
divinitate.* 

Alături de rozetă apar, apoi, alte motive subsumate 
de către cercetători aceluiaşi cult solar: cercul cu punct 


interior, cercurile concentrice, rombul, coroana, colacul, 
funia răsucită, floarea cu petale radiale etc, cu toate că 
fiecare dintre ele ne poate trimite spre cu totul alte nuclee 
de semnificatii.** 

Rombul, de pildă, poate fi mai logic asociat unui cult 
al fecundității decât unuia solar. Faptul că în denominatia 
tradiţională el ne apare cu termenul de roată poate fi 
explicat prin absenţa din limbajul popular a noţiunilor 
denumind figurile geometrice abstracte. Rombul e, ca 
orice paralelogram, o imagine închisă, adică una în care 
„s-a dat roată”, s-au unit cele două capete ale liniei, şi nu 
neapărat o deformare din stângăcie sau cu intenţie a 
discului solar. 

Poate că, sintetizând, am fi indreptätiti să vorbim mai 
degrabă de un motiv al cercului sau al rotundului, ca 
aspirație spre împlinire şi perfecţiune, aşa cum i s-a 
înfăţişat omului dintotdeauna prin intermediul unor 
elemente din natură, de la corola unei flori la imaginea 
orizontului şi de la cercurile făcute în apă de căderea unei 
pietre, la trunchiul rotund al unui copac. Fireşte, dacă 
cercul e însoţit de raze exterioare, putem fi siguri că e 
vorba de simbolul soarelui, dar şi aici intervin câteva 
probleme generate de interferența şi contaminarea unor 
motive. Uneori razele soarelui pot fi confundate cu spitele 
roții, un motiv cu alte bogate semnificaţii în mitologia 
principalelor spaţii de cultură: cel indian (ca roata 
timpului], cel egiptean (ca roată antropogonică) ori în 
spaţiul biblic ca simbol metronim al carelor cereşti - ca să 
nu mai vorbim de amplele semnificaţii ale roții de foc din 
folclorul mai multor popoare. * * * 

Alteori, alături de rozetă apare imaginea 
antropomorfă a soarelui, semn că rozetă a început să fie 
interpretată ca simplu motiv decorativ, golit de orice 
simbolistică. Cert e că în tradiţia românească soarele e 
prezent ca o constantă semnificativă, chiar dacă în 


mitologia acestui spaţiu nu e atestat un cult al lui 
institutionalizat şi coerent. Se vorbeşte 

— Bratul vertical al crucii uneşte cerul cu pământul, 
iar braţul orizontal îmbrăţişează lumea” (31, p.314). 

„La acestea, P Petrescu mai adaugă spirala, 
meandrul, S-ul, zäluta, vârtelnita (121, p. 38). 

* * * După alţi cercetători, însă, roata întruchipa mai 
întâi un simbol selenar. „Roata n-a dobândit, de altfel decât 
foarte târziu o acceptiune solară - spune G. Durand - 
atunci când, din motive tehnice, a fost prevăzută cu spiţe” 
(50, p. 404). 

până astăzi de Sfântul Soare, fără ca totuşi să existe 
în mentalitatea tradiţională un înţeles exact al acestei 
sintagme, care poate fi o rămăşiţă a unui cult păgân sau un 
însemn al sacralitätii bolţii cereşti, unde îşi are lăcaşul 
divinitatea. 

Suntem, de fapt, în prezenţa aceloraşi interferenţe de 
semnificaţii specifice matricei stilistice româneşti, a 
aceluiaşi consens cu însemnele firii, a aceleiaşi sigurante 
pliabile a fiinţei în raport cu un orizont spaţial în sânul 
căruia vibrează armonic şi sensibil. Spiritul românesc a 
rămas străin şi de hieratismul încremenit specific unor 
simboluri păgâne generate de spaima în fața 
necunoscutului, şi de fanatismul mistic al unor colectivităţi 
creştine occidentale obsedate de doctrina salvării. 
Ornamentica românească e în acelaşi timp „pitoresc şi 
revelaţie”, cum o descrie Blaga, o manieră de a da chip 
divinului într-un peisaj natural familiar, de a conferi 
simbolului elasticitate de sensuri şi a-l îmbrăca în haina 
esteticului. De aici şi discretia formelor şi culorilor, 
echilibrul dintre plinuri şi goluri în câmpurile ornamentale, 
stilizarea accentuată a motivelor fito -, zoo -, sau 
skeomorfe, geometrismul spiritualizat al imaginilor. Chipul 
soarelui e nu atât o hierofanie normată cultural, cât 


reflexia unei solidarităţi afective cu cosmosul, cu stihiile, 
cu tainele naturii şi ale vieţii. 

Pentru anumite realităţi şi pentru tot ce am putea 
numi ființă, nu ochiul obişnuit, nu luneta ori microscopul 
te fac să le vezi, ci alt ochi. 

C. Noica 

2. Polisemantismul motivelor 

Aceleaşi consideraţii” se pot face în legătură cu un 
alt motiv destul de frecvent pe fațadele porţilor româneşti, 
ca şi pe alte obiecte de artă populară: pomul vieţii. În 
măsura în care el e transpus cu conştiinţa semnificației 
sale într-o structură ornamentală, se confundă cu bradul, 
arbore cu vechi rădăcini în mitologia traco-getică şi 
romană, simbol al transcendentei şi perenităţii vieţii. 
Variantele lui grecească sau iraniană, ambele cu 
răspândire general europeană, sunt, după opinia noastră, 
împrumutate de ornamentica românească din cea a 
popoarelor vecine, chiar dacă sunt atât de bine asimilate 
încât se poate vorbi în anumite cazuri de un specific 
românesc al motivului. De altfel, s-a abuzat, credem noi, în 
interpretarea imagistică a pomului vieţii de pe porţile 
maramureşene. Dacă în rozetă meşterii de aici văd şi 
astăzi cu uşurinţă simbolul solar, în ce priveşte pomul vieţii 
rămân în afara oricăror relaţii semnificative. Când i-am 
cerut unuia dintre aceştia să enumere motivele 
ornamentale pe care le foloseşte în decorul unei porţi, a 
răspuns fără şovăire: funia, colacul, păzitorul, bradul, 
soarele - pentru ca, după un 

timp de gândire să adauge: „şi... ceva aşa, despre 
trecut şi viitor”. „Pomul vieţii?” „Da, pomul vieţii, aşa cum 
ziceti dumneavoastră”. Prin urmare, o definiţie indusă din 
exterior şi asimilată la un alt nivel de semnificaţii, în ciuda 
faptului că motivul cu pricina e substanţial diferit şi de 
kantarosul grec cu viţa de vie, şi de glastra cu flori şi 


păsări specifică spaţiului germanic. E mai degrabă 
schitarea din una sau două perechi de linii oblice a 
ramurilor de brad deasupra unui triunghi simbolizând 
rădăcina şi având în partea de sus o rozetă, o coroană 
simplă sau o cruce înscrisă, care pot fi interpretate la fel 
de bine şi ca motive independente, separate de cel al 
bradului. 

Cu siguranţă însă că funia răsucită e un motiv de 
veche autenticitate şi, probabil, ca şi rozeta, cu rădăcini 
adânci în tradiţia autohtonă. Ea e nelipsită de pe porţile 
maramureşene - fie incizată, fie sculptată în relief, de cele 
mai multe ori constituind şi materia plastică din care se 
compun celelalte motive şi sugerând astfel o structură 
simbolizând infinitul. E motivul speranţei, al aspiratiei 
cosmice, al legăturii omului cu spaţiul şi cu timpul: e 
totodată simbolul ondulat al plaiului mioritic, al peisajului 
răsfrânt în deal-vale, atât de specific Maramureşului. 
Prezenţa lui masivă pe stâlpii, pe pragurile şi pe fruntarul 
porţii imprimă acestor siluete monumentale o anume 
fervoare cosmică unică în felul ei. 

Alături de rozetele propriu-zise, apare cu o destul de 
mare frecvenţă ceea ce unii numesc coroană, iar alţii, mai 
banal, colac. E un motiv care iarăşi poate da naştere la 
infinite controverse în privinţa genezei şi semnificației. 
Dacă-l numim coroană, gândul ne duce îndată la simbolul 
încoronării ritualice, la jocurile dionisiace în care zeul şi 
suita lui apăreau cu coroane de lauri, ori la încoronarea cu 
sânziene a fetelor la sărbătorile solstitiale. Dacă-l numim 
colac, conotatiile nu sunt mai puţine, chiar dacă l-am lega 
numai de marile sărbători ale anului sau de recuzita 
riturilor de trecere. Dar tot atât de bine l-am putea numi 
roată, cerc sau inel şi dintr-odată capătă alte vaste 
orizonturi simbolice. E încă o dovadă a caracterului 
fastidios şi inoperant al interpretării comparatiste excesive 
şi al urmăririi motivelor pe scara timpului. Căci nu atât 


aria de circulaţie ori sensul literal al cutărui sau cutărui 
element semnifică într-un text, cât structura, înlănţuirea, 
ansamblul, adică nota de personalitate pe care i-a 
imprimat-o creatorul în contextul operei finite. Pe bună 
dreptate observă Lucian Blaga că, „dacă ne restrângem la 
consideraţii asupra circulaţiei motivelor concrete, ne va fi 
cu neputinţă să formulăm sau să circumscriem 
românescul” (13, p. 189). 

Dintre alte motive ornamentale, mai rar utilizate, am 
putea aminti şarpele, palma, pasărea, capul de cal, figura 
antropomorfă a păzitorului şi încă altele care, de 
asemenea, ar putea da naştere la interpretări şi comentarii 
extinse pe sute şi mii de pagini. De pildă, problema dacă 

şarpele e o reminiscență a unei interpretări gnostice 
a simbolului păcatului originar (cu dublă conotaţie: 
spirituală şi malefică) sau întruchiparea mitului despre 
şarpele casei (deci tot un simbol gardian, ca şi păzitorul); 
sau dacă palma e o reverberatie a picturilor rupestre, un 
însemn al rugăciunii, sau unul al suveranităţii, ca în 
heraldica medievală - ca să nu mai vorbim de bogatele 
conotaţii mitico-magice ale imaginii calului sau de 
sensurile transcendentale ale păsării suflet. 

3. Sinteză şi interferenţe 

La toate acestea s-ar adăuga crestăturile de pe 
muchiile stâlpilor şi pragurilor, numite dinţi de lup sau 
ferăstrău, inciziile făcute cu „chinul” în formă de unghie 
sau coridăul (zigzagul) care şerpuieşte în lungul motivelor 
săpate în carnea lemnului. Dar, încă o dată, important e 
pentru noi să luăm în seamă nu atât atestarea mai mult 
sau mai puţin întâmplătoare a motivului într-un loc şi timp 
anume, cât dozajul şi dominanta simbolurilor, elementele 
care dau specificul prin excelenţă al acestor monumente şi 
le fac să exprime atât de splendid spiritualitatea 
românească.* 


Etnicul românesc trebuie contemplat ca idee 
platonică, adică substanța românească trebuie scoasă 
afară din timp ca fiind incoruptibilă. 

P. Tutea 

Rezultă că factorul ce impresionează în primul rând 
la porţile maramureşene nu e nici virtuozitatea meşterului 
(cu toate că, fireşte, nu poate fi nici ea neglijată) şi nici 
stricta lor pecete etnologică sesizabilă în fiecare detaliu al 
profilului arhitectural, ci mai degrabă mesajul simbolic ce 
creează în spiritul celui ce le contemplă tulburătoare 
asociaţii de idei în legătură cu dimensiunile esenţiale ale 
existenţei: timpul, spaţiul, materia, transcendenta. Ele 
cresc în peisajul saturat de istorie al ținutului dintre munţi 
ca nişte coloane ale cerului prin care efemeritatea vieţii se 
salvează în durată. Extraordinara lor siluetă sculptată în 
trunchiurile dure ale unor arbori care închid în fibra lor 
câteva secole de existenţă anterioară - o existenţă în stare 
latentă înfiorată de aşteptarea unui sens mai uman - leagă 
timpul de spaţiu ca într-un binom cu extensie cosmică prin 
care omul trece în dăinuire. În perspectiva vesniciei, ele nu 
sunt cu nimic mai puţin durabile decât piramidele sau 
coloanele de la Luxor, de vreme ce transcend existenţa 
unei generaţii şi, peste timp, se nasc unele din altele ca 
nişte universuri succesive. 

P Petrescu observă si el obstacolul subiectivizării 
unor date referitoare la domeniul atât de obscur (pentru 
puterea noastră de înţelegere) al ornamenticii: „Oricine va 
putea constata la o simplă lectură a oricărei monografii de 
artă populară că fiecare autor aproape înţelegea sau citea 
altfel unul sau altul din motivele studiate. (121, p.16) 

De aceea au şi izbutit să poarte până la noi nişte 
motive simbolice a căror vechime este egală, teoretic, cu 
existenţa civilizată. Motive care au însoţit generaţiile 
aceluiaşi spaţiu vital din momentul când primul strămoş şi- 


a statornicit vatra în marginea unui pârâu străbătând o 
pădure, până în eternitatea prezentului mereu repetat, la 
nivel comunitar, sub oblăduirea firii. 

Porţile acestea sunt praguri de trecere nu numai 
dintr-un univers exterior într-unul orânduit după legile 
sacre ale tradiţiei, ci şi dinspre fenomen spre esenţă, 
dinspre întâmplare spre certitudine, dinspre haotic spre 
cosmotic. 

1. Valoarea de circulaţie a motivelor în perspectiva 
aceluiaşi complex de semnificaţii, considerăm noi, trebuie 
gândite toate componentele magico-simbolice ale tradiţiei 
româneşti. E mai logic a vedea în acestea un anumit nivel 
de evoluţie a unei moşteniri ancestrale - nu lipsită însă de 
sinuozităţi, de adaptări şi de transformări continui - decât 
nişte influențe sau împrumuturi de la popoarele 
considerate mai civilizate. De altfel, e şi ridicol a susţine că 
un motiv care stă la îndemâna oricui în nenumărate 
variante din natură sau din viaţa de toate zilele ar fi fost 
transplantat într-un areal etnografic din cine ştie ce spaţii 
privilegiate. T. Herseni persiflează pe bună dreptate unele 
filiatii stabilite hazardat de fi. Vuia (care, dincolo de 
valoroasele sale contribuţii etnologice valabile şi azi, a fost 
atins şi el la un moment dat de morbul comparatismului) 
după care masca turcii din ritualurile sărbătorilor noastre 
de iarnă ar face trimitere la un desen dintr-o peşteră 
paleolitică din Franţa, iar motivul vânătorii ritualice din 
Legenda lui Dragoş şi-ar avea sorgintea tocmai în... India - 
de parcă în spaţiul geografic românesc nu s-ar fi vânat 
niciodată (75, p.85). 

O greşeală nu mai puţin stânjenitoare săvârşită de 
unii cercetători constă în faptul că îşi bazează 
interpretările pe întregul corpus (repertoriu) de fenomene 
mitico-magice înregistrat la un moment dat, fără a ţine 
seamă de frecvenţa şi ierarhia lor în cadrele etnologice ale 


unei tradiţii. Ne găsim în faţa aceleiaşi probleme analizate 
de Haşdeu, la nivel lexicografic, în celebrul său studiu 
Cuvintele în circulatiune. Există şi în complexul tradiţiei 
folclorice, ca şi în cel al limbii, un „fond principal” de 
credinţe, datini, obiceiuri, rituri şi ceremonialuri care dau 
stilul unei culturi. Cele din „restul vocabularului” 
consemnate, poate, sporadic, în medii nereprezentative - 
pot crea o imagine falsă dacă sunt puse pe 

acelaşi plan de semnificaţii cu primele. Multi 
culegători de datini şi obiceiuri mitico-magice au efectuat 
o înregistrare haotică, pur cantitativă, fără o metodă 
anume şi fără sintetizarea materialului în funcţie de un 
focar relevant. Aşa se face că în culegerile aparţinând 
unori amatori mai mult sau mai putin informaţi găsim de-a 
valma informaţii autentice alături de măsluiri grosolane 
transcrise pentru epatarea eventualilor receptori şi de 
ecouri livreşti pătrunse relativ târziu şi accidental în 
mediile etnofolclorice. Chiar şi specialiştii au căzut uneori 
în această capcană, mai ales cei care s-au bazat în 
analizele lor pe culegeri răspândite într-un timp cu 
duiumul prin ziare, reviste şi broşuri de circulaţie interlopă 
(de tipul: Cartea de desfăcut farmecele - Sibiu, 1867; 
Carte de descântece culese din gura babelor cele mai 
bătrâne (Buc., fa.); Medicina babelor. Adunare de 
descântece, reţete de doftorii şi vrăjitorii băbeşti de D.P. 
Lupaşcu (Buc, 1890) redactate, cum lesne se poate deduce 
din titluri, în scopuri deloc stiintifice.* 

Informaţiile obţinute după ureche sau transcrise în 
serie din menţiuni bibliografice anterioare au perpetuat 
multă vreme o imagine vădit denaturată despre datinile, 
obiceiurile şi credinţele poporului român. Ele se datorează 
când românilor, când, mai ales, străinilor care ne-au vizitat 
locurile ori s-au informat asupra noastră din terţe surse. 
Cât de inadecvate, de false şi de manipulate sunt uneori 


aceste informaţii, ne putem da uşor seama din trei relatări 
succesive (dar în vizibilă relaţie una cu alta) transcrise de 
A. Gorovei în cartea sa despre descântece. La 1575, un 
francez, vorbind despre noi, despre „Vualachiens”. zice: 
„Cest une nation fort cruelle, n ayant aucune humanite, 
addonee a divinations, sorcellerie, toujours briliant apres 
la proyer et rapins”. La 1688, într-o carte despre românii 
din Ungaria stă scris: „le peuple y est cruel, inconstant, 
addone ă la sorcellerie, et la plupart de la creance des 
Grecs”. Un alt autor scrie, în 1651: „Le peuple y est cruel 
et addone à la sorcellerie, toujours de religion greque”. 

Colportajul sare în ochi. Probabil că informaţiile din 
prima scriere au fost obţinute după ureche sau, în cel mai 
bun caz, deduse din observaţii trunchiate şi subiective, iar 
celelalte sunt copiate mecanic după ea. N-ar fi exclus ca 
sintagma „de religie greacă” să le fi determinat şi pe 
celelalte, cunoscută fiind aversiunea constantă a 
occidentalilor faţă de ortodoxie. In orice caz, a-i 
caracteriza pe români ca o „națiune extrem de crudă, fără 
nicio omenie” - adică exact reversul comportamentului 
verificat de-a lungul istoriei - înseamnă fie a nu şti nimic 
despre ei, fie a te lăsa dominat de prejudecăţi, fie a prelua 
date tocmai de la duşmanii lor. 

Despre acesta din urmă. A. Gorovei observă, totuşi, 
cu spirit critic că: „nu a fost tocmai conştiincios în 
culegerea materialului” şi că „unele descântece şi leacuri 
sunt culese de la evrei şi ţigănci” (72, p. 183). 

2. Riscul informaţiilor după ureche 

Informaţiile sporadice despre practici de magie 
neagră şi alte manifestări vrăjitoreşti demoniace în spaţiul 
românesc sunt şi de aproape toate de sorginte livrescă. În 
primele noastre pravile (Şapte taine ale Besearicil - laşi, 
1645 - şi îndreptarea Legii - Târgovişte, 1652) sunt 
prevăzute, e adevărat, câteva pedepse pentru practicarea 


vrăjitoriei malefice, dar acestea sunt oarecum simbolice (în 
general, privarea pe o anume perioadă de la serviciile 
Bisericii) şi probabil că instituirea lor este* ecoul unor 
modele străine după care au fost redactate aceste pravile. 
Despre striga (vrăjitoarea) care omoară copii în leagăn 
vorbeşte D. Cantemir în Descrierea Moldovei, dar însuşi 
consemnează că „acest eres este răspândit cel mai mult la 
ardeleni” (25, p. 218) în rândul cărora, continuă el, se 
spune că s-ar practica şi ordalia cu aruncarea în apă a 
vrăjitoarei. Acest „ei (adică ardelenii) zic că...”, folosit de 
principele autor pentru a amenda informaţia, reclamă 
însuşi îndoiala asupra autenticităţii ei. Ea însă poate fi 
pusă în legătură cu faptul că Ardealul, aflat sub stăpânire 
străină, cunoscuse o vreme „vânătoarea de vrăjitoare”, 
după modelul altor ţări din Apus. Or, se ştie că grozăviile 
atribuite bietelor victime sunt de regulă acuze standard, 
obişnuite în practicile anchetatorilor însărcinaţi cu 
adunarea probelor împotriva „ucenicilor diavolului”, iar 
modelul acestor chestionare a devenit cu timpul un 
complex de memorie asociat în mod automat oricărui zvon 
asupra unor posibile practici vrăjitoreşti. 

Orice formă de magie, întemeiată intotdeauna pe o 
comunicare cu duhurile naturii, a fost considerată de 
conştiinţa creştină ca fiind neagră, toate di hurile naturii 
au fost considerate demoni. 

N. Berdiaev 

Este sigur că ordalia - practică general răspândită în 
Occidentul medieval ca probă a vinovätiei sau nevinovätiei 
unui inculpat, inclusiv în procesele unor vrăjitori - n-a 
cunoscut în spaţiul românesc o circulaţie semnificativă. În 
unele sate ale Transilvaniei se mai păstrează, ce e drept, 
amintirea unor asemenea provocări ale puterilor magice - 
toate însă legate de metodologia de care au uzat 
tribunalele inchizitoriale instituite de puterea străină după 
tipic occidental. Memoria colectivă a satului Şoimuş 


(Sălaj), de pildă, evocă şi acum o asemenea încercare-a 
fierului înroşit în foc - la care a fost supusă, cândva 
demult, o bătrână învinuită de practici vräjitoresti. 
Persoana care ne-a furnizat informaţia - un distins 
intelectual originar din acest sat - îşi explică trecerea 
probei de către femeia în cauză prin faptul că... avea 
palma bătătorită ca urmare a lucrului cu sapa, furca sau 
grebla, excluzând, dintr-un bun 

CONSTELATIA MAGICULUI 

simţ ştiinţific, orice explicaţie paranormală (de 
exemplu, posibilitatea concentrării fluxului bioenergetic 
protector în extremitatea mâinii, cum se presupune că se 
întâmplă şi în demonstrațiile de incombustie ale fachirilor). 

Singura formă de ordalie bogat atestată în spaţiul 
românesc ca „lege a pământului” este cea a jurământului 
cu purtarea pe cap a brazdei (în Moldova) ori a traistei cu 
pământ (în Muntenia), în procesele de hotărnicie unde 
lipseau documentele sau semnele doveditoare. „Obiceiul 
consta în aceea că, după ce martorul sau martorii, ori chiar 
împricinaţii înşişi uneori luau brazda - adică o bucată de 
pământ cu iarbă cu tot - de pe terenul în litigiu şi şi-o 
aşezau direct pe cap sau într-o traistă, o purtau pe traseul 
vechiului hotar, aşa cum îl cunoşteau ei” (27, p. 63). Cu 
toate că, precum demonstrează Caraman, acest obicei era 
răspândit pe o arie foarte largă (la toate popoarele slave, 
dar şi la mai multe neamuri din Occidentul european) 
avându-şi sorgintea în „ritul roman al aducerii brazdei la 
judecată”, la români el „prezenta o gravitate care ieşea cu 
totul din comun”, fiind o datină cu caracter sacru „ce 
inspira mare teamă” şi „se impunea mai mult decât o lege 
scrisă” (27, p. 63). E încă o dovadă a temeiniciei şi 
vechimii relaţiei dintre om şi pământul său de baştină, ca 
şi a semnificației extrasenzoriale (psihologice sau, mai 
degrabă, justitiar-divine) conferite probei magice în spaţiul 
românesc. 


3. Simptomatologia vrăjii 

Descântecele, vrăjile, farmecele şi desfacerile - cum 
le stratifica S.F1. Marian - sunt o realitate socială 
omniprezentă, au un suport psihoideatic obiectiv şi se 
conduc după aceleaşi reguli moştenite prin tradiţie. 
Singura departajare a lor poate fi operată în funcţie de 
intenţionalitatea (finalitatea) unei practici magice. Ea 
poate fi, pe de o parte, adtivă sau ofensivă (de provocare a 
unei forţe magice), pe de alta pasivă, contracarantă, de 
apărare împotriva unei alte vrăji. Magia este îndeobşte 
semnul exteriorizării unei dorinţe puternice sau răspunsul 
la o provocare cu consecinţe malefice din partea unui 
duşman. O fată de măritat recurge la descântec pentru a 
ademeni dragostea flăcăului iubit sau pentru a desface 
vraja cu care o altă fată i-a furat sentimentele. Un 
cârciumar pune în butoiul cu vin mătrăgună pentru a-şi 
atrage cât mai mulţi clienţi sau pentru a contracara 
concurenţa vecinului. Un bolnav recurge la vrajă pentru a 
se vindeca sau pentru a arunca boala asupra celui care i-a 
transmis-o. 

Nivelul referential e circumstantializat în funcţie de 
prezumtiva cauză. Vraja se ia, în credinţa populară, din 
adusătură (cu broasca, cu omida strigii, cu argintul viu sau 
cu alt agent magic), aruncătură (obiecte vrăjite aruncate în 
drum) sau fapt (făcătură), adică provocată 

Intentionat prin descântec, de către un „fermecător”. 
Prima reacţie este y de prevenire: uneori te poţi apăra 
împotriva ei îmbrăcând haina pe dos. 

* întorcând obiectele din casă (oale, farfurii, găleți, 
scaune) cu capul în jos, ţinând pe lângă gospodărie un 
animal negru, punând cuţit sub pernă sau afumându-ti 
trupul cu substanţe magice. 

Nu întotdeauna aceste precautii sunt eficiente şi, în 
consecinţă, se instalează un dezechilibru psihosomatic (o 


vrajă) al cărei prim semn este îndeobşte starea de deochi - 
o stare pe cât de indefinibilă, pe atât de tulburătoare. Ea 
se manifestă uneori prin dureri de cap, prin căscat, călduri 
în trup (obrajii ard), tiuitul urechilor, vărsături sau 
hemofilie, alteori printr-o simplă senzaţie de sfârşeală, prin 
tendinţa de „a face lucrurile pe dos”, prin incapacitatea de 
a-ţi manifesta voința într-o împrejurare oarecare. 
Diversitatea ei este extraordinară: pot fi deocheati nu 
numai oamenii, ci şi vitele, aluatul de pâine, instrumentele 
casnice sau mecanismele (moara nu merge, vioara 
scârtâie, luleaua nu trage)., ** Deochiul poate veni de la un 
animal, o plantă, o apă, un drum etc, dar mai ales de la 
anumiţi oameni: cei întorşi de la ţâţă, cei ce se privesc în 
oglindă înainte de a împlini un an, cei cu ochii albaştri (sau 
negri), cei pociţi, cei cu sprâncenele îmbinate etc. Se 
deoache printr-o simplă privire sau prin cuvânt - cu 
deosebire cuvântul de mirare sau de laudă exagerată. Cei 
mai expuşi deochiului sunt copiii din cale afară de frumoşi 
sau de urâţi - cei de care se miră lumea când ei vede. 

Pentru a evita deochiul (ca stare particulară a unei 
vrăji) se scuipă de trei ori, se face un benchi pe frunte, se 
poartă amulete (mai ales un fir roşu legat la grumaz sau la 
încheietura mâinii) sau câteva gräunte de usturoi în 
buzunar ori în sân. Când Wotusi, s-a produs, se recurge la 
descântece. De remarcat că descântecul de deochi e cel 
mai răspândit şi cu cele mai multe variante, fiind bazat pe 
cuvânt, gest şi instrumente magice (de obicei, apă 
neîncepută în care sunt stinşi 3, 6 sau 9 cărbuni). 

Deochiul e însă, cum spuneam, şi o stare primară a 
unei boli mai complicate a trupului sau a sufletului. Când 
se ia din dragoste, poate degenera în lipitură (boala 
provocată de Zburător), când e efect al unui blestem poate 
duce la comportări depresive distrugătoare, uneori chiar la 
moarte. Totul depinde, şi în acest caz, de atitudinea celui 
în cauză: puterea credinţei în magie, voinţa de a se 


vindeca, ori abulia deznădejdii, ca şi de eficienţa măsurilor 
preventive şi a descântecului. 

In păstrarea conştientă şi voluntară a echilibrului se 
manifestă o cumintenie. Ea este o conduită conformă firii, 
sau sintezei legilor ei complexe. Tendintele parţiale în 
ultiple şi chiar contradictorii ale naturii converg într-o 
rezultantă, într-o tendință comună, prin a cărei observare 
se menpne sănătatea firii. Echilibrul, ca act de conştiinţă şi 
de voinţă. 

Înseamnă intuirea acestei rezultante şi 
automentinerea omului în conformitate cu ea. 

D. Stăniloae 

4. Individ şi comunitate 

Trebuie mereu să ţinem seama, atunci când vorbim 
despre magia comunităţilor tradiţionale, de condiţiile în 
care se desfăşura existenţa socială (terestră), dar şi cea 
cosmică a acestei comunităţi. Lucrurile, evenimentele, 
fenomenele lumii erau mult mai legate între ele decât sunt 
astăzi: viaţa fiecărui om depindea atât de schimbul de 
semnale cu natura şi cosmosul, cât şi de locul ce i-a fost 
fixat în angrenajul comunităţii. Constiinta individualului 
era o noţiune încă necontrolată juridic (ca să nu mai 
vorbim de cea care se vântură acum mai peste tot ca 
slogan al zilei: drepturile omului), supusă unor dese 
alterări de interpretare, considerată câteodată ca o 
abatere de la regulile comunităţii. Le Goff observă că, în 
comunităţile tradiţionale ale Occidentului medieval, 
„individ e tot una cu suspect”, adică unul care nutreşte 
gânduri ascunse, periculoase faţă de legea şi ordinea 
socialmente instituite în colectivitate, „care n-a putut 
scăpa de grup decât printr-o faptă rea” (71, p.381). 

Păstrând nuantärile de rigoare, imaginea e aceeaşi 
peste tot. E adevărat că temperamentul intrepid al 
occidentalilor a putut naşte mai lesne asemenea indivizi 


tentaţi să se sustragă de sub presiunea comunităţii, ştiut 
fiind că deseori ispitele sunt mai puternice decât teama de 
o eventuală pedeapsă. Fără să putem susţine că societatea 
tradiţională românească n-a cunoscut astfel de cazuri, vom 
observa totuşi că aici comunităţile sociale fiind organizate 
pe fundamente etice mai temeinice şi pe străvechi legi 
nescrise - mult mai de prestigiu şi mai statornice decât 
cele emise de seniorii feudali sau de suverani - o faptă rea 
comisă cu premeditare şi sânge rece era considerată ceva 
cu totul neobişnuit. Cel ce s-ar fi încumetat să o comită, 
ştia dinainte că riscă excluderea din comunitate şi, ca 
urmare, acceptarea statutului de străin - o ipostază 
câteodată mai de nesuportat decât moartea. 

Tipul omului comunitar pe care urmărea să-l formeze 
spiritualitatea răsăriteană, sădită continuu în conştiinţa 
poporului român, nu numai că a rămas viabil până azi, ci e 
tipul omului comunitar spre care năzuieşte în mod 
deosebit de intens întreaga umanitate contemporană, care 
nu mai Suportă individualismul. 

D. Stăniloae 

Dar nu numai atât: satul tradiţional era atât de bine 
structurat în jurul unor modele cu valenţe mitice, încât 
orice încercare de ieşire din 

matcă era încă din start reprimată. Spiritele rebele 
(răzvrătiţii, inspiratii, inovatorii) erau obligate şi ele să-şi 
adapteze însuşirile comportamentale la specificul 
comunităţii. Se putea crea (inova) numai în jurul 
invariantelor transmise prin tradiţie, fără ruperea lanţului 
de semnificaţii ale acestora. Din acest punct de vedere am 
putea vorbi şi de o anume agresiune a mediocrităţii asupra 
exceptionalului. Excepţia fiind un pericol de temut pentru 
comunitate - o ieşire din normalitate, o rupere a lanţului 
tradiţiei - trebuia anihilată (instinctual, nu deliberat) iar 
purtătorul ei readus la model. 


Se întâmpla însă extrem de rar să se ajungă la o 
contradicţie între individ şi comunitate, căci individul 
însuşi, conştient de faptul că nu e decât o verigă legată în 
lanţul colectivităţii, îşi reprima eventualele protuberante 
ale personalităţii, ori le canaliza spre albia modelelor 
tradiţionale. Se poate presupune astfel şi că multe spirite 
de excepţie s-au irosit în magma simțului comun, ratând de 
nenumărate ori  genialitatea (dacă prin dgenialitate 
înţelegem o ieşire din normalitate) şi întârziind progresul 
istoric. Un muzician de talent, de pildă, se vedea constrâns 
să creeze în registrul tradiţiei, chiar dacă înăuntrul lui 
vibrau altfel de corzi; un sculptor era obligat să se limiteze 
la crestarea lemnului utilitar ori la modelarea unor păpuşi 
din lut spre distracţia copiilor; un inventator să-şi 
folosească imaginaţia în perfecţionarea unei roţi de car, a 
unei piese de îmbrăcăminte, ori a unei metode de treierat 
grâul. 

Şi totuşi, e greu de spus, din perspectiva absolutului, 
dacă aceste permanente ratări individuale sunt o pierdere 
definitivă pentru corpusul ontologic al comunităţii (şi chiar 
al umanităţii întregi, dacă gândim comunitatea ca un 
holomer al ei). Şi cu atât mai putin ca o carentä de fiinţă a 
individului în cauză, dacă facem abstracţie de conceptul 
modern al gloriei si de cel oarecum egoist al răsplăţii 
materiale. Mai degrabă am putea socoti, având în vedere o 
potenţială lege a conservării spiritului similară cu cea a 
conservării energiei, că talentul a sporit (nu neapărat prin 
însumare) o zestre comună, că excepţia s-a dizolvat în 
model spre a-i întări fiinţa. Am putea evalua numărul şi 
calitatea spiritelor de excepţie dintr-o comunitate şi după 
valoarea si consistenţa creației anonime a acelei 
comunităţi. Obişnuiţi însă cum suntem să considerăm 
progresul tehnic drept valoare (cu toate că, în perspectiva 
absolutului, s-ar putea dovedi contrariul) şi puterea 
individualităţii drept criteriu de definiţie a fiinţei, scăpăm 


din vedere sensul paradigmatic al evoluţiei ca mijloc de 
diminuare (de stopare) a entropiei spiritului (şi nu de 
augmentare a ei prin invenţie  neîntrerupătă şi 
necontrolată). 

Ceea ce domină toată această concepţie a lumii 
româneşti e, cum se vede, sentimentul unei vaste 
solidarităţi universale. Fiecare fapt răsună 

În întreaga lume, fiecare gest îşi propagă muzica în 
tot, aşa cum se spune că răsună viorile cremoneze în cutii 
ori de câte ori cineva cântă pe una din ele. Viaţa unui om e 
legată de soarta unei stele. Fapta rea a unui om întunecă 
soarele şi luna. 

M. Vulcănescu 

Instrumentele de conservare a tradiţiei aflate la 
îndemâna comunităţii erau şi ele integrate sistemului, aşa 
încât orice ieşire din model se prindea în plasa propriei 
sale redundante. Un prim instrument era râsul sau 
oprobriul public. Nu trebuia o pedeapsă mai mare pentru 
un individ decât să se facă „de râsul lumii” ori să fie 
pomenit în biserică drept recalcitrant. Spre pildă: era ceva 
obişnuit să apară în sat un străin îmbrăcat în haine 
nemtesti, dar dacă cineva din sânul comunităţii s-ar fi 
încumetat să îmbrace asemenea veşminte, un râs 
pantagruelic ar fi zguduit ulițele localităţii. Sau: dacă 
cineva ar fi neglijat să-şi boteze copilul după rânduiala 
tradiţională, ar fi fost considerat drept un adevărat pericol 
social, ştiut fiind că încălcarea unor prescriptii ale tradiţiei 
general obligatorii putea provoca nenorociri mari asupra 
întregii comunităţi. 

Şi dacă ar fi fost numai râsul sau oprobriul! Dar 
urmau îndată alte consecinţe care, însumate, făceau 
practic imposibilă existenţa în comunitate: neprimirea în 
hora satului, nechemarea la nunţi, botezuri şi praznice 
comune, alungarea vitelor lui de pe islaz, refuzul oricărui 


ajutor din partea vecinilor sau rudelor (şi cine putea trăi 
într-un sat fără acest ajutor potenţial?), ba chiar 
excomunicarea din biserică şi refuzul preotului de a-i face 
sfeştanie, maslu, împărtăşanie, înmormântare. 

5. Libertate şi integrare 

Greu de crezut că ar fi riscat cineva asemenea 
situaţie dacă voia să rămână în sat. Şi, cum spuneam, 
pentru  cvasitotalitatea membrilor unei comunități 
tradiționale, exilul echivala cu pierderea definitivă a ființei. 
Căci unde să se ducă? într-un sat vecin ar fi fost întrebat 
de unde vine şi ce a făcut. Intr-un mediu străin ar fi fost 
condamnat la sclavie veşnică şi la desființarea lui ca om 
înzestrat cu un rost existențial - dacă cumva n-ar fi fost 
alungat şi de acolo. 

Precum se ştie, conceptul de individualitate este o 
categorie istorică. El s-a putut naşte şi a putut evolua abia 
în momentul când cercetările din domeniul ştiinţelor 
naturii au secventionat lumea spre a o putea mai bine 
studia. Primul pas spre el a fost probabil a-tomos-ul lui 
Democrit, dar abia în pragul epocii pozitiviste, prin 
transferul automat în social, el a putut deveni (dincolo de 
accepțiunea lui sociologică progresistă) un concept 
agresiv, autocratic, demagogic şi adesea vid de 
semnificaţii. Mulţi neglijează sau pur şi simplu ignoră 
faptul că individualitatea nu există 

decât în raport cu colectivitatea, aşa cum în filosofie 
individualul nu poate fi gândit fără general şi fără 
determinatii. Aşa cum conceptul adiacent, cel de drepturile 
omului - aplicabil exclusiv la nivel individual, nu şi 
comunitar - s-a clădit pe măsură ce omul s-a rupt de 
matricea ontologică a mitului, pe măsură ce s-a gândit pe 
sine ca un pion pe tabla de şah a existenţei si nu ca o 
verigă într-un lanţ. Paradoxul său vine din faptul că nu 
poate fi conceput în afara unei contradicții fundamentale. 


Drepturile omului împotriva cui? Tot ale omului, evident. 
Ceea ce presupune dintru început o degradare internă a 
societăţii, o luptă între clase, caste, grupuri, profesiuni, 
mentalități, ocupaţii. Intr-o societate unde eticul si 
juridicul îşi suprapun semnificaţiile, conceptul nu face 
decât să justifice îngăduinţa faţă de unele grave vicii 
morale ale persoanei: lenea, evaziunea, aventurismul 
social etc. Societatea tradiţională liber organizată, fără 
amestecul din afară al unor „binevoitori” care-şi oferă 
protecţia (inclusiv în ce priveşte „drepturile omului”) în 
schimbul unui tribut, operează cu un alt concept: cel al 
obligaţiilor față de comunitate (drepturile fiind 
subînţelese). Abia în momentul când răul prevalează 
socialmente asupra binelui, se naşte nevoia intervenţiei 
unei autorităţi eficiente pentru protecţia celor slabi. Dar 
câte injustitii poate masca însăşi această intervenţie! 

Din nefericire, ideologiile totalitare (mai ales 
comunismul) au compromis conceptul de comunitate prin 
încercarea de a transforma lanţul într-o funie, de a topi, 
adică, personalitățile în magma  egalitarismului (cu 
excepţia, fireşte, a celor „mai egali”, cum spune Orwel) de 
a-i suprima chiar şi fizic pe cei ce îndrăzneau să refuze un 
cod de principii edictate - şi nu cristalizate printr-o 
îndelungă experiență colectivă, ca în societățile 
tradiţionale. La celălalt pol, alternativa pluralismului mai 
poate ţine încă în frâu izomerul social al individualitätii, 
dar ieşirile din cadru sunt din ce în ce mar frecvente şi mai 
greu de controlat. 

Libertatea se realizează în cadrul comunității. Eu pot 
fi liber numai în măsura în care şi ceilalţi sunt liberi. 

K. Jaspers 

Degradarea noţiunii de democraţie, prin înglobarea 
în ea a libertăţii necondiționate social, a încurcat şi mai 
mult lucrurile, aşa încât se simte nevoia unei noi mutații 
existenţiale care, pentru a evita perspectiva sumbră a unui 


„stat totalitar condus de un Gestapo cu mănuşi de catifea” 
cum spune Toffler (146, p.247), să reaşeze în ordine 
firească relaţia om-natură-divinitate (transcendentä) şi să-l 
readucă pe individ la rosturile ce-i revin prin statutul de 
parte a unui întreg armonic şi nu de frunză-n vânt. 

Dacă în Occident înțelegerea relațiilor între oameni 
s-a mişcat între individualismul care separa în mod 
rațional pe oameni, fără să-ţi unească în profunzime, şi 
între o unitate panteistă (Eckhart, Boehme) care 
anulează şi originalitatea şi valoarea eternă a persoanelor, 
la români modelul acestor relatfi îl dă satul, în care nu e 
nici individualismul separatist, nici dictatura care 
dispretuieste persoanele, ci le uneşte într-o comuniune 
care pretuieste identitatea ireductibilă a fiecărei persoane. 

D. Stăniloae în mod logic, substratul acestei mutații 
necesare aparţine tot ştiinţei. Şi el a început deja să se 
manifeste. Fizica, de pildă, a renunţat în ultimele decenii 
la ideea existenţei unor particule izolate (concepute ca 
mici cărămizi ale universului, în viziunea democritiană şi 
newtoniană) în schimbul celei de înlănţuire, de vibraţie, de 
condiţionare reciprocă. „Individualitatea, spune Bachelard, 
este un apanaj al complexităţii şi un corpuscul izolat este 
prea simplu pentru a fi înzestrat cu individualitate” (3, 1, 
p.232]. Microcosmosul este conceput ca o tensiune 
continuă între particule indecelabile pe cale 
experimentală, prinse într-o „horă a existenţei” care dă 
chiar şi neantului un sens ontologic. 

Transferată la nivel social, ideea înseamnă că abia o 
comunitate riguros organizată conferă fiecărui membru al 
ei şi o individualitate puternică şi substanţială. Tocmai 
conştiinţa că nu poţi exista decât în relaţie cu alte entităţi 
similare, apropiindu-te de ele, acţionând împreună cu ele 
pentru perfecţionarea existenţei, face ca rolul tău de 
individ să fie mai puternic şi mai însemnat decât al unei 


particule izolate. De aceea eşti dator să conservi acest rol 
şi să-l sporeşti după putinţă, nu numai spre binele tău, ci şi 
al comunităţii în care eşti integrat. 

Este si explicaţia supraviețuirii credințelor si 
practicilor magice de-a lungul vremii. Cu toate că ele nu au 
un caracter normativ, instituţional la nivelul comunităţii, 
sunt, practic, o expresie a dorinţei şi voinţei individuale, un 
mod de reglare a relaţiilor dintre om ca individ şi cadrul 
său existenţial. 

O mulțime psihologică este o uniune de indivizi 
diverşi care au instalat în supraeul lor o aceeaşi persoană. 
Graţie acestui punct comun ei s-au identificat, în eul lor, 
unii altora. 

S. Freud 

Spre deosebire însă de magia  savantă, 
intelectualistă, teosofică, aşa cum se practica şi se practică 
încă mai ales în Vestul Europei, magia specifică societăţii 
româneşti tradiţionale, intra, precum am văzut, într-o 
strânsă simbioză cu tradiţia comunităţii şi cu religia, 
estompând prin aceasta accentele apostatice, de 
contradicţie cu socialul şi cu divinul. 

proprii experienţelor oculte ale magicienilor de 
cabinet. În societatea tradiţională, instinctul de conservare 
a fiinţei (si nu a individualităţii goale) era, prin urmare, 
mult mai puternic decât în cea modernă, fie şi numai graţie 
conştiinţei că prin ştirbirea lui se rupea o verigă a unui 
sistem cu predestinatie precisă. Exista, cum spune N. 
Steinhardt, o clară percepţie a faptului că, deşi omul e 
străin şi călător pe pământ, nu e totuşi un simplu turist - 
adică un aventurier gata să guste din dulceata unei zodii şi 
să se strămute. În alta. 

De aceea măsurile de protecţie împotriva unor forţe 
malefice (dar nicidecum împotriva comunităţii, cum se 
întâmplă azi în cazul indivizilor egoişti şi agresivi) erau 


deosebit de stricte. Gospodăria fiecăruia era un spaţiu 
consacrat prin rituri şi precautii de natură magică. De la 
construcţia casei până la eventuala ei demolare, de la 
naşterea celui ce o locuieşte până la moarte, de la primul 
gest al zilei până la intrarea în somn, totul era pus sub 
protecţia unor credinţe şi practici care făceau din 
existenţă un sistem de coordonate precis orientate, un lanţ 
de certitudini, un clopot pentru conservarea în veşnicie a 
tonului fiinţei. 

1. Chipul diavolului 

Dar cine puteau fi duşmanii, cei care atentau uneori 
la integritatea armonică a fiinţei individuale şi colective? 
Mai întâi ceea ce se cheamă, cu un termen prea puţin 
precizat, „ceasul rău” sau „lucrul rău”. Adică răul în sine, 
răul ca rău, răul prin excelenţă. Nu un spirit sau un zeu 
anume, ca în societăţile primitive, ci un soi de emanatie 
(de coloratură magică, fireşte) a ipostazei negative a 
divinității, identificabilă în ultimă instanţă în Diavol. În 
limbaj magic, însă, diavolul primeşte conotaţii specifice. El 
nu umblă numai să corupă suflete, cum ne învaţă religia 
creştină, ci şi să dezintegreze o structură, să distrugă o 
construcţie, să necăjească un om, să strice un lucru. 

Dar dacă în tradiţia catolică a Occidentului medieval 
diavolul ia chipul când al ,vasalului felon” sabotând 
puterea dumnezeiască (Dumnezeu fiind, fireşte, „un senior 
feudal: Dominus”), când al amăgitorului întrupat în şarpele 
biblic, în femeia ispititoare sau în monştrii de o nesfârşită 
fantezie plastică incubi şi sucubi, chinuind psihanalitic 
bărbaţi şi femei, dar mai ales al canibalului terifiant şi 
feroce, devorându-şi victimele cu dinţi de metal, aşa cum 
ne este înfăţişat, între altele, pe capitelurile bisericii 
romanice din Chauvigny, în tradiţia folclorică românească 
el este mai degrabă un personaj pitoresc care se dedă la 
tot felul de năzbâtii în scopul cuceririi de suflete pentru 


regatul său subpământean. Chipul lui e un amestec de 
trăsături omeneşti, infernale şi magice, construite - cu 
aportul substanţial al fanteziei populare - dintr-un arhetip 
ancestral al răului şi contaminate cu înfăţişările lui din 
Biblie ori din numeroasele apocrife  bogomilice 
(maniheiste) circulante şi în medievalitatea românească. 

El este, ca în tradiţia general ortodoxă, îngerul căzut, 
alungat de 

Dumnezeu din cer pentru răzvrătire. Numai că, în 
cădere, semintia lui s-a oprit în nori, în copaci, pe pământ 
şi pe sub pământ, de unde iscodeşte zi şi noapte întru 
viclenirea oamenilor. El este însă şi Nefartatul - tovarăş de 
Creaţie al lui Dumnezeu, care-l suportă cu un nesfârşit 
stoicism ca pe un rău necesar, un factor implicat în creaţia 
lumii sub ipostazele ei negative. Fantezia folclorică a 
compus un nesfârşit şir de istorii cosmogonice unde 
Nefartatul este mereu prezent ca agent al răului, al 
distrugerii, al încurcăturilor de tot felul. Videnia si 
răutatea lui sunt însă ades dublate de prostie şi 
nesăbuinţă, fapt pentru care nu numai Fârtatul 
(Dumnezeu), ci chiar şi omul îi poate veni cu uşurinţă de 
hac. 

Lasă că diavolul nu e de o ființă cu Dumnezeu, ci 
făptură răzvrătită, o slugă nelalocul ei - dar cu toată 
răutatea şi urâciunea lui, în raport cu lucrarea lui 
Dumnezeu el apare mai curând ca un fel de Păcală, decât 
ca un potrivnic serios. 

M. Vulcănescu 

Sub aspect magic, sunt de reţinut numeroasele lui 
metamorfoze (se crede că se poate preface în orice animal, 
cu excepţia albinei şi a oii), capacitatea de a induce în om 
o boală, un gând rău sau o stare de nervozitate şi de 
mânie; obiceiul de a se ascunde în ape, în păduri, în umbra 
casei, în vârtejuri provocate de vânt, în peşteri şi scorburi; 


înclinația de a cumpăra suflete (în special ale babelor, pe 
care le răsplăteşte cu puteri de vrăjitoare), de a provoca 
certuri între oameni, de a corupe spiritele slabe. „Când e 
în serviciul omului - aflăm de la A. Gorovei, care citează un 
articol din Sezätoarea - se hrăneşte cu pâine şi miez de 
nucă”. El e stăpânul comorilor ce ard pe dealuri în nopţile 
de sărbătoare, ca şi al iazurilor cu peşti, şerpi şi broaşte 
vrăjite. De obicei se înfăţişează îmbrăcat în negru, cu un 
fes roşu pe cap, cu copite în loc de picioare, cu ochi 
scânteietori şi cu o gură cât o şură. îl sperie însă uşor nu 
numai crucea şi bătaia de toacă (de pe vremea când Noe 
folosea acest instrument spre a-l alunga de lângă corabie) 
ci şi, fireşte, descântecele. 

2. Alţi agenţi malefici 

Pe locul al doilea în ierarhia agenţilor malefici se 
situează personajele pe care le-am numit ale „realităţii 
secunde”:  Vântoasele  (lelele,  Dânsele,  Măiestrele, 
Frumoasele, Ali din vânt etc), Vâlva, Zburătorul, Samca, 
Rusaliile, Mama (Fata) Pădurii, Omul Nopţii, Martolea - 
cele care există fără să le poată fi demonstrată 
experimental existenţa - dar şi personajele benefice care 
intervin când constată că n-a fost respectată o interdicţie 
stabilită de ele: sfinţii din calendarul popular, dar şi 
Dumnezeu, nevoit uneori a pedepsi rătăcirea si 
neascultatea de cele sfinte. 

În al treilea, dar nu ultimul rând, oamenii. Oamenii 
răi, fireşte - cei invidioşi pentru norocul, fericirea, 


sănătatea şi sporul din gospodăria vecinului, cei ,mieruiti 
de Diavol”, cei „însemnați. 

În fine, tot aici trebuie incluse efectele unor vorbe 
rele aruncate de cineva asupra altcuiva, chiar dacă 
intenţia n-a fost, în esenţa ei, adecvată sensului acestor 
vorbe. Vom vedea mai încolo ce greutate are cuvântul în 
magie, deocamdată să consemnăm faptul că, în credinţa 


tradiţională, acesta capătă calitatea obiectului sau 
fenomenului pe care-l numeşte. Aşa se face că blestemul, 
de obicei, se împlineşte - mai ales blestemul de mamă - cu 
o forţă magică de sine stătătoare. Aici am putea găsi sursa 
multor practici magice, mai ales a contravrăjilor, căci, aşa 
curri observă T. Pamfile în introducerea cărţii sale citate 
mai sus, „blăstămurile izvorăsc din belşug, la cea mai mică 
supărare, din gura româncelor noastre: „lua-te-ar pocite-ar 
găsi-te-ar întâlni-te-ar”. „Pe unele - continuă el - nimic pe 
lume nu le poate multämi. De muncesti, ele te blastămă 
„să te muncească dracii”, de vei şedea, ,sedea-ti-ar stâlpul 
la cap”, de vei juca, „juca-te-ar Rusaliile”, de vei dormi, 
„dormire-ai somnul morţii”, devei cânta, ,cânta-ti-ar dracul 
la ureche”, devei ceti, ,ceti-ti-ar popa” etc (111, p.17). 

3. Arme magice împotriva tuturor acestora există un 
întreg arsenal de arme magice, de la plantele medicinale la 
cuvântul exorcizant, de la numerele impare la gesturile 
semnificante, de la unele substanţe active la obiectele 
sugerând ameninţarea şi atacul. 

Dacă toate lucrurile trec, şi dacă fiecare lucru are 
şirul lui de prefaceri, adică dacă există în lume desfäsuräri 
paralele sau care se întrepătrund, noi putem prinde nu 
numai arul unei singure petreceri, ci putem apuca de 
capătul mai multor asemenea fire care se deşiră în aceeaşi 
direcție si le putem lega între ele. Astfel devine posibil 
„gromovnicul”, adică tâlcuirea „semnelor vremii”, nu 
numai a ploii şi a viscolului, ori a vieţii, dar si avremilor 
mai mari: a războaielor, a evurilor, ba chiar a eonilor. 

M. Vulcănescu 

Chiar dacă magia ar fi numai o sursă de sugestie şi 
autosugestie, cum se susţine adesea, şi tot ar trebui 
reconsiderată după îndelungul blam aruncat asupra ei din 
partea raționalismului pozitivist. Dacă un fenomen sau o 
practică anume îl ajută pe om, în mod dovedit, să învingă 
răul, se poate considera că eticheta de obscurantism e mai 


potrivită celui ce le neagă eficienţa numai pentru că nu se 
integrează în coordonatele lui de gândire, ori pentru că 
experimentul ştiinţific nu le poate determina 

cauza şi efectul. Omul e o structură complexă, dotat 
nu numai cu senzori fiziologici ori cu procese de conştiinţă 
explicabile prin zbenguiala comportamentală a neuronilor 
cerebrali, ci şi cu o fiinţă spirituală a cărei geneză şi al 
cărei mod de activare scapă determinismului ştiinţific. Din 
coordonarea acestor factori s-a născut, de-a lungul 
timpului, un cod de reguli, norme, precepte, interdicții sau 
impulsuri trecute prin filtrul experienţei generalizate şi 
transmise din generaţie în generaţie drept câştiguri 
verificate empiric. De altfel, aşa cum s-a observat (Hubert 
şi Mauss) magia este o sinteză de credinţe şi practici cu 
valoare colectivă (comunitară), presupunând validarea 
unei experienţe cel puţin la nivelul unui grup. 

Desigur, s-a putut întâmpla de multe ori ca o 
experienţă personală datorată hazardului să fie integrată 
pripit între coordonatele acestui cod şi transmisă 
semenilor drept normă verificată. Acest fapt nu ne 
indreptäteste însă să respingem şi fondul problemei, 
principiul său epistemologic, relaţia reperelor lui cu 
practica vieţii. Multe dintre experienţele magice transmise 
prin tradiţie au o aură de semnificaţii străină înţelegerii 
noastre, nu numai pentru că stăm pe o altă treaptă a 
gândirii raţionale, ci şi pentru că au fost investite de către 
purtătorii lor cu sensuri metaforice sau simbolice a căror 
cheie s-a pierdut pe parcurs. A rămas numai obligaţia de a 
le ţine în seamă - o obligaţie care, în gândirea omului 
traditional, nu are nevoie, precum am văzut, de motivații 
logico-stiintifice. 

Ar fi multe întrebări de pus, dar mintea noastră - a 
civilizatilor - e uneori aşa de slabă, încât în zadar se 
frământă să adâncească taina vremurilor trecute. 


I. A. Candrea 

Multe dintre aceste credinţe şi practici îşi dezvăluie, 
la o analiză relaţională, şi un sens pragmatic, extramagic, 
normativ pentru medicina naturistă, igienă, codul etic al - 
comunităţii. Se ştie că în mentalitatea societăţilor 
tradiţionale o motivaţie magică e mult mai puternică decât 
una etică sau medicală, chiar dacă aceasta din urmă e 
însoţită de argumente logice inebranlabile. Dacă 
interdicțiile fixate, de pildă, pentru femeia lăuză au, în 
mentalitatea omului modern, motivații igienice sau sociale, 
în cea a comunităţilor tradiţionale ele erau prin excelenţă 
de natură magică. Printr-un transfer de semnificaţii, putem 
găsi uşor corespondenţele între aceste nuanţe (aşa cum a 
făcut-o, între alţii, G. Frazer într-o carte ce îşi propune să 
reabiliteze superstitia: Avocatul Diavolului, Pledoarie 
pentru superstiție) mai degrabă decât a le include fără 
discernământ în capitolul „superstiții dăunătoare sau 
inutile”. Dr. V. Bologa citează câteva cazuri în care vechi 
practici 

vräjitoresti au, cum spune el, ,câte o licärire 
terapeutică bună” (16, p.3). Fireşte, medicul nu are decât 
dispreţ pentru „leacurile bäbesti”, dar însuşi faptul de a 
recunoaşte câte o idee sănătoasă ascunsă între „vrăji şi 
descântece” ne poate conduce la logica interpretării 
credințelor magice în sensul celei efectuate de Mircea 
Eliade: dacă fenomenele a, b şi e sunt adevărate, de ce n- 
ar fi admisă posibilitatea adevărului şi pentru m, o sau p? 
(55, p.41). LA. Candrea observă că membrii societăţii 
tradiţionale practicau, în felul lor, „tratamentul cu ser 
fiziologic”: ei aplicau pe plăgile atone pansamente cu 
sânge proaspăt de animal sau chiar cu ţesuturi încă vii, 
sectionate din anumite parti ale corpului unor păsări, 
animale mici, peşti sau broaşte (23, p.23). Broasca, în 
special, era considerată atât ca generatoare de boli (mai 


ales broasca râioasă), cât şi ca vindecătoare, prin 
capacitatea ei de a înmagazina în corp răul din mediul 
ambiant (broaştele dintr-o fântână sunt un semn că apa e 
bună de băut). 

Un caz şi mai elocvent e menţionat de Ovidiu 
Papadima În lucrarea sus menționată: conform 
informațiilor unui italian care a vizitat Banatul în anul 
1780, ţăranii români practicau... imunizarea împotriva 
variolei cu mult înainte ca englezul Jenner să fi descoperit 
vaccinul acestei boli. Ei scăldau copilul bolnav „în laptele 
cu care spălaseră ugerul unei vaci bolnave de dalac” (113, 
p.349). Este un procedeu homeopatic avânt la lettre, aşa 
cum pot fi interpretate şi alte practici magice, chiar dacă 
efectul terapeutic nu e verificabil direct pe cale ştiinţifică 
Am spune că nu întâmplător însuşi Paracelsus şi, pe 
urmele lui, S. Hahnemann, creatorul homeopatiei, au ţinut 
să se deplaseze neapărat în Transilvania unde, intrând în 
contact cu ţăranii români, şi-au cristalizat, poate, celebrele 
lor reţete naturiste. 

Vom vedea mai încolo că nu numai medicina îşi poate 
asuma unele dintre „practicile bäbesti”, ci şi ştiinţele fizice 
şi biologice de ultimă oră care, în mod surprinzător, 
confirmă astăzi, prin cercetări de laborator, justetea, chiar 
şi pentru gândirea raţională, a unor vechi credinţe magice. 
Totul depinde de perspectiva abordării şi de identificarea 
analogiilor între planuri. T. Pamfile menţionează câteva 
credinţe „deşarte” care îşi au corespondentul raţional în 
gândire: să nu umbli noaptea descult pe afară („că 
ologeşti”), să nu pui sita în cap („că faci bube”), să nu 
mături după asfintitul soarelui („că nu-i bine”); când dai 
cuiva un ac, să nu i-l arunci („că te îmbolnăveşti”); să nu 
păşeşti peste cineva („că nu mai creşte”). Motivatiile 
pragmatice din subteranele paralelismului analogic sunt 
lesne de dedus: dacă umbli noaptea descult s-ar putea să 
calci pe un cui, un mărăcine sau un ciob, dacă pui sita în 


cap te murdäresti de făină sau murdăreşti sita cu 
impurităţile părului; dacă 

De pildă, la Drăguş, Făgăraş, pentru muşcătură de 
şarpe, nevăstuică sau helciu: „speli pielea unui şarpe în 
apă şi dai cu ea pe locul dureros”). 

păşeşti peste trupul cuiva s-ar putea să-l calci tocmai 
în momentul când se fereşte de tine etc. (111, p.3). 

Gândirea magică este o funcţie reparatoare a Eului. 

Alexandrian 

lată şi alte câteva superstiții (folosim de această dată 
termenul în sensul lui originar: de la latinescul supertitio, 
superstat = ceea ce stă deasupra - adică o prescripţie mai 
presus de normele legilor obişnuite) cu corespondențe în 
logica raţională: dacă te strigă cineva noaptea, să nu 
răspunzi decât a treia oară. Altfel amutesti, spune tradiţia 
magică, dar logica poate interpreta şi altfel: până nu 
recunosti glasul celui ce-ţi pronunţă numele sau până nu-ţi 
dai seama de intenţia cu care te strigă, e bine să taci. Dacă 
pui căciula pe masă (masa fiind un obiect prin excelenţă 
curat, aproape sacru), asurzeşti; dacă te uiţi noaptea în 
oglindă, dacă scuipi în fântână, dacă arunci gunoiul spre 
soare, dacă priveşti o găină în timp ce se ouă, dacă te uiţi 
în casa altuia pe fereastră 

— Orbeşti (sau „faci albeaţă”); dacă ţii pieptenele în 
gură, dacă iei gunoiul de pe vârful măturii cu mâna, dacă 
scuipi în foc, dacă te speli pe cap duminica, dacă mănânci 
mămăligă din făină necernută sau pâine pişcată de soareci, 
sau dacă lingi farfuria, făcăleţul, lingura - faci bube. 

Recunoaştem uşor normele igienice sau etice din 
aceste prescriptii, după cum recunoaştem si logica 
eficientă a altor interdicții: să nu arunci părul în drum, să 
nu umbli cu capul gol până la „40 de sfinţi”, să nu te 
scobeşti cu acul între dinţi sau în ureche, să nu pui pe foc 
vreţi de viţă, soc, coji de nucă sau pene, să nu bei apă după 


ce ai mâncat castraveți sau poame verzi, să nu cerni făina 
pe pat, să nu faci leşie din cenuşă de ştiuleţi, să nu urinezi 
în râu sau în baltă, să nu bei apă de unde a băut mâţa, să 
nu te joci cu tăciuni aprinşi, să nu cârpeşti rufe murdare 
etc. etc. 

Poate surprinde mulţimea credințelor superstitioase 
legate de protecţia persoanei. De subliniat însă că e vorba 
de conservarea ființei individuale ca entitate distinctă 
integrată unei entităţi mai largi (comunitatea) şi unui 
orizont cosmic consacrat, prin perpetuarea tradiţiei, 
veşniciei şi nu 

— Cum crede S.C. Golopentia, o dovadă a faptului că 
„morala lor e o morală familială, strict egoistă, învârtindu- 
se în primul rând în jurul necesităţilor imediate ale 
grupului domestic” (43, p.62). Egoismul trebuie înţeles aici 
ca o grijă a fiecărui organ de a se păstra sănătos nu numai 
pentru sine, ci şi pentru sănătatea întregului organism. 

5. Magia pragurilor de trecere 

Magia a avut însă şi alte rosturi, mult mai importante 
decât aceste reglementări igienice, etice şi juridice 
indirecte. Mai ales datorită ei omul a putut supravieţui în 
faţa necontenitelor ameninţări şi atacuri din 

partea mediului ambiant, a puterilor ascunse ale firii, 
a răului încuibat în lume. împlinind anumite reguli, 
respectând anumite interdicții, luându-şi în ajutor energiile 
primare ale pământului şi cerului, el s-a putut mişca mai 
liber şi mai sigur între reperele mediului ambiant. Pentru a 
se simţi ocrotit în propria casă, el ştia că trebuie să 
îndeplinească, pe lângă regulile practice ale construcţiei şi 
întreţinerii, şi câteva condiţii ce transcend realitatea 
senzorială: să o construiască pe loc curat, să-i pună sub 
prag tămâie, sare, piper, monede metalice (ca ofrandă), ca 
şi un cap de găină sau de cocoş (ca substitut al jertfei 
umane cerute de o construcţie ce se vrea trainică), să-i 


facă sfeştanie, să doarmă în ea mai întâi un cerşetor sau 
un animal, să-i bată pe prag o potcoavă veche, dar mai ales 
să-i împodobească frontonul, poarta, târnatul, stâlpii de 
susţinere cu simboluri apotropaice şi augurale: roze ta, 
şarpele, cununa, arborele vieţii, dinţii de lup, palma 
deschisă etc. Apoi: să nu omori şarpele casei, să nu strici 
cuiburile rândunelelor sau berzelor de pe acoperiş (dar să 
o fereşti de gângăniile spurcate şi animalele necurate: 
păianjenul, greierele, şobolanul etc), să o împodobeşti 
primăvara cu verdeață (arminden, brazdă  înierbată, 
crengute de salcie), iar la praguri de timp şi în împrejurări 
nefaste să o stropeşti cu aghiazmă, să o afumi cu ramurile 
de salcie de la Florii, să ungi clanta şi tâtânile uşii cu 
usturoi, să nu dai sau să nu aduci nimic noaptea din casă 
(chiar şi în apa de la fântână, când eşti obligat să o scoţi 
noaptea, să arunci un cărbune), să nu dormi sub „urloiul 
cuptorului”, să nu laşi uşa deschisă peste noapte. 

Con traversele nen umăra te ale filosofiei apusene, 
izvora te din pretenţia de a face din fire un sens de esență 
abstractă a lucrurilor, principiul de existenţă în fapt al 
lucrurilor individuale nu se pune mentalitätii româneşti. 

M. Vulcănescu 

Şi mai numeroase sunt obligaţiile şi interdicțiile 
pentru protecţia persoanei umane, a vitelor, a rodului 
ogoarelor, a lucrului la câmp sau în gospodărie. Pentru a te 
feri de agresiunea „lucrului rău”, de neşansă ori de 
spurcăciune, e bine să eviti, mai ales noaptea, locurile rele 
(răspântii de drum, porţiuni de teren cu arbori fulgerati ori 
cu case părăsite, urme lăsate de arderea comorilor, 
streaşină ori umbra casei) să nu începi un lucru sau o 
călătorie în zi nefastă şi la ceas nepotrivit; să nu bei din 
apă stătătoare şi nici, noaptea, din izvor (căci bei fuiorul 
ielelor sau balele necuratului) să nu laşi pe cineva să-ţi taie 
o şuviţă de păr din cap ori o bucată din îmbrăcăminte şi 
nici să-ţi măsoare umbra ori să-ţi ia pământ din urma 


piciorului (pentru a nu te expune magiei prin contagiune); 
să nu arunci păr în foc, să nu omori broască sau 

şopârlă, să nu te expui privirilor celor care deoache - 
şi enumerarea ar putea continua la nesfârşit. 

Reguli magice speciale sunt prescrise pentru noul 
născut şi pentru femeia gravidă sau lăuză. Viitoarea mamă 
nu are voie să fure, să bage ceva în sân ori să pună floare 
la brâu (căci iese copilul cu pete), să sufle în două focuri 
(iese copilul cu două suflete), să dea cu piciorul în mâţă 
sau câine (iese copilul cu păr pe corp), să se mire de om 
sau animal urât (iese copilul urât). La naştere să nu se 
vaiete (căci va plânge copilul) dar să se lase afumată cu 
coji de ouă (să nască uşor, cum face găina oul), să îngroape 
„casa copilului” (placenta) sub talpa casei sau la rădăcina 
unui pom din grădină, să păstreze buricul copilului la 
grindă (când va fi mare, să se uite prin el) etc. Lăuza fiind 
„spurcată” după naştere, nu are voie să meargă la biserică, 
să facă mâncare, să stea la masă cu ceilalţi, să aducă apă - 
până la şase săptămâni, când „se curăţă” la biserică. De 
asemenea, nu trebuie să se expună vreunei situaţii care i- 
ar putea lua sau diminua laptele. În acest scop îşi coase la 
piept trei boabe de tămâie, grâu sau piper; mulge puţin 
lapte pe o bucată de pâine pe care o îngroapă sub pragul 
casei, nu dă nimănui nimic din mână (dacă, totuşi, trebuie 
să dea, pune obiectul jos, iar celălalt îl ia de acolo), nu bea 
paharul până la fund, mănâncă ceapă sărată, lăsată peste 
noapte lângă râu sau fântână etc. 

Copilul nou născut trebuie să poarte un semn roşu (0 
brățară) la mânuţă, să nu fie lăsat singur, să nu doarmă 
afară („ca să nu treacă peste el vreun vânt, vreo holbură”), 
să nu fie sărutat în somn, să nu fie tuns până la un an 
(altfel” se face curvar sau hot”), să bea apă din clopot 
(pentru a avea glas frumos), să fie scăldat prima dată cu 
apă neîncepută, fiartă fii oală nouă, în care se pune un ban 


(să fie bogat), o floare de busuioc (să fie frumos) şi un 
cărbune (să nu se deoache) iar după scaldă apa se aruncă 
pe florile din grădină sau la rădăcina unui copac. Când e 
alăptat prima dată sau când se îmbolnăveşte, i se dă ţâţă 
prin „gură de lup”. Dacă boala persistă, se procedează la 
„schimbarea numelui”: e dat pe fereastră naşei de botez, 
care îl restituie cu nume schimbat (de obicei Lupu sau 
Ursu), deci cu o altă fiinţă. Când e înţărcat, i se dă un ou 
pe fereastră; când îi cade primul dinte, îl aruncă peste 
casă („na, cioară, un dinte de os...”) ş.a.m.d. 

Nu mai puţine sunt recomandările pentru miri - mai 
ales pentru mireasă - înainte, în timpul sau după cununie. 
Se crede că dacă mireasa nu plânge la cununie, cu 
siguranţă va plânge pe urmă, iar vacile ei nu vor avea 
lapte. Dacă vrea să-i fie viaţa veselă, să râdă spre mire prin 
colacul de nuntă, iar pentru ca să aibă copii frumoşi să se 
privească în oglindă sau chiar să poarte o oglinjoară în 
sân. După întoarcerea de la biserică, să mănânce cu mirele 
din acelaşi blid. În sân sau în papuc să 

poarte câteva seminţe luate de la casa mamei. Să nu 
se culce cu mirele în noaptea cununiei. Şi multe altele. 

Celălalt mare prag al vieţii, înmormântarea, e marcat 
şi el de o amplă suită de ritualuri magice. În sicriul celui 
plecat „spre ceea lume” se pune un ban, o trăistuţă cu 
merinde, un pieptene şi alte obiecte simbolice. I se ia 
statul (măsura) în lumânarea ce va arde pe piept în timpul 
celor trei zile, sau pe o bucată de aţă ce urmează să fie 
păstrată la grindă. Cât timp stă mortul în casă, oglinzile şi 
oalele se întorc pe dos; odaia se mătură de la prag spre 
fundul casei; rudele nu se bărbieresc, nu se piaptănă, nu-şi 
acoperă capul. Când e scos sicriul din casă, se sparge un 
ulcior de prag. Când participanţii la ceremonialul funebru 
se întorc de la cimitir, îşi spală ritualic mâinile cu apă. 
Vreme de şase săptămâni, apoi, nu contenesc riturile şi 


practicile menite a reechilibra existenţa în urma balansului 
provocat de dislocarea unei verigi din lanţul său comunitar 
- de la pomeni, la îngrijirea specială a mormântului (în 
primele trei zile se afumă de jur-împrejur cu cărbuni peste 
care au fost presărate boabe de tămâie), de la purificarea 
progresivă a casei, la rugăciuni şi alte acte de binefacere 
în numele celui plecat.* 

6. Preţul renunţării la magie 

Aşa cum am spus, finalitatea credințelor şi practicilor 
magice este dublă: de apărare împotriva răului şi de 
atragere a binelui. Acest bine nu este nici el mai clar 
conturat decât răul. Bine înseamnă să trăieşti în pace cu 
ceilalţi membri ai familiei şi ai comunităţii, să nu ai motive 
pentru mustrări de conştiinţă, să nu trebuiască să te 
ruşinezi nici în faţa oamenilor nici a lui Dumnezeu. D. 
Stăniloae consemnează rugăciunea simplă şi sugestivă a 
unui copil dintr-un sat de lângă Făgăraş: „Doamne, ţine pe 
taica şi pe maica. Doamne, ţine vitele. Doamne, ajută-mi să 
nu mă fac de râs în sat” (141, p. 31). Binele e, deci, mai 
întâi de factură ambientală - în relaţie cu mediul în care 
trăieşti. Tot bine înseamnă să ai cu ce-ţi duce zilele, să nu 
cazi bolnav, să nu-ţi piară sporul din casă. 

Mai ales acesta, sporul, e un factor extrem de 
important pentru omul societăţii tradiţionale care, precum 
se ştie, practica o economie închisă, suficientă sieşi, în 
contextul gospodăriei proprii. Teama de a nu se trezi fără 
recoltă, fără lapte la vite sau fără roade în pomii din 
grădină era extrem de puternic resimţită în fiecare 
moment al vieţii. De aici şi numeroasele rituri şi practici 
pentru provocarea, conservarea şi 

* în satul Pişteşti (Gorj), vreme de două săptămâni se 
practică „izvorul”: cineva din sat e plătit de către rudele 
mortului să ducă în fiecare dimineaţă o cofă de apă la un 
om sărac sau bolnav din sat. De remarcat că aici 
aprovizionarea cu apă e extrem de dificilă din pricinalipsei 


izvoarelor şi a fântânilor; pânza freatică se găseşte la o 
adâncime de 40 - 50 de metri, fapt pentru care apa se 
aduce de la peste un kilometru depărtare, din izvorul 
pârâului Zlasti. 

readucerea sporului (a manei) descrise pe larg de 
Gh. Pavelescu în lucrarea sa despre mana în folclorul 
românesc (116). 

Astăzi par absurde şi ridicole în ochii unora toate 
acele credinţe şi gesturi cu substrat magic - de purificare, 
fertilitate, fecunditate, apărare împotriva calamitätilor - 
săvârşite de ţăran în momentul când începea semănatul, 
când îi făta vaca sau când dădea iarăşi seva, primăvara, în 
arborii pomilor din grădină. Pentru el erau însă 
fundamentale, le săvârşea chiar dacă logica încetase să 
mai facă o relaţie directă între, să zicem, aruncarea în 
ogor a primelor boabe cu ochii închişi şi evitarea 
pierderilor de recoltă, ori între mulsul oilor prin colacul 
ritualic şi consistenţa laptelui. Le săvârşea pentru că, în 
caz de calamitate, şi-ar fi reproşat că nu le-a săvârşit. Erau 
datini şi credinţe moştenite din bătrâni, obligatorii pe 
întreg lanţul tradiţiei, normate de însăşi existenţa socială a 
comunităţii. 

Omul poate avea o putere magică asupra naturii şi 
nu doar una mecanică, adică este capabil să guverneze 
interior spiritele, nu doar să conducă exterior mecanismul 
naturii. 

N. Berdiaev 

De la o vreme, sub presiunea sfaturilor şi mustrărilor 
preotului, învățătorului şi altor oameni trecuţi prin şcoli, s- 
a lăsat convins să renunţe la multe dintre ele. Dar cu 
fiecare renunțare a pierdut câte ceva din forţa propriei 
sale definiţii de om al pământului. E adevărat, o bună parte 
din această pierdere a fost compensată materialiceşte prin 
metodele ştiinţifice de apărare în faţa mediului şi de 


„producere a manei”. Ogorul rodeşte mai bogat şi mai 
sigur prin aplicarea unor metode ştiinţifice moderne, 
munca efectivă la câmp şi în gospodărie e mult mai puţină 
şi mai uşoară, viaţa mult mai confortabilă şi mai dulce, 
cunoaşterea mult mai precisă şi mai lucrativă, timpul mult 
mai elastic, spaţiul mult mai extins, cerul mult mai 
abstract, pământul mult mai mic. Dar încă nu ne dăm bine 
seama ce consecinţe pot avea pe termen lung toate 
acestea în planul valorilor etice, biologice şi estetice. Încă 
nu ştim, de pildă, ce efecte vor avea pe scara genetică 
fertilizările chimice,  însămânţările artificiale, hrana 
sintetică a oamenilor şi animalelor, mutatiile morfologice 
ale plantelor de cultură, ca să nu mai vorbim de 
transformările regresive din mentalitatea ţăranilor, de 
pierderea esenței lor genuine şi distrugerea unui 
patrimoniu de tradiţii cultuale greu de compensat prin 
ofertele spiritualităţii moderne. Nu e momentul acum şi 
aici să punem în balanţă câştigurile şi pierderile de fiinţă 
ca urmare a dispariţiei societăţii tradiţionale (o vom face, 
poate, într-o altă lucrare) dar nu putem să nu remarcăm 
faptul că ultimele ei valori - inclusiv gândirea magica - st 
retrag în muzee sau dispar în neant, spre satisfacția 
nedisimula a a 

„Luminătorilor poporului” şi a cavalerilor civilizaţiei 
tehnico-stiintifice moderne. 

Un fenomen mondial straniu este că odată cu 
apariţia erei tehnice şi chiar înaintea ei, pretutindeni pe 
pământ s-a înregistrat un regres spiritual şi sufletesc care 
astăzi a devenit şi european. 

K. Jaspers 

CLIMATUL MAGIC 

1. Mai există descântece? 

Cât de disprețuit şi de ironizat este astăzi fenomenul 
magiei de către „propagandiştii ştiinţifici” ai satelor, am 


simţit şi noi cu prilejul unor recente cercetări de teren. 
Ştiam că va fi greu (dacă nu imposibil) să mai găsim ceva 
din bogatul patrimoniu de credinţe şi practici magice de 
altă dată. să-i determinăm pe oameni să-şi scormonească 
memoria în  căutatea unor invariante tradiţionale 
autentice. Ştiam, de asemenea că nu ne mai puteam preta 
la tertipul de care uzase Gh. Pavelescu pentru culegerile 
lui de dinainte de război: acela de a ne preface că ne doare 
o măsea şi a cere ajutorul unei vrăjitoare, căci oamenii ar 
fi râs de noi. 

Am invocat, prin urmare, argumentul ştiinţific, mult 
mai de vază astăzi şi în rândul ţăranilor decât cel al 
disimulării: intenţia de a înregistra, spre a le salva de la 
pieire, datini şi obiceiuri tradiţionale. Puţini, totuşi, au 
acceptat jocul - şi aceştia numai după multe insistente si 
după ce au ţinut neapărat să ne avertizeze că ei nu cred în 
acele obiceiuri deşarte (adică, în subtext: nu cumva să ne 
consideraţi proşti) dar că ni le comunică „aşa, de râs”. 

După atâţia ani de campanie nu numai împotriva 
magiei ci şi a tuturor datinilor şi credințelor ce nu se 
integrau în sloganurile educaţionale ale vremii, s-a 
instaurat şi în rândul ţăranilor un fel de rezervă cu dublă 
motivaţie: pe de o parte teama de a nu fi consideraţi 
anacronici într-o lume a acumulărilor moderne, pe de alta 
grija de a nu se expune unor eventuale represalii din 
partea autorităţilor. Căci a existat şi la noi un soi de 
„vânătoare de vrăjitoare” - e adevărat, departe de excesele 
celei din Apus - la care s-a recurs după ce toate celelalte 
metode de convingere întru abandonarea „leacurilor 
băbeşti” au fost epuizate - mai ales la insistenţele 
medicilor de ţară. De câţiva ani buni. 

viaţa a luat alt curs, ţăranii autentici aproape că au 
dispărut, iar din vechile datini şi obiceiuri se mai păstrează 
doar aspectele de suprafaţă, cu iz pitoresc folcloric, din 


care s-au scurs aproape cu totul emoţiile autenticului şi 
puterea veracităţii. 

Tot ca o consecinţă a pierderii veracităţii, unii ţărani 
s-au lăsat convinşi de către activiştii culturali în căutare de 
noi expresii scenice să transforme anumite datini în 
spectacole folclorice, insistând exclusiv pe latura estetică 
sau anecdotică a ritului. Aşa am aflat, de pildă, la Călineşti 
(Maramureş) ce practici magice se efectuau pe vremuri la 
începerea Semănatului - de la stropirea cu apă şi afumarea 
cu tămâie a plugului şi a boilor, până la purificärile 
săvârşite la câmp, în faţa ogorului. Era însă un ritual 
pregătit pentru scenă, cu mare doză de convenţie, cu o 
finalitate de un cu totul alt ordin decât cea tradiţională. 

Cu toate acestea, uneori e destul să sufli cenuşa 
aşternută peste jăraticul din vatra tradiţiei pentru ca 
mentalitatea mitico-magică să răzbată la suprafaţă. Ea ca 
şi cum performerii-actori şi-ar intra din nou în rolurile la 
care au fost obligaţi de o forţă străină să renunţe, ca şi 
cum masca sacră a ritualului s-ar suprapune iarăşi chipului 
profan de fiecare zi. 

Mi-am pus masca raţiunii şi masca a ajuns să se 
substituie feţei, să uzurpe restul. 

E. Cioran 

O ţărancă din Maramureş, Victoria Hotea (62 ani, 
Sat-şugatag), după ce ne-a relatat câteva dintre riturile 
obişnuite cândva la construcţia casei, ca şi unele dintre 
obiceiurile practicate pentru aducerea feciorilor în 
şezătoare, ne-a dezvăluit (la început râzând, apoi lăsându- 
se prinsă de firul amintirii) cum şi-a provocat, pe vremea 
când era tânără fată, visul în care să-i apară ursitul. 
Procedeul e cunoscut pe o arie mai largă: în seara de Sf. 
Andrei (în unele zone, la alte date calendaristice) fetele 
mănâncă o turtă foarte sărată, coaptă pe plită sau în vatra 
cuptorului, după care se culcă (neuitând să-şi pună sub 
pernă o pereche de „gâci”, ale tatălui sau ale fratelui) 


convinse că peste noapte va veni în vis viitorul mire să le 
astâmpere cu un ulcior de apă amarnica sete provocată de 
sarea din ajun. La sfârşit, femeia ne-a confirmat cu 
jurământ nu numai că visul s-a adeverit întocmai, dar că şi 
bărbatul ei, procedând la fel (însă nu în noaptea de Sf. 
Andrei ci - conform funcţiei masculinului în cea de Sf. Ana) 
a visat-o pe ea. De altfel, a adăugat fără să mai râdă, nici 
jocurile din şezătoare (care, să recunoaştem, aveau şi o 
pronunţată valoare cultural-distractivă) nu erau chiar 
gratuite: îndată ce terminau „descântatul la soc” sau 
invocatia din „durduluc-butuc”, „numai ce auzeam la uşă 
că feciorii îşi scutură opincile de omăt pentru a intra în 
casă”. 

Văzând, prin urmare, că nu râdem de ea şi nicinu o 
certăm pentru asemenea „obiceiuri deşarte”, a îndrăznit 
să-şi mărturisească, în felul ei, credinţa în magie şi să ne 
confirme astfel şi nouă că aceasta nu a pierit chiar de tot 
din mentalitatea oamenilor. Işi aşteaptă numai un 
„eliberator”, unul care „să ia asupra sa tot râsul lumii”, 
cum spune poetul, şi să o repună în drepturile pe care i le- 
a răpit gândirea rationalist pozitivistă. 

O constatare şi mai temeinică în acest sens ne-a 
prilejuit discuţia cu două bătrâne (Ana Chiş, 65 ani şi 
Todora Chiş, 72 ani), într-o casă situată în extremitatea 
dinspre munte a satului Săliştea de Sus. Tot aşa, la început 
râzând, îndemnându-se una pe alta să-şi amintească ce 
vrăji mai făceau când erau tinere, au trecut dintr-odată la 
lucruri foarte serioase. Una dintre ele ne-a povestit cum se 
descânta cu „ciucoare” (cicoarea fiind aici mai preţuită 
decât mătrăguna care căpătase, cum spuneam, o aură de 
magie neagră) iar cealaltă a evocat păţaniile unei vecine a 
ei care „a clocit subsuoară, timp de nouă zile, un ou de 
puică neagră” pentru a se răzbuna pe o femeie care îi 
vrăjise de rău. „Dar să ştiţi, a avertizat ea, că eu de astfel 


de lucruri mă tem, ferească Dumnezeu, şi nici nu vreau să 
le povestesc”. Ni le-a povestit, totuşi, după multe codeli, 
dar pe un ton atât de şovăielnic şi de emoţionat încât ai fi 
crezut că retrăieşte aidoma întâmplările de atunci. Ne-a 
spus cum femeia a înnebunit după ce din ou „a ieşit ce-a 
ieşit, ferească Dumnezeu”, şi nu şi-a mai găsit odihna până 
a murit undeva într-un fund de părău de la marginea 
satului. Zadarnice au fost tratamentele „pe la doftor”, 
zadarnice slujbele popii la biserică (efectuate în miez de 
noapte, în prezenţa celor ce îndrăzneau să participe la ele 
şi să reziste momentului când pătrundea în biserică „o 
vântoasă” ce stingea lumânările şi băga frica în oase), 
zadarnică şi şederea ei în mănăstirea Rohia - de unde însă 
călugării au alungat-o după ce şi-au dat seama că vraja 
orânduită de Necuratul era mai puternică decât 
rugăciunile lor.* 

Să remarcăm că, totuşi, nu puţine sunt în ultima 
vreme mărturiile în legătură cu unele exorcisme reuşite 
prin biserici sau mănăstiri, lată una transcrisă din chiar 
popularul ziar Evenimentul Zilei. „La mănăstirea Sihăstria, 
situată la limita dintre judeţele Suceava şi Neamţ, Mariei 
A. (23 ani) din Târgovişte i s-au scos, vineri 29 ianuarie a.c. 
dracii. Demonii au pătruns în trupul şi sufletul tinerei 
femei la vârsta de 16 ani. urmare a farmecelor făcute de 
vrăjitoarea Gheorghita, la solicitarea mamei Mariei. 
Aceasta, ca orice mamă, dorea să se mărite fiica de 
urgenţă. Imediat ce căsătoria s-a perfectat, tânăra a 
început să se comporte anormal, ceea ce a condus la 
inevitabilul divorţ. Vreme de 7 ani, posedata a consultat 
diverşi medici, fără rezultate. La mănăstirea Sihăstria, 
Maria a urmat, timp de 7 zile. un regim strict de rugăciuni. 
În ultima zi, 7 preoţi au citit din diverse cărţi religioase. În 
acest timp, pacienta, stăpânită de  Necuratul, urla 
îngrozitor şi bolborosea cuvinte mistice. La ora 24, după o 
ultimă serie de răgete nepământene. Diavolul a părăsit 


definitiv femeia. Ea şi-a revenit imediat, fără să-şi mai 
amintească nimic. Vocea şi expresia feţei îi erau complet 
schimbate. De menţionat că, în premieră, o astfel de 
ceremonie a fost înregistrată pe casetă audio. Accesul 
femeilor a fost interzis”. 

A rătăcit pe câmp - continuă informatoarea noastră - 
şi s-a aciuit pe la case pustii, cerşind mila trecătorilor, 
hrănindu-se cu te miri ce, până a luat-o Dumnezeu (ori 
„acela ieşit din ou”) la el. Fiul ei, un fecior „cam mutalău”, 
a găsit mai pe urmă, în fundul lăzii de zestre, o cutie 
neagră închisă ermetic. Oamenii l-au sfătuit să o îngroape 
fără a încerca să afle ce conţine, în mormântul celei căreia 
i-a aparţinut. 

2. Apocrifele magiei 

Nu se mai manifesta pic de îndoială din partea 
informatoarelor asupra  veridicităţii evenimentelor 
scormonite din memorie. Deşi era vorba de o practică 
vrăjitorească cu totul insolită în spațiul românesc (o 
variantă, se pare, a legendei de largă circulație în 
Occidentul medieval a vasiliscului) - având o funcție mai 
degrabă fabulatorie decât pragmatică, ea continua să 
exercite o presiune psihologică asupra celor ce-i trăiseră 
realitatea şi, într-un fel, o construiseră ca legendă. Căci, 
asemeni istoriei sau religiei, magia îşi are şi ea apocrifele 
ei, acea plasmă imaginativă în care creşte şi se dezvoltă 
sâmburele activ, substanţa eficientă. Nu toate istorioarele 
despre miracole cu substrat magic au în rândul membrilor 
societăţii tradiţionale aceeaşi poziţie pe scara veracităţii. 
Se întâmplă şi aici ca în toate sferele comunicării 
interumane: sunt relatate şi asimilate în conştiinţă fapte pe 
care naratorul le-a trăit personal şi asupra cărora poate 
certifica prin propria lui mărturie, fapte despre care a 
auzit de la „persoane de încredere” (şi pe care, după 
expresia lui Neculce, cine le va crede, bine, cine nu, iarăşi 


bine) şi, în fine, fapte menite exclusiv să întreţină 
atmosfera de poveste necesară oricărei comuniuni umane. 

Uneori acelaşi eveniment sau fenomen capătă prin 
circulaţie toate trei nivelele de veridicitate - de la un 
nucleu argumentabil prin grila unor modele general 
acceptate, până la amplificările fabulatorii amenințând să-i 
pună la îndoială orice credibilitate. De pildă: de la 
constatarea că uneori poate fi luat laptele de la vacă prin 
procedee magice, se ajunge la povestea plină de haz ocult 
a căruţaşului care mulge la... oiştea carului oile unui 
cioban din apropiere. Şi, continuând paralelismul de 
inducţie magică, ciobanul, la rândul lui, îşi dă jos cojocul şi 
începe să-l bată, pentru ca durerile să se răsfrângă 
asupra... hotului de lapte.* 

Nimeni nu-i obligă pe cei ce receptează această 
poveste nici să creadă, nici să nu creadă în adevărul ei. 
După cum din oul de puică neagră clocit subsuoară poate 
să fi ieşit sau nu un vasilisc - creadă cine ce va vrea. 
Sâmburele de realitate de la care pleacă informaţia 
transmisă de cele 

Povestea e cunoscută în aproape toate zonele 
etnofolclorice româneşti. O menţionează şi S. F1. Marian şi 
T. Pamfile şi A. Gorovei şi G. Coşbuc şi alţi culegători de 
vrăji şi descântece. O variantă extrem de suculentă prin 
limbajul colorat şi prin umorul disimulat sub haina 
veracitatii magice găsim la Gh. Pavelescu (115). 

două bătrâne ţine de o cauză explicită (dorinţa 
vrăjitoarei de a se răzbuna prin metode demonice asupra 
vecinei ei) şi de un efect constatabil: consecinţele acestei 
practici nepermise asupra propriei sale persoane. De 
aceea, însuşi faptul de a reînnoi prin cuvânt întâmplările 
produce emoție şi teamă. Nu e neapărat necesar să 
considerăm că toate credinţele cu substrat magic sunt 
certitudini ale celor care le poartă, chiar dacă haina în 


care sunt înfăşurate ne este recomandată drept autentică. 

Suntem în prezenţa unei caracteristici particulare a 
psihologiei românului (chiar dacă nu numai a lui), pusă în 
evidenţă mai ales de scrierile lui Mircea Vulcănescu (153) 
şi C. Noica (104): frecventa confuzie de planuri între 
realitate şi posibilitate, necunoscută spiritului occidental şi 
uneori de-a dreptul uimitoare pentru străini. Sintagma „de 
n-ar fi, nu s-ar povesti”, unică în lume ca introducere în 
poveste, are o conotaţie de certitudine şi, în acelaşi timp, 
de îngăduinţă euristică pentru prezumție. Există ceva 
pentru că se povesteşte despre acel ceva, nimănui nu i-ar 
da prin gând, în societatea tradiţională, să inventeze o 
situaţie, un personaj, o întâmplare - să păcălească, adică, 
lumea. Dar mai există şi deoarece cuvântul însuşi 
întemeiază, adică introduce în existenţă un fenomen de la 
limita ontologicului. Povestirea se derulează în jurul unor 
modele situationale şi al unor funcţii - cum le numeşte 
Propp - împietrite în personaje. Invenţia se limitează la 
colajul şi la nuantarea acestor patterns într-o diegeză şi la 
adaptarea lor unei situaţii specifice (procedeu pe care 
Lotmann îl interpretează ca ţinând de ceea ce el numeşte, 
cu un termen structuralist, estetica identităţii). 

Condiţia povestitorului este să certifice prezumtivul 
adevăr al întâmplărilor, dar şi să lase mereu o portitä 
deschisă spre mister, spre ceea ce există (în povestire, 
adică în cuvânt), cu toate că poate să nu existe (în 
realitatea perceptibilă cu simţurile). De aceea basmul e 
introdus prin formula preventivă „a fost odată ca 
niciodată” cuprinzând în ea îndoiala convenţională asupra 
veridicitätii - spre deosebire de mit, al cărui adevăr nu 
poate fi pus la îndoială (cine-ar îndrăzni, de pildă, să 
înceapă relatarea vieţii pământeşti a lui lisus Hristos cu „a 
fost odată ca niciodată” ?) 

Compromisul între cele două laturi contradictorii ale 
nucleului conotativ se realizează la nivelul prezumtiei, atât 


de fertilă în limba română (exprimată şi printr-un mod 
predicativ special) în comparaţie cu alte limbi (vezi 
eseurile lui Noica asupra formelor verbului a fi). Există şi 
nu există se regăsesc ca termeni convergenti în sfera 
posibilităţii, ceea ce înseamnă, de obicei: „a existat 
cândva, demult (dar un demult care abrogă, de fapt, timpul 
ca durată) şi undeva anume (dar un undeva care, de 
asemenea, abrogă limitele spaţiale). Or, funcţia principală 
a basmului 

este de a-l transpune pe ascultător în această 
realitate u-topică şi u-cronică, nicidecum a-i înşela buna 
credinţă cu minciuni. Formula de încheiere care, la: „am 
încălecat pe-o şa şi v-am spus povestea-aşa” adaugă „am 
încălecat pe-o căpşună şi v-am spus o minciună” este în 
mod sigur o construcţie hibridă, de provenienţă livrescă, 
introdusă probabil pentru uzul educaţiei de tip iluminist: 
nu cumva, vezi Doamne, să-i amăgim pe oameni în credinţa 
că ar putea exista în realitate fapte contrazise de logică. 

3.  Veracitatea fenomenelor magice. Percepția 
secundă 

Problema  veridicităţii (veracitatii) folclorice, cu 
trimitere specială la basm, a creat numeroase dispute între 
specialişti, mai ales între cei dornici să constrângă 
mentalitatea tradiţională a trece prin ciurul paradigmelor 
ştiinţifice. În fapt, lucrurile sunt extrem de simple: 
adevărul unui text etnologic (înţeles în sens structural, cu 
întreg cadrul său de manifestare) se raportează la nucleul 
de cunoaştere al omului societăţii tradiţionale întocmai ca 
spaţiul, timpul, cauzalitatea şi alte categorii filosofice, în 
sfere şi spirale concentrice. Pornind de la este (există) şi 
trecând prin ar fi, ar fi să fie, va fi fost, va fi fiind, să fi fost 
(cu corolarele lor negative), povestitorul însuşi anulează 
naiva supozitie a raţiunii pozitiviste că vreunul dintre 
receptorii basmului s-ar porni realmente să caute Tărâmul 


celălalt ori Fântâna Balaurului. Veracitatea ţine, cum 
spuneam, de nivelul prezumtiei, întărită fiind de fiecare 
dată prin rolul demiurgic al cuvântului, capabil să 
reitereze o întâmplare reală petrecută într-un timp şi un 
spaţiu mult îndepărtat de nucleul cunoaşterii - în 
marginile, am spune, ale spiralei ce se destramă lent, 
insesizabil, în gol. Ea nu dispare însă cu totul, tocmai 
datorită caracterului arhetipal al motivelor (modelelor, 
invariantelor, elementelor) - niciodată inventate, totdeauna 
reclădite în alte structuri diegetice. 

Altceva se întâmplă însă cu povestirile relatând 
întâmplări petrecute în realitatea imediată, chiar dacă ele 
conţin motive mitico-magice clasificate de gândirea 
modernă în acelaşi sertar cu stranietatea miraculoasă a 
basmelor şi cu fantasticul pur din literatura cultă. 
Credibilitatea acestora e neîndoielnică: atât naratorul cât 
şi receptorul sunt gata să jure că faptele s-au întâmplat 
întocmai - deşi acest întocmai nu corespunde totdeauna cu 
înţelesul său din gândirea ştiinţifică. Un ţăran din Săliştea 
Maramureşului îşi introduce relatarea despre o întâmplare 
cu zâne prin cuvintele: „să n-apuc Crăciunul ălalalt de nu-i 
drept ce-oi povesti...”, după care urmează o înşiruire de 
elemente pe care omul modern le-ar pune îndată sub 
semnul incredibilităţii: într-o zi, pe când păştea oile, a găsit 
pe o stâncă, lângă un izvor, două cozi din păr de femeie. 
Le-a arătat baciului care, bănuind cui aparţin, La trimis cu 

straşnica poruncă să le ducă înapoi de unde le-a luat. 
Nu l-a ascultat - la jumătatea drumului le-a ascuns într-o 
tufă. Îndată ce s-a întors la stana, pe creasta muntelui din 
apropiere a apărut un câine mare alb după care s-a 
declanşat o vântoasă cum nu s-a mai văzut pe pământ 
zgâlţâind coliba din temelii, răsturnând staulul şi risipind 
oile. „Măi ceai făcut cu alea?” l-a întrebat baciul. Şi-a 
recunoscut vina şi s-a dus să pună cozile la locul lor, după 


care furtuna s-a potolit tot atât de brusc cum s-a iscat, (15, 
p. 107) 

Dacă balaurul, nici zmeul nu-tiies înainte de sub 
poduri şi dacă fetii-frumosi nu-i mai ucid decât în basme - 
este pentru că ne-am obişnuit să dăm balaurului un Chip 
material. Dacă însă îi referim mai departe sensul lui 
ancestral de duh rău, dogoarea lui şi relele i le simţim şi 
azi. 

M. Vulcănescu Ursitoarele, vântoasele, pricoliciul şi 
multe alte personaje clasate de gândirea ştiinţifică în sfera 
fantasticului ţin, în mentalitatea omului tradiţional, de 
ceea ce am numit planul secund al realităţii. Ele există cu 
certitudine, chiar dacă nu pot fi aduse în momentul 
povestirii ca dovezi pentru percepţia nemijlocită a 
simţurilor. Există pentru că le-a văzut, le-a auzit sau le-a 
simţit cineva - fie povestitorul, fie un alt om cunoscut, gata 
să certifice sub jurământ acest lucru, şi pentru că „stau să 
apară” (iarăşi prezumția, posibilitatea, probabilitatea 
declanşării unei acţiuni magice) în orice moment şi la 
îndemâna simţurilor oricui Omul societăţii tradiţionale 
trăieşte astfel într-o lume plină de plasticitate, în care 
miracolele naturii se amestecă cu cele ale cuvântului ale 
hierofaniilor ritualice, ale „transcendentului care coboară”. 
Nimeni nu pune la îndoială că Dumnezeu şi Sf. Petru au 
umblat cu adevărat pe pământ cândva (in illo tempore, 
fixat de credinţa creştină în epoca epifaniei christice, dar 
contaminat în tradiţia folclorică cu „vârsta de aur a 
mitologiilor păgâne) şi undeva (poate chiar în spaţiul 
acesta) sub spectrul miracolelor necenzurate. După cum 
nimeni nu se îndoieşte că la manie sărbători cerul se 
deschide pentru o clipă celui vrednic să-l vadă, animalele 
vorbesc în grajd despre stăpânii lor, strămoşii morţi vin să 
petreacă alături de cei vii. 

Am putea complini cu zeci de asemenea exemple 
imaginea unei lumi 


Atitudinea actuală faţă de aceste personaje este, la 
locuitorii satelor, ambiguă. Ma ontatea informatorilor din 
Maramureş pe care i-am chestionat în legătură cu fonrl h 
J°r ni” au răspuns în doi Peri: „dacă crezi în ele există, 
dacă nu, nu”. E, în a, cneia, dedusa prin bun simţ. a 
oricărei credinţe, inclusiv a celei în Dumnezeu. În aceeaşi 
ordme de idei, Mihai Pop amintea deseori cum un 
informator oltean i-a răspuns a întrebarea în legătură cu 
actualitatea practicilor magice că „vrăjitoarele n-ar mai 
putea «reula în zilele noastre, mai ales noaptea din pricina 
liniilor de înaltă tensiune ce „npanzesc teritoriul ţării”. 

aureolate de o percepţie secundă pe care omul 
modern a pierdut-o, din păcate, pentru totdeauna. Ea a 
adăugat dimensiunii empirice a existenţei un suport ideatic 
graţie căruia omul societăţii tradiţionale nu cunoştea 
singurătatea, angoasa, stresul, disperarea, sinuciderea, 
crima premeditată, violenţa gratuită şi atâtea alte rele ale 
societăţii moderne. Viaţa lui se desfăşura între repere 
precise, sprijinite nu pe iluzii, ci pe certitudini. Fiecare 
gest îşi avea motivaţia lui, fiecare pas o direcţie clară, 
fiecare gând un suport de memorie certificată de tradiţie. 
Viaţa căpăta astfel sens prin însuşi faptul că era trăită. 

4. Omniprezenta magicului 

Manifestarea constantă şi consecventă a efectelor 
unei practici magice anume întăreşte filonul ei de 
veridicitate, chiar dacă analiza lucidă a paradigmei în care 
se desfăşoară îndeamnă la rezerve de credibilitate. Nu 
cantitatea de imagini ori reductia de neverosimil certifică o 
vrajă, ci prestigiul ei social. Convingerea că diavolul sau 
alte spirite malefice lucrează uneori prin oameni care-şi 
vând sufletul pentru împlinirea unei dorinţe fierbinţi face 
explicabilă credinţa în adevărul unor evenimente şi 
fenomene care altfel ar rămâne în sfera fabulosului. E 
lesne de bănuit, de pildă, că o fată rămasă nemăritată până 


la limita vârstei socialmente acceptate va recurge la vrajă, 
mai cu seamă dacă e convinsă că o rivală i-a furat (tot prin 
vrajă, fireşte) flăcăul menit. Viaţa e, aici ca şi aiurea, o 
competiţie, iar dacă nu te angajezi în ea, te elimină. 
Aceasta ar fi varianta de „magie neagră” prezentă şi în 
societatea românească tradiţională - ca, de altfel, peste tot 
în lume. Logica demersului e: dacă diavolul a făcut, tot el 
să desfacä. E mai la îndemână pentru oricine să-şi 
motiveze eşecurile printr-o obstructie exterioară decât prin 
propriile sale greşeli sau inaptitudini. Şi, uneori, s-a 
dovedit, motivaţia nu e deloc absurdă. 

Aceeaşi motivaţie stă la baza unei alte credinţe, 
prezente în mentalitatea magică tot sub varianta de 
inducţie prin analogie, legată în general de puterea 
mătrăgunei - iar la Săliştea Maramureşului de a cicoarei: 
aceea că dacă omori goangele (viermii) găsiţi la rădăcina 
plantei va muri sau va päti un rău cel la care te gândeşti în 
momentul acela. Una dintre cele două bătrâne ne-a şoptit 
la un moment dat că-şi bănuieşte nora (soţie de-a doua a 
unuia dintre fii, căsătorită cu el după ce prima soţie a 
murit în împrejurări misterioase) de o asemenea vrajă. „Nu 
că aş avea ceva cu ea. Doamne fereşte, poate că n-a 
omorât nicio „jujeică” (goangă), cine poate şti. Dar să mă 
credeţi că cealaltă era mai tânără şi mai frumoasă şi mai 
harnică. Nu-i lucru curat”. Şi, apropiindu-se cu urechea de 
uşă, să vadă dacă nu cumva o ascultă cineva, şi-a făcut o 
cruce largă şi a şoptit ceva ca pentru sine în colţul 
năfrămii răsfrânt peste bărbie. 

Diavolul lucra, precum se vede, pentru prelungirea 
laturilor abisale ale competiţiei, prin inducerea continuă a 
bănuielii. 

Cele două femei ne-au relatat apoi cu lux de 
amănunte câteva dintre practicile magice pe care le 
îndeplinesc şi astăzi după o tradiţie încă vie - de la riturile 


de divinatie din noaptea şi dimineaţa de Anul Nou, la 
descântecele de deochi; de la ghicitul în ceară sau miere 
de albine, la „descântările cu ciucoarea” şi de la 
purificările prin fumigatii din ziua de Alexie, la 
întrebuinţarea în scopuri curative a stropilor de la roata 
morii”. 

Fără să se uite la barometru, fără să ştie ce sunt 
curenții atmosferici, ciclonii şi anticiclonii sau câte altele 
de care se cäläuzesc meteoreologii savanfi, ţăranul îţi 
prevesteşte, în cele mai multe cazuri cu o precizie 
uimitoare, toate schimbările vremii, ploaia şi ninsoarea, 
vântul şi furtuna, căldura şi gerul, vremea rea ca şi cea 
bună. Si câte n-ar putea învăţa cărturarii din această carte 
a poporului. 

LA. Candrea 

Din păcate, spaţiul nu ne îngăduie să transcriem aici 
informaţiile, cum nu ne îngăduie să stăruim asupra altor 
practici şi credinţe magice cândva generale în societatea 
tradiţională românească, legate fie de divinaţie (calendarul 
de ceapă şi alte previziuni meteo: cearcănul lunii, zborul 
albinelor şi rândunelelor, comportamentul animalelor de 
casă etc.) fie de diverse purificări practicate la praguri de 
timp prin „foc viu”, „apă neîncepută” sau „rouă nopţii de 
Sf. Gheorghe”, de nuditatea rituală, riturile de fertilitate şi 
fecunditate din ziua de Sânziene, valoarea apotropaică a 
usturoiului, leuşteanului sau rostopascăi („leuştean si 
rostopască/acelea să nu fi foastă/toată lumea-ar fi a 
noastră” - aşa spun bătrânele că se jeluiesc în cotloanele 
lor spiritele malefice), puterea vindecătoare a cetei 
căluşarilor (mai ales pentru cei „luaţi din Dânsele”), magia 
prin analogie pentru apărarea de lupi şi şerpi ş.a.m.d. 

Una dintre ele ne-a adus chiar o sticluţă cu asemenea 
stropi, îndemnându-ne să constatăm că sunt tot atât de 
proaspeţi ca în momentul când au fost colectati - în zorii 
zilei de Paşti. 


PROFESIONIŞTII MAGIEI 

1. Condiţiile vrăjii 

Nu putem stărui nici asupra practicilor desfăşurate 
de către cei pe care i-am putea numi ,profesionistii 
magiei”, adică vrăjitorii de meserie, şi cu atât mai puţin 
asupra descrierii instrumentarului, împrejurărilor, gesticii, 
atmosferei şi finalitätii descântecelor. Ele sunt, de altfel, 
amplu înfăţişate în scrierile de specialitate menţionate pe 
parcursul acestei lucrări. Vom remarca doar că recursul la 
vrăjitorie este pentru omul societăţii tradiţionale un act în 
acelaşi timp de teamă şi speranţă. Teamä generată de 
faptul că prin vrajă se apropie de lucruri tainice, de 
dincolo de fire, şi speranţă că acest ultim apel la 
înduplecarea destinului, după ce alte încercări au eşuat, va 
afla sorţi de izbândă. 

De aici şi condiţiile speciale, profund solemne, în 
care se desfăşoară descântecul propriu-zis. Mai întâi: 
curăţenie absolută trupească si sufletească - atât 
performerul cât şi beneficiarul să aibă haine primenite, să 
postească în ziua respectivă, să nu fie animați de gânduri 
rele etc. Apoi: alegerea unui timp cu valenţe simbolice (zi 
de post sau de sărbătoare laică, lună plină sau în 
descreştere, la ceas de zori sau în amurg) în funcţie de 
finalitatea vrăjii. În al treilea rând: un instrumentar 
adecvat (aghiazmă sau apă neîncepută, plante energetice, 
cruce sau pristornic, alimente rituale, ustensile cu putere 
de sugestie (de la foarfecă, fus sau cuţit până la frigări 
special confecţionate. *) 

— Interesant de remarcat este faptul că în satul 
Drăguş se foloseau în practica magică şi aşa numitele 
„pietre dentruiele” care, cel putin în ilustrațiile ce însoțesc 
cartea Ştefaniei Cristescu Golopenţia, seamănă perfect cu 
nişte unelte confecţionate în epoca pietrei cioplite - 
ciocane, topoare sau dălţi de granit (ori de azbest) găurite 
la mijloc, identice cu cele din colecţiile muzeelor de 


arheologie - despre care informatorii spun că le-au găsit 
într-un anume loc al hotarului, acolo unde, de preferinţă, 
„joacă Măiestrele”. Dacă, într-adevăr, „pietrele dentruiele” 
sunt unelte preistorice, eficienţa practicilor magice la 

Descântecul se spune o dată, de trei ori, de şapte sau 
de nouă ori (repetiţia fiind prin ea însăşi un element 
magic), cu voce solemnă, scăzută, misterioasă, modulată în 
funcţie de conţinutul textului (invocatie, povestire, 
ameninţare, rugăminte, blestem, gradatie, dialog, exorcism 
etc.) însoţit de gesturi şi mimică, de manevrarea 
instrumentarului (cuțitul înfipt în pământ, frigarea răsucită 
în foc şi apă, cărbunii stinşi în ulcică), într-o totală 
abstragere din realitatea înconjurătoare, urmând un 
ceasornic al timpului interior integrat timpului cosmic al 
elementelor. 

Motivele pentru care se recurge la vrajă sunt, şi ele, 
aproape inepuizabile. Există descântece de albeatä, de 
apucat, de argint viu, de babiţă, de boala (răul) copiilor, de 
toate bolile, de bubă rea, de cel perit, de fapt, de legat 
(dezlegat) bărbatul, de femeie rea, de deochi, de potolirea 
duşmanului, de dragoste şi de ursită, de gânduri rele şi de 
inimă rea, de junghi, lipitură, muşcătură, plânsori, soare 
sec, de trai rău, de urât, de vânt - şi lista ar putea 
continua. 

Pentru ca vraja să fie eficientă trebuie respectate o 
mulţime de condiţii care se prelungesc în timp atât înainte, 
cât şi după încheierea ei. Descântecul trebuie plătit cu 
oricât de puţin (multe texte conţin în final cuvintele: 
„leac/şi la baba colac”), apa de descântat trebuie aruncată 
pe un par, un mărăcine, o mâţă (sau alt animal apt să preia 
vraja asupra lui) ori pe tâtâna uşii, pentru ca răul să sufere 
un transfer magic către acestea; interdicțiile 
psihosomatice continuă până la împlinirea rostulu i pentru 
care s-a descântat etc. 


O antinomie (transfigurată sau nu), deşi din punct de 
vedere logic reprezintă un zero sau un nimic, poate să 
joace uneori în cadrul operaţiilor intelectului şi un alt rol 
decât rolul unui nimic; o antinomie poate să reprezinte şi 
echivalentul intelectual al unui mister. Acest lucru l-a 
ghicit mai întâi filosofia patristică în toată profunzimea sa 
şi acest lucru trebuie ridicat din nou în conştiinţa filosofică 
a timpului. 

L. Blaga 

Insistăm asupra faptului că vrăjitoria nu e, în 
credinţa populară, o joacă şi nicio ispravă la îndemâna 
oricui. Cel ce intră în tainele ei şi se încumetă să o practice 
trebuie să fie conştient nu numai de marile puteri pe care 
şi le asumă din perimetrul acestor taine, ci şi de 
nenumăratele riscuri care-l pândesc la fiecare pas. E 
destul să comită cea mai mică greşeală pentru ca puterile 
să se întoarcă împotriva lui şi să-şi rişte astfel grav fiinţa 
(nu numai cea prezentă, ci şi cea viitoare). Ucigă-l Toaca 
abia care erau folosite devine cu atât mai explicabilă, căci 
magia, precum am mai spus. ascendentul în paleolitic. Iar 
relaţia lor cu Măiestrele le potenţează aura mistenc 

aşteaptă să pună ghiara pe unul care se joacă 
nesăbuit cu tainele firii, ori pe nepriceputul care provoacă 
stihiile fără să se fi pregătit suficient spre a le stăpâni.* 

De obicei, calitatea de vrăjitor (descântätor, 
fermecător, căutător) şi-o asumă femeile bătrâne, cele 
capabile să se menţină „curate”, să postească şi să se 
roage, dar şi să discearnă, pe baza cunoştinţelor şi a 
experienţei acumulate de-a lungul vieţii, între practicile 
bune şi rele, între simptome adevărate şi false, între 
eficienţa unui procedeu sau altul. Curätenia - absolut 
obligatorie în orice practică magică - are un larg evantai 
de sensuri, mergând de la primenirea veşmintelor şi 
spălarea rituală a trupului până la curăţenia spiritului 


obţinută prin gesturi de purificare, prin „gândul bun” prin 
abstinentä şi, nu în ultimul rând, prin rugăciune. 
Elementul esenţial al curäteniei este însă absenţa sângelui 
menstrual, considerat în toate ariile simbolice ale 
mentalităţii tradiţionale drept spurcat, aducător de rele, 
creator de conjuncturi nefavorabile. O femeie la ciclu e 
supusă, în cadrul relaţiilor comunitare, la o sumă întreagă 
de interdicții. Ea nu are voie să gătească mâncare, să stea 
la masă cu ceilalţi, să meargă în vizite, să atingă un obiect 
sacralizat şi cu atât mai puţin să descânte.** 

Un studiu special ar putea fi dedicat valorii estetice a 
descântecului - unele dintre cele mai arhaice texte, alături 
de colinde, cu virtuţi încântătorii deosebite, cu elemente 
de limbă de-a dreptul surprinzătoare, cu procedee stilistice 
de certă valoare literară. Inventivitatea lor verbală este 
practic infinită. Ar fi suficient să amintim numele date 
diavolului, ielelor sau bolilor cauzate de aceste personaje 
când pitoreşti când amenințătoare, metaforele ingenioase 
prin care sunt ele evocate, ritmul când de doină 
tânguitoare, când de baladă eroică, versificatia rafinată, 
îndelung  cizelată prin circulaţie, pentru a situa 
descântecele printre cele mai valoroase producţii ale 
literaturii noastre orale. 

Ele sunt uneori sumare, compuse doar din câteva 
rânduri (spre 

* în mediul folcloric transilvănean circulă şi azi o 
poveste despre un flăcău care, într-o şezătoare „s-a jucat 
cu dracul”. Pentru a se grozăvi în faţa fetelor, şi-a legat în 
glumă o sfoară de grumaz, zicând că se spânzură de clanta 
uşii. Joaca s-ar fi terminat tragic clacă una dintre fete nu i- 
ar fi retezai sfoara în momentul când era gata să-l sugrume 
de-a binelea. Căci diavolul, care nu ştie de glumă, i-a 
apărut în faţa ochilor îndată ce şi-a legat sfoara, 
amenintându-l cu o furcă înroşită în foc şi împingându-l 
îndărăt. lar sfoara se tot întindea (vezi mai pe larg 


relatarea întâmplării: în V. Avram. Spirala. Ed. Cartea 
Românească 1987, p. 12 - 13). 

** Din acest ultim punct de vedere, luând în 
considerare si analizele structurale ale simbolului 
efectuate de G. Durand (50. p. 116) se reliefează iarăşi o 
deosebire fundamentală între practica magică aşa cum se 
desfăşoară ea în spaţiul românesc şi cea de tip occidental. 
Antropologul francez asociază simbolul  sângeluiui 
menstrual celor ale „apei negre”, păianjenului, caracatitei 
şi, în consecinţă, arhetipului „femeii fatale şi magiciene” - 
o perspectivă, deci. răsturnată faţă de cea din mediul 
românesc. 

exemplu, descântecul de scurtă din Tecuci, transcris 
de l. A. Candrea: „treci, scurtă/cum te-ajunge/cum te 
frige”. În evidentă analogie cu numele bolii), alteori ample, 
desfăşurate în mai multe registre epice, conţinând până la 
150 - 160 de versuri. Invenţia verbală se asociază cu 
metaforele menite a crea un plan paralel, analogic pentru 
situaţia concretă evocată în text şi cu procedeele stilistice 
generând o atmosferă de taină, de poveste insolită, de 
incantatie magică. Unele cuvinte şi expresii, deşi 
ininteligibile, sunt utilizate tocmai pentru a spori efectul 
misteric al vrăjii. Ele sunt fie reminiscente ale unui stadiu 
arhaic al limbii (poate chiar cuvinte de substrat, dacă avem 
în vedere faptul că descântecele sunt, alături de colinde, 
cea mai veche specie folclorică), fie parodierea ludico- 
magică a unor sintagme, fie împrumuturi adaptate din alte 
limbi (spre exemplu istitä din alternanţa verbală „istiţă- 
pestriță” utilizată în descântecul de şarpe (23, p.332), fie 
construcţii lingvistice speciale menite a impresiona şi 
speria agentul malefic prin stranietate. Foarte des utilizat 
e paradoxul stilistic - ştiut fiind că însăşi gândirea mitico- 
magică se bazează pe paradoxal, insolit, irațional - 
oximoronul, metonimia, alegoria fantastică - întocmai ca în 


creaţia artistică majoră.* 

3. Magie şi artă 

Relaţia de condiţionare reciprocă dintre mijloacele 
magiei şi cele ale artei transpare spontan, la cea mai 
sumară analiză a textelor, fie ele populare sau c-ulte. Blaga 
observa că „efecte poetice din cele mai sigure şi mai 
irezistibile se obţin prin mijloace care sunt de natură 
magică. 

— Pentru perspectiva artistică (literară) asupra 
descântecelor, în afară de studiile generale de estetică a 
folclorului (O. Bârlea. Gh. Vrabie. P. Ursache. G. Călinescu 
etc). vezi O. Papadima. Descântecul - structura lui artistică 
(113. p. 347 - 430). Din păcate însă nu avem încă un studiu 
aplicat, bine documentat, scris, aşa cum ar fi pretins 
Mircea Eliade, din perspectiva esteticii generale, asupra 
descântecului - cum nu avem, de altfel, nici asupra altor 
specii ale folclorului românesc. În general, s-a mers pe 
ideea că folclorul are o estetică aparte, deosebită de cea a 
operelor culte (aşa cum sustinuse D. Caracostea în celebra 
lui polemică cu Lovinescu) şi că prin urmare, trebuie 
analizat cu mijloace critice specifice. Rezultatele unei 
astfel de exegeze însă nu sunt decât de natură să-l 
îndepărteze pe cititor de esenţa şi valoarea artistică a 
creaţiei populare. Indulgenta faţă de imensul balast care 
înconjoară sâmburele valoric al acestei creaţii, insistența 
pe formulele unei „estetici a identităţii” (Lotmann). 
coborârea în registru minor a unor mari creaţii de tipul 
Mioriţei, Meşterului Manole, colindelor, descântecelor, 
doinelor cu bogată încărcătură poetică, au făcut mari 
deservicii artei noastre populare. Exemplul cel mai la 
îndemână este chiar studiul menţionat mai sus. al lui O. 
Papadima, care analizează în pur stil proletcultist 
descântecele românilor, cu insistenţă pe „conţinutul de 
idei”, „oglindirea vieţii istorice şi sociale a ţăranului”, 
frecvenţa şi structura tropilor etc. 


Din nefericire, niciun domeniu al scrisului n-a 
concentrat atâţia nechemati, atâţia diletanti şi semidocti 
câţi s-au înghesuit în cercetarea şi analiza materialelor 
etnofolclorice. din falsa credinţă că despre creaţia 
populară - atât de simplă în formă, dar atât de bogată în 
expresii simbolice şi în idei mitico-magice - se poate 
pronunţa orice consumator. 

Magicianul recurge involuntar la mijloace poetice, 
poetul recurge involuntar la mijloace magice” (11, p. 167). 
Insuşi termenul de inspiraţie, ca motor al creaţiei artistice, 
are o vădită coloratură magică. Majoritatea artiştilor 
recunosc că li se dictează sau li se revelează opera, uneori 
într-o stare de transă pe care nu şi-o pot explica. De aici şi 
preeminenta formei asupra materiei informaţionale, ideea 
că o creaţie artistică de geniu trebuie receptată ca un şoc 
al perfecțiunii magice şi asimilată prin senzorii oculti ai 
percepţiei, urmând ca sensul să-i fie descifrat ulterior de 
către critică, chiar şi împotriva mesajului pe care l-ar fi 
intenţionat iniţial autorul. Nu întâmplător A. Breton, 
propovăduitorul suprarealismului şi al dicteului automat, s- 
a recunoscut şi ca magician, preocupat foarte serios mai 
ales de alchimie. 

Sensibilitatea artistică, dacă este completată de o 
natură meditativă şi concentrată, este cea mai bună 
condiție pentru dezvoltarea facultăților spirituale. 
Sensibilitatea artistică are într-adevăr puterea de a 
pătrunde dincolo de aparente pentru a descoperi misterul 
lucrurilor. 

R. Steiner 

Aceasta, alchimia, stârneşte ea însăşi în ultima vreme 
comentarii care fac din ea o veritabilă operă de creaţie 
artistică având în esenţă nu atât un scop raţional ori 
empiric, cât un impuls sufletesc irațional, un „suflu sexual” 
de natură psihanalitică urmărind uniunea mistică (în fapt 


magică) dintre două sau mai multe substanţe, ca şi dintre 
focul care arde în athanor şi maestrul care-l manevrează, 
dintre constelatiile cosmice năzuind în mod conştient la 
refacerea unităţii primordiale în care au stat la începutul 
lumii, a pierdutului ideal al androginului. Şi în alchimie, ca 
în toate formele de gândire şi acţiune magică - şi, de 
asemenea, în orice creaţie artistică-rolul esenţial revine 
puterilor ascunse asumate prin subconştient. Ele sunt 
motorul ce mişcă substanţa supusă experimentului 
alchimic spre o nouă formă de existenţă, nu atât de natură 
fizică (materială) cât magică (divină) de care spiritul şi 
sufletul nostru se simte atras ca de o mare operă de artă. 
„A te dedica alchimiei înseamnă a deveni capabil de „a 
lucra” asupra emoţiilor, asupra presentimentelor, chiar şi 
asupra instinctelor asemeni unui pictor cu formele şi 
culorile sale” (101, p.10). 

Dar similitudinea cea mai pregnantă între artă şi 
magie constă în ceea ce se numeşte îndeobşte incantatie. 
Unei opere de artă veritabilă i se recunoaşte capacitatea 
de a-l vrăji (am spune a-l încânta, dacă termenul nu şi-ar fi 
pierdut, prin circulaţie, forţa iniţială), pe degustătorul ei. O 
poezie frumoasă sau o muzică inspirată provoacă în 
spiritul receptorului stări similare, dacă nu identice, cu 
cele induse de acţiunea magică propriu-zisă. „Orice 
incantatie verbală sau muzicală reuşită - adică cea 

care produce ,incantatia” (cele două cuvinte 
reprezintă două nuanţe ale aceleiaşi entităţi verbale privite 
când ca acţiune, când ca efect rezultant). extazul, 
eliberarea sau chiar vraja lato sensu este un fenomen pe 
care cu drept cuvânt îl putem numi magic” (67, p. 166). 
Dorinţa dintotdeauna a artiştilor veritabili a fost de a-i 
vrăji cu mijloace oculte şi nu conştient artizanale pe cei 
cărora li se adresează, şi nu rareori o operă de artă e 
asociată uniunii mistice (dar iarăşi putem completa: 


magice) dintre autor şi receptor. Dacă la baza creaţiei 
artistice stă, cum spune Freud, un impuls sexual (pe care 
însă noi, dintr-o explicabilă pudoare, îl numim de obicei, 
nu fără conotatiile magice ale cuvântului, iubire), ne putem 
uşor explica similitudinea dintre o creaţie artistică şi o 
vrajă de dragoste-Ambele vizează „intrarea în rezonanţă, 
punerea în fază a celor două fiinţe, a ritmului celor două 
fiinţe sau, dacă vreţi, acordului lor (un acord cu un timbru 
special) (67, p.166).* 

Iubirea autentică se extinde şi se înalţă prin sine 
însăşi, se răspândeşte asupra a tot ce finteazä istoric, 
devine iubim faţă de fiinţa însăşi în originea ei. 

K. Jasperă 

Lărgirile şi restrângerile de sens (metonimia şi 
sinecdoca), ca şi metafora, simbolul, alegoria, 
personificarea, transferuld & personalitate, sunt procedee 
deopotrivă artistice şi magice. Orfeu e în acelaşi timp poet 
şi magician. Cântecul lui nu numai că vrăjeşte (la propriu) 
natura, dar are rezonanţe şi dincolo de lumea sensibilă.** 

Dar nu numai grecii antici puneau de regulă semn de 
egalitate între magie şi artă. Marii poeţi, muzicieni sau 
plasticieni au, în toate ariile de cultură, o aură mitico- 
magică nedezminţită, adesea fiind identificaţi cu vrăjitorii - 
ba chiar şi, în unele cazuri, divinizati. Opera lor e resimţită 
ca un vast descântec capabil, asemeni celui din practica 
magică propriu-zisă, să inducă stări inexplicabile prin 
analiză raţională. Să reamintim că descântecul rostit cu 
voce înceată, incantatorie, sugestivă, de către performerul 
său, creează acea atmosferă capabilă a dinamiza şi a 
transmite la distanţă un mesaj ocult prin intermediul 
ondulatiiloi extrasenzoriale ale cosmosului. Ca şi o mare 
operă de artă, de altfel-Dacă analizăm din dublă 
perspectivă (magică şi poetică) Zburâtorul lui 

Noţiunea de iubire trebuie însă extinsă ca sens până 
la asimilarea ei cu filia presocraticilor, principiul unic al 


activismului cosmic, cel care leagă între ele elementele şi 
le înjugă în structuri accesibile simţurilor. 

** Nu întâmplător, poate, ascendenta lui. ca si a altor 
figuri reprezentative ale mitologiei şi artei, e fixată de 
către grecii antici în fabuloasa lume tracică, unde 
descântecul şi vraja sunt la ele acasă, unde Herodot 
consemnează realitatea unor practic» magice fascinante şi 
unde Platon descoperă existenţa descântecelor pentru 
„vindecarea sufletului”. 

Eliade Rădulescu, de pildă, observăm că nu numai în 
intenţia poetului, ci şi în predispoziția psihică a celui ce 
receptează versurile în codul lor original, magia şi poezia 
stau în aceeaşi coajă de percepţie, ca „încântec sau 
descântec”. Nu altă senzaţie ne produce poezia lui 
Eminescu sau a lui Nichita Stănescu. Inspirația de factură 
misterică a acestuia din urmă a fost chiar verificată nu o 
dată prin mărturiile celor ce îi transcriau versurile rostite 
uneori într-o stare de veritabilă transă, de febrilitate 
emoţională proprie magicianului aplecat asupra vrăjii sale. 
Sculpturile lui Brâncuşi (pe care magia inspiraţiei l-a 
orientat spre esentele invizibile ale lucrurilor), muzica lui 
Mozart („copilul divin” legănat între virtuțile esoterice ale 
sunetului) sau pictura lui Țuculescu, încărcată de viziuni 
oculte, simbolice, onirice - într-un cuvânt. magice - produc 
aceeaşi impresie. 

Cei mai multi mari poeţi gândesc în creațiile lor într- 
o formă arhaică, magică sau mitică, oricât s-ar fi dezbărat, 
pe podişurile conştiinţei, de aceste moduri". 

L. Blaga 

Nu rareori, apoi, geniul artistic este asociat, ca şi cel 
magic, unui comportament cu vădite accente patologice - 
ori, în orice caz, cu atitudini ciudate, improprii oamenilor 
de rând. Chiar neţinând seamă de faptul că unii poeţi erau 
atinşi de o veritabilă nebunie (certificată clinic), se poate 


constata uşor că starea de transă, înţeleasă la propriu şi la 
figurat, tulbură nu numai spiritul (prin puternica acţiune a 
inspiraţiei revărsată asupra lui) ci şi, prin translatie, 
dimensiunea psihomotorie a organismului (reciproca însă 
nu este valabilă, cum încercau să demonstreze unii 
psihanalişti). Rațiunea se supune în astfel de cazuri Unei 
instanţe superioare, irevelabile. Să nu luăm alt exemplu 
decât tot pe cel al lui Eminescu, care, aşa cum aflăm din 
mărturiile unor contemporani (consemnate de Călinescu în 
Viaţa lui M. Eminescu), exhiba manifestări si 
comportamente care nu o dată reuşeau să-i scandalizeze 
pe cei din jur prin anormalitatea lor. Şi tot Eminescu 
lansează, în Arhaeus, o supozitie tulburătoare, care ar 
putea da de gândit tuturor exponentilor etichetei sociale 
convenţionale: nu se ştie, scrie el, dacă nu cumva noi, 
oamenii normali, suntem nebuni, iar cei subjugati de 
manifestări patologice, adevărații purtători ai sensurilor 
profunde ale lumii.* 

Căci, din fericire, geniul, fie el artistic ori magic, nu 
se distribuie nici după criterii obiectivabile la nivel social, 
moral sau politic, nici după 

„Cu ce drept modul nostru să fie cel adevărat şi al lui 
cel fals, pentru ce nu veceversa? Suntem noi nebuni ori el 
e nebun, asta-i întrebarea” (în Opere, vol. VII, Ed. 
Academiei 1977, p.285). 

cantitatea de rațiune cu care este dotat un individ 
anume, ci adesea dimpotrivă, unor indivizi pe care oamenii 
normali nu dau doi bani şi pe care raţiunea suficientă cu 
greu ajunge să-i accepte drept ceea ce sunt. Există artişti 
(ca şi magicieni, de altfel) care îşi trăiesc destinul 
excepţional cu o putere interioară ce pune în umbră viaţa 
lor cotidiană, făcându-i nu o dată să se identifice cu 
structurile imaginate de ei, aşa cum se identifică 
magicianul cu fluxul de substanţă energetică trimis spre 


beneficiarul vrăjii. Flaubert, de pildă, îşi susţinea celebra 
expresie „madame Bovary c'estmoi” şi prin mărturisirea 
că, în momentul când scria despre sinuciderea eroinei, s-a 
simţit el însuşi „ca şi cum ar fi luat arsenic”. 

Poeţii lirici nu sunt în minţile lor când alcătuiesc 
frumoasele lor cânturi, ci, de cum se cufundă în armonie şi 
în ritm, ei sunt cuprinsi de avânt bachic şi, stăpâniţi de el - 
asemeni bacantelor care, când sunt în stăpânirea lui, scot 
miere şi lapte din râuri, nu însă şi când se află în minţile 
lor. 

Platou 

4. Valorizarea estetică a magiei 

Uneori, în lucrările câte unui creator inspirația şi 
talentul se întâlnesc cu o cunoaştere din interior a 
fenomenelor magice, caz în care opera poate căpăta ea 
însăşi virtuţi initiatice. Un astfel de autor a fost în spațiul 
românesc V. Voiculescu, cel care, mai ales în ultimii ani ai 
vieţii, devenise, se pare, stăpân al unor taine ce l-au 
determinat să aşeze în fruntea Sonetelor motto-ul „apaghe, 
babiloi!” (înapoi, profanilor!) şi să dea literaturii noastre 
câteva dintre cele mai importante povestiri cu substrat 
magic. Recursul lui la o realitate arhetipală, transistorică, 
depăşind orizontul de înţelegere al omului de rând, nu e un 
simplu gest de dezgropare a unor valori etnografice 
pitoreşti în scopul de a satisface curiozitatea exotică a 
unor spirite saturate de urbanism (cum se întâmplă cu unii 
scriitori), ci un act de repunere în fiinţă a unor valori 
fundamentale ale relaţiei om-natură-divinitate. Ideea 
magică, aşa cum se prezintă la Voiculescu, nu are nimic 
de-a face nici cu superstitia gratuită, nici cu fabulosul. Ea 
este o „concentrare în duh” de care însuşi autorul 
pomeneşte - disponibilitatea de a recepta şi valoriza 
mesaje inaccesibile omului de rând, celui prea ancorat în 
sistemul informaţional redundant specific civilizaţiei 
obiectelor. 


Am putea extrage din proza lui Voiculescu o povestire 
arhetip în care ideea magică se constituie ca structură 
iniţiatică deschisă. În centrul ei stă magul, vraciul, 
cunoscătorul în magie 1 cu alte cuvinte un iniţiat în tainele 
firii. El este depozitarul unor puteri ascunse, câştigate prin 

sacrificiul plăcerilor de rând: înţelege graiul 
animalelor, cunoaşte semnele cerului şi ale pământului, 
deţine remediul unor perturbații în ordinea firii, I se cere 
în schimb să renunţe nu numai la căsătorie ci şi la femeie 
în general*, să trăiască izolat, cât mai primitiv cu putinţă, 
să fie cinstit şi drept, să nu lucreze împotriva, ci în 
concordanţă cu firea lucrurilor, să nu bea, să nu fumeze, să 
nu păcătuiască cu nimic în faţa ordinii universale - într-un 
cuvânt: asceza indispensabilă educaţiei întru mister. 
Nerespectarea acestor condiţii atrage după sine nu numai 
pierderea harului, ci şi o posibilă deturnare catastrofică de 
forţe, ca în cazul lui Gheorghieş din Lacul rău... 

Talentul lui Voiculescu aşază însă orizontul magic în 
straturi de percepţie bivalentä, înclinând balanţa când 
spre mister irevelabil, când spre explicaţia firească, 
banală, a fenomenelor - ceea ce ţine, evident, tot de 
necesara cenzură prin disimulare. Un singur exemplu: 
lumina magică, văpaia din ochii şi degetele Luparului (din 
povestirea în mijlocul lupilor) este interpretată de cei ce 
ascultă fie ca „un fosfor oarecare, un putregai cum „face 
lemnul unor anume copaci, cu care el îşi îmbibase mâinile 
şi obrazul ca să ţie în respect fiarele”, fie ca o putere 
energetică acumulată în trup şi canalizată prin cuvinte şi 
gesturi spre scopul vizat, în ambele cazuri însă - conchide 
autorul - trebuie recunoscut că „omul crescuse, se lărgise 
dincolo de el, de sălbăticiunea strâmtă a lui, ca să poată 
cuprinde pe lup, să şi-l asimileze. Numai cunoscându-l 
astfel, magic, putea să-l supună şi să-l stăpânească. O 
formidabilă activitate în duh, pe care noi nu o mai putem 


săvârşi. Magul primitiv devenea prin asta arhetipul 
lupului, marele lup spiritual de dincolo, dinaintea căruia 
hăiticul de rând se trage înfiorat, ca oamenii la apariţia 
unui înger”. 

Pentru exercitarea magiei, autorul creează, evident, 
un cadru specific în care mai ales lumina Lunii (Marea 
Vrăjitoare dintotdeauna) este esenţială spre a determina 
revărsarea  subconştientului în conştiinţă. Locul 
desfăşurării acţiunilor din povestiri este o natură virgină, 
neatinsă de efectele civilizaţiei: fie o „cale împâslită cu 
ceaţă, pe o vreme buhoasă, fără pic de privelişte” (în 
mijlocul lupilor), fie „peste dâmburi şi gorgane când 
spelbe, când încâlcite de păduri, într-un loc unde 
stăpâneau o linişte, o pustietate şi un ger de planetă 
moartă” (Misiune de încredere) fie, în fine, într-un saf 
numai piatră şi lemn gol”, cu oameni „ciolănoşi şi uscați ca 
pământul care îi naşte”, sat în care până şi moartea 
pătrunde greu (Iubire magică). 

Femeile nu pot avea harul iniţierii; Kiva din 
Sakuntala sau baba din Iubire magică sunt simple 
vrăjitoare, slujitoare - şi nu stăpâne - ale tainelor magice, 
unelte ale unei forţe esoterice pe care încearcă să şi-o 
apropie prin intermediul unor obiecte şi substanţe magice) 

Nu putem stărui aici mai mult asupra sensurilor de 
adânc mister pe care le conţin povestirile cu temă magică 
ale lui V. Voiculescu. Citite într-o cheie asumată din 
îndelungata tradiţie românească a acestui domeniu, ele 
sunt în măsură să deschidă o fereastră spre fenomene al 
căror înţeles real s-a şters, din păcate, cu totul din modul 
de gândire al omului contemporan. 

5. O ştiinţă holistică? 

Ca în orice activitate umană, fiinţează şi în domeniul 
magiei binomul competentä-performantä, pentru a folosi 
termenii uzuali în cercetarea structural-semiotică. Dacă 


cele mai multe practici sunt la îndemâna fiecărui om, 
însuşite din amplul acord peste timp al tradiţiei, unele nu 
pot fi executate decât de cei dotați cu însuşiri speciale, 
recunoscuţi ca atare de întreaga comunitate. Ei sunt 
magii, vraci,  descântătorii, căutătorii, vrăjitorii, 
fermecätorii ş.a.m.d. Statutul lor în cadrul societății 
tradiționale e, de regulă, incert şi controversat, constituit 
în mentalitatea comunității în funcţie de scopul, eficienţa, 
mijloacele şi calitatea morală a actelor lor. Magul, în 
acceptie românească, se deosebeşte prin funcţie atât de 
vrăjitorul comunităţii anistorice, cât şi de ceea ce se 
înţelegea şi se înţelege încă prin vrăjitor în Occidentul 
european. Precum am mai spus, în societăţile primitive 
magul era îndeobşte şi mare preot şi conducător, 
bucurându-se de o autoritate incontestabilă în rândul 
membrilor tribului, având puteri de judecată, de 
excomunicare, de condamnare la moarte magică sau la 
execuţie prin linşaj. El fundamenta, reglementa şi organiza 
relaţiile între sexe, riturile festive, vânătoarea şi pescuitul 
- practic întreaga viaţă a comunităţii. 

Şi în lumea antică magii se bucurau de privilegii 
speciale din partea autorităţii politice şi uneori influentau 
radical deciziile acesteia. Ar fi fost o adevărată nesäbuintä 
ca un conducător să pornească un război, să construiască 
o cetate ori să programeze o sărbătoare ritualică fără să-şi 
consulte corpul de magicieni. Sibila Delphică era 
intangibilă, magii Egiptului antic erau prelungirile spre 
divinitate ale faraonului, iar cei caldeeni manevrau nu 
numai duhurile văzduhului prin puterea exorcismului 
exprimat în cuvinte, talismane, stropiri cu apă lustrală, 
filtre etc, ci şi întreaga operă pământească a regilor şi, 
prin ei, viaţa cetăţii. Intâmplarea a făcut să ajungă până la 
noi täblitele de lut care, pe lângă preţioase informaţii 
istorice şi mitologice, cuprind şi numeroase date despre 
organizarea, acţiunea şi eficienţa praxisului magic în 


teritoriul pe care mulţi îl consideră drept leagăn al 
paradisului terestru. Ele însă atestă şi un fapt extrem de 
semnificativ pentru fenomenologia 

magicului: că descântecele magilor caldeeni se 
deosebesc foarte puţin de cele ale altor popoare 
contemporane sau nu cu ei, inclusiv de cele ale romanilor 
şi, prin extensie istorică, ale locuitorilor actuali ai spaţiului 
carpato-danubian. 

Forţa şi credibilitatea magiei stă în faptul că - sub 
formele ei nealterate de acţiunea unor şarlatani sau 
nepriceputi - a fost, practic, una şi aceeaşi în toate spaţiile 
şi în toate timpurile ei de maximă funcţionalitate. Există o 
mulţime de similitudini, care nu pot fi puse pe seama 
întâmplării, între credinţele şi practicile magice ale unor 
popoare cu origini, determinări geografice şi stiluri de 
viaţă total diferite (cum ar fi egiptenii, chinezii, persanii şi 
indienii) ca şi între - de pildă - simbolurile desenate pe 
pereţii peşterilor preistorice şi cele utilizate până astăzi de 
către unele societăţi oculte. Toate pleacă, în fapt, de la 
acele condensări simbolice ale unor credinţe generalizate 
cărora nimănui nu i-ar fi trecut prin gând, până în epoca 
modernă, să le conteste realitatea: existenţa în univers a 
unor puteri oculte, manifestarea unităţii primordiale a 
lumii prin acţiunea vehiculatorie a unui fluid cosmic 
nedetectabil cu simţurile, eficienţa simbolurilor analogice, 
polaritätile pozitiv-negativ, masculin-feminin, unu-multiplu 
etc. Şi armonia lor tainică (vechiul concept coincidentia 
oppositorum), energia ocultă a cuvântului şi altele. 

Pentru conştiinţa orientată transcendent a existenţei, 
istoria dispare în prezentul etern. 

K. Jaspers încercând să găsească explicaţia acestor 
identități, unii dintre cercetătorii magiei au ajuns la 
convingerea că omenirea şi-a avut leagănul şi s-a dezvoltat 
apoi radial dintr-un centru unic unde, se pare, şi-a însuşit, 


pe lângă cunoştinţele indispensabile vieţii curente, şi 
„Ştiinţa divină” care normează relaţia triadică om-natură- 
divinitate. Cu toate că extrem de puţin ni s-a păstrat din 
această ştiinţă care trebuie să fi fost foarte înfloritoare în 
vremuri străvechi, putem recunoaşte modelul ei structural 
în atestările convergente de mai târziu: semnul Tao al 
chinezilor (unitatea  bipolară  yin-yang), dualitatea 
mazdeistă, cuplul Iris-Osiris (potentat de Seth - principiul 
nega tivi taţii, de Horus - energia creatoareşi de toth - 
mesagerul divin, născocitorul artelor şi ştiinţelor) karma 
hinduistă, simbolurile bipolare ale caldeenilor. 

Ba mai mult: lecturând fără prejudecăţi dogmatice 
textele biblice, observăm că magia este un atribut esenţial 
şi al divinității iudeo-creştine. Am amintit deja câteva 
dintre argumentele acestei supozitii, dar credem că putem 
stărui puţin asupra unui episod care a generat numeroase 
exegeze, nu o dată contradictorii, din partea cercetătorilor: 
cel al Exodului - al leşirii din Egipt - modelat de puternica 
personalitate 

profetică a lui Moise. El este. conform tradiţiei, nu 
doar un „erou întemeietor” (arhetip frecvent în toate 
spaţiile de cultură arhaică), ci şi un intermediar consacrat 
între divinitate şi creaţie, un mânuitor exemplar al „ştiinţei 
divine” revelate. 

Dumnezeu recurge la acte supranaturale 
extraordinare, mai ales la început de perioade noi în 
istoria planului de mântuire. 

D. Stăniloae 

Poate şi pentru că textul biblic se referă la o perioadă 
primară a relaţiei dintre om şi divinitate (când, după 
preceptele teologice, Dumnezeu recurge frecvent la 
miracole pentru a-şi teofaniza existenţa), „Dumnezeul lui 
Moise” alege drept criteriu de revelare a puterii sale 
suprapământeşti, magia. Nu gândul, nu cuvântul, nu gestul 


direct. Voi împietri inima faraonului, cam aşa îi spune el 
profetului - şi nu vă va lăsa să plecaţi, dar în cele din urmă 
va ceda în faţa puterilor cu care te investesc. Şi, ca într-o 
desfăşurare de conflicte dramatice transpuse pe marea 
scenă a universului, urmează confruntarea magică dintre 
Moise şi Aaron, pe de o parte, şi magii Egiptului, pe de 
alta. Probele sunt de domeniul celei mai veritabile 
vrăjitorii: prefacerea toiagului în şarpe, a apei Nilului în 
sânge şi a nisipului în păduchi, provocarea unei întunecimi 
de trei zile. a unei invazii de broaşte şi de muşte câineşti, a 
unei molime în vite şi a unei unde de moarte în primii 
născuţi ai fiecărei familii de egipteni. 

Curios este faptul că până la un punct - ne spune 
însuşi textul biblic - şi magii egipteni puteau săvârşi 
miracolele transferate de Iahve în persoana lui Moise. Si ei 
puteau preface toiagul în şarpe, şi ei puteau transforma 
apa în sânge, şi ei puteau crea o armată de broaste care să 
invadeze până şi palatul faraonului.* 

Fireşte, textul biblic vorbeşte de puterea lui 
Dumnezeu (a lui lahve. aşa cum era receptat de conştiinţa 
poporului ales) dar pentru că ea se manifestă prin miracole 
de factură pur magică, similare celor din practicile oculte 
specifice culturilor etnologice, putem accepta ideea că 
Biblia, asemeni unor alte mărturii ale timpului, atestă o 
perioadă când lumea nu se rupsese încă cu totul de 
placenta ei magică şi când puterile cosmice se revelau în 
lucruri asemeni unor seminţe încărcate de mană. Pe atunci 
omul nu deţinea nici măcar o infimă parte din cunoştinţele 
ştiinţifice cu care se mândreşte azi, dar poate că tocmai de 
aceea avea acces la un fond de miracole în faţa cărora 
spiritul nostru de interpretare rămâne mut. 

— Unii cercetători au încercat să fundamenteze 
miracolele lui Moise pe mânuirea abilă a unor „cunoştinţe 
ştiinţifice” ale vremii, dar, cum spune un istoric al magiei, 
„facultăţile omului, chiar duse la incandescenţă sublimă, 


nu sunt suficiente pentru a acoperi minunile pe care 
tradiţia le atribuie lui Moise (32. p. 41)... 

Vremea aceea era mai blândă, mai tăcută, mai egală, 
timpul pe atunci era mai putin activ. 

Th. Mann 

E destul să mai menţionăm aici numeroasele practici 
magice despre a căror performare azi nu mai ştim aproape 
nimic. Ce vor fi conţinut retetele de otrăvuri folosite de 
magii antichităţii - ca şi de unii dintre şamanii societăţilor 
primitive - de la cele care ucideau instantaneu până la cele 
care transportau sufletul, înainte de a părăsi definitiv 
trupul, prin mirifice lumi necunoscute? Ce va fi fost 
misterioasa cupă de „cucută” oferită lui Socrate pentru a-i 
provoca acea moarte lentă, nedureroasă, începând cu 
înţepenirea picioarelor şi înaintând apoi încet spre inimă şi 
spre creier? Şi ce reţetă de protecţie magică vor fi folosit 
magii Egiptului pentru paza mormintelor hipogee din Valea 
Regilor - cea care a determinat, după toate probabilitățile, 
moartea sau îmbolnăvirea succesivă a tuturor violatorilor 
camerei mortuare a lui Tutankamon? Dar pentru ridicarea 
la zeci de metri a imenselor blocuri de piatră ale 
piramidelor? 

6. Rămăşiţele unui „banchet al zeilor”. 

Cu siguranţă că şi vechile popoare ale Europei au 
ştiut mânui instrumentele acestei ştiinţe divine. Din 
păcate, avem extrem de puţine date (uneori abia menţiuni 
sporadice sau simple aluzii) asupra pelasgilor, ligurilor, 
etruscilor şi a celorlalte triburi eneolitice care populau 
acest spaţiu înainte de migraţia indo-europeană, dar 
tradiţiile arhaice judicios interpretate ne pot furniza câteva 
repere şi în ce priveşte capacitatea lor de influențare 
magică a naturii. Este de presupus, apoi, că perioada de 
aculturatie dintre triburile aborigene şi cele invadatoare 
au cristalizat şi alte structuri ale vechilor tradiţii esoterice 


despre care dau seama prelungirile lor în magia greacă, 
romană, tracă sau celtică. 

La rândul ei, această tradiţie s-a perpetuat, în unele 
spaţii, prin neamurile care le-au populat succesiv, în 
alcătuiri prea puţin diferenţiate de cele ale perioadei 
antice, chiar dacă creştinismul le-a modificat ulterior 
substanţial motivaţia şi relaţiile. Nu mai e vorba, fireşte, 
de stăpânirea unor puteri similare celor ale vechilor magi 
egipteni sau caldeeni, ci de filoane mai mult sau mai puţin 
degradate ale unor credinţe şi practici care, totuşi, 
depăşesc sfera de cuprindere a raţiunii noastre ştiinţifice. 
Ele s-au prelungit în culturi oarecum insulare, 
dimensionate în funcţie de acuitatea presiunii istoriei 
asupra respectivului spaţiu. Dacă în zona est-europeană, şi 
cu deosebire în bazinul carpato-danubian, magia şi-a 
păstrat întrucâtva continuitatea internă, în Apus a fost mai 
uşor spulberată de un comandament 

existenţial care, pe măsură ce se organiza pragmatic, 
reclama alte modele şi alte coordonate ale relaţiei dintre 
imanenţă şi transcendenţă, precum observă L. Chochod, 
„nimic nu a rămas în Occident din atât de complexa şi 
eficienta practică magico-religioasă a druidismului”: nici 
din străvechiul cult al stejarului, nici din riguroasele rituri 
de iniţiere (cu durata de 15 ani) nici din fastuoasele 
ceremonialuri în care magia strălucea asemeni unei perle 
de preţ (32, p. 224), chiar dacă se manifestă astăzi o 
stăruitoare tendinţă de reînviere a lor de sub cenuşa în 
care le-a prefăcut agresiunea spiritului latin şi mai ales 
germanic. Nu ne referim doar la încercările artificiale de a 
institutionaliza  druidismul în ceremoniile unor secte 
magico-religioase de imitație târzie, ci si la cercetările 
recente ale unor istorici, arheologi, etnologi şi filosofi ai 
culturii care repun în discuţie ipoteza dispariţiei totale a 
tradiţiilor celtice. Se pare, totuşi, că importante urme ale 


ei există încă în Bretania, Irlanda şi ţinuturile welşe, 
ilustrate atât prin conţinutul tematic al marilor epopei şi 
romane medievale, cât şi prin unele datini, obiceiuri şi 
rituri păstrate până nu demult de folclorul acestor zone.* 

S-ar fi putut părea că magia îşi va stinge cu totul 
urmele în spaţiul occidental, sub presiunea teocratiei 
medievale. Dar iată că a acţionat şi în acest domeniu ceea 
ce am putea numi principiul apelor subterane. O simplă 
analiză a curbei mersului istoric învederează faptul că, 
printr-o ciudată autoreglare a echilibrului existenţial, 
credinţele şi practicile magice au fluctuat continuu în 
mentalitatea oamenilor, dar n-au dispărut cu totul 
niciodată. Dacă au fost - asemeni credinţei religioase, de 
altfel - mai puţine şi mai anemice în unele perioade de 
timp supuse 

Pe baza acestor mărturii s-au străduit şi unii 
cercetători români să identifice urme celtice în tradiţia 
românească (vezi o sinteză a acestora în 28). Dar păcatul 
studiilor de această factură constă în obsesia de a stabili 
neapărat influenţe ale celtismului asupra populațiilor 
autohtone din bazinul carpato-danubiano-pontic, ignorând 
principala lege a aculturatiei. care presupune influenţe 
reciproce (catalizate, fireşte, şi de existenţa unui substrat 
comun, cum desigur a fost cazul celților şi al tracilor). 
Putem uşor admite că daco-getii au preluat de la celți 
unele tehnici „moderne” de prelucrare a metalelor - ca şi, 
poate, unele practici ceremoniale ilustrând vechile 
engrame ale „căutării idealului” ori ale cultului pietrelor şi 
substanţelor rare - dar ni se pare cel puţin hazardată 
supoziţia că motivul jertfei ritualice (în vederea unei 
construcţii), simbolurile animaliere (ursul, cerbul, vulturul) 
principalele motive ornamentale (crucea, spirala, funia 
răsucită), ba chiar şi... sentimentul naturii şi concepţia 
despre moarte sunt „asimilări de motive celtice” în 
spiritualitatea românească, cum lasă să se înţeleagă 


lucrarea Virginiei Cartianu. Nu numai descoperite 
arheologice (de pildă ceramica de Cucuteni, cu vestitele ei 
meandre şi spirale, ori mai nou găsitele tăblițe de la 
Tărtăria), ci şi cea mai elementară logică istorică contrazic 
asemenea afirmaţii. Cum să fi transmis un popor itinerant 
(care. În ciuda vocației sale istorice si civilizatorii, n-a 
reuşit să creeze niciodată un stat) sentimentul naturii şi al 
morţii unor comunităţi etnice statornice care, printre 
altele, au născut motivul mioritic şi despre care anticii ne 
spun că „stăteau atârnati de munţi” (daci montibus 
inhaerent)? 

activismului istoric, îndată ce au găsit un teren 
favorabil au reizbucnit sub forme adesea excesive şi 
aberante, ca o invazie de broaşte în palatele existenţei. 
Faptul că, odată cu victoria creştinismului, magia a început 
să decadă ca instituţie socială a făcut ca focarul ei să se 
refugieze fie într-o activitate  esotericăde factură 
intelectualistă. fie în forme mai mult sau mai puţin 
degradate de magie populară. Oricât Biserica ar fi 
condamnat ceea ce venea de la păgâni, ce nu se încadra în 
învăţătura creştină despre sensurile transcendentei ca 
fiind „lucru diavolesc” şi deci deosebit de periculos pentru 
om, rezistenţa subterană a unor credinţe şi practici 
ancestrale intrate în instinctul oamenilor a fost atât de 
puternică încât magia s-a extins necontenit, s-a diversificat 
şi şi-a reînnoit fără contenire substanţa, pentru ca, în 
răstimpuri, să iasă brusc la suprafaţă - adesea sub forme 
acute, excesive, în contradicţie radicală cu Evanghelia şi 
cu Biserica, revendicându-se de la celălalt pol al 
transcendentei, cel malefic. 

Magia neagră a fost generată de conştiinţa creştină, 
care a avut misiunea universală de a încătuşa temporar 
duhurile naturii şi a opri comunicarea cu ele. 

N. Berdiaev 


7. Magie şi şarlatanie 

Cu atât mai mult frapează constatarea că în Estul 
Europei magia s-a păstrat în veşmintele ei de sărbătoare a 
fiinţei, convietuind paşnic cu religia şi cu celelalte forme 
de expresie a spiritului. Spre deosebire de cei occidentali, 
vrăjitorii din societatea românească tradiţională erau mai 
degrabă nişte „lirici ai magiei”, ţărani înclinați cu inima si 
cu gândul spre sensurile ascunse ale firii, deprinşi să 
citească semnele cerului şi ale pământului, să folosească 
ierburile de leac, virtuțile unor substanţe energetice şi, 
mai ales, forţa simbolică a cuvântului. Fireşte că se vor fi 
găsit printre ei şi epileptici ori paranoici deliranti, ba chiar 
şi şarlatani dornici să câştige bani dintr-o meserie 
neverificabilă practic şi juridic, dar aceştia erau, ca în 
orice serie tipologic definită, nişte excepţii care confirmă 
regula. 

De altfel, problema şarlataniei sau a escrocheriei în 
magie are alte conotaţii decât în morala de obşte. Există şi 
în acest domeniu, ca pretutindeni, oameni fără scrupule, 
gate să speculeze buna credinţă a celorlalţi, lipsiţi de har 
şi de adevăr. Dar trebuie ţinut seamă şi de faptul că, prin 
însăşi condiţia ei psihologică, magia presupune în general 
ceea ce Nae Ionescu numea „escrocheria necesară” - un 
scenariu indispensabil oricărui magician pentru crearea 
unui cadru, a unui instrumentar şi a unei atmosfere care să 
potenteze credibilitatea receptorului şi să 

Înlesnească sugestia. Ca orice ritual, magia operează 
cu un complex de semne, prin care fiecare gest să intre 
într-o relaţie directă cu focarul de eficacitate al practicii 
propriu-zise. Magicienii utilizează îndeobşte cu bună 
ştiinţă impactul psihologic al unor simboluri, cuvinte sau 
obiecte asupra celor supuşi experienţei magice, fără ca 
prin aceasta să poată fi consideraţi şarlatani sau escroci în 
înţelesul rău al cuvintelor. În definitiv şi în magie - poate 


mai mult decât în alte resorturi ale spiritului - există 
creativitate, invenţie, originalitate, diversitate de metode 
şi stiluri. Iar la urma urmei „tot ritualul, care seamănă aşa 
de mult cu escrocheria, n-are valoare prin actele pe care le 
îndeplineşte, ci prin rezultatele la care ajunge (76, p.142). 
E şi explicaţia pentru care proliferează astăzi „atelierele” 
(cabinetele) special pregătite pentru desfăşurarea actelor 
magice în ambianța numită Ganzfeld: decor alb-rosu- 
negru, miros de tămâie şi de plante exotice, muzică 
specială în surdină, psalmodieri colective, simboluri 
vizuale etc. 

Oricât ar părea de ciudat, uneori chiar şi o şarlatanie 
deliberată poate avea efecte pozitive dacă e comisă cu o 
intenţie magică nominală. Lévi-Strauss relatează undeva 
(83, p.208 - 213) experienţa unui membru al tribului 
kwakiutl din Canada, care iniţial nu credea în eficienţa 
magiei practicate de şamani pentru vindecarea unor boli, 
dar care. practicând-o la rândul lui (în scopul de a-i divulga 
escrocheria), nu mică i-a fost mirarea să obţină rezultate 
pozitive în toate cazurile şi să devină până la urmă el 
însuşi un şaman foarte prețuit. Magia nu este o ştiinţă, 
cum ar putea pretinde unii oameni spre a crede în 
eficacitatea ei, ci mai degrabă o paraştiinţă, „un sector 
eterogen în care se amestecă elemente parastiintifice cu 
relevanţă nu atât asupra fenomenelor naturii, cât asupra 
potenţialităţilor latente ale Omului” (134, p. 17). 

Metodele şi procedeele de care uzează ea capătă 
legitimitate empirică nu prin analiză raţională, ci prin 
rezultatele obţinute. Ele sunt ordonate într-o serie 
taxonomică elaborată din experienţa repetării lor şi, în 
unele cazuri, instituite într-un cod. Magia se adresează nu 
atât conştiinţei cât subconştientului, mai precis relaţiilor 
abisale pe care acesta le stabileşte cu o realitate 
extrasenzorială care nu e neapărat necesar (ba poate 
dimpotrivă) să-şi probeze existenţa. Atâta doar că pentru 


mulţi dintre cei ce judecă magia ca pe un fals existenţial, 
însăşi realitatea extrasenzorială este o şarlatanie. Oricât ar 
striga Casandra în cetate, urechile simțului comun se 
închid la profetiile ei. 

Sunt o mulțime de lucruri de care ne este frică să ne 
ocupăm, pentru că nu le înţelegem, pentru că de cele mai 
multe ori ni se prezintă încărcate de o mulţime de 
elemente lăturalnice nu esenţiale, dar care tind cu timpul 
să năpădească însăşi esenţa faptului. Asa se întâmplă şi cu 
magia. 

Nae Ionescu 

8. Receptarea fenomenului magic 

Aşa a fost mereu şi pentru pozitiviştii autori de cărţi 
„spre surparea superstitiei norodului”. Chiar şi atunci când 
intenţiile ce i-au animat au fost în esenţă nobile, efectele 
obţinute pe eşafodajul lor argumentativ în planul valorilor 
spiritului au mai degrabă consecinţe îndoielnice si 
vulgarizatoare. Evident că, în epoca de cristalizare a 
cunoştinţelor ştiinţifice, ţăranii români nu puteau rămâne 
nici ei în afara fluxului civilizaţiei europene, a unei 
conştientizări istorice care să-i elibereze de servitutile 
mentalităților medievale - inclusiv de înclinația 
temperamentală spre practici şi credinţe vetuste, de zidul 
cărora se ciocnea cu regularitate ideea de progres. Numai 
că nu magia în esenţa ei trebuia combătută, ci ideea pe 
care rationalistii pozitivişti şi-o făcuseră despre ea pe baza 
examinării statistice nediferentiate a unor elemente 
aluvionare al căror modul se găsea într-o altă matcă 
stilistică decât cea proprie acestui spaţiu. Multe dintre ele 
se oploşiseră în magma redundantă a tradiţiei româneşti şi 
- cu toate că nu-şi motivau substanţa şi eficienţa pe scara 
ei axiologică - acum se îmbiau drept capete de acuzare 
pentru condamnarea în bloc a fenomenului. 

Şi nu numai a fenomenului magic, devreme ce acesta 


era atât de impregnat în tradiţie - în toate 
compartimentele sale autentice şi nealterate - încât era 
imposibil să-l separi fără a cutremura întreg sistemul. De 
aici şi îndelunga şi încăpăţânata rezistenţă a ţăranului 
român în faţa propagandei ateist-ştiinţifice, conştient 
parcă de greşeala pedagogică a „luminătorilor poporului”. 

Încercările de a civiliza şi mai ales a „culturaliza” un 
popor au dus la rezultate atât de false, iar uneori atât de 
dureroase, încât anume reformatori, fără să ştie, au jucat 
rolul unor adevăraţi duşmani ai propriului lor neam. 

S. Mehedinţi 

Nu numai că puţine dintre argumentele ştiinţifice 
aruncate în luptă, spre exemplu, de un Gh. Şincai după 
modelul german al cărţii sale (137) mai sunt astăzi 
valabile, dar ele se lovesc la tot pasul şi de un simţ 
rationalist evidenţiat de hermeneutica actuală a 
fenomenelor fizice. Scopul lucrării („luminarea poporului”) 
e subminat mereu nu doar de incoerenta argumentatiei, ci 
şi de orientarea sa vădit partizană: spre „surparea 
superstiţiei” şi nu spre analiza universului magic în context 
motivaţional. Ea aduce în balanţă exclusiv planul 
materialităţii fenomenologice, al experimentului fizic, fără 
o raportare a lui la orizontul cosmic şi psihospiritual al 
comunităţii, aşa încât piedestalul pe care se înalţă e ca un 
scaun cu două picioare. Tot ce nu se integrează în patul 

lui Procust al noii „învățături fireşti” e scos de sub 
legitimitate si atribuit fie hazardului, fie iluziei, fie 
ignoranței subiecţilor. Or, se ştie că „o ştiinţă care nu 
accentuează decât materialitatea fenomenelor este 
obligată să invoce hazardul pentru a ascunde refuzul 
cauzelor, îndepărtând astfel esentialul”. (142, p. 8) 

În numele acestui hazard, numit şi coincidenţă 
întâmplătoare şi invocat de fiecare dată când un fenomen 
straniu şi inexplicabil îşi făcea apariţia, i-a fost refuzat 


sistematic miracolului (inclusiv celui de natură magică) 
dreptul la existenţă. 

Există în istorie o tendinţă de desprindere de 
premisele substanţiale, de tradiţie şi de înaintare spre 
punctul unei simple gândiri ca si cum această 
substantialitate a lui , Ratio” ar putea produce într-adevăr 
ceva. O atare tendință o reprezintă iluminismul care, 
pervertindu-se pe sine, nu mai luminează nimic, ci 
conduce spre neant. 


K. Jaspers 
Pare de-a dreptul ciudat, apoi, că de sub pana unui 
Coşbuc - un foarte fin cunoscător al psihologiei şi 


spiritualităţii tradiţionale - s-au ivit fraze ca aceasta: „Ori 
ai spune un descântec, ori ai număra până la o sută, ori ti- 
ai face socoteala câţi bani ai dat pe căciulă, tot aceeaşi 
putere ar avea vorbele spuse” (40, p.45). Probabil că nici 
el nu credea în ceea ce scrisese (cu atât mai mult cu cât în 
câteva scrieri anterioare apreciase pertinent poezia 
magică a descântecelor româneşti), dar fusese constrâns - 
poate chiar prin mijloace financiare - să se înroleze în 
diligenta armată de detractori ai fenomenului magic, în 
curentul acţionând pe toate canalele pentru o cât mai 
grabnică integrare a' României în spiritul ştiinţific 
european. Mai mult: straniul său îndemn: „să nu ne mai 
lăsăm acasă capul şi să împrumutăm pe al babelor şi să nu 
mai judecăm tot sub obroc ca cei de demult, căci ei multe 
nu le ştiau limpede şi nici nu erau pe atunci atâtea în 
lume” (40, p.43) dovedeşte limpede viciul de procedură al 
„luminătorilor poporului”: condamnarea globală a tradiţiei 
din intenţia expresă a înlocuirii ei cu gândirea ştiinţifică şi 
cu civilizaţia modernă, ca şi prejudecata că universul 
mental al omului societăţii tradiţionale era mai sărac şi 
mai opac la impulsurile realităţii decât cel al omului 
modern. 

În timp, opiniile s-au mai nuantat, dar mentalitatea 


iluministă nu meetează nici astăzi să-şi pună pecetea 
asupra definiţiei şi aprecierii fenomenelor magice. Un 
asiduu cercetător al literaturii populare, O. Papadima, 
după ce emite o sumedenie de ipoteze cel puţin hazardate 
cu Privire la geneza şi finalitatea magiei, repetă sloganul 
conform căruia existenţa ei se explică nici mai mult nici 
mai puţin decât prin...” sărăcia 

şi întunericul în care au fost ţinute masele în 
orânduirile apăsătoare care s-au succedat în istoria 
omenirii” (113, p.350). Reţinând exclusiv valoarea estetică 
a descântecelor, el este de părere că „a le considera astăzi 
ca opere de artă literară, făcând abstracţie de originile lor, 
ni se pare calea cea mai indicată”. Nimic mai greşit. Căci a 
le rupe din contextul lor originar, a le izola de aura 
conotativă pe care o capătă în momentul practicii magice 
propriu-zise, nu poate avea drept rezultat decât o exegeză 
seacă, superficială, plată şi anostă - aşa cum e, de altfel, şi 
cea întreprinsă de el. 

Nu mai putin categoric în negatie e un sociolog de 
reputaţia lui Traian Herseni. El consideră că atât religia 
cât şi magia sunt „mijloace eronate” cu „efecte nule”, 
apărute în stadiul gin tei matriarhale, ca surogate ale 
cunoaşterii şi acţiunii raţionale a omului asupra mediului, 
fiind condamnate să sucombe în mod firesc odată cu 
apariţia ştiinţei şi tehnicii eficiente. „Unde nu-l ajuta încă 
tehnica, scrie el, omul primitiv recurgea la magie, unde nu- 
l ajuta încă ştiinţa, el recurgea la religie”. Acum însă - lasă 
el să se înţeleagă - când ştiinţa şi tehnica rezolvă totul, 
magia şi religia n-au decât să-şi ia tălpăşiţa şi să dispară 
(73, p.356). 

Se pare că în ambele cazuri avem de-a face şi cu un 
tribut plătit ideologiei oficiale a timpului. Un tribut care nu 
de puţine ori a luat forme de-a dreptul groteşti, devreme 
ce un Gh. Brătescu are curajul să scrie că „magia e 


dispărută acum definitiv din peisajul social românesc” şi 
că, în cazul în care ar îndrăzni să-şi mai arate chipul pe ici 
pe colo, ea „nu poate avea decât un rol de frână şi de 
întunecare a constiintelor”. (18, p.293). 

Decepţionantă este si poziţia majorităţii medicilor. Un 
reputat teoretician şi practicant al medicinei, V. Bologa, 
după ce admite că unele practici vrăjitoreşti pot fi preluate 
cu profit terapeutic de către medicina alopată, nu-şi poate 
explica persistenta magiei începând din antichitatea 
egipteană şi până astăzi decât prin faptul că...” multe s-au 
putut schimba de atunci, numai prostia babelor nu”. (16, 
p.3). 

Totul nu e obiectul, totul e ochiul: ai ochi, se va găsi 
şi obiectul, nu-l ai, eşti orb şi n-o să descoperi nimic, în 
niciun obiect. 

Dostoievski 

Nici chiar cercetătorii care s-au aplecat cu răbdare şi 
înţelegere asupra magiei n-au trecut îndeobşte de pragul 
caracterizărilor standard emise din perspectivă 
antropologică sau etnologică. Criticând aerul dispretuitor 
şi arogant cu care o tratează unii intelectuali înrobiţi 
spiritului pozitivist, Gh. Pavelescu limitează totuşi 
importanța studiului magiei la „descrierea drumului pe 
care l-a făcut gândirea omenească din timpurile străvechi 
până astăzi” (116, p. 86) pierzând din vedere valoarea 

ei  general-umană, rolul de funcţie ontologică, 
gnoseologică şi comportamentală în existenţă, dar mai ales 
importanţa eficienţei ei reale, dovedită în atâtea şi atâtea 
împrejurări, pentru conservarea fiinţei. Cu alte cuvinte, o 
indulgență euristică derivată din aceeaşi ecuație 
morganiană a evoluției umanității „de la sălbăticie, prin 
barbarism, la civilizație”. 

O poziţie de mijloc, oarecum neutră, dar din fericire 
deschisă unei abordări din unghi epistemologic, adoptă 


unii oameni de ştiinţă eliberaţi din chingile prejudecăţi 
pozitiviste. Într-un scurt dar cuprinzător studiu, asupra 
binomului magie-stiintä, V. Sălheanu recunoaşte că „înţeles 
şi folosit adecvat, extraraţionalul devine o armă în sprijinul 
Umanității din Om” şi, spre deosebire de alţi autori, admite 
„un grad oarecare de eficienţă pentru practicile magice” 
(134, p. 40) - motiv pentru care şi recomandă evitarea lor 
de către cei fără o pregătire specială în domeniu. Atâta 
doar că, în cele din urmă, pus în situaţia să opteze între 
valoarea epistemologică a magiei şi cea a ştiinţei, recurge 
şi el la duplicitatea lui faute de mieux. Adică: atâta vreme 
cât încă ştiinţa n-a ajuns să răspundă la întrebările 
fundamentale ale omului, nu e înţelept să respingem un 
complex de fenomene parastiintifice care şi-au dovedit 
empiric motivaţia. Dar, adaugă el în concluzie, e riscant să 
credem că „gândirea magică sau gândirea religioasă 
reprezintă gândirea adecvată cunoaşterii realității 
concrete, „terestre”, ca şi stăpânirii acesteia”. 

1. Terminologia agenţilor magici 

E greu să ne închipuim azi că vrăjitorii arşi pe rug în 
Evul Mediu ar fi fost vinovaţi şi de altceva decât de propria 
lor nesăbuinţă ori de inabilitatea de a se sustrage din 
capcana întinsă lor prin habotnicia religioasă a 
judecătorilor. Şi totuşi, cum observă Mircea Eliade, (53, III, 
p.240) unii dintre ei au recunoscut dintru început că 
practicaseră acte magico-religioase de sorginte şi de 
nuanţă păgână, interzise de Biserică, ba chiar că deţin 
puteri  suprafireşti prin care pot influenţa mersul 
destinului. Dintre cele 150 de vrăjitoare arestate în 1692 la 
Salem, 55 şi-au mărturisit vina. Aflăm din broşura de 
popularizare scrisă de Coşbuc în 1909 că şi la noi au 
existat vrăjitori conştienţi de marea lor forţă magică, 
numai că - declarau ei - se abtinuserä a o pune în practică, 
pentru „a nu face rău oamenilor” (40, p.58). E greu acum 


să ştim de ce puteri oculte dispuneau cei ce se declarau ei 
înşişi magi şi vrăjitori, cât era în ei dotare supranaturală şi 
cât autosugestie generată de reuşita unor experienţe în 
care nici ei înşişi nu crezuseră, poate, înainte de a le 
încerca. E greu, de asemenea, să spunem în ce măsură 
aceste experienţe îşi află o legitimitate în universul 
materiei, energiei şi informaţiei şi în ce măsură transcend 
capacitatea noastră de a înţelege. 

Aşa cum constată şi Gh. Pavelescu (115, p.86) în 
comunităţile tradiţionale recente nu mai funcţionează un 
sistem de iniţiere în tainele magiei, ca la popoarele 
primitive. Descântecele şi vrăjile se învaţă „pe furate” şi 
sunt performate doar în momentul când o împrejurare 
deosebită obligă la aceasta. Ele nu pot fi însă în niciun caz 
calificate ca „minciuni scornite de unul care a vrut să-şi 
bată joc, iar prostii i-au luat gluma într-adins” cum scrie 
Coşbuc (40, p.81) şi cu atât mai puţin ca „şarlatanie 
condamnabilă”, cum se tot susţine încă şi astăzi în 
broşurile 

de popularizare ştiinţifică. Profesioniştii magiei 
credeau cu sinceritate şi cu onestitate în ceea ce făceau, 
aşa cum credeau, de altfel, şi beneficiarii lor în puterea 
vrăjii - şi tocmai în acest fapt stă explicaţia perpetuärii în 
timp a fenomenului. 

Cu toate că, aşa cum am arătat, nu se poate face o 
distincţie netă între magie şi vrăjitorie, totuşi cei doi 
termeni nu se suprapun perfect nici în practicile societăţii 
tradiţionale româneşti. Există, pe de o parte, magul 
(magicianul, solomomarul, păscălitorulete), pe de alta 
practicianul magiei empirice - calitate predominant 
feminină - numit uneori impropriu vrăjitor şi confundat 
adesea cu strigoiul. Spiritului românesc nu i-a fost proprie 
niciodată acea prolifică literatură a fantomelor, atât de 
populară în Occident. Ceea ce aici se înţelege prin strigoi 


sau moroi nu e nicidecum acel „suflet neodihnit” care vine, 
după moarte, să-i sperie în mod gratuit cu tot felul de 
ghiduşii macabre pe oamenii slabi de înger. Termenul 
păstrează în limba română sensul etimonului latin striga, 
fiind atribuit nu atât celor morţi, cât unora dintre oamenii 
vii, îndeosebi unor femei care se îndeletnicesc cu „luarea 
manei” şi cu alte practici vrăjitoreşti înlesnite de însuşirea 
lor de a acţiona, prin transfer magic, la distanţă. 

Calitatea de strigoi - recunoscută, ca şi în alte 
comunităţi, după naşterea cu „căiţă” - era menită încă din 
leagăn de către ursitoare şi se perpetua de regulă şi după 
moarte, dacă nu erau împlinite câteva precautii magice la 
înmormântare. Conform mentalităţii tradiţionale, devin 
strigoi copiii zamisliti din veri dulci, cei ce sug după ce au 
fost înţărcaţi, cei ucişi de mamele lor înainte de a fi 
botezați, cei născuţi după ce mama a băut ,balele 
dracului” (ielelor), ba chiar şi... cea de a şaptea dintr-un şir 
neîntrerupt de fete născute de aceeaşi femeie. In unele 
zone, termenul e dublat sau înlocuit de către cel de moroi 
(de provenienţă slavă) ori contaminat cu unele acceptiuni 
ale termenului din folclorul altor popoare - caz în care 
capătă şi însuşirea de „a apăsa pieptul omului” (23, p.152). 
Fantezia folclorică, alimentată probabil şi de influenţe din 
alte arii de cultură, a creat şi la noi universal cunoscuta 
„noapte a vrăjitoarelor” fixată îndeobşte la Sf. Gheorghe - 
când strigoaicele se adună, călătorind pe limbi de meliţă si 
pe alte mijloace de transport magic, într-un loc anume, 
spre a ţine sobor şi a-şi disputa teritoriile de acţiune 
exclusivă. 

În comparaţie însă cu sinistrul şi înfricoşătorul sabat 
al vrăjitoarelor din tradiţia occidentală, acest sobor croit 
de pecetea stilistică românească e mai degrabă o scenă de 
spumoasă comedie populară decât un scenariu de groază. 
Aşa cum atestă informaţiile culese de mai toţi etnologii 
noştri, Peste tot se spune că, înainte de a merge la locul lor 


de întâlnire, „strigoii umblă prin sate şi adună limbile de la 
melite, melituice si meliţoaie”. Cu aceste unelte se 
prezintă la răscruci de drumuri sau de hotare, unde se 

lau la bătaie strigând: „dau, dar nu tai”. Ba încă 
uneori - consemnează T. Pamfile - „dacă sunt lăsaţi în 


plata lor - ca şi ielele - strigoii uneori nu sunt primejdioşi, 
dimpotrivă, pot ajuta cu cine ştie ce daruri pe un drumet 
ca acela: 

Un om venea cu un sac de mălai de la moară, când 
vede o horă de strigoi nu departe de dânsul. 

— Să vă crească jocul, le ură trecătorul. 

— Şi ţie să-ţi crească mălaiul, îi răspunseră strigoii 
jucăuşi. 

Şi de atunci, într-adevăr, mălaiul din sacul omului nu 
s-a mai isprăvit...” (110) 

Şi iată acum, spre comparaţie, scena din care s-a 
inspirat Goethe pentru Noaptea Valpurgiei din Faust: „In 
stânga sus grupul bărbaţilor şi femeilor care sar, dansează 
sau se drăgostesc, unii îmbrăcaţi, alţii pe jumătate sau 
complet goi. Muzicantii cu cimpoaie şi cornete. Sus, sub 
înfăţişare de tap, Satana; mai multe foculete, lângă un 
grup izolat de diavoli; şiragul de vrăjitoare pe tapi, furci şi 
mături. Spânzurătoare cu cadavre atârnând în ştreang. La 
mijloc un cazan al cărui foc e întreţinut de o vrăjitoare, de 
sub al cărui capac, ridicat de o altă vrăjitoare goală, 
tâsnesc în aburi figuri ciudate. În dreapta, pisici, dedesubt, 
boarfe, mână cu spadă, cranii, copii morţi, femei cu cărţi 
cabalistice, cu ulcioare şi clondire. În dreapta, în planul 
din fund, forfotă nebună într-o biserică dărăpănată” (Faust, 
ed. Univers, 1982, p.485). 

Românul se gândeşte chiar la diavol râzând. 

D. Stăniloae 

Vrăjitoarele cu faimă ale satelor erau în acelaşi timp 
temute şi respectate de toată lumea. Oamenii se fereau, în 


general, de ele, dar nu pregetau să le caute şi să le ceară 
ajutor când dădeau de un necaz recuperabil exclusiv prin 
magie. Ele însele se complăceau, pare-se, în atmosfera 
aceasta de  imprecizie semantică, fie din orgoliu 
„profesional”, fie datorită avantajelor ce le puteau obţine 
în acest fel din partea comunităţii. Dovadă însă că extrem 
de rar îşi foloseau această calitate pentru practicarea 
magiei negre, este şi credinţa foarte răspândită că nu e 
păcat mai mare decât vrăjitoria malefică. „Se crede că o 
vrăjitoare nu poate muri până nu-şi mărturiseşte preotului 
păcatul, altfel o mănâncă şerpii de vie” (116, p.88). In 
scenele Judecăţii de Apoi de pe pereţii bisericilor şi din 
icoane, ele sunt închipuite purtând câte o doniţă plină cu 
foc legată la gât, sau supte de şerpi veninoşi. Aşa încât ne 
vine greu să ne închipuim că o bătrână oarecare din sat şi- 
ar putea risca atât de grav fiinţa dedându-se la practici 
vătămătoare. Informaţiile despre strigoi care omoară 
oameni şi vite sugându-le sângele sau care chinuie copii 
sunt, aşa cum am văzut, excrescente ale unor poveşti 
stârnite de 

amatorii de macabru pentru a crea impresie în 
împrejurări speciale, cu certe influenţe livreşti sau 
contaminări cu literatura orală vest-europeană. 

2. Preoţii lui Zalrnoxis într-o lumină extrem de 
sugestivă ni se înfăţişează magul, ciudatul personaj care-şi 
are ascendentul în personalitatea atât de admirată în 
antichitate a preotului din religia daco-geților. Aşa cum am 
mai spus, răspândirea creştinismului în spaţiul carpato- 
danubian n-a eliminat complet cultele păgâne, ci a 
determinat o sinteză originală între noua credinţă 
religioasă si riturile de factură mitico-magică ale 
autohtonilor. 

Realitätile religioase autohtone au supravieţuit, mai 
mult sau mai putin transformate, nu numai procesului 


romanizării dar şi al creştinizării”. 

Mircea Eliade 

Cultul lui Zalrnoxis a putut fi absorbit de creştinism, 
notează Mircea Eliade (54, p.79) datorită coincidentei 
nucleelor simbolice ale celor două religii: credinţa în 
nemurirea sufletului, semnificaţiile eshatologiei, 
ascetismului, initierilor, banchetelor ritualice etc. De aceea 
moştenirea preotului dac al lui Zalrnoxis a fost preluată şi 
transmisă până în pragul epocii moderne de către lucrarea 
acelor călugări-magi retraşi în ascunzişurile munţilor, dar, 
prin extensie, şi a unor membri de excepţie ai 
comunităţilor rurale, dotați cu însuşiri ieşite din comun, 
cunoscători ai unor rituri initiatice la care vulgul nu avea 
acces. 

Precum se ştie, în societatea daco-geților exista o 
adevărată clasă de „specialişti ai sacrului”, cum îi numeşte 
Mircea Eliade, acei kiistai sau polistai, asceti iniţiaţi în 
misterele cultului lui Zalrnoxis, de un prestigiu atât de 
impresionant încât, observă Pârvan, în momentul când i-au 
descoperit grecii, „negăsind altă explicare, i-au proclamat 
pur şi simplu de adepţi ai filosofiei idealiste şi mistice a lui 
Pitagora” (118, p. 130). Chiar dacă Iordanes exagera în 
lauda celor pe care şi-i credea strămoşi, n-avem de ce să 
ne îndoim că, într-adevăr, sub instructia lui Deceneu si a 
altor mari preoţi, „puteai să-i vezi pe unul scrutând 
poziţiile cerului, pe un altul examinând natura ierburilor şi 
a arbuştilor, acesta urmărind creşterea şi diminuarea lunii, 
în timp ce un altul privea lucrarea soarelui...” (44, p.207). 
O confirmă şi multe alte mărturii antice, de la istoriile lui 
Herodot, Strabo, sau Dio Cassius, la denumirile de plante 
medicinale transmise de Dioscoride şi PseudoApuleius (44, 
p. 209). 

Preoţii geţi trăiau în vârfuri de munte, „în 
singurătatea unde vulturul iar nu oamenii mai pot urca”, 
(118, p. 153) ascunşi în peşteri, ducând o viaţă ascetică 


(fără femei, fără carne, hrănindu-se numai cu lapte, miere, 
fructe) şi coborând între oameni doar o dată la patru ani 
pentru 

reiterarea cultului sau când aveau de făcut profeţii 
importante. Ei erau în acelaşi timp preoţi, duhovnici, 
astrologi, vraci, medici, prezicători. Cât de extinse erau 
cunoştinţele lor de astrologie şi matematică, o dovedeşte şi 
sanctuarul de la Sarmizegetusa, acea „ciudată şi singulară 
întrupare în piatră şi lemn a unor observaţii astronomice”, 
cum o numeşte H. Daicoviciu. (44, p. 217). 

Foarte răspândit, mai ales în rândul femeilor, era şi 
cultul zeiţei Bendis, identificată cu Artemis-Diana. „Şi cum 
Diana-Luna-Hecate e o divinitate a nopţii si a incantatiilor 
şi farmecelor, specialitate din toate timpurile feminină, la 
acest capitol al vieţii religioase ar intra firesc tot ce ni se 
povesteşte (...) cu privire la superstiţiile femeilor gete şi 
jertfele lor numeroase însoţite de practici magice (118, 
p.63). Despre o asemenea „preoteasă a zeilor de munte” 
avem câteva informaţii în scrierile unor istorici antici. E 
vorba de mama împăratului Galeriu, pe numele ei 
romanizat Romula, despre care se spune că oficia sacrificii 
şi organiza mese şi ospete rituale. O legendă (întreţinută, 
se pare, chiar de fiul ei, împăratul) spune că s-ar fi 
împerecheat cu un balaur (solomonar?) şi deci - asemeni 
Olimbiadei, mama lui Alexandru Macedon - l-ar fi născut 
pe Galeriu din această legătură suprafirească (108, p. 194 
- 196) şi (21, p.207). 

Evident că toate aceste mistere, credinţe şi practici 
cu temeinică existenţă în spaţiul românesc nu puteau să 
dispară fără urmă. Ele au continuat nu doar să subziste în 
conştiinţa autohtonilor, să se perpetueze din neam în 
neam, din om în om, ci şi să se răspândească în afara 
hotarelor şi să creeze un adevărat corpus de legende care 
a circulat, inclusiv în Occident, până târziu, în miezul 


Evului Mediu. Al. Busuioceanu relatează că, cercetând 
arhivele spaniole în căutarea unor date despre împăratul 
Traian (născut, precum se ştie, în Iberia) şi, eventual, 
despre războaiele lui cu Decebal, descoperă cu 
surprindere că asemenea date lipsesc cu desăvârşire, dar 
că, în schimb, e prezentă la aproape toţi istoricii - de la 
Lucan, Seneca, Orosino şi Isidor de Sevilla, până la 
Jiménez de Rada (în Historia Gothica) şi Alfonso el Sabio 
(în Cronica General) ceea ce autorul numeşte „utopia 
getică” - „unul dintre miturile cele mai obsedante şi mai 
puternice din imaginaţia anticilor”. Înscris la loc central în 
„pădurea de legende atât de înfloritoare în cronicile 
medievale”. Toți aceştia continuă confuzia dintre goți şi 
geţi (devenită general operantă prin Iordanes) şi vorbesc 
despre „minunatele fapte ale lui Boruista” (Burebista) şi 
despre „înţelepciunea filosofică” a lui Zalmoxis şi Deceneu, 
ca părţi integrante ale glorioasei istorii a strămoşilor lor. 
Şi, conchide autorul român, această „utopie getică”, 
manifestă în momentele caracteristice ale istoriei spaniole, 
„trăieşte încă, în forme neaşteptate şi neobservate, în 
cultura şi simbolistica Spaniei de azi”, inclusiv în stema 
regilor catolici (21, p. 213). 

VRACI, MAGI, SIHAŞTRI 

Venirea romanilor şi transformarea apoi a credințelor 
locale prin creştinism nu a făcut decât să dea un alt 
veşmânt învăţăturii arhaice despre condiția primordială a 
omului şi posibilitatea de a ajunge la ea din nou. 

A. Dumitriu în momentul când din conştiinţa generală 
s-a pierdut cu totul modelul formal al cultelor păgâne, 
substanţa lor magică a fost absorbită de către creştinism. 
O continuitate firească, înlesnită de vocaţia universalistă a 
religiei creştine care, mai ales în varianta ei ortodoxă, a 
păstrat, cum spuneam, un viu sentiment al naturii, o 
relaţie intimă cu „firea lucrurilor”, o intuiţie plastică a 
cosmosului şi o credinţă flexibilă în miracol. 


3. Magie şi isihasm 

Dogma s-a impus în spaţiul ortodox într-o formă ceva 
mai liberă, mai apropiată de sinceritatea oarecum naivă a 
creştinismului primitiv şi de patosul vitalist al Patristicii. In 
sânul ei, conceptul de existenţă nu s-a individualizat până 
la a căpăta accente antropocentriste excesive. „Nu o 
umanitate desprinsă de natură, ci una unită ontologic cu 
natura” (140, p.323) - după cum individul a rămas, fiecare 
în parte, „într-un anumit fel un ipostas al întregii naturi 
cosmice, dar numai în solidaritate cu ceilalţi” (140, p.324). 

Această acceptiune mai elastică a credinţei explică şi 
faptul că, în vremea când în Occident activa severa 
instituţie a Inchiziției şi înflorea o dogmă din ce în ce mai 
restrictivă şi mai intolerantă, în sud-estul Europei prindea 
fiinţă mistica isihastă, ale cărei ecouri s-au răspândit şi în 
masa largă a credincioşilor (de unde, se pare, şi termenul 
de sihastru). Modelul ei existenţial nu se deosebea prea 
mult de cel al preoţilor magi ai lui Zamolxis. Fireşte, axul 
de referinţă s-a schimbat - odată cu ritualul, obiectele de 
cult şi, în parte, conţinutul ideatic al credinţei - dar simţul 
unei divinităţi cosmice, singurătatea valorizată în marea 
mişcare a firii, unitatea magică a lumii şi, nu în ultimul 
rând, puterea „concentrării în duh” asumată prin rugă şi 
meditaţie, s-au perpetuat în structuri mentale si 
comportamentale nu prea îndepărtate de o „religie 
cosmică”, dar din ce în ce mai diferenţiate de nivelul 
hieratic al teologiei oficiale. Prin călugării isihaşti, dogma 
religioasă - deşi acceptată, în general, în formulele ei 
edictate de sinoadele ecumenice - s-a fluidizat, ca să 
spunem aşa, a căpătat nuanţe magice şi s-a cristalizat 111 
cele din urmă într-o practică esoterică ale cărei canoane 
nu sunt străine de o anume gnoză creştină cu valoare 
initiatica.* 

Date extrem de interesante despre stadiul 
contemporan al gândirii şi practicii sihaste am găsit într-o 


carte pe care mulţi clerici o suspectează, poate, de erezie 
(pentru 

CONSTELATIA MAGICULUI 

Pornind de la ideea că Treimea Dumnezeiască nu se 
revelează direct în esenţa ei de Fiinţă, ci doar prin 
intermediul Harului, al energiei necreate (şi totuşi 
consubstantialä creaţiei) rezultă, în concepţie isihastă, că 
şi omul, ca model al Persoanei divine, deţine energii 
corespondente, în suflet şi în trup, cu coordonatele 
aceleiaşi triade: Eul (conştiinţa, viul, substanţa fiinţială 
spirituală), Duhul (viaţa, memoria, mişcarea fiintialà), 
Existenţă (spiritul, limbajul, modul de transpunere a 
conştiinţei fiintiale). Cele trei componente se întrepătrund 
dar nu se amestecă, ele formează o unitate ce întreţine 
energetismul trupului în  tridimensionalitatea lui 
corespondentă: individualitate (informaţia, viul energetic, 
corpul mental astral), formă (energia vibratorie, viaţa, 
biologicul energetic, corpul eteric vital) şi manifestarea 
(energia acumulativă, existenţa, organele corporale, corpul 
fizic)., Corpul îşi are propriile lui circuite bioenergetice, 
similare celor detectabile prin experiment ştiinţific. 
Centrul lor e în regiunea inimii (plexul solar) de unde se 
distribuie spre creier (energia informatică sau mentală) 
spre sistemul circulator (energia vibratorie) şi spre 
organele interne (energia acumulativă). Ele intră în 
corespondenţă cu mişcările propriului suflet, cu energiile 
arhetipale harice şi îngereşti, ca şi cu energiile naturii 
(mediului) din care se hrănesc concomitent prin respiraţie, 
absorbţie cosmică (direct prin „moalele capului”) si 
acumulare de energie naturală în centrul ombilical. 

Metoda isihastă de valorizare a energiilor presupune 
concentrarea voinţei, gândirii şi afectului în „centrul 
inimii”, unde trebuie transferată din minte şi rugăciunea 
şi, prin aceasta, regăsirea propriului suflet, de care corpul 
s-a rupt odată cu păcatul originar şi căderea din rai. Orice 


boală a trupului e şi o boală a sufletului (şi viceversa) de 
aceea trebuie tratate concomitent: sufletul prin rugăciuni 
purificări spirituale şi fapte bune, iar trupul prin asceză, 
post, hrană „vie” (vegetale, seminţe, lichide curate). 

Nu trebuie însă confundată aura (strălucirea) 
sufletului cu aura biologică a corpului, ca în ocultism, după 
cum nu trebuie interpretată Treimea Dumnezeiască ca o 
risipire (disipare) în creaţie (în natură şi cosmos) ca în 
doctrinele panteiste. Dumnezeu rămâne în sine o taină pe 
care spiritul nostru nu şi-o poate revela decât prin 
intermediul energiei harice. O taină însă nu închisă, 
depărtată, descurajantă, ci una presupunând o continuă 
descoperire (revelaţie) de sine prin harul Sfântului Duh şi 
prin limbajul Logosului Hristic. Scopul trăirii isihaste este 
recâştigarea perfecțiunii sufleteşti alterate, negativizate 
prin actul Căderii din Rai. 

apropierea ei de unele teorii ocultiste) şi mulţi 
dameni de ştiinţă o acuză de naivitate (pentru stângăciile 
în exprimare şi pentru acelaşi conţinut esoteric: Medicina 
isihastă - Sacroterapie de Ghelasie Gheorghe (64). 

VRACI. MAGI. SIHAŞTRI 

Rațiunea sau structura niciunui lucru nu poate fi 
cugetată ca singulară, ca închisă în ea însăşi. De raţiunea 
lui tine faptul de a fi apărut într-un loc şi într-un timp 
anumit în relația lui cu celelalte lucruri. De rațiunea 
fiecărui lucru tine relaţia lui cu ratiunile altora. 

D. Stăniloae. 

4. „In plete-i creşte muschiul”. 

În creierii munţilor vechii Dacii, rupti de lume şi 
contemplând intru înţelepciune natura şi cerul, au trăit şi 
urmaşii preoţilor păgâni ai lui Zamolxis, în conştiinţa 
cărora epifania zeului antic se contopea cu cea a lui lisus 
Hristos într-un sincretism de o valoare existenţială poate 
mai înaltă şi mai morală decât dogma restrictivă a 
catolicismului medieval. Chipul lor a trecut şi în creaţia 


celor mai mari scriitori români, de la Sărmanul Dionis, 
Archaeus şi Cezara lui Eminescu, la Creanga de Aura lui 
Sadoveanu sau povestirile lui Voiculescu. De la ei vor fi 
învăţat tainele cerului şi ale adâncurilor solomonarii, 
păscălitorii şi zodierii pe seama cărora circulă până astăzi 
istorisiri pline de substanţă iniţiatică. Despre ei se spunea 
că stăpânesc mersul stelelor, cunosc graiul animalelor şi 
păsărilor, pătrund tainele nerevelate ale adâncurilor. 
Puterile naturii şi ale cosmosului, insesizabile pentru omul 
de rând, li se supun şi lucrează în folosul lor, căci sunt 
înzestrați cu însuşiri fizice, sufleteşti şi de spirit superioare 
şi misterioase, care fac din ei un fel de intermediari între 
lume şi divinitate. 

E adevărat, nu avem mărturii scrise despre aceşti 
specialişti ai magiei sacrale şi nici altfel de documente. 
Dar cum am putea oare avea? Care mag adevărat ar fi 
consimţit să-şi transpună secretele în scris, ori să le 
povestească în gura mare la toată lumea? Singura noastră 
posibilitate de a-i cunoaşte este să le reconstituim cât de 
cât chipurile în imaginaţie, din frânturile de mărturii 
ajunse prin tradiţie până la noi. 

Forța învățăturilor lui Zalmoxis, despre omul-zeu şi 
nemurirea lui era atât de mare. încât practicile 
corespunzătoare s-au impus şi creştinismului, ele 
rămânând însă o formă „esoterică” (cu forme speciale de 
inițiere) 

A. Dumitriu 

Un asemenea mag a fost Daniil Sihastrul, căruia 
conştiinţa folclorică românească i-a croit o aură nu mai 
puţin strălucitoare decât a celebrului său contemporan. 
Ştefan cel Mare. Tradiţia spune că trăia într-un bordei- 
peşteră, în apropierea locului unde voievodul moldovean 
urma să construiască, la sfatul său, Putna şi Voronetul. 
Puterea lui magică 

era, conform credințelor, de necontestat. Legendele 
despre el, circulante în tot spaţiul moldovean, pomenesc 
de extraordinare miracole săvârşite în prezența 
domnitorului: oasele peştilor pe care i-a servit la masă şi- 
au recăpătat, la un semn, carnea consumată; degetul lui 
arătând locul unde sfătuia să se înalte mănăstirea s-a 
desprins de trup şi a plecat singur, ca dintr-un arc, într- 
acolo; fuiorul pe care i l-a dat domnitorului să-l aprindă 
înaintea unei bătălii a creat o negură care i-a derutat atât 
de mult pe duşmani încât au început să se taie între ei. 

Cât e adevăr şi câtă fabulatie pură în acest portret, 
iarăşi nu putem şti. Ceea ce ne-a rămas ca atestare istorică 
în legătură cu el este locuinţa subterană unde, conform 
tradiţiei, îşi ducea zilele, asemeni lui Zalmoxis, şi o 
mărturie a lui Grigore Ureche care scrie în Letopiseţul său 
că în timpul luptei de la Podul înalt” aşa i-a cuprins pre 
turci negura de nu să vedea unul cu altul...” 

Ca în jurul fiecărui mag, tradiţia a ţesut în jurul său o 
conotaţie legendară care topeşte în pânzele ei de păianjen 
sâmburele de adevăr. Chipul lui se înscrie în seria 
nesfâşirtă de iniţiaţi ai tainelor firii descinzând din vremi 
imemoriale şi sporind, cu substanţa spiritualităţii lor, 
spiritualitatea etnică. 

Tot un „săhastru”, despre care „se crede/ că prin 
farmeci multe lucruri nevăzute altora vede” este evocat de 
Gh. Asachi în poezia Mosii. Sâmbăta morţilor. El urcă un 
colnic spre „pădurea întunecată” şi bate toaca de paltin 
(arbore sacru cu vaste orizonturi simbolice în tradiţia 
românească) spre a anunţa spiritele strămoşilor că a venit 
ceasul când pot descinde în lumea albă. Şi în Strigoii lui 
Eminescu ne apare chipul unei „preot păgân” care redă 
viaţă nocturnă logodnicei lui Arald. El trăieşte „în munţii 
vechi” unde „izvoare vii marmură şi saltă de sub 
piatră/colo cenuşa sună în părăsită vatră/ în codri adânci 
cățelul pământului tot latră”. El stă cu cârja în mână pe un 


jilt tăiat în stâncă şi e atât de bătrân încât „în plete-i creşte 
muşchiul” şi „barba-n pământ i-ajunge şi genele la piept”. 

Asemenea sihaştri pe jumătate reali, pe jumătate 
cufundati în legendă, au trăit până de curând în desisurile 
munţilor, perpetuând o suită de ritualuri în care credinţa 
creştină se împletea cu un simţ al naturii de esenţă pur 
magică. Nu într-o contemplatie sterilă, asemeni călugărilor 
hinduişti sau budhişti, ci rodind întru fiinţă, sporind cu 
taina lor tainele firii şi devenind pretiosi duhovnici pentru 
cei care-i căutau, asemeni lui Ştefan cel Mare pe Daniil 
Sihastrul, spre a le cere cu bună credinţă sfat şi ajutor.* 

Un fel de urmaş al vechilor magi trebuie să fi fost şi 
bătrânul purtat prin judecăţi - pentru ştiinţa lui de a 
vindeca animalele - despre care îşi amintesc unii dintre 
informatorii lui Gh. Pavelescu (115. p. 89). 

5. Solomonarii 

Solomonarul e şi el un personaj care a suscitat 
numeroase dispute în rândul cercetătorilor, din pricină că, 
în timp, peste simbolistica tradiţională a arhetipului s-au 
aşezat semnificaţii alogene extrase fie din literatura scrisă, 
circulantă şi la noi începând cu secolele al XVII-lea şi al 
XVIII-lea, fie din contaminarea cu motive specifice 
culturilor vecine (108). S-ar putea discuta la nesfârşit 
asupra acestor semnificaţii pe care diverse credinţe le-au 
adăugat engramei originare-despre care, de asemenea, se 
pot emite numeroase opinii contradictorii, dar nu ştim în 
ce măsură toate acestea ar lumina conceptul aplicabil la 
tradiţia românească. Probabil că originea lui se află în 
mitologia traco-getică (dacă nu într-un stadiu încă 
anterior) în acei kapnobatai („gonitori de nori” în 
traducerea lui Pârvan - contestată neîntemeiat, după 
opinia noastră, de unii cercetători), preoţii magi însărcinaţi 
cu împlinirea riturilor (inclusiv de natură meteorologică) şi 
completat ori modificat apoi, în timp, în consens cu 


evoluţia credințelor magico-religioase ale comunităţii. 
Fiind, în primul rând, un personaj care aduce ploaie sau 
furtună (care „goneşte norii” spre un spaţiu anume) 
solomonarul a fost deseori asociat cu Sfântul Ilie (personaj 
biblic contaminat, la rândul lui, cu alte zeități urano- 
meteorologice) ori cu străvechiul arhetip al balaurului, 
care a desfăşurat, şi el, numeroase constelații simbolice în 
aproape toate mitologiile. Dar şi - după opinia lui A. 
Oişteanu - cu marele magician al Vechiului Testament, 
regele Solomon.* 

Chiar dacă nu cercetăm întreaga aură simbolică a 
arhetipului şi ne limităm la accepțiunea lui din tradiţia 
românească, solomonarul ni se prezintă ca un personaj 
straniu, contradictoriu, generator de conotaţii cu mare 
încărcătură magico-simbolică. El e când stăpânul sau 
dresorul balaurului aducător de furtună, când identificat 
(convergent) cu el; când, în fine, un iniţiat care a urmat 
timp de şapte ani. sub pământ, „şcoala solomonarilor”, 
după care, sub masca unui cerşetor, umblă pe la casele 
oamenilor spre a le încerca simţul etic şi, în funcţie de 
acesta. i 

— Dacă. Într-adevăr, termenul de solomonar e-un 
derivat de la Solomon (ipoteză, totuşi. după opinia noastră, 
puțin probabilă) el trebuie să fi înlocuit un termen mai 
vechi, având în vedere că - după informaţiile reținute de 
acelaşi Oişteanu - legenda regelui magician a pătruns în 
spaţiul romanesc destul de târziu (secolele 17 - 18) prin 
cronografele bizantine şi prin romanele populare care 
reiau, la rândul lor. O legendă talmudică. De altfel, 
episodul Solomon - larg exploatat în ocultismul savant 
occidental - nu are nimic de-a face cu magia populară, aşa 
cum se desfăşura ea în societatea tradiţională românească. 
Referirile la Cartea Solomonarului, sau chiar Cartea lui 
Solomon, ca instrument de acţiune magică, sunt cu 
siguranţă de factură livrescă. Cum livreşti trebuie să fie şi 


formulele  cabalistice sau hermetice recomandate de 
diverşi cărturari în practica magică, de tipul SATOR 
AREPO TENET OPERA ROTAŞ sau cea găsită în înscrisul 
lui Botezat Lupul pe o carte din 1821: „De vrei să cunoşti 
furul, să scrii pe pita dospită ETA STRA FA ARIGA ERIAFA 
şi să dai aceluia pe cine te vei căi. că se va vădi” (108, p. 
359). 

a le da sau nu ploaie ori grindină pe ogoare. Faptul 
că până astăzi în satele româneşti tradiţionale cerşetorii 
(mai ales cei itineranţi) sunt trataţi cu o anume 
consideraţie şi omeniti cum se cuvine are certe relaţii cu 
această credinţă. Oamenii văd în ei fie un stadiu degradat 
al atotputernicilor magi de odinioară, fie avataruri 
disimulate ale străvechilor metamorfoze ale eroilor mitici 
(prezente şi în basme şi legende) fie. prin contaminare cu 
credinţa creştină, trimişi ai lui Dumnezeu spre a pune la 
încercare mila şi dărnicia oamenilor. 

6. Preotesele Dianei 

Cât despre cultul zeiţei Diana-Bendis şi practicile 
magice care-l însoțeau, el s-a transmis aproape neschimbat 
(dar, fireşte, fără conştiinţa apartenenţei lui originare) în 
riturile de fecunditate şi fertilitate de la Sânziene (nume 
dedus din Sancta Diana) mai cu seamă în sărbătoarea 
Drăgaicăi, în scăldatul ritual în râuri de munte al fetelor 
din Maramureş, dar şi în alte credinţe şi datini stăruind 
până azi în mentalitatea femeilor de la ţară. 

Dintre aceste moştenitoare ale însuşirilor cu care 
erau dotate vechile preotese ale zeiţei s-au recrutat, cu 
siguranţă, şi aşa numitele vrăjitoare ale satelor, la care au 
apelat mereu oamenii în împrejurări liminale. Cât de 
eficiente erau intervenţiile lor, nimeni nu poate spune cu 
certitudine. Există numeroase mărturii de necontestat 
despre vindecări miraculoase ale unor boli considerate de 
către medici drept incurabile, după cum există şi cazuri în 


care o intervenţie a medicului ar fi fost mai indicată, în 
orice caz, eficienţa nu trebuie judecată, cum spuneam, pe 
baza supunerii sale experimentului ştiinţific ori a analizei 
subiective a unor cazuri izolate. De vreme ce magia 
transcende experienţa simţurilor, revendicându-se tocmai 
de la zone energetice misterioase pe care ştiinţa nu le 
poate încă stăpâni, ar fi ridicol să încerci prin experiment 
puterile unei vrăjitoare (cum au făcut-o uneori, pentru a le 
discredita, o seamă dintre medici). Gestul ar semăna cu 
vorbele nesăbuite aruncate de către batjocoritori lui lisus 
Cristos: dacă eşti fiul lui Dumnezeu, hai, salvează-te de pe 
cruce! Cheia eficienţei, precum spuneam, nu stă atât în 
verosimilitatea faptei derulată ca atare, cât în credinţa 
necondiționată în ea. 

Sunt unele idei nespuse, subconştiente şi doar 
puternic simţite, multe din ideile acestea sunt parcă 
contopite cu sufletul omului. Dacă le găsim la un popor, le 
găsim şi la omenire, luată ca un întreg. Cât timp ideile 
astea sunt subconştiente şi sunt doar simţite puternic, 
poporul poate să trăiască din plin. În näzuinta sa de a-şi 
elucida aceste idei ascunse rezidă întreaga sa energie 
vitală. 

Dostoievski 

1. Acţiunea psihofiziologică 

Dacă însă, făcând abstracţie de expresia lui Max 
Weber după care magia e un „gardian al iraţionalului”, am 
încerca să-i identificăm post factum eficienţa, ea ar trebui 
urmărită în trei trepte, mai bine zis la trei nivele de 
manifestare: fiziologic, psihic şi suprarational 
(suprasenzorial). Primul constă în modificările pe care ea 
le poate induce în organismul uman, ca urmare a unei 
reacţii resimtite la nivelul sistemului nervos. Lévi-Strauss 
citează concluziile medicale la care s-a ajuns în urma 
studiului „morţii magice”: „frica, la fel ca furia, este 


însoţită de o activitate deosebit de intensă a sistemului 
nervos simpatic”. Dacă individul supus acţiunii magice nu 
găseşte un răspuns adecvat, „activitatea simpaticului se 
amplifică şi se dezorganizează, putând determina, uneori 
în câteva ore, o diminuare a volumului sanguin şi o 
scădere concomitentă a tensiunii, iar ca rezultat 
deteriorări ireparabile ale sistemului circulator” (83, 
p.198). Putem uşor deduce de aici că şi sentimentul opus 
fricii creează reacţii, de astă dată benefice, la nivel 
fiziologic, constituindu-se ca un „factor terapeutic de 
valoare aparte, mult mai la îndemână şi mai puţin 
traumatizant decât tratamentul medical alopat. 

Sunt cunoscute, pe de altă parte, efectele 
biofiziologice ale hipnozei: încetinirea ritmului cardiac, 
scăderea tensiunii sanguine, capacitatea de a provoca 
anestezii locale, a împiedica sângerarea sau a grăbi 
cicatrizarea unei răni. Alte practici medicale alternative 
(homeopatia,  fizioterapia, tratamentul bioenergetic, 
acupunctura şi altele) valorifică de mii de ani impactul 
asupra corpului fizic a unor componente energetice sau 
informaţionale structurate în meridiane sau „scări” de 
factură eterică (de pildă Şarpele Kundalini reunind canalul 
Susumna - 224 

CONSTELATIA MAGICULUI 

sediul focului viu - cu cele şase cakras din lungul 
şirei spinării), energia „albastră” (orgonică) pusă în 
evidenţă de W. Reich în 1939, od-ul lui Reichenbach. 
substanţele plasmatice (echivalente ale manei primitivilor), 
efectul de piramidă (rezultate interesante în acest domeniu 
a obţinut, la noi, colectivul condus de M. Godeanu) sau 
virtuțile vindecătoare ale apei biologice (apa vie) 
experimentate nu de mult, cu mare tam-tam, la noi, de 
către L-AM (Lucaci-Abrudan-Mânzatu). A fost pusă în 
evidenţă, de asemenea, exteriorizarea senzorială (prin 
experienţele de la sfârşitul secolului trecut ale lui de 


Rochas) ca şi înmagazinarea sensibilităţii tactile în obiecte, 
materiale sau imagini simbolice (inclusiv fotografice) ale 
corpului fizic. Şi exemplele ar putea continua. 

La nivel psihic, acţiunea magică se manifestă printr- 
un efect cathar-tic de aceeaşi natură cu cel produs de 
muzică sau de poezie, strâns legat de valoarea incantatorie 
a acesteia, ca şi de cadrul ambiental şi de forţa de sugestie 
a performatorului (experienţele terapeutice ale dr. Coué 
aveau la bază tocmai această forţă). Rostirea însăşi a 
descântecului sau a formulei magice poate avea asupra 
subiectului „o capacitate de farmec, de sugestie, datorită 
acestui ritm, timbrului său, metaforelor latente pe care le 
reprezintă în potenţial” (67, p. 162). Nu întâmplător 
descântecul e rostit cu voce joasă, monotonă, lentă, 
accentuându-se numai asupra părţilor active ale textului 
(invocatia şi exorcismul). Să adăugăm şi atmosfera în care 
se practică vraja: de obicei în întuneric ori la lumina 
scăzută a zorilor sau, dimpotrivă, în amurg, în funcţie de 
finalitatea intentionalä), în prezenţa unei recuzite 
simbolice dense în sugestii şi într-o izolare absolută de 
lumea exterioară. 

2. Circuitul lumii spirituale 

Efectul de natură supranaturală nu-l putem, fireşte, 
obiectiva şi, cu atât mai puţin, descrie în cuvinte. îl putem 
însă constata aposteriori, prin analiza unor consecinţe 
riguros verificate, şi îl putem sintetiza din credinţa 
nezdruncinată în el a cvasitotalitätii membrilor comunităţii 
tradiţionale. Dogma religioasă îl explică prin manifestarea 
energetică a divinității în creaţie, fără să încerce o 
motivare suplimentară (logică) a producerii lui. 
Teoreticienii paranormalului îl leagă de energiile 
necunoscute încă ale cosmosului, de circuitul 
informațional al lumii spirituale, de interacțiunea unor 
substanţe cu puteri pulsative înăuntrul cărora rațiunea 
umană nu poate pătrunde, de conductibilitatea sistemului 


plasmatic al biosferei. Reiterând, amplificând şi nuantând 
principiile teoretice ale magiei antice, adepţii moderni ai 
ocultismului sunt unanimi în a susţine existenţa unui fluid 
cosmic cu funcţie de liant între componentele Totului 
(principiul unităţii inextricabile a lumii), cu care corpul 
uman intră într-o relaţie specială, favorizată de însuşirea 
lui 

de a deţine materie spirituală. Corpul omului este, în 
fapt, triadic: corp fizic (material), corp eteric şi corp 
spiritual, corespunzând tripletei gnostice soma-psihe- 
pneuma, cu nuanţările impuse de definirea mai precisă a 
corpului eteric şi a aurei. Terminologia nu e nici până 
astăzi suficient de bine fixată - în orice caz, nu e unitară. 
Rudolf Steiner vorbeşte şi de o a patra componentă: Eul 
(conştienta) care este „de o esenţă cu divinitatea” şi prin 
care iniţiaţii pot atinge starea de integrare în „lumile 
spirituale”. Corpul eteric, de asemenea, este conceput 
când ca un dublu al corpului fizic (similar lui Ka din 
mitologia egipteană) având o structură morfologică 
identică cu acesta şi putându-se uneori ipostazia, când ca 
simplă aură informă (numită şi od de către austriacul 
Reichenbach) cu înţelesul fie de energie luminoasă, fie de 
materie plasmatică individualizată, vizibilă în anumite 
condiţii cu ochiul liber, în plus, spiritiştii au pus în evidenţă 
(au chiar fotografiat) o emanatie  vaporizantă a 
mediumurilor în stare de transă, pe care au numit-o 
ectoplasmă şi care uneori ia forme figurative. 

Numai lucrurile capabile practic dea îi bine înţelese 
şi pătrunse, dar care teoreticeste (cu privire la 
determinarea naturii obiectului în sine) depăşesc toate 
conceptele noastre, sunt mistere, dintr-un punct de 
vedere, iar din alt punct de vedere sunt susceptibile de 
revelație. 

I. Kant 


Modul în care omul intră în contact cu fluidul 
spiritual al universului nu e nici el suficient de clar. Există 
indivizi absolut insensibili la mesaje extrasenzoriale, în 
vreme ce alţii vibrează ca nişte corzi sub atingerea celei 
mai firave informaţii din „lumea spirituală” şi devin 
capabili „să-şi dirijeze gândurile ca şi cum ar mânui 
obiecte în spaţiu” (142, p.30). Jacobboemhe mărturisea că, 
în timpul iluminărilor sale, putea pătrunde cu privirea nu 
numai dincolo de obiecte ci şi în ordinea divină, în 
Ungrund-ul ce precede naşterea divinității triadice, în 
„Marele Mister de unde provin toate fiinţele”. După el, 
„lumea vizibilă este un simbol al lumii invizibile” (1, 
p.322), tot aşa cum, după R. Guénon, „nivelurile realităţii” 
se integrează în „unitatea sintezei atotcuprinzătoare” (71, 
p.96). Swedenborg efectua şi el, în stare de transă, 
călătorii initiatice în sistemul solar şi vedea cu ochii 
spiritului! la distanţă (de pildă celebra viziune a 
incendiului de la Goeteborg, care l-a impresionat şi pe 
contemporanul său Kant). Saint Martin făcea, uneori, câte 
o „baie de transcendenţă” - cum se exprima însuşi - iar 
Fabre d'Olivet, Papus, E. Levi, d'Alveydre şi alţii aveau 
puterea de a diagnostica şi vindeca boli considerate 
incurabile, de a comunica cu spiritele universului, de a-şi 
vizualiza corpul eteric sau spiritual, de a capta „curentele 
fluidice care Circulă între lumea văzută şi cea nevăzută. 

Mai aproape de zilele noastre, frapează cazul unui 
Edgar Cayce celebrul medium care, în stare de transă, 
diagnostica şi prescria tratamente pentru boli considerate 
de către medici incurabile, şi, tot în stare de transă, 
efectua călătorii extatice în trecutul îndepărtat (chiar şi în 
de mult dispăruta Atlantida) - sau aşa numitul „fenomen 
Kaşpirovski”: influențare la distanţă (inclusiv prin radio şi 
televiziune) a unor adevărate mulţimi de oameni printr-un 
procedeu de hipnoză colectivă cu efecte deopotrivă 


benefice si malefice. Tot aici ar trebui menţionate 
misterioasele întâmplări din Triunghiul Bermudelor sau 
„efectul Philadelphia” (transmutarea unei nave într-un 
prezumtiv univers paralel) ca şi alte fenomene de 
teleportare de care, se spune, n-ar fi fost străin nici A. 
Einstein (descoperitorul unei relații între câmpul 
electromagnetic şi cel gravitațional care l-a speriat şi pe el 
prin efectele pe care le-ar putea produce). 

Unii propagatori ai ocultismului susţin că fiecare om 
poate fi adus în situaţia de a percepe „lumile superioare” 
fie prin învăţare (iniţiere) sub supravegherea unui 
maestru, fie prin autoeducarea celor trei „forţe 
fundamentale” ale fiinţei: voinţa, sentimentul, gândirea. 
Alţirânsă susţin că pentru a trece de „gardianul pragului” 
e nevoie de o dotare suprafirească, incontrolabilă prin 
rațiune umană, indusă adesea (de către cine?) în oameni 
pe care nu i-ai fi crezut niciodată capabili de isprăvi 
suprasenzoriale. Ei sunt  divinatori,  clarvăzători, 
bioenergoterapeuţi, magicieni, radiestezişti sau, în unele 
situaţii, simpli mediumi (receptori pasivi) de care se 
folosesc specialiştii ştiinţelor oculte pentru a experimenta 
mesajele de dincolo de fire. Fenomenele provocate sau 
suportate de ei se numesc: telepatie, clarviziune (cu pre şi 
retrocognitie),  extracorporalitate, moarte aparentă”, 
poltergeist, telekinezie, combustie spontană, levitatie, 
materializări şi dematerializări, percepţie dermooptică, 
convertografie, inedie etc. 

Există, cum spuneam, mii, poate zeci de mii de 
mărturii indubitabile asupra eficacităţii unor asemenea 
practici, unele atestate sau verificate de către savanţi de 
prestigiu mondial, aşa încât astăzi nu atât realitatea unor 
fenomene paranormale e pusă la îndoială, cât capacitatea 
noastră actuală (subliniem: actuală) de a le controla şi 
înscrie într-o serie taxonomică. Ce e drept, ipotezele, 
supozitiile, axiomele şi chiar demonstrațiile parastiintifice 


nu lipsesc. Se vorbeşte din ce în ce mai insistent de 
existenţa unui hiperspatiu (spaţiu transfizic) responsabil 
de producerea unor evenimente şi fenomene exotice, a 
unui spaţiu cu 4, 5, 6, 11 sau n dimensiuni în care pulsează 
energii transfizice „de origine cosmică sau telurică, 
manifeste sau nu în sisteme vii, cu proprietăţi distincte de 
cele ale energiilor fizice” (117, p.79), de o subtilitate a 
materiei „responsabilă de transformările  bioplasmă- 
substanţă şi energii 

transfizice-energii fizice” (117, p. 93 - 94), de o 
sincronicitate acauzală (Jung-Pauli) dezbrăcată de suportul 
temporal, pusă sub semnul asociativităţii între universul 
suprasenzorial şi cel fizic, de un fenomen de impregnare 
sau aderenţă între forţele cosmice ori telurice şi anumite 
persoane sau locuri etc * 

Dar tentatia de a rămâne în „continuumul material”, 
în domeniul exclusiv al experimentului fizico-biologic 
(eliminând componenta spirituală a universului ca... 
nestiintificä) îşi refuză deocamdată orice certitudine în 
planul cunoaşterii categoriale a esotericului. Filosofia 
ocultă, ca şi practica magicului, rămân, cel puţin pentru 
moment, în opoziţie conflictuală faţă de cercetarea pur 
ştiinţifică vizând obiectivarea „realistă” a fenomenelor 
paranormale. 

3. Un război magic? 

Acest fapt însă nu-i împiedică pe unii savanţi să 
cerceteze, să experimenteze şi chiar să pună în practică 
(pentru moment, evident, în secret) unele forţe oculte mai 
frecvent detectabile. Prudenta lor însă este încă destul de 
mare, atât din pricina scepticismului în privinţa 
posibilităţii de a şi le apropia, cât mai cu seamă a fricii de 
a nu le scăpa de sub control şi a provoca astfel catastrofe 
cosmice, ecologice sau biologice. E o altă faţă a secretului 
inițiatic la care erau obligaţi membrii societăţilor misterice 


în antichitate şi în Evul Mediu, când divulgarea lui se 
pedepsea extrem de drastic. Motivul este în primul rând de 
natură etică: se ştie că forţele esoterice pot fi solicitate în 
scopuri nobile, umaniste, dar şi în vederea unor acţiuni 
malefice menite să hrănească orgoliul, egoismul, înclinația 
spre rău a unor oameni. Se vorbeşte adesea de 
posibilitatea declanşării unui „război parapsihologic” cu 
consecinţe imprevizibile asupra întregii planete. În cartea 
sa purtând chiar acest titlu (30), Eugen Celan descrie 
câteva dintre preliminariile acestui război, puse în scenă 
mai ales de către unii savanţi şi responsabili politico- 
strategici din SUA şi fosta URSS: acte de spionaj, 
experimente radiestezice, fotografierea la distanţă, 
teleportări şi torsionări de obiecte, utilizarea undelor ELF 
(de extrem de joasă frecvenţă) şi altele. După opinia lui, se 
pare că nu e prea îndepărtată posibilitatea controlării de la 
distanţă a proceselor  psihovolitive ale cadrelor 
comandamentelor militare şi oamenilor politici plasați în 
posturi înalte, ca şi neutralizarea sistemelor de armanent 
de toate categoriile, inclusiv sateliți şi rachete cosmice. 
Faptul ar putea crea dezechilibre senzaţionale într-o 
eventuală confruntare militară între două puteri. Dar, 
fireşte, nu numai în domeniu militar. S-a constatat că 

Pe larg despre toate acestea, în cartea lui Adrian 
Pătruţ, De la normal la paranormal (117). 

CONSTELATIA MAGICULUI 

Inductia telepatică de tip hipnotic poate manipula 
unele confruntări sportive (prin energizarea unuia dintre 
parteneri sau slăbirea adversarului), poate acumula în 
subconştient cantităţi impresionante de informaţii care să 
fie transferate apoi în conştiinţă (hipnodeutica) sau poate 
domina sistemul volitional al unui om fără ca el s-o ştie. 
Experimentele reuşite în manevrarea „materiei disipative”, 
a biocâmpului uman, a energiei biologice, a impactului 
dintre creier şi particulele radiaţiei cosmice deschid, de 


asemenea, căi nebănuite (unele însă de-a dreptul 
înfricoşătoare) în utilizarea fenomenelor paranormale de 
către ştiinţă. 

Atunci când cineva a ajuns să poată contempla - în 
forma lor spirituală - fenomene perceptibile şi ochiului său 
fizic, nu este prea departe de a vedea lucruri ce nu au 
nicio existenţă fizică şi care, ca urmare, rămân în 
întregime ascunse (oculte) celui ce nu cunoaşte ştiinţa 
secretă. 

R. Steiner 

Deocamdată însă eficienţa actelor magice scapă de 
sub controlul experimentului ştiinţific riguros, refuzând să 
se supună manevrelor conştiente ale omului. Ele ţin mai 
degrabă de un influx dinspre zonele necunoscute ale 
cosmosului decât de voinţa şi de raţiunea umană, fapt ce 
întăreşte supoziţia că o putere exterioară, incontrolabilă, 
supune încă organismul omenesc unei cenzuri menite să-i 
protejeze condiţia terestră. Putem avea fărâmituri mai 
mari sau mai mici din forţele oculte ce traversează 
universul, ne putem apropia poate, cu mintea, de 
presupusa „ştiinţă holistică” cu care erau dotați magii 
antichităţii, dar - dacă cumva Marele Creator (Spiritul 
Cosmic, Inteligența Universului, Totalitatea Totului, Marele 
Anonim sau pur şi simplu Dumnezeu, în exprimări 
sinonimice) n-a programat într-un viitor foarte apropiat 
Sfârşitul Lumii (parousia vestită de Cărţile Sfinte, alias 
Reintegrarea Primordială a Universului propovăduită de 
teosofia gnostică sau Punctul maxim al entropiei (Big- 
Crunch) calculat de astrofizicieni) va trebui să ne 
mulţumim cu pulsatii parţiale ale suprarationalului şi cu 
apelul la puteri magice verificate, demonstrate si 
acceptate de tradiţie. 

4. Puterea cuvântului 

Conform tradiţiei, puterea magică poate fi captată şi 
pusă în acţiune cu deosebire de subiecţi cu vocaţie 


specială, dar uneori şi de oameni obişnuiţi care îşi însuşesc 
câteva tehnici elementare de intrare în rezonanţă cu 
extrasenzorialul: formule absconse, utilizarea substanţelor 
energetice şi a metalelor rare bune conducătoare de 
„curent magic”, mânuirea simbolului şi analogiei etc. 

O putere magică acţionând nu numai la nivel 
psihologic ci si suprarational este atribuită, de pildă, 
limbajului (cuvântului), despre care cercetătorii sunt 
unanimi în a susţine că ştim încă extrem de puţine lucruri, 
în ciuda nenumăratelor studii ce i s-au consacrat. Nu 
întâmplător puterea cuvântului e subliniată de toate 
sistemele religioase, filosofice şi chiar ştiinţifice, el 
identificându-se adesea cu esenţa lumii, cu fiinţa, cu 
energia actului creator, cu raţiunea şi înţelegerea. „La 
început - spune Evanghelistul - a fost Cuvântul”, 
consubstantial cu lumina, viaţa, divinitatea. Prin 
intermediul cuvântului a creat Dumnezeu lumea („şi a zis 
Dumnezeu: să fie lumină! şi s-a făcut lumină”) şi a luat 
Adam în stăpânire fiinţele şi lucrurile de pe pământ 
(dându-le nume). În mitologia upanişadică, cuvântul (vac) 
se confundă cu brahman, iar în tantrism există o adevărată 
tehnică a recitării formulelor magice (mantras) care, în 
asociere cu tehnica respirației, stăpânesc universul. In 
zoroastrism, cuvântul „a fost înaintea întregii lumi care 
este”; la Heraclit „există dintotdeauna şi toate se petrec pe 
puterea acestuia”; în Egiptul antic, cuvântul cu putere 
magică (kekau), menţionat astfel într-un capitol din Cartea 
Morților, are un rol mai important chiar decât talismanele 
şi celelalte însemne cu virtuţi oculte. În călătoria sa 
initiatica pe lumea cealaltă, sufletul omului e ghidat de 
aceste „cuvinte ale puterii” sau „cuvinte de trecere”, iar 
Isis se autodefineşte ca „doamna cuvintelor puterii, cuvinte 
a căror simplă pronunțare înseamnă magie”. Ipostaza ei 
masculină (în fapt părintele ei) e zeul Thot, cel care a 


concentrat în cuvinte, în momentul genezei, „puterea 
creatoare necunoscută şi invizibilă”, inventatorul logicii, 
aritmeticii şi geometriei, al şahului şi al scrierii, şeful de 
protocol al lumii de dincolo, trecut mai apoi în cultura 
greacă sub înfăţişarea lui Hermes Psihopompul şi, prin 
detriplare, Hermes Trismegistos, „patronul cercetătorilor 
de taină, al magicienilor, al chimistilor, necrornantilor, 
cabaliştilor - cu un cuvânt, al tuturor celor ce se ocupă de 
ştiinţele hermetice” - cum îl numeşte M. Ghyka (67, P- 
160). In speculatia teologică islamică, de asemenea, 
cuvântul are un rol esenţial, cu deosebire în doctrina 
numită kallam (= cuvânt) ai cărei exponenti, mutakallimi 
(= loquentes), negau relaţia obiectivă de cauzalitate dintre 
lucruri - ea fiind exclusiv un atribut al voinţei divine. 

Aproape toate formele de magie se bazează, într-un 
fel sau altul, pe forţa cuvântului - fie rostit de către 
performatori, fie scris, fie redus la o formă simbolică şi 
transferat pe un talisman, o amuletă, o emblemă, un obiect 
de cult. 

Cuvintele sunt simboluri ce postulează o memorie 
împărtăşită. 

J.L. Borges 

Cât de eficient este el asupra stării psihologice şi, 
prin translație, a 

celei somatice, ne putem da seama duţâă reacţiile pe 
care un bolnav le resimte în faţa verdictului unui medic. 
Nu întâmplător dr. ]. Maxwel exclama în cartea lui despre 
magie: „nu vă faceţi un joc din asta, o, medicilor!” (97, 
p.24). Cuvântul poate adesea însănătoşi sau îmbolnăvi mai 
uşor decât un medicament sau o operaţie chirurgicală. El 
este un „excitant fiziologic real”, cum constatase Pavlov 
prin experienţele sale, sau „un adevărat bisturiu”, cum se 
exprima psihologul I. Popescu-Sibiu. Fireşte, e vorba de 
excitatia sistemului nervos în sens pozitiv sau negativ, cu 


repercusiuni uşor detectabile asupra  functiunilor 
întregului organism. 

Dar poate că nu e numai atât. Poate că, într-adevăr, 
cuvântul înmagazinează în el şi o informaţie energetică pe 
care încă nu o putem controla şi care acţionează ocult 
asupra persoanelor mai sensibile (sensibilitatea fiind, ea 
însăşi, o însuşire insuficient explicabilă) cu puterea unui 
fulger din senin. Altfel nu s-ar explica rănirile „de moarte” 
provocate de o simplă expresie verbală sau acumularea de 
energie vitală dintr-un cuvânt încurajator. „Fiule, ia-ţi patul 
tău şi umblă!”, îi spune lisus ologului, iar cuvântul 
săvârşeşte singur miracolul. E adevărat, rostit de o fiinţă 
divină, dar acest fapt nu schimbă datele problemei: în 
definitiv, lisus ar fi putut vindeca şi printr-un simplu gând, 
dacă n-ar fi atribuit cuvântului o energie în sine. 

In dogmatica creştină, cuvintele sunt considerate ca 
arhetipuri ale gândirii, ca izvoare (şi nu ca forme) ale 
logicii. In celebrele lui Eţymologia e, Isidor de Sevilla 
susţine că natura şi esenţa lucrurilor pot fi cunoscute cu 
ajutorul numelor care le desemnează (etimologii), iar în 
mistica ortodoxă gândurile sunt emanatii ale cuvintelor 
primordiale la care ele se întorc, la ceas de meditaţie, spre 
a se odihni şi regenera („odihna în cuvânt”). Prin exerciţii 
spirituale de tip isihast, anumite cuvinte (cele „sfinte” sau 
„metafizice”) eliberează o energie vibratorie care poate 
acţiona direct asupra corpului omenesc, vindecându-l de 
boli şi întărindu-l în corespondenţa lui cu sufletul, şi, prin 
acesta, cu Dumnezeu. De aici şi marele rol al rugăciunii 
repetate necontenit (cei iniţiaţi reuşind să nu facă nicio 
pauză, de la deşteptare până la intrarea în somn) şi 
încercarea de a o aduce din minte în inimă (centrul vital al 
întregului organism). Cuvântul (Logosul) divin s-a întrupat 
în lisus Hristos spre a readuce în lume lumina, mântuirea. 
„Veniţi de luaţi lumină!” e chemarea din noaptea învierii. 

Cuvântul omolog al puterii e izomortfân numeroase 


culturi cu lumina şi cu suveranitatea de sus. 

G. Durand 

Nu altfel de energie conţin, desigur, descântecele. De 
aceea ele nici 

Îi nu sunt însoţite de muzică, cum firesc ar fi rezultat 
din sincretismul aproape general al folclorului, ci numai de 
gesturi şi instrumente adecvate sensului imprimat acestora 
de către performatori. Membrii comunităţilor tradiţionale 
nu trebuiau să fie convinşi din exterior de puterea 
cuvântului, ei o resimteau asupra vieţii lor de fiecare zi şi o 
experimentau mereu, fără intenţii vulgar pozitiviste, după 
un model transmis din generaţie în generaţie. Multe 
„vindecări miraculoase” pot fi atribuite acestei energii 
magice insuficient cunoscute şi nu întâmplător Platon 
însuşi şi-a exprimat uimirea în faţa capacităţii magilor 
traco-geti de a vindeca prin intermediul descântecului: 

Aşa stau lucrurile, Charmides, şi cu descântecul 
nostru. L-am învăţat cu prilejul unei expediţii, de la unul 
dintre medicii traci ai lui Zalmoxis, despre care se zice că 
au darul şi de a te face nemuritor. lar tracul acesta arăta 
că medicii greci spun, pe bună dreptate, cele pe care le-am 
amintit eu acum - numai că Zalmoxis, adăuga el, regele 
nostru, care este zeu, mai spune că aşa cum nu trebuie să 
încerci a vindeca ochii fără să vindeci capul şi nici capul 
fără trup, la fel nici trupul fără suflet (...) lar sufletul, 
spune el, tinere, se îngrijeşte cu anumite descântece, care 
sunt la rândul lor spusele şi gândurile frumoase. 

Platon în magie, cuvântul nu doar reprezintă şi nu 
doar sugerează obiectul ci chiar este acel obiect sau 
fenomen. A numi înseamnă, în magia evocatorie, a crea şi 
a stăpâni ori, dimpotrivă, a distruge şi a te lăsa stăpânit. 
Când vorbeşti de lup, lupul e la uşă. Când descântătorul 
invocă prezenţa Maicii Domnului ori a Sfintei Vineri spre a 
reechilibra un balans existenţial, se înţelege că au şi sosit. 


Când se rosteşte exorcismul, factorul incriminat dispare cu 
necesitate. De aceea textele descântecelor conţin uneori 
repetiţii în serie de cuvinte şi expresii dominând 
întâmplarea, situaţia sau posibilele consecinţe la care s-a 
expus ori s-ar putea expune cel descântat. Inventivitatea 
verbală, generată de grija de a nu pierde dintre definiţii 
obiectul vrăjii, creează uneori şi acele serii de metafore 
care încântă prin frumuseţea lor expresivă. 

De o deosebită importanţă în magie sunt numele 
proprii şi numerele, ca variante particulare ale cuvântului. 
În credinţa folclorică există încă numeroase cuvinte tabu - 
reminiscente ale unei epoci când interdicţia magică era 
singura metodologie de normare a relaţiei individului cu 
comunitatea şi cu transcendenta. A rosti numele Diavolului 
înseamnă a-i provoca apariţia (de aici exprimarea 
eufemistică: Ucigă-l Toaca, Ucigă-l crucea, Spurcatul etc). 
La fel în ce le priveşte pe Măiestre (Vântoase, Iele, 
Frumuşele, Ali din vânt. Zâne etc.) sau chiar 

pe şerpi şi pe animalele de pradă care ameninţă 
turmele de oi şi de vite* De aici şi ritualul schimbării 
numelui în cazul unui copil bolnav: noul nume creează o 
nouă fiinţă. În concepţia magică tradiţională descântecul, 
în fapt, nu repară (nu vindecă) o fiinţă, ci o reface - o 
readuce, adică, în starea de dinaintea acţiunii „lucrului 
Tău”. 

Să nu dai nume răului. Puterea formativă a numelui 
(turnătorul). Din secolul 18, inteligența ca şi arta s-au 
eliberat de orice tutelă, dar şi de răspundere. Ele rătăcesc 
şi cad firesc peste rău, care e mai plin de aparente, mai 
variat, mai interesant în definitiv. I-au dat nume, 
ascunzând binele. L-au sporit, au urâţit lumea. Azi 
războiul, de pildă, ar pieri din lume căci e pustiitor, urât şi 
inutil. Dar are nume. 

C. Noica 5. Instrumentarul magiei 


Cuvântul însă, oricât de inventiv, de sugestiv şi de 
penetrant, nu este totdeauna suficient pentru reuşita unei 
practici magice. De aceea uneori trebuie însoţit sau 
înlocuit de gesturi, acţiuni, instrumente, interdicții sau 
recomandări ritualice de o deosebită complexitate, pe care 
omul societăţii tradiţionale le învaţă odată cu principalele 
reguli ale existenţei cotidiene. Toată lumea cunoaşte 
valoarea magică a unor substanţe naturale îndelung 
verificate prin experiență, puterea  exorcizantă, 
apotropaică sau augurală, a celor patru elemente, 
semnificaţia simbolică a zilelor de sărbătoare, eficienţa 
unor gesturi analogice, alegorice sau metaforice în 
momente de balans existenţial. Toată lumea ştie, de pildă, 
că focul, apa, fierul (pământul) şi ramura verde au un rol 
profilactic sau purificator, mai ales la praguri de timp 
considerate sacre. De aceea la sărbătorile solstitiale sau 
echinoctiale se împodobesc porţile cu verdeață (ramură de 
salcie, brazdă înierbată, armindeni etc), se curăţă şi se 
afumă întreaga gospodărie, se aprinde „focul viu” peste 
care sar flăcăii spre a se purifica, se stropesc cu apă 
oameni şi animale, se ung cu usturoi clantele uşilor şi 
pragurile casei şi ale acareturilor din gospodărie. 

De remarcat că cele patru elemente sunt strict 
interdependente în mentalitatea tradiţională. Ele se leagă 
unul de altul în serii paralele sau contradictorii aşa cum se 
leagă, în ultimă instanţă, toate lucrurile lumii: cerul de 
pământ, viaţa de moarte, existenţa de inexistenţă, 
cosmosul de haos. Le modelează acelaşi principiu 
fundamental care ţine în chingi universul, face posibilă 
viaţa, semnifică transcendenta divinității, asigură 
regenerarea ciclică a naturii, mijloceşte construcţia mitului 
şi acţiunea puterii magice. Toate au, în acelaşi timp, o 
existenţă concretă şi 

* în Mărginimea Sibiului, ursului i se spune tot 
Spurcatul, iar în alte locuri, precum se ştie, Moş Martin: în 


Oltenia, şarpele se numeşte gândac. 

simbolică. Toate intră, ca în gândirea presocratică, în 
alcătuirea lumii, chiar dacă în anumite momente şi în 
anumite împrejurări prevalează unul asupra altuia. Şi cu 
cât mergem mai departe pe firul timpului, spre sâmburele 
de început al cunoaşterii, cu atât se restrâng semnificaţiile 
redundante şi iese în evidenţă constelația de simboluri 
care jalonează unitatea primordială a lumii, tinzând spre 
oul cosmic din care au ieşit toate câte sunt. 

Cifrele magice sunt de obicei fără soţ: 3, 7, 9. Ele se 
leagă însă adesea în enumerări succesive menite a sugera 
multul (copleşirea) sau predominanta (prevalenta) uneia 
asupra alteia. Foarte des apare 99 sau chiar 999, ca 
expresie a superlativului numeric, ori a capătului extrem al 
unei enumeratii. Numărul poate suplini adesea numele. 
Când vrăjitoarea înşiră felurile de boală împotriva cărora 
va rosti exorcismul, adaugă şi numărul 99, acoperind astfel 
posibila omisiune a unei boli încă necunoscute ori uitate: 
„bpubă  grăbitoare/bubă  domoală/bubă  năprasnică/bubă 
vrăjmaşă/bubă întulbinată/bubă cu condroni päduroni/cu 
strigoni/cu codroane păduroane/cu strigoane/cu 
moroane/bubă cu deochi muieresc/bubä cu deochi 
bărbătesc/bubă cu deochi fetelesc/bubă pietroasă/bubă 
beşicoasă/bubă puioasă/bubă întulbinată/şi bubă 
zalejită/bubă cu vânturi/bubă di pă oblicit/bubă di pă greşit 
din sărbători/bubă mare/bubă mijlocie/bubă mică/bubă 
albă/bubă neagră/bubă roşie/bubă vânătă/bubă 
dulcie/bubă de 99 de feluri/curată şi necurată/buba 
bubelor/şi puiu ciumelor”. 

Am citat acest fragment de descântec cules din 
ţinutul Hunedoarei şi pentru a ilustra inepuizabila 
inventivitate verbală a performerului, structurată într-o 
enumerare de termeni care capătă ea însăşi forţă magică. 
Descântecul de mai sus face parte din tipul imperativ - 


adică cu adresare directă elementului malefic prin 
indicaţii, porunci şi amenintäri*, în care agentul magic 
concentrează prin cuvânt şi prin gesturi o putere asumată 
din exterior (în cazul de faţă prin intermediul obiectelor de 
tăiat şi intepat: „furcerele, toporele, sfrederele, dălţi, 
barzi, săbii”) spre a alunga răul aciuit în bolnav. In ce 
măsură şi în ce chip această putere e transferată de la 
performer la beneficiar nu putem, iarăşi, cunoaşte pe cale 
experimentală. Cert e că ea există şi acţionează, o 
dovedesc în nenumărate cazuri efectele pe care le 
generează. 

spre deosebire de cel fabulativ, unde „actele de 
îmbolnăvire şi vindecare, precum şi secvențele care le 
mediază, sunt substantivizate în ample desfäsuräri 
narative care includ în structura lor protagonistul şi 
descântătoarea (agenţii reali ai comunicării), forţele ostile 
şi binefăcătoare reprezentate prin întruchipări mitologice 
păgâne sau creştine, precum şi Un întreg arsenal de 
obiecte şi agenţi mediatori preluaţi de regulă din universul 
cotidian” (123. p.225) 

1. „Câtă frunză-i pe păduri...” 

E greu să găseşti astăzi chiar şi în satele cele mai 
izolate vrăjitoare de formaţie tradiţională, capabile să 
îndeplinească un rit după vechile prescriptii magice. Ele 
au fost înlocuite fie de preoţi, fie de indivizi dotați cu 
însuşiri bioenergetice speciale, fie de ţigăncile înclinate 
spre şarlatanie. Înainte de război, Gh. Pavelescu încă a 
putut contacta câteva dintre acestea. Astăzi însă, când 
întrebi într-un sat de o vrăjitoare, lumea fie că zâmbeşte 
ironic, fie ridică din umeri, fie te informează că da, au fost. 
ehe, dacă ar trăi încă cutare sau cutare, „ăla ştia multe”. 

Am găsit totuşi în Onceşti (Maramureş) o bătrână 
despre care se vorbea în sat că „s-ar fi ocupat la viaţa ei cu 
ceva descântece”. Se numeşte Nita Gogea (a lui Gogârlă) 


şi are 83 de ani. În ciuda scepticismului că ne-ar putea 
împărtăşi eventualele ei secrete magice, îi facem totuşi o 
vizită. 

O găsim bolnavă în pat, în casa uneia dintre cele trei 
fiice ale sale. Dormitează cu capul culcat pe o pernă albă 
cu alesături, învelită până din sus de bărbie cu o cergă 
miţoasă. La intrarea noastră tresare uşor şi deschide ochii 
ca după un somn lung, din care parcă ar vrea şi n-ar vrea 
să se trezească. Fiica o ajută să se ridice în capul oaselor 
şi-i pune perna sprijin la căpătâi. O putem privi acum mai 
bine. Are faţa prelungă şi slabă, numai piele şi os, orbitele 
ochilor adânci ca nişte scorburi sub sprâncele abia vizibile 
confundându-şi culoarea cânepie cu paloarea fruntii si a 
obrajilor; bărbia ascuţită, nasul lung şi uşor coroiat; câteva 
suvite de păr alb ca varul ieşindu-i de sub năframa legată 
la ceafă. Niciun dinte în gură. Numai buzele supte şi ele în 
interior, peste gingiile descărnate. 

Ne priveşte cu o vizibilă neîncredere, ca pe nişte 
străini veniţi să-i 

MAGIE, FIRE, FIINŢA 

tulbure odihna somnolentă de „dinaintea mutării în 
ceea lume”, „la alt stăpân”, cum singură se exprimă. De 
trei săptămâni n-a mâncat decât un pic de lapte şi, 
asemeni solomonarilor, câte un ou moale pe care-l soarbe 
direct din coajă. * N-o doare nimic, nu despre asta e vorba, 
atâta doar că „i-a sosit vremea”, simte şi ea acest lucru, i 
se arată mereu semne prevestitoare. De câtva timp îl 
visează pe bărbatul ei, mort în urmă cu 12 - 13 ani. Ultima 
dată l-a văzut la o răscruce de drumuri, cu clopul mândru 
pus pe o ureche, întrebând nişte oameni dacă nu i-au văzut 
boii rătăciţi din ciurdă. „El şi acolo tot cu boii, săracu””. 

_ Ne povesteşte apoi cum e, în visurile ei, „ceea lume”. 
„li tare ciudată. Dasă ştiţi că nu-i toată mândră. Am ajuns 
şi la o casă, aşa, ca o baracă, unde locuiau trei femei. M- 
am băgat înăuntru şi le-am văzut: erau nişte doamne, da- 


îmbrăcate cam sărăcuţ. Şi în casă nu erau decât nişte 
priciuri cu nişte cerge vechi şi o poliţă cu trei oïeji de 
horincă îndulcită. M-au poftit să rămân cu ele, danam vrut, 
am zis că oi rămâne când m-oi întoarce, că vreau să mă 
duc să văd grădinile raiului. Da' pe când m-am întors, nu 
m-au mai poftit”. 

Nu i-a sosit încă vremea, înţelegem noi din cele 
relatate, mai are de stat un pic pe pământ. Cât, numai 
Dumnezeu ştie, în faţa acestei întrebări nici descântecele 
ei nu pot da un răspuns. O întrebăm cum descântă, dar se 
eschivează cu abilitate, ca şi cum n-ar şti, ori n-ar avea 
voie să spună. „N-am făcut rău la nime, martor mi-i bunu- 
Dumnezeu. Numa alţii mi-o făcut mie. Atâtea necazuri m-o 
mâncat, câtă frunză-i pe păduri/mai multă cu trei dealuri”. 

În spiritul ei se amestecă în mod pitoresc credinţa în 
Dumnezeu cu o vizibilă gândire magică, sesizabilă în 
aproape fiecare segment de conversaţie, şi străduinţa de a 
se integra unui comportament social, cu rămăşiţele unei 
existente ancestrale, nediferenţiată încă de existenţa 
naturii şi a cosmosului. Până la 25 de ani, ne spune, a trăit 
„numa pă păduri”. Tatăl ei a trimis-o încă de când era 
„cocoană mică” să pască vitele la munte. „Mergeam cu 
patru juncani şi nu coboram până nu se făceau boi mari ca 
cotetele. Şi pe urmă iară de la început”. Când s-a dus 
prima dată la joc în sat, a rămas uimită de ce-a văzut şi ce- 
a auzit. „Nu înţelegeam cetera”, zice, fiindcă acolo „pă 
păduri” n-a auzit decât cântecul frunzelor şi al izvoarelor. îi 
vedea pe feciori bătând cu piciorul în pământ, se uita cu 
uimire la ceteraşi, şi numai într-un târziu s-a dumirit 
despre ce e vorba. „Şi apoi am început şi eu a juca şia 
hori, că eram tare glăsoasă”. 

Zâmbeşte stins unei amintiri ce se amestecă probabil 
cu visele ei despre „ceea lume”, cu gândul despre 
necazurile care au mâncat-o încă 

— Un informator al lui Gh. Pavelescu spune că, 


atunci când solomonarul trece pe lângă casa unui om”. 
cere un ou moale, că altceva nu mănâncă” (115, p.29). 

de mică şi cu ideea apropiatei mutări „la alt stăpân”. 
Din vorbă în vorbă, ne spune, totuşi, şi cum descânta. „Mă 
duceam la femeie şi o spălam de trei ori, şi o puneam pe 
picioare, şi doftorul n-o fost stăpân s-o puie”. Cu ce o 
spăla? „Cu zeamă în care fierbeam descântătoare”. Ce e 
descântătoarea? „Descântătoare, ce să fie!” Cum îi mai 
spune? „Numa descântătoare”. Cum arată, cum are 
frunzele? „Ca răchita”. Unde creşte? „în grădinuţa lui 
Dumnezeu”. Si unde-i grădinuţa asta? „La margine de 
hotar”. Când se culege? „Pe la Paşti, după Paşti”. 

Deducem că e vorba de cicoare, cum aflasem din 
sursa citată mai sus. O întrebăm cum o culegea. Se 
însoțea, ne povesteşte, cu alte femei, de obicei cu încă trei 
(„da femei din Vad, nu din Oncesti, că astea nu ştiau”) şi 
mergeau în zori, fără să le audă sau să le simtă cineva, 
spre hotar. Duceau cu ele horincă sau vin de la Paşti, bani 
de argint slujiti (la Biserică), pâine, sare, miere şi altele. 
După ce ieşeau din sat, începeau, a hori şi a chiui, „măi 
mândrule, şi hăi şi hăi”. Ajunse la faţa locului, săpau 
descântătoarea şi în locul ei puneau darurile aduse. Apoi 
se ospătau cu horincă şi iarăşi cântau şi chiuiau, până 
ajungeau acasă. 

Aici puneau planta la loc de cinste, pe masă, până se 
usca, apoi o păstrau după icoane sau în lada de zestre. La 
nevoie o foloseau, „da numa de bine”, se grăbeşte ea să 
adauge: la un bolnav, la o femeie care se certase cu 
bărbatul, la o vită care şi-a pierdut laptele. A descântat de 
multe ori? „Câteodată nu joiam să ies dintr-o casă şi să mă 
bag în alta, ca doftorul”. Cum proceda? „Fierbeam 
descântătoarea, apoi femeia se golea de haine şi turnam pe 
ea de trei ori”. Ce cuvinte spunea? Nu-şi aduce aminte, că 
de 12 ani, de când a căzut bolnavă, n-a mai descântat, îşi 


aminteşte însă primele versuri ale descântecului „de adus 
laptele”. Le rostea, ne spune, în faţa unui soc: „bună ziua, 
socule/io nu-s soc. io-ntorc/ce-ntorci? /laptele, 
grosciorul/de-i în sat/să vie pe gard/de-i în vecini/să vie pe 
spini/de-i la oraş/să vie pe ogaş...” 

Schimbă apoi iarăşi vorba, ne povesteşte despre 
necazurile care au mâncat-o îndată ce s-a măritat cu un 
fecior necăjit şi el, rămas orfan de tată, pe care în cele din 
urmă l-au omorât nişte duşmani „acolo sus, în munte” într- 
un conflict mioritic. O întrebăm dacă n-a încercat să se 
apere sau să se răzbune cu ajutorul descântecului, dar din 
nou se eschivează: „numa bine am făcut, n-am făcut rău. 
Aşa necaz a fost pe mine, că nu-i de la bunul Dumnezeu”. 
Ea a fost de mic copil „tare rugătoare la Dumnezeu”. 
„Eram trei cocoane la părinţi, şi tata ne întreabă într-o zi: 
ia să văd care din voi ştie rugăciunile, care ştie Cred într- 
unul? De unde să ştim, zicem noi, dacă nu ne-ai învăţat. Vă 
învăţ amu, zice, şi ne spune rugăciunea, da' numa o dată. 
Mergem să ne culcăm în podul şurii, în fân, unde dormeam 
de obicei, iar dimineaţa până-n ziuă tata vine să mă 
trezească: scoală-te, Niţă, şi dă de mâncare 

la marhă. Şi, cum cobor pe scară, zic: tată, eu ştiu 
Cred într-unul. Da, ştii pe sărăcia, zice el dând din mână. 
Mă apuc şi-i spun rugăciunea de la început până la sfârşit, 
că pe mine toată noaptea m-a învăţat Îngerul Cred într- 
unul”. 

Când o întrebăm ce rugăciuni mai spunea în afară de 
Crez, pomeneşte între ele şi una care seamănă mai mult a 
rugă păgână de esenţă magică decât a rugăciune 
bisericească: „Vinerea, vinere”. Ne-o recită la repezeală, 
aglomerând spre final cuvintele atât de mult încât, cu toată 
strădania, nu reuşim să le receptăm. Reţinem doar 
începutul: „Vinerea, vinere/Ca o doamnă tinere/Nime n-o 
vede/Nime n-o auze/Să lua pe câmpu Rusalimului/Să-şi 


culeagă 99 de floricele...”, înţelegem, totuşi, că e vorba de 
acelaşi amestec de credinţă creştină cu rămăşiţele unei 
spiritualităţi magice care-şi pierde sorgintea în vremuri 
străvechi, în timpul când taina epifaniei lui lisus Hristos 
stătea nediferentiatä de riturile păgâne - în fapt de 
derularea acelei liturghii cosmice în care divinitatea nu se 
separase încă de natură şi de istorie, în descântecele babei 
Niţa, ca şi ale altor persoane cu virtuţi magice din 
comunităţile tradiţionale, sunt invocate când Maica 
Domnului, când Sfânta Vineri sau Sfânta Miercuri, cu 
convingerea că recurgerea la magie nu vine în contradicţie 
cu credinţa în Dumnezeu. Cosmosul este deschis 
deopotrivă forţelor binelui şi forţelor răului, faţă de care 
omul se raportează nu doar ca individ pieritor, ci şi ca 
element al unei ordini a firii recuperabile, în momente de 
balans, prin rituri, ceremonialuri, datini străvechi, 
obiceiuri, practici magice cu virtuţi stabilizatoare. Uneori 
simpla rugăciune adresată divinității nu e suficientă pentru 
a restabili o ordine degradată: Dumnezeu trebuie ,ajutat” 
prin gesturi, cuvinte şi obiecte anume stabilite spre a 
alunga răul. 

Mai mult: în credinţa tradiţională. Dumnezeu (căruia 
i se atribuie adesea trăsături omeneşti) este uneori ostenit 
şi trist, supărat pe lume ori nepăsător la nedreptate şi la 
durere. „Doamne, Doamne, mult zic Doamne/Dumnezeu 
pare că doarme/ Cu capul pe-o mänästire/Si de mine n-are 
ştire”, spune un cântec popular. Şi atunci riturile trebuie 
intetite şi inmultite, inclusiv cele cu tentă magică. Unele 
colinde conţin invocatia: „Scoală, Doamne, nu dormi!” - ca 
un reflex precreştin infiltrat în rugăciune, o chemare 
imperativă către un zeu păgân spre a da „mană câmpului 
şi apă izvoarelor”. De aici Traian Herseni deduce ideea 
persistenţei în mentalitatea folclorică a imaginii unei 
zeități chtoniene specifice spaţiului protoistorie românesc, 
reprezentată prin arhetipul „boriţei” (bouritei), perpetuat 


în timp de către ceata junilor, chiar dacă sensul său 
originar s-a pierdut pe parcurs (73). 

Această „sculare” a lui Dumnezeu este şi un motiv 
lexical deosebit de frecvent în Vechiul Testament. El s-a 
menţinut până de curând şi în 

primul verset al slujbei de înviere, „Să se scoale 
Dumnezeu şi să se risipească vrăjmaşii lui”, verset care, 
dintr-o pudoare greşit înţeleasă, ori poate din dorinţa de a 
evita o confuzie semantică, a fost înlocuit cu: „Să vină 
Dumnezeu...” Prin această modificare, însă, invocatia a 
pierdut din sensul ei imperativ, s-a apropiat de rugă umilă 
(aşa cum o recomandă Biserica), iar divinitatea şi-a subtiat 
activismul până la parabola abstractă a milei şi îndurării 
acordate unei lumi pasive care aşteaptă „să i se bage în 
traistă”. E şi motivul pentru care Nietzsche s-a lăsat 
îndemnat să proclame „moartea lui Dumnezeu”, 
reproşându-i că, în loc să devină „un mândru zeu păgân” 
care să-şi ducă misiunea până la capăt în slujba poporului 
său, s-a îmbolnăvit de sentimente lâncede de tipul milei, 
iubirii, iertării etc. până când omul (de fapt supraomul) s-a 
văzut pus în situaţia să se lipsească de serviciile lui 
(Antihristul, 17). 

2. Percepția divinului 

Fireşte, tradiţia românească n-a proclamat vreodată 
„moartea lui Dumnezeu”. Dimpotrivă, i-a sporit prezenţa - 
prin Biserică, prin ceremonialurile ample ale sărbătorilor, 
prin „perspectiva sofianică” a receptării divinului, dar şi 
printr-o acţiune magică de amploare, menită să-i potenteze 
activismul şi, drept urmare, să lărgească „recunoaşterea 
existenţei forţelor Dumnezeieşti în însăşi realitate, în 
cosmos” (76, p. 140). 

Nicidecum nu e proprie tradiţiei româneşti dihotomia 
de largă circulaţie religie-magie (prima încercând să 
atragă acțiunea forței supranaturale prin captatio 


benevolentiae, a doua prin constrângere, cum încercase să 
demonstreze, între alții, Traian  Herseni). Nu de 
constrângere e vorba în practica descântecelor româneşti, 
ci de invocatie, de chemare familiară, de cooperare între 
magician şi divinitate, ca între partea şi întregul unui 
organism. În conştiinţa folclorică, Dumnezeu nu e înţeles 
ca o simplă persoană abstractă, revelabilă prin simboluri 
liturgice, ca în dogma creştină pură, ci ca o entitate 
complexă care stă în acelaşi timp în cer şi pe pământ - o 
prezenţă resimţită nu numai prin intermediul intuitiei ci şi 
al relaţiei directe cu el. 

Din acest punct de vedere”, credinţei religioase 
româneşti îi e mai proprie o viziune cosmică ce îmbină 
teologia cu teosofia decât dogmatica oficială. Dacă 
excludem superbia misterică a ocultismului savant, 
orgoliul cunoaşterii integrale asumat de către acesta 
(dimensiuni improprii stilului românesc) viziunea asupra 
transcendenţei e oarecum similară: divinitatea „se 
odihneşte” în lucruri (în natură) „ca vrăjită”. lar omul şi-o 
poate conştientiza şi o poate activa în lucrarea spiritului. 
Dumnezeu, scrie R. Steiner, „s-a risipit, în multitudinea 
lucrurilor din 

natură; acestea îl trăiesc, dar el nu trăieşte în ele. El 
odihneşte în ele. El trăieşte în om şi omul poate experia în 
sine viaţa lui Dumnezeu. Dacă vrea să-l afle prin 
cunoaştere, omul trebuie să elibereze în creaţie această 
cunoaştere... El nu mai este acum un divin ascuns ci unul 
dezvăluit. El are viaţă, o viaţă perceptibilă care se 
desfăşoară printre oameni. Este spiritul eliberat din vrajă 
înomenesc, vlăstarul Divinului vrăjit”. (144, p. 40). 

Fireşte, credinţa de factură populară specifică 
societăţii tradiţionale nu se revendică de la o iniţiere 
abstractă de tip misteric, ca în ocultismul savant, ci de la o 
cunoaştere prin intermediul simbolurilor, personificărilor şi 


alegoriilor. Acestea îmbină mitul creştin cu mulţimea 
credințelor distilate dintr-o tradiţie folclorică extrem de 
productivă, îmbogăţită mereu prin noi reprezentări- 
constelații ale arhetipurilor originare. 

În credinţa tradiţională nu putea prinde rădăcini, de 
pildă, dogma Sfintei Treimi, elaborată - cu sau fără 
Filioque - la nivelul gândirii abstracte, ca unus et triplex. 
În schimb, divinitatea putea fi concepută ca o realitate 
simbolică impregnată în natură şi cosmos, transcendentă 
şi imanentă în acelaşi timp, energizată în gând, în suflet şi 
în acţiune umană. Dumnezeu este Tatăl, Cel de Sus, 
Atotputernicul şi Atotstăpânitorul - cel ce a creat lumea şi 
o conduce după legi recognoscibile în ritmul universului şi, 
mai pregnant, în hierofaniile rituale. El şi-a trimis pe 
pământ Fiul, să răscumpere păcatele oamenilor prin 
moarte şi înviere. Duhul Sfânt nu există în gândirea omului 
tradiţional decât cel mult ca o noţiune difuză, ecou al 
învățăturilor de la Biserică, identificabil uneori, la propriu, 
în porumbelul din icoane, iar alteori în „principiul 
feminităţii”, ca în doctrinele gnostice. Duh înseamnă în 
mentalitatea tradiţională altceva, înseamnă suflu, cu toate 
conotatiile specifice acestui concept de mare forţă 
simbolică. E prezentă, în schimb, la tot pasul, Maica 
Domnului - când ca Fecioară, Vergură, când ca măicuţă 
bătrână jelindu-şi Fiul. Şi mai sunt prezenţi o mulţime de 
sfinţi care - fără să se confunde cu zeii din mitologiile 
păgâne, cum s-a vulgarizat mereu în scrierile ateiste - îşi 
au rosturile lor ca ierarhi şi ca emisari ai divinității în 
relaţiile cu oamenii şi cu natura, veghind mereu la buna 
întocmire a firii. 

Prototipul fiinţei bărbăteşti pentru român este 
Dumnezeu- Tatăl el însuşi, iar „lumea”, ca şi „vremea”, 
înțelese ca receptacule, ca matrice de existente, sunt fiinţe 
feminine. lar prototipul feminitätii, în care firea întreagă ia 
Chip femeiesc, este Maica Domnului, nu în sensul de 


generatoare cauzală a Dumnezeului-om (născătoare), ci în 
sensul de loc de-ntâlnire a lui Dumnezeu cu lumea, de fire 
primitoare de Dumnezeu şi pătimitoare pentru El. 

M. Vulcănescu 

Părintele Stăniloae observă că specificul românesc al 
credinţei (numită „lege  strămoşească” sau „lege 
românească” în mediile tradiţionale) - această îndelungă 
trăire a neamului nostru în „legea de supremă nobleţe a lui 
Hristos” - a creat „o deosebit de afectuoasă alipire a lui 
Dumnezeu, care i-a devenit întru totul familiar”. Până 
acolo încât l-a numit pe Creatorul lumii „Dumnezeu 
drägutu”, cu un diminutiv similar celui prin care se 
adresează un copil părintelui său (,Täicutu-”) iar pe Maica 
Domnului „măicuţă”, întocmai ca pe propria mamă (141, p. 
105). E un semn de mare delicateţe a credinţei, prezent şi 
în colindele religioase, unde Pruncul lisus e înfätisat 
„Mititel înfăşeţel/în scutec de bumbăcel”, integrat într-o 
natură unde „vântul bate, nu-l răzbate/ neaua ninge de mi-l 
unge”, de fiecare dată alături de Maica Sfântă, care plânge 
pentru că „n-are scutec de-nfăşat/nici häinute de-mbrăcat”. 
„Nu mai plânge, maica mea/scutecele noi ti-om da”, o 
consolează, cu aceeaşi duioasă familiaritate, colindătorul, 
care se simte efectiv martor şi participant la miracolul 
„chenozei” Fiului lui Dumnezeu. 

Câtă delicateţe şi duioşie e în stare să pună ţăranul 
român în modul său propriu de receptare a epifaniei, ne-o 
demonstrează încă versurile şi muzica acestei colinde 
ascultate la Călineşti (Maramureş): „Luatu-s-o 

Maica Sfântă/tot pe râu, pe râu în jos/şi şi-o pus fiutu- 
jos/să se spele pe obraz. /Până maica s-o spălat/fiula cer s- 
onălţat...” O scenă de gen desprinsă parcă din tabloul unui 
pictor divin: o mamă care se comportă întocmai ca femeile 
maramureşene când se întorc de la câmp cu copilaşul în 
braţe şi, ostenite de atâta lucru, se opresc o clipă pe malul 


râului să-şi răcorească focul din obraji. Iar copilul, ca toţi 
copiii, îndată ce se simte scăpat de sub supravegherea 
mamei, face o mică năzbâtie: 

Işi anticipează, prin joc, vocaţia de adult (înălţarea la 
cer). s 

Dumnezeul românului nu este o fiinţă abstractă, o 
esență imaterială a lumii, o putere impersonală care stă 
sub fenomene. Dumnezeul românului apare ca o fiinţă, o 
ființă reală, particulară, un ins. Determinarea aceasta 
esenţială a fiinţei particulare, personale i se potriveşte ca 
oricărei alte fiinţe. 

M. Vulcănescu în alte creaţii folclorice, Dumnezeu ne 
este înfăţişat ca om, umblând prin lume împreună cu 
primul dintre apostoli, Sf. Petru. E imaginea care a înlocuit 
în memoria colectivă vârsta de aur hesiodică, acel illud 
tempus caracteristic tuturor mitologiilor. Odată cu 
naşterea sa ca popor creştin, poporul român a adoptat 
pentru timpul primordial, timpul miracolelor şi al cerului 
deschis, epoca întrupării Mântuitorului. 

O pulsatie a acelui timp simbolic, exemplar, sacru, e 
resimţită în prezentul etern al comunităţii sätesti. Tot 
părintele Stăniloae accentuează 

asupra ideii că în baladele cele mai reprezentative 
pentru eposul nostru folcloric, Meşterul Manole şi Mioriţa, 
pulsează alegorii de esenţă creştină (141, p. 112). In 
prima, simbolul jertfei trupesti a lui lisus Hristos, în scopul 
de a-şi contura şi consolida zidirea (actul acceptării morţii 
ca preţ al mântuirii lumii) iar în a doua alegoria 
„comuniunii divine” dintre păstorul lisus şi sufletul 
omenesc integrat în metafora turmei. Şi chiar dacă nucleul 
motivelor simbolice este mai vechi (specialiştii îl situează 
într-o epocă precreştină, când atât arhetipul jertfei 
ritualice cât şi al iniţierii misterice prin alegoria morţii 
erau de largă circulaţie) nu e exclus ca, într-adevăr, peste 


simbolurile primare să se fi suprapus, ca în atâtea alte 
cazuri, simboluri evanghelice. 

3. Echilibru între antiteze 

Reiese, prin urmare, faptul că, în concepţie 
românească tradiţională, între Dumnezeu şi lume nu există 
o ruptură, ca în dogma catolică, pentru care lumea 
aceasta, lumea păcatului, trebuie dispreţuită (motivul 
contemptus mundi) sau repudiată (fuga mundi) în scopul 
de a câştiga lumea de dincolo, lumea reală a eternității. 
Credinţa populară românească nu pune în contrast 
ireductibil sacrul şi profanul. Lumea e şi ea sfântă, pentru 
că a fost creată de Dumnezeu şi pentru că prin ea - ca 
totalitate şi ca structură de obiecte - se revelează 
divinitatea. lar preţul mântuirii nu e asceza goală, ci 
existenţa în lume, capacitatea de a asimila pozitivul, dar şi 
de a valoriza etic suferinţa, eroarea, imperfectiunea (fără 
de care, se ştie, lumea nu e posibilă), de a sacraliza 
profanul, de a armoniza omenescul cu divinitatea. 

Solidarizati spiritualiceşte cu natura, românii n-au 
făcut un act de regresiune către orizontul păgânesc, ci 
dimpotrivă, au prelungit până în zilele noastre acea 
magnifică încercare de fncrestinare a cosmosului, începută 
de către Sfinţii Părinţi dar întreruptă, din diferite motive, 
în cursul Evului Mediu în Occident. 

M. Eliade 

Natura e o oglindă a transcendentei, alcătuită 
holografic. Chiar şi o piatră poate fi sacră, dacă prezenţa ei 
într-un anume loc şi într-un anume fel semnifică un act de 
hierofanie; un spaţiu este bun sau rău în funcţie de 
raportul în el al spiritului cosmic cu tradiţia comunităţii; 
un arbore este sacru în virtutea analogiei cu 
macrocosmosul şi, concomitent, cu trupul omenesc. 

Se creează astfel un al treilea nivel al existenţei, pe 
care l-am putea numi nivel relational (analogic, simbolic) 
inexistent în conştiinţa omului Modern: un spaţiu (dar şi 


un timp) al trecerii (al punţii, în limbaj simbolic), marcat 
de fenomene ritualice şi de tehnici ale consacrării 

menite a îndulci legătura dintre individual şi general, 
a reduce (de fapt a anihila) entropia şi a favoriza 
integrarea omului în misterul existenţei. 

Problema culturii noastre incepätoare stă azi între 
civilizația occidentală a cărei limită extremă se proclamă 
atinsă şi între Răsăritul în haosul creştin al căruia se 
prevede viitorul. Avem cu noi democraţia virgină si 
enigmatică în posibilitatea ei creatoare şi ortodoxia ale 
cărei puteri dumnezeieşti s-au păstrat, neepuizate, în 
odăjdiile ritualului. 

N. Crainic 

Poate că n-a fost încă suficient subliniată această 
deschidere a poporului român spre două lumi (două 
modalităţi de existenţă, două viziuni ale fiinţei) şi, implicit, 
aşezarea într-un rodnic echilibru faţă de ele. Nu numai 
peisajul (adânc umanizat, înţeles ca parte a fiinţei 
naţionale şi ca liant între om şi divinitate) nu numai 
disponibilitatea de a primi „transcendentul care coboară” 
spre a modela lumea cu un permanent influx spiritual, ci 
mai ales coordonarea într-o formulă existenţială aparte a 
individualismului de tip occidental şi a fiorului infinitului 
lumii, a dizolvării karmice în Unicitatea Totului, specifice 
lumii orientale. În măsura în care s-au simţit temeinic 
proptiti în jurul unui axis mundi, niciodată pierdut din 
orizontul conştiinţei, românii şi-au deschis senzorii fiinţei 
spre cele două spaţii istorice primind, de la ambele, 
influenţe, dar adaptându-le mereu felului lor de a fi în lume 
şi, nu de puţine ori, iradiind spre cei dispuşi să le 
primească modele de existenţă pentru relaţia om-natură, 
pentru raportarea umanului la cosmos şi la transcendenţă. 
Ospitalitatea românească nu e un simplu mit şi niciun 
reflex condiţionat de istorie. Egoismul individualist, 


dorinţa de dominare, obsesia faptei cu orice preţ, cultul 
istoriei  zăngănind din armele fenomenalitätii  - 
caracteristici ale spiritualităţii occidentale - i-au rămas în 
bună măsură străine. După cum tot străine i-au rămas 
contemplatia sterilă, renunţarea definitivă, sentimentul 
vidului şi al nimicniciei umane, de care se lasă pătruns 
omul Orientului. În loc de cultul voinţei - cultul omeniei. În 
loc de Supraom (Ubermensch) - omul deplin (ci totuşi om). 
În loc de spiritul machiavelic - didactica blândă din 
învăţăturile lui Neagoe Basarab. În loc de cavalerul animat 
de orgoliul cuceririi - eroul bonom, modest, isteţ, înclinat 
spre fapte bune în folosul semenilor săi. În loc de realismul 
pozitivist al devenirii goale - propensiunea spre reverie, 
spre posibilitate, spre orizonturi magice catalizatoare ale 
vieţii. 

Dar în vreme ce fiecare individ şi chiar colectivitatea, 
ca viaţă socială, adică ca realitate sui-generis între spirit şi 
natură este alterabil, adică îşi poartă odată cu el riscul 
neființei (şi pur şi simplu şi spiritual) - MAGIE, FIRE, 

romanitatea, ea, e inalterabilă în firea ei. I te poți 
subsuma sau te poţi distruge, dar nu o poți schimba. 

M. Vulcănescu 

Satul românesc este, poate, în mai mare măsură 
decât alte sate tradiţionale, un model de existenţă, un 
holomer al organizării statale în spiritul idealului de 
comuniune fără de care omul riscă să se înece în propria 
lui izolare şi poate chiar, cum spune părintele Stăniloae, 
„un model al comuniunii din împărăţia Cerurilor” (141, p. 
138). Un sat traditional autentic nu cunoştea nici hotia 
(uşile şi porţile nu se încuiau niciodată) nici violenţa, nici 
inospitalitatea, nici ieşirea din normalitate - decât ca nişte 
excepţii care hrăneau din când în când foamea de insolit a 
comunităţii, sau ca nişte „daruri” aduse de străini în 
schimbul ospitalităţii cu care erau întâmpinați. 


Nu ne referim, fireşte, la un sat anume, sau la o 
perioadă precisă din evoluţia istorică, ci la satul arhetip 
dedus din sinteza principalelor trăsături ale peisajului, 
organizării in situ şi profilului uman-comunitar al unui sat 
obişnuit. Exponenta unui tip de spiritualitate nu o dă un 
eşantion oarecare, oricât de bine ales, cum cred unii 
reprezentanţi ai şcolii sociologice (cei care l-au criticat şi 
pe Blaga pentru Elogiul satului românesc) ci abstractia 
unor caracteristici specifice observate în relaţie cu spaţiul, 
timpul şi destinul unei comunităţi etnice. Satul la care se 
referea Blaga nu era niciunul din satele cercetate de 
echipele lui D. Gusti într-o anume perioadă de evoluţie 
istorică. Dar niciun sat ideal, inexistent, cum credea H. 
Stahl, ci unul dedus din analiza şi sinteza unor date 
esenţiale oferite de privirea sincronă şi diacronă în spaţiul 
românesc, inclusiv în determinatiile lui cosmice. E 
adevărat, satul lui Blaga nu mai putea apărea în calea 
diligentilor sociologi puşi să măsoare lumea cu metrul 
realităţii obiective, căci el vedea altceva decât ei, el vedea 
un sat înveşmântat în veşnicie. Şi totuşi, nu mai puţin real 
decât cel cercetat de sociologi, cu condiţia să poţi privi în 
el nu devenirea ci metafizicul, nu trecerea ci petrecerea (în 
sensul etimologic al cuvântului), nu casele ci vetrele, nu 
indivizii ce compun comunitatea ci comunitatea ce-i 
înglobează pe indivizi. La fel cum spiritualitatea unui neam 
nu se deduce din observarea unor indivizi oarecare care-l 
compun, ori din capacitatea intelectuală a oamenilor 
politici care-l conduc la un moment dat, ci din acţiunea în 
timp şi spaţiu a acelor „tipuri vocationale”, cum e numeşte 
Rădulescu-Motru, a oamenilor ce poartă în destinul lor 
exemplar destinul întregului neam ca pe o pecete de spirit, 
un cadru stilistic deschis creaţiei de substanţă. 

Nu statistica însuşirilor si  scăderilor este 
hotărâtoare, ci valoarea de circulaţie a fiecăreia din ele. 

Originalitatea unui popor, originalitate de care 
depinde viitorul acestuia, nu este condiționată de numărul 
ci de calitatea sufletească a altor săi, sau mai precis 
vorbind: de tipurile vocationale din mijlocul populaţiei 
sale. 

C. Rădulescu-Motru 

4. Criza occidentală a spiritului 

Şi e ciudat că aceia dintre occidentali deveniți 
conştienţi de criza spirituală prin care trec, îşi caută 
salvarea în practici soteriologice extremiste, ori, după 
îndemnul unui R. Guénon, în doctrinele religioase extrem- 
orientale care riscă să le modifice esențial profilul 
psihospiritual (deşi unii exegeti occidentali speră să se 
întâmple invers), în loc să se orienteze spre spaţiul sud-est 
european, care păstrează încă unele date de fiinţă pierdute 
de Apus în iureşul istoriei. Mai ciudat pare că, în vreme ce 
în Occident sporeşte numărul celor ce dau glas deziluziei 
faţă de societatea de consum, unii intelectuali din Est 
pledează ardent pentru copierea modelului de 
spiritualitate occidentală, ca şi cum ar vrea să ajungă cât 
mai curând la o „sinucidere stilistică”. 

Criza actuală a Occidentului se datorează enorm 
faptului că această parte a lumii n-a ajuns niciodată la 
umanismul superior al spiritualităţii orientale bizantino- 
traco-romane. Criza aceasta e poate semnul că popoarele 
respective nu mai pot merge pe această linie a supunerii 
depersonalizate sau a revoltei individuale, simțind 
trebuinta unui umanism de factură superioară, pe care nu- 
1 pot găsi în tradiţiile lor. 

D. Stăniloae 

Subliniem încă o dată că nu pledăm pentru o 
întoarcere în timp a civilizaţiei (acest lucru nici nu mai 
este posibil), ci pentru încercarea de  valorizare 
existenţială a unor tradiţii încă viabile, într-o ultimă 
încercare de a recupera modelul european în structura lui 


genuină, ferită de spectrul iremediabilei prabusiri. 
Semnalul de alarmă tras de Spengler la cumpăna dintre 
veacuri începe să nu mai fie resimţit ca o simplă metaforă 
ori ca un alarmism gratuit, ci ca o perspectivă sumbră pe 
care nici jocul diplomaţiei şi nici cântecul armelor nu o mai 
poate înlătura. Chiar dacă nu i-am da crezare unui R. 
Guénon (care poate fi bănuit de o ocultare a soluţiei de 
ieşire din criză) sau, mai aproape de noi, lui A. Toffler (care 
întrevede o posibilă prăbuşire a civilizaţiei sub „şocul 
viitorului”), nu puţine sunt spiritele lucide preocupate de 
destinul în timp al modelului european. 

Trebuie să fi şocat multă lume, de pildă, discursul 
rostit la Harvard, încă în 1978, de către Al. Soljenitin - cel 
care nu se sfia să pună regimul 

comunist din Rusia la stâlpul infamiei şi de la care 
toată lumea aştepta, probabil, un elogiu al Occidentului. El 
însă a rostit acolo fără menajamente şi fără prefăcută 
politeţe, adevăruri inconfortabile - şi totuşi cu atât mai de 
actualitate astăzi, când, sub raport politic, Occidentul a 
rămas fără adversari. Goana după fericire, confort şi 
libertate estompează pericolul pe care ea îl cuprinde în 
sine ca un pol negativ generator de entropie: faptul că 
fericirea e limitată de fenomenul morţii, confortul nu duce 
decât la o competiţie pentru mai mult confort, iar 
libertatea nejalonată de responsabilitate duce ireversibil la 
„libertatea de a face orice”, o existenţă normată juridic 
generând „o atmosferă de mediocritate morală care 
asfixiază cele mai bune elanuri ale omului”, apărarea 
drepturilor individuale fiind împinsă până în punctul unde 
„societatea însăşi se găseşte dezarmată în faţa unora 
dintre membrii săi”, declinul curajului (teama de a nu 
provoca o ameninţare a bunăstării materiale din partea 
celor mai săraci), iluzia că sistemul occidental bazat pe 
Progresul continuu este modelul cel mai bun de urmat 


pentru toată lumea, ateismul generat de ideile 
antropocentriste ale Renaşterii şi Iluminismului, o presă 
care manipulează necontenit constiintele în sensul dorit de 
ea. 

Este uimitoate pasiunea cu care se cufundă 
europeanul modern în toate lucrurile, chiar în cele altă 
dată dispretuite, numai pentru că sunt empiric reale. 

K. Jaspers 

Această din urmă chestiune - libertatea deşănţată a 
presei, care nu ţine seamă şi de dreptul omului „de a nu 
şti” - conduce uneori la denaturări grosolane ale 
adevărului (cum putem afla, cu numeroase exemple, din 
cartea lui J.F. Revel, Cunoaşterea inutilă, recent tradusă si 
în româneşte (131) la perpetuarea crimei şi violenţei, 
modei gratuite, zvonului exagerat (substituit realităţii), 
senzatiei nude - într-un cuvânt, la o ucidere progresivă, 
inconştient poate pregătită, a spiritului. Căci dacă, aşa 
cum spune Soljeniţin, nu vom pieri în catastrofa celui de al 
treilea război mondial, ne vom präbusi sub agresiunea din 
ce în ce mai acut resimţită a răului izvodit de „catastrofa 
conştiinţei omeneşti areligioase”, a mizeriei morale în care 
a căzut secolul XX („mizerie morală imposibil de ignorat 
chiar şi plecând din secolul al XIX-lea”). 

Modul de viaţă occidental nu mai poate fi în niciun 
caz un model pentru omenire (chiar şi Soljeniţin a răspuns 
cu franchete că, deşi detestă comunismul, n-ar oferi ţării 
sale ca model sistemul occidental care” în actualul său 
stadiu de epuizare spirituală, nu prezintă nicio atracţie”) 
iar doctrinele soteriologice occidentale, chiar dacă 
promovează 

O traducere a discursului lui Soljenitin în 
Transilvania, Sibiu, nr. 2/1990. 

un alt soi de totalitarism decât cel comunist, 
presupun o ieşire definitivă din budparele spiritului 


european. 

Şi totuşi, în loc să încerce, cum spuneam, o privire 
spre estul continentului nostru (nu numai spre Rusia, 
căreia, spune Soljenitin, gândirea occidentală a refuzat 
sistematic, de o mie de ani încoace, să-i recunoască 
originalitatea, ci şi spre celelalte ţări din acest spaţiu, mai 
cu seamă spre atât de neglijata şi dispretuita Românie), 
Occidentul pretinde sistematic ca aceste ţări să-i copieze 
exemplul. Dacă ne prăbuşim noi, măcar să vă tragem şi pe 
voi în prăpastie, par a zâmbi cu un fard demonic mânuitorii 
de destine din ţările lumii supercivilizate. Aceasta în cazul 
în care nu pun ei înşişi în scenă proiecte eshatologice. 

5. Modelul românesc de existenţă 

Din păcate, şi răspunsul nostru, al românilor, e 
uneori viciat de o falsă percepţie axiologică a 
comandamentelor prezentului. In loc să ne punem în 
evidenţă valorile, să arătăm lumii cine suntem şi ce putem, 
neam obişnuit să ignorăm sau să dispreţuim constantele 
existenţiale ale tradiţiei numai pentru că ele nu se 
integrează modelului de societate pe care, de la Hegel 
încoace (sau, sub alte coordonate, de la Revoluţia 
Franceză) îl considerăm perfect, final şi etern. 

Ne-am obişnuit, mai ales, să condamnăm, după 
modelul cioranian din Schimbarea la Faţă a României, 
pecetea stilistică românească pentru faptul că, integrată 
cum era într-o tradiţie suficientă sieşi, a manifestat mereu 
o rezervă somnolentă, ba chiar un veritabil boicot, cum 
spune Blaga, în faţa activismului occidental şi a nerăbdării 
altor naţiuni de „a face istorie”. * Opiniile lui vin însă în 
flagrantă contradicţie cu ceea ce afirmau, în aceeaşi 
perioadă, alţi mari intelectuali români (L. Blaga, M. Eliade, 
C. Rădulescu Motru, S. Mehedinţi, M. Vulcănescu şi mulţi 
alţii) despre vitalitatea, complexitatea intelectuală si 
vocaţia constructivă a ţăranului român. S. Mehedinţi, după 
ce analizează „curba valorilor etnice” susţinută în cea mai 


mare parte pe locuitorii din mediul rural, scrie: „Satul 
arhaic este acuma sprijinul cel mai sigur pentru progresul 
biologic al omenirii. In genere, satul păstrează şi 
potenteazä neamul, formând gloata sectorului mijlociu 
(procentul de 60 la sută, n.n.), pe când oraşul, prin firea 
lucrurilor, toceşte grabnic caracterele etnice, reducând 
gloata lui - mai ales în cartierele mizeriei - la acelaşi 
numitor: homo vulgaris” (99, p.245 - 246). 

Cioran însă şi-ar fi dorit „o Românie în delir”, care să 
se avânte pe 

— Cioran a dat tonul unor expresii întrebuințate şi 
astăzi de către unii intelectuali cuprinşi de o adevărată 
voluptate a autodenigrării: „România n-are nimic original 
în afară de ţărani, artă populară şi peisaj (de care nu e 
responsabilă). Dar cu ţăranii nu putem intra decât pe 
poarta din dos a istoriei. Este sfâşietoare atmosfera 
primitivă, tehnic-nediferenţiată a acestei ţări îmbâcsită de 
superstiție şi scepticism, amestec steril, blestem ereditar. 
Toată România miroase a pământ” (33, p. 50). 

scena istoriei cu aceeaşi lipsă de scrupule cu care au 
făcut-o ţările ajunse acum în topul civilizaţiei mondiale. 
Căci, spune el, „pentru ca un popor să-şi deschidă drum în 
lume, toate mijloacele sunt justificate. Teroare, crimă, 
bestialitate, perfidie sunt meschine şi imorale numai în 
decadenţă” (33, p. 45). Sau: „Atâta timp cât un popor n-a 
purtat un război de agresiune, el nu există ca factor activ 
al istoriei (33, p. 45). 

Nu putem să nu-i dăm dreptate, pentru că ne-ar 
contrazice istoria. Dar poate că istoria nu e totul. 

Dar nu este oare şi civilizaţia o maladie, un alt fel de 
boală care-i răpeşte, cu nebunia ei, pe aleşii ei? 

M. de Unamuno 

Fireşte că, în raport cu actualele nivele ale civilizaţiei 
europene, suntem binişor rămaşi în urmă şi, drept aceea, 


încă greu primiţi ca oaspeţi de onoare la ospätul istoriei. 
De aici „orgoliul rănit” al lui Cioran, de aici şi înverşunarea 
altor intelectuali împotriva „modei românismului” - dus, e 
adevărat, uneori până la accente extremiste. De aici 
reacţia de respingere a tot ce e naţional şi de dispreţ 
pentru „ţărănismul” nostru vetust. După ce romanticii 
(începând cu paşoptiştii) ridicaseră în slăvi caracterele 
noastre etnice, mai ales capacitatea de creaţie în 
paradigma unui ethos inconfundabil, au venit 
„europeniştii” (sau internationalistii) care, în numele 
mutatiei valorilor estetice şi al necesităţii sincronizării 
culturii noastre cu cea a Occidentului, au supus unei 
acerbe critici însăşi ideea traditionalismului, mai cu seamă 
dimensiunile sale magico-simbolice. Lupta de idei pe 
această temă, reprezentată între cele două războaie 
mondiale îndeosebi de polemica Zburătorul - Gândirea, să 
prelungit până în zilele noastre, ea putând fi uşor depistată 
în curente de gândire, grupări, şcoli, publicaţii de ambele 
orientări. S-au ivit, totodată, şi „călduţii” - cei care, fără să 
nege valorile spiritualităţii româneşti, au găsit că nu e de 
bonton (nu e ştiinţific) să laude fără să critice (căci, nu-i 
aşa, perfecțiunea nu există...), lăsând să se înţeleagă că 
adevărul e undeva „la mijloc”. 

In fapt, întreaga problematică se reduce la nivelul 
raportării, al referintelor. Trecând peste subiectivismul 
inerent oricărei luări de poziţie, putem lesne constata că 
lauda sau critica se referă fie la atitudinea noastră în faţa 
istoriei (căreia, într-adevăr, i-am rămas datori nu numai în 
planul provocării, ci şi în cel al răspunsului, pentru a folosi 
celebrul binom al lui A. Toynbee) fie la conjunctura în care 
stăm faţă de valorile necontingente: destin (Rădulescu- 
Motru) credinţă (N. Crainic), spirit creator (L. Blaga), 
„intuiţia posibilului” (M. Vulcănescu, C. Noica) Şi mai ales 
atitudinea faţă de moarte - aceasta fiind, cum observă M. 
Eliade, coordonata esenţială a valorii culturale a unui 


neam. Dacă. 

Într-adevăr, ne raportăm la esenţa destinului unei 
naţiuni, la comandamente etice mai înalte decât ştiinţa de 
a da din coate spre a ajunge în faţă, dacă admitem că 
există în lume şi altceva decât oarba „devenire întru 
devenire”, atunci cu siguranţă că patrimoniul de fiinţă pe 
care l-am adunat în noi cultivându-ne cu stăruinţă datinile 
şi obiceiurile, nu se poate risipi în neant. Replica pentru 
Cioran o găsim la Noica: „o proastă angajare în viaţă, un 
pas greşit făcut în progresul civilizaţiei de către umanitate, 
o biruinţă aparentă, dar care striveşte omul - cum sunt în 
Occident câteva din cele ale societăţii de astăzi - toate 
acestea reprezintă jigniri aduse câte unui arheu ştiut ori 
neştiut. Angajarea în viaţă trebuie să fie esenţială iar nu 
accidentală, anume pe baza necesităţii mai adânci a 
omului iar nu a unui demers arbitrar, progresul civilizaţiei 
trebuie obţinut sub un control uman, spre a nu se întoarce 
împotriva omului, iar biruintele omului trebuie să-l ridice 
la ordine, nicidecum la profanitatea dezordinii istorice” 
(104, p. 161). 

Spiritul românesc va rodi, mai devreme sau mai 
târziu, şi în plan istoric, cu o forţă poate cu atât mai mare 
cu cât şi-a aşteptat mai răbdător momentul intrării în 
scenă. Nu prin „teroare” şi „agresiune” cât, mai degrabă, 
prin fructificarea unor principii etice pe care le-a 
experimentat în orizontul său de fiinţă normat de rituri, 
datini şi obiceiuri cu valoare transistorică. Chiar dacă 
manifestăm (trebuie să manifestăm) rezerve faţă de 
profetiile gen Sundar Singh, care văd în România viitorul 
centru al unei societăţi universale de factură teosofică, la 
fel cum am manifestat rezerve faţă de exaltatele încercări 
ale lui N. Densuşianu de a identifica în Dacia preistorică un 
fel de spaţiu primordial al civilizaţiei umane (45), avem 
suficiente date pentru a evalua spiritualitatea românească 


din alt unghi axiologic decât cel adoptat de exaltatii 
occidentalizării. Dacă nu putem trece peste nuanţa de 
ridicol pe care a imprimat-o atitudinii faţă de N. 
Densuşianu un alt mare spirit al nostru (V. Pârvan), poate 
că vom medita, între altele, pe marginea unui eseu al 
stringentului logician Anton Dumitriu care, reluând unele 
idei ale autorului Daciei preistorice (dar nu numai ale lui) 
despre fundamentul originar al spaţiului românesc, 
conchidea astfel: ,Fascinatia pe care o exercită realizările 
moderne asupra noastră, a tuturor contemporanilor din 
toată lumea, provoacă o stare de spirit stimulatoare, dar 
care, prin ea însăşi, limitează viziunea noastră. A crede că 
tot ce s-a creat în timpul nostru se datorează exclusiv 
faptului că am ieşit din „întunericul” trecutului, că am 
abandonat o mentalitate „primitivă”, care ne-a ţinut 
înlănţuiţi în tradiţiile noastre, ar fi o prejudecată tot atât 
de mare ca şi aceea de a renunţa la progres. Ieşirea 
României din propria ei matcă în universal este un lucru 
prea bine cunoscut pentru a-l detalia aici. Să continuăm 
ceea ce fac alţii este un 

lucru bun, fără îndoială, dar este prea puţin faţă de 
posibilităţile poporului nostru şi rezervorul lui spiritual. 
Ochiul nostru trebuie să se deschidă larg faţă de valorile 
autohtone, cuprinse în legendele noastre, în pietrele şi în 
cursul apelor noastre, în munţii noştri, în limba noastră, în 
sufletul nostru, în paideuma din Terra Mirabilis. Să 
sondăm propriul nostru trecut, fiindcă în el se află toate 
forţele noastre spirituale, şi să ne integrăm în paideuma 
noastră, şi prin aceasta în propriul nostru pământ, din care 
ne-am născut şi în care ne vom întoarce, şi să ne luăm, ca 
şi Anteu, noi puteri pentru realizarea propriului nostru 
viitor” (Terra Mirabilis sau întâlnirea cu pământul natal; în 
Retrospective, Ed. Tehnică, Bucureşti, 1991). 

6. Noile aventuri ale fiinţei 


Revenind la baba Niţa, trebuie să spunem că mai 
multe date despre magie n-am aflat de la ea. Fie că o 
deranja aparatul nostru de înregistrare, fie că se temea să- 
şi dezvăluie secretele în faţa unor străini, fie că, într- 
adevăr, nemaipracticând descântecul de foarte multă 
vreme, uitase textele. Dacă a fost cu adevărat cândva o 
descântătoare cu personalitate, acum se pregătea şi ea să 
ducă tainele acestei „meserii” în mormânt. De vreme ce 
magii vrăjitori nu mai sunt chemaţi să vindece lumea, e 
firesc să dispară şi ei încetul cu încetul cu totul. „Magia s-a 
istovit în om, cum spune Voiculescu în Ultimul Berevoi, s-a 
strămutat în fier şi oţel”, locul ei a fost luat de galopul de 
sănătate al ştiinţelor experimentale. 

Acestea însă, ştiinţele, nu numai că nu garantează 
salvarea omului, dar parcă o periclitează pe zi ce trece. 
Suntem ca într-un tren cu ferestrele închise şi perdelele 
lăsate, care tot merge şi merge spre o ţintă din ce în ce 
mai incertă. Auzim huruitul roţilor, bănuim peisajul de 
afară, dar nu ştim nici direcţia, nici viteza şi nici dacă nu 
cumva „mecanicii sunt nişte diavoli”, cum spune Toffler 
(146, p. 74). Dar parcă nici nu ne interesează să ştim. 
Suntem mulţumiţi că în compartimente strălucesc încă 
luminile tuburilor de neon, că din tavan se prelinge o 
muzică euforică, dar mai ales că suntem mulţi, din ce în ce 
mai mulţi, şi că ne putem îmbărbăta şi iluziona unii pe alţii. 
Din când în când, câte un orator se iveşte în uşa vagonului 
şi „performează” un discurs optimist despre „viitorul de 
aur al omenirii” şi despre fericirea de a ne găsi în acest 
„minunat tren al progresului şi civilizaţiei”. Suntem atât de 
preocupaţi în a da sens prezenţei - a ne găsi poziţia cea 
mai confortabilă pe banchetă, a ne agonisi hrana şi 
îmbrăcămintea de toate zilele, a cocheta cu vecinii de 
compartiment, a selecta emisiunile preferate la televizor, a 
citi ziarele, a vâna locul mai din faţă al unuia coborât din 
tren - încât nici nu mai avem timp să ne întrebăm care a 


fost staţia de pornire, câţi Kilometri am rulat, de ce 
opririle sunt din ce în ce mai rare. Doar uneori. 

când sparge tăcerea un bubuit necunoscut sau când 
un fulger străpunge densitatea perdelelor de la ferestre, 
tresărim brusc şi-l asaltăm cu întrebări pe orator: ce-a fost 
asta? de ce? nu cumva...? „Fiţi linistiti, ne asigură el cu un 
zâmbet atotştiutor, sunt fenomene obişnuite, ştiinţa ne 
spune că...” Şi recădem pe bancheta de pluş, convinşi 
deocamdată că nu trebuie să acordăm acelor semnale un 
sens de avertizare. lar dacă cumva vreunul dintre călători 
lansează un strigăt disperat: „Opriţi lumea, vreau să 
cobor!” (titlul unui spectacol de pe Broadway) izbucnim în 
hohote de râs: ia te uită ce fricos! 

Numai că, de la o vreme, semnalele atipice se 
înmulţesc, iar oratorii devin din ce în ce mai puţin 
convingători, chiar dacă promit (sau poate tocmai de 
aceea) că în curând vom schimba trenul cu un avion sau cu 
o rachetă cosmică. Mulţi dintre noi încep să caute o altă 
explicaţie, un alt răspuns, un alt înţeles. Neliniştiţi că 
Dumnezeu pare din ce în ce mai nepăsător faţă de soarta 
omenirii, retras parcă asemeni unui veritabil deus otiosus 
în depărtările cosmosului, unii încep să-l caute cu 
disperare prin intermediul unor formule mistice extremiste 
şi al unor profeti mai mult sau mai putin fanatici, alţii îl 
blestemă, îl reneagă ori îl sfidează, recurgând la practici 
demonice vechi şi noi, la variante moderne de magie 
neagră, la cultul unor alţi zei sau alţi eoni ai divinității. 
Sunt propuse noi forme de religie (de tip Baha-i sau New 
Age), sunt divinizate prezumtive fiinţe extraterestre 
descinse la noi în farfurii zburătoare, sunt resuscitate 
religii, credințe si ritualuri păgâne  (druidismul, 
brahmanismul, lamaismul etc), sunt înfiinţate cluburi şi 
şcoli de vrăjitorie modernă (mai ales în varianta sex-magic) 
sunt în mare vogă toate formele de divinatie, de la tarot la 


chiromatie şi de la horoscoape computerizate la ghicitul în 
cafea. După o statistică înregistrată şi de Gh. Brătescu 
(18), în anul 1981 existau numai în SUA peste 25.000 de 
magi tămăduitori, 1700 de astrologi, 16.000 de ghicitori, 
un mare număr de magazine specializate în desfacerea de 
recuzită magică, ba chiar şi „târguri psihice” (sic), ca să nu 
mai vorbim de puzderia de cărţi, reviste, filme şi alte 
produse mass-media cu tematică ocultă. Nici alte ţări nu 
sunt, fireşte, mai rămase în urmă. Exemplul cel mai la 
îndemână este chiar România unde, după ce sub dictatura 
comunistă fusese reprimată orice formă de ocultism, a 
izbucnit acum ca o lavă incandescentă prin toate canalele 
de comunicare în masă. 

Absența speranţei dă naştere nevoii de iluzii, pustiul 
vieţii personale nevoii de senzații, iar neputinta, nevoii de 
oprimare a celor şi mai neputincioşi. 

K. Jaspers 

SPRE O NOUĂ SINTEZĂ EXISTENTIALÀ 

1. Exotismul ştiinţific 

Ce fac în acest timp oamenii de ştiinţă, cei în care am 
investit atâta încredere în ultimele două sau trei secole? 
Unii se lasă şi ei captivati de fenomen (în faţa unor 
manifestări oculte, spune R. Cavendish, „chiar şi cei mai 
rationali oameni pot reacţiona automat în mod 
superstitios, într-o manieră de care nu s-ar fi crezut 
vreodată capabili” (29, p. 135) - alţii refuză cu obstinatie 
să-i acorde vreo importanţă şi se închid în laboratoare de 
cercetare exclusiv experimentală. 

Numai că se întâmplă un fenomen ciudat. Mulţi 
dintre cei care s-au străduit să zâmbească ironic în faţa 
unor manifestări inexplicabile pe scara determinismului 
obiectiv sunt astăzi gata să admită existenţa în univers a 
unor forţe transcendente (sau, în orice caz, a unor 
fenomene care scapă de sub experiment) destul de greu de 
acceptat încă pentru cei învăţaţi să trăiască într-un timp 


newtonian şi un spaţiu euclidian. Aşa cum observă şi 
Bachelard, ştiinţa contemporană face din ce în ce mai mult 
loc în viscerele ei unui spirit al paradoxului care se 
autogenerează mereu dintr-o anxietate a cunoaşterii, din 
îndoiala devenită esenţială (nu doar provizorie, metodică, 
cum şi-o asumase Descartes), din ruptura cunoaşterii de 
„simplul spirit de ordine şi clarificare” specific ştiinţei 
tradiţionale. (3, II, p. 235) Se vorbeşte din ce în ce mai 
mult şi în ştiinţă de depăşirea simțului comun (a bunului 
simţ, altfel spus) de un suprarational, o metagândire, un 
exotism ştiinţific, o relaţie de incertitudine transgresând 
conţinutul ei pur matematic dat de Heisenberg. Fizicienii 
au condus investigația lumii până în pragul pulverizării 
conceptelor fundamentale de materie, energie, timp, 
spaţiu, determinare, până în punctul unde universul „cu 
cât devine mai de 

Inteles, cu atât apare mai fără sens”. (37, p. 89) După 
divizarea progresivă a particulelor elementare până la a nu 
mai fi detectabile decât prin ecuaţii matematice, a urmat o 
valorizare existenţială a vidului (vacuumul cuantic care 
fluctuează şi, prin acumulare de energie din sine însuşi, 
explodează şi naşte materia), o încercare de „a muta zidul 
transcendentului”, a anihila deosebirea dintre haos şi 
cosmos, dintre rai şi iad, dintre substanţă şi idee, de a 
reduce totul la o supervibratie ordonată în supercorzi şi 
vegheată de o superfortä mai impersonală decât cel mai 
abstract zeu. „Universul nu mai e o colecţie de obiecte, ci o 
reţea de interacţii” (37, p. 98). Cercetarea nu mai 
înseamnă dorinţa de a descoperi, de a ajunge la certitudini 
şi la rezultate logice, ci o simplă căutare (o „căutare de 
negăsire”, cum o numeşte Sorin Comoroşan), mânată de la 
spate de „restless”-ul ştiinţific (altceva decât cel filosofic) 
şi întrebând mereu, precipitat, asemeni zmeului din 
poveste care nu-l vede pe Făt Frumos prefăcut în albină: 


„spune-mi cum să te caut şi îţi voi spune cine eşti”. 
Adevărul nu mai e nici el decât „limita unei sume infinite 
de propoziţii semnificative”, fiinţa o simplă ierarhie de 
coordonate cuantice, frumosul o „observabilă”, asemeni 
energiei, binele şi răul nişte abstractiuni sentimentale care 
n-au relevanţă pentru ştiinţă, omul o ,superproiectie” a 
„superforţei” căreia „determinându-ne de la origini, îi 
suntem complet indiferenți”. (37, p. 79) 

Pe aceste baze exotice ale fizicii au crescut şi 
perspectivele cel puţin stranii (când nu sunt de-a dreptul 
angoasante) ale celorlalte ştiinţe. E destul să amintim de 
experimentele din domeniul biologiei (geneticii) care au 
deschis diabolica posibilitate a  donării omului, a 
„fabricării” de indivizi din gene selecţionate în eprubetă şi 
implantate în uterele femeilor (ori chiar, de ce nu, cultivate 
în incubatoare speciale) în aşa fel încât orice doritor să-şi 
poată procura nu doar nişte moştenitori după pofta inimii, 
ci şi o întreagă armată constituită din specimene 
serializate pe o constantă psihosomatică, asemeni celor din 
Brave New World de Huxley. Vechiul spectru al creării de 
homunculi în eprubetă prin captarea unei cantităţi 
suficiente de „materie astrală” se înalţă din nou la orizont 
- chiar dacă acum particulele de radiaţii astrale se numesc 
gene (dar cu memorie proprie!) - făcându-i pe analiştii 
prezentului să se înspăimânte de „fiertura ce se pregăteşte 
în cazanele vrăjitoarelor din laboratoarele de biologie” 
(146, p. 110). Microbiologia întrevede, de asemenea, nu 
numai posibilitatea creării unor specii de plante sau 
animale cu caractere himerice (de astă dată în sensul 
propriu al cuvântului) ci şi a unor computere în care să se 
implanteze celule vii, ori a transpunerii în realitate a 
mitului (deocamdată) cyborgului, omul-maşină capabil să- 
şi asume puteri nelimitate, ba chiar şi nemurirea, pe 
baze... mecanice. 

Cai cel puţin ciudate se întrevăd şi în noile variante 
ale ştiinţelor sociale. Cea numită a environnementului, de 
pildă, e capabilă azi să creeze adevărate „industrii de 
experienţe”, să încorporeze „factori psihologici” în 
obiectele fabricate sau în servicii - să ofere, spre exemplu, 
o „vacanţă la pachet” într-un mediu ambiant simulat (146). 
A. Toffler crede ca numai teamă de populaţiile sărace din 
lumea a treia, care s-ar putea revolta împotriva unor 
asemenea plăcerometre, împiedică deocamdată punerea în 
practică a acestor soluţii până mai ieri stiintifico- 
fantastice. Psihologia, la rândul ei, studiază unele mijloace 
de manipulare a conştiinţei individuale şi colective, ba 
Chiar şi a subconştientului, prin hipnoza, telepatie, efecte 
psihanalitice, relativizarea simţurilor etc, iar estetica a 
început să nu mai ţină seamă de invariantele receptării 
artistice şi să admită forme de artă considerate până nu 
demult drept aberaţii ori expre Sii ale kitschului. 

2. Informaţia - un vehicul magic? 

Batand asemenea drumuri, ştiinţa ajunge în cele din 
urmă să se dogmatizeze ea însăşi, pe criterii răsturnate 
faţă de dogma teologică. Experimentul ia o turnură 
sinuoasă care merge de la exotic (adică de la o negare a 
statutului său prezent) prin idee, experienţă fizică, 
inducţie, formula, intuiţie sistemică, relaţie de coordonare, 
spre o integrare finală care nu se deose Beşte cu nimic de 
relaţia parte-întreg, unu-multiplu, individual-general din 
gândirea hindusă, din taoismul chinez sau din doctrina 
plotiniană. Fizica cuantică nu mai e, ca şi dogma, decât o 
împăcare de contrarii: şi corpuscul şi undă, şi formă şi 
vibraţie, şi mişcare şi repaus şi haos şi cosmos, şi nimic şi 
ceva. Nu întâmplător s-a născut imaginea holografică a 
universului (dar şi a creierului!), pe urmele monadei 
leibnitziene dar şi ale Aleph-ului cabalistic, unde 
holograma este numai o imagine fixă a unei stări de 
mişcare care s-ar putea numi holomişcare şi ale cărei 


mişcări de bază sunt plierea şi desfăşurarea” (91 p 213) 
Spaţiul nu mai e spaţiu, ci o structură de epifenomene 
numite şi particule elementare, timpul nu mai e timp, 
devreme ce întregul timp se află în fiecare moment” şi în 
fiecare dimensiune a lui, devine structură integrantă şi 
integratoare, adică ceva ce nu ne mai măsoră drumul, ne 
însoţeşte pe el”, ceva ce apare odată cu explozia iniţială a 
universului (big-bang) şi se va închide în sine - adică va 
redeveni, ca în Scrisoarea I a lui Eminescu, veşnicie - 
odată cu punctul final ai entropiei. 

Mai mult decât atât: s-a demonstrat experimental că 
două particule aflate cândva în contact una cu alta 
continuă să interacţioneze şi după ce se separa, aşa încât 
nu maj e nimic magic în relaţia de contiguitate sau de 
analogie între obiecte, evenimente şi fenomene aflate pe 
diverse 

paliere ale spaţiului, cum nu mai e magică proiecția 
în trecut sau în viitor, ori  valorizarea câmpului 
bioenergetic al omului. Pe toate le leagă, le determină, le 
condiţionează conceptul de informaţie - noul zeu al 
sfârşitului de secol. 

Este absolut imposibil a postula un determinism 
riguros, cum o face ştiinţa clasică. De altfel, ştiinţa 
cuantică nu ne arată că determinismul nu e decât 
probabilitar şi statistic? Dacă e aşa, e pentru că ceva se 
opune realizării unei suite riguros determinate a ca 
uzalităţii: onon - actualizare sau potentializare antagonistă 
şi contradictorie (...) 

Existenţa lucrurilor şi a fiinţelor este funcție sine qua 
non a raporturilor, a relaţiilor; totul este raport, totul este 
relaţie în ceea ce se prezintă ca existent. 

Șt. Lupaşcu 

Deşi are încă destui oponenți, creează epocă această 
idee relativ recentă: că universul nu e numai substanţă şi 


energie (materie plus mişcare în limbajul fizicii clasice) ci 
şi informaţie. O informaţie însă care nu modelează doar 
activitatea psihicului uman, ci şi întregul sistem biologic al 
universului, ca şi - de reţinut! - materia neînsufleţită. 
Punerea în structură comunicantă a cuantelor vibratorii 
ale lumii, ca şi alte idei deduse din noile descoperiri în 
domeniul ciberneticii, au condus la concluzia - de 
neînchipuit pentru pozitiviştii începutului de secol - că nu 
e deloc nestiintific a admite şi o altă realitate a lumii decât 
cea percepută cu simţurile. Chiar şi dacă nu se depăşesc 
graniţele materialismului filosofic, prin intermediul 
informaţiei generalizate, universale, redevine actuală 
vechea axiomă a unităţii şi omogenităţii lumii în structuri 
mai profunde decât cele explicabile pe baza 
determinismului pozitivist. Mihai Drăgănescu 
demonstrează cu argumente stringent ontologice existenţa 
unui „inel al lumii materiale” constituit dintr-un circuit de 
comunicare continuă între universul vizibil şi „profunzimile 
materiei” - o „ortoexistenţă” constituită pe o „ortofizică” şi 
reglată de „ortosensuri”, o structură a cărei intuiţie 
deschide orizonturi nebănuite pentru cunoaştere şi 
instituie o legătură directă între „fizic, viu şi psihologic” 
(47). David Bohm o numeşte „ordine implicată” şi o aşază 
la baza lumii vizibile. Din ea derivă spaţiul, timpul şi 
particulele elementare. Mai mult: există, spune el, şi o 
,Supraordine implicată”, „mai subtilă, mai profundă, care 
generează prima ordine implicată şi o ajută să se 
organizeze. Este totalitatea totului (s.n.) care organizează 
sensurile”. 

Un sistem e o închidere ce se deschide. Fără el nu 
există gândire. Doar gânduri. 

C. Noica 

3. Inteligența materiei 

Precum se vede, o altă dimensiune a universului 


decât cea încorporată până acum în mulţimea fluxurilor 
energetice de factură electromagnetică ori fizic radiantă. 
O „Inteligență a Universului”, cum o numesc unii savanţi, 
un fluid de natură spirituală cu care omul intră în relaţie - 
în mod accidental după unele opinii, fundamental şi 
hotărâtor după altele, într-un fel - luând în considerare 
aceste ultime ipoteze - ne sunt confirmate vechile teze 
spiritualiste după care omul nu e un simplu „accident al 
organizării materiei” ci un factor fundamental al 
universului, un depozitar de inteligenţă cosmică superior 
organizată, un intermediar între realitatea materiei şi cea 
a divinității (fie ea numită, pentru uzul ateilor, Inteligență a 
Universului), investit cu rostul de a înnobila pământul, 
„implantându-i germeni ai spiritului culeşi din lumea 
spirituală”, cum spune Steiner. Capătă din ce în ce mai 
multi aderenti „teoria antropică”, după care apariţia 
întâmplătoare a omului în univers este exclusă, pentru 
simplul motiv că nicio teorie a probabilității nu poate 
justifica în întregime crearea exact a condiţiilor strict 
necesare vieţii acestuia. 

Puternică, liberă, existentă în infinit, tainică, 
implicită, invizibilă, sensibilă, ea (ordinea) se află acolo, 
eternă şi necesară în spatele fenomenelor, foarte sus 
deasupra universului dar prezentă în fiecare particulă. 

J. Guitton 

Un alt autor român, Dumitru Constantin, 
înregistrează într-o foarte incitantă carte intitulată 
Inteligența materiei (39) situaţii şi fenomene considerate 
până nu de mult drept paranormale - dar intrate acum, ni 
se spune, în circuitul ştiinţei prin intermediul aceleiaşi 
revoluţionare triade materieenergie - informaţie. Acestea 
nu mai sunt doar „surse de tulburi angoase existenţiale, ci 
miezul unei problematici pe care omul modern şi-o pune cu 
stringenţă”. Telepatia, hipnoza, câmpul energetic al 
organismului, sensibilitatea plantelor, structura 


subconştientului şi altele, primesc explicaţii naturale prin 
universul informaţional atât de mult şi totuşi atât de puţin 
explorat al celulei vii (aşa numita „percepţie primară”). De 
aici pulsatia ritmică a organismelor monocelulare, reacţia 
senzitivă a plantelor la stimuli externi, autoreglarea 
organismului viu şi alte fenomene ,normale” dar 
considerate până acum drept insolite. 

Analizând câteva experienţe liminale supravegheate 
strict de comisii Ştiinţifice (tocmai pentru a nu da curs 
unor interpretări în doi peri), autorul îndeamnă la 
meditaţie, la reflecţie asupra însuşi modului nostru de a 
gândi natura şi a ne gândi pe noi: suntem suficient de 
pregătiţi 

psihic si volitional spre a primi informaţii care 
şochează sistemul obişnuit de gândire, spre a scruta în 
profunzime (uneori o profunzime care să depăşească 
cotele raţiunii) cauzele unor fenomene inexplicabile şi 
chiar a ne elibera pentru un timp de instinctula abordare a 
acestora în contextul categoriilor de cauză, timp, spaţiu? 
În acest caz putem privi fără spaimă ori uluire evenimente 
ca: suspendarea timpului individual (înhumarea unui om 
viu pe un timp limitat) percepțiile telepatice, efectul numit 
Kirlian (o fotografie a câmpului bioenergetic uman), 
obiceiurile şi instinctele neobişnuite ale unor animale şi 
plante, crearea unei răni sau vindecarea alteia cu ajutorul 
sugestiei hipnotice etc. 

Îmbinarea la nivel ştiinţific modern a proceselor 
informaţionale cu cele energetice, ca şi impactul asupra 
lor a fenomenelor inexplicate (paranormale sau, pentru cei 
ce nu pot accepta ideea de supranatural, parasenzoriale) 
au determinat din partea celor mai multi savanţi dotați cu 
luciditate o reconsiderare a esoterismului şi o încercare de 
armonizare a lui cu ultimele date ale ştiinţei. Şi, în mod 
aparent paradoxal, se poate susţine astăzi că lipseşte 


poate o singură verigă pentru ca lanţul ştiinţelor oculte să 
se lege de cel al ştiinţelor naturale şi psihologice spre a 
produce în acest fel o revoluţie de dimensiuni cosmice în 
existenţă.  Relativizarea timpului si a spațiului, 
identificarea unor fluxuri de radiaţii cosmice conţinând 
particule informaționale (de tipul tahionilor) sau 
energetice (de tip neutrino) care interacționează cu 
organismul uman, detectarea experimentală a câmpului 
bioenergetic şi a interacțiunii dintre subconştient si 
conştiinţă - toate acestea şi încă multe altele au făcut 
posibilă abordarea fenomenului magicului ca un teren de 
cercetare la fel de serios ca acela al realităţii fizice, 
biologice sau psihologice. 

S-a ajuns astfel la experienţe prin care s-a 
demonstrat că în acelaşi moment temporal se poate 
observa, printr-o aparatură specială, poziţia trecută, 
prezentă şi viitoare a unei formaţiuni cosmice, că pot 
exista viteze superioare celei a luminii, că transmisia 
telepatică e posibilă şi la nivelul particulelor subatomice, 
că imaginile halucinatorii produse de bolnavii psihici (şi 
care probează, prin fenomenul numit anteroproiectie 
oculară, comunicarea cu universuri paralele), ca şi câmpul 
bioenergetic al omului, pot fi transpuse pe peliculă 
fotografică (30, 117). S-a experimentat, de asemenea, 
transmisia  telepatică în spaţiul cosmic (mult mai 
lesnicioasă decât în atmosferă), corelatia dintre materia 
disipativă a organismului uman şi câmpul electromagnetic 
al atmosferei, prilej cu care s-a constatat că materia vie 
disipată poate să-şi refacă structura iniţială prin 
realimentare din radiaţia cosmică. S-a reuşit chiar 
construirea unor generatori psihotronici care să extragă şi 
să 

stocheze energia biologică în vederea unei utilizări 
viitoare, ca şi a unor biogeneratori capabili să acţioneze la 


distanţă, pe o lungime de undă de dinainte stabilită, 
asupra unor persoane ş.a.m.d. 

Luând cunoştinţă la modul ştiinţific de asemenea 
fenomene, desigur că prima întrebare ce ne vine în minte 
este: din ce cauză ele nu se produc în mod obişnuit, spre a 
putea fi integrate unei taxonomii curente? Medicul 
neuropsihanalist care e Dumitru Constantin furnizează, 
fireşte, un răspuns ştiinţific: natura nu face risipă de 
inteligenţă, creierul uman posedă o grilă selectoare (la 
nivelul formaţiunii reticulate a sistemului nervos) care 
împarte imensul bagaj de informaţie primit din exterior 
între conştientă si subconstient, automatizând astfel 
reflexele şi percepțiile, permiţând omului să se dedice 
dimensiunilor necesare vieţii conştiente. Totuşi, adaugă el, 
prin exerciţii şi concentrare, putem avea un acces mai larg 
la sistemul informaţional al universului. „Omul îşi poate 
extinde limitele”, încheie el în mod optimist, poate căpăta 
„puteri demiurgice”, se poate „programa în sens pozitiv” 
(39). 

4. Coincidentia oppositorum într-o astfel de gândire 
asupra lumii, o cu totul altă perspectivă se deschide şi 
magiei ca realitate existenţială. Dacă în anumite condiţii, 
fie ele oricât de speciale, se petrec fenomene inexplicabile 
prin datele universului închis, dar explicabile pe baza 
circuitului informaţional dintre lumea noastră (a celor cinci 
simţuri) şi o realitate profundă (ordine implicată) la care 
subconştientul nostru are acces, magia poate aspira si ea 
fără rezerve la integrare în corpusul acestei „ştiinţe pe 
cale de a se naşte” după expresia lui Lévi-Strauss. Acest 
fapt ar însemna însă un nou racord (efectuat nu prin zona 
de tangenţă, ci tocmai pe la poli, printr-o nouă coincidentia 
oppositorum) între magie şi ştiinţă. S-ar produce astfel o 
mutație spectaculoasă în relaţia om-natură-transcendenţă, 
marcată atât de câştiguri fundamentale în ordinea 
ontologicului uman cât şi - de ţinut minte! - pericole la fel 


de substanţiale pentru fiinţă. Ar reveni atunci în prim- 
planul demonstraţiei şi pasionantele pledoarii în favoarea 
magiei de felul celei efectuate de dr. ]. Maxwel şi ar cădea 
cu zgomot întregul eşafodaj clădit de iluminism pe 
fundamentul „raţiunii suficiente”. Oamenii de ştiinţă ar 
trebui să recunoască, odată cu realitatea certă a sistemului 
informaţional al universului, şi un alt mod de determinism, 
căruia magia analogică sau simpatetică i-a stabilit poate, 
avânt la lettre, unele coordonate. Ar trebui să admită, de 
pildă, odată cu R. Steiner, că „în lumea sufletelor şi ideilor 
are loc o reciprocitate a acţiunilor şi reactiunilor, la fel ca 
în lumea sensibilă între lucrurile fizice” (142, p. 36) că 
simbolul poate deveni, cu ajutorul fluxului informaţional, 
însuşi obiectul sau fenomenul pe care-l reprezintă, că 

forţa cuvântului (vehicul, şi el, de informaţie) nu e 
doar o simplă metaforă, că există o relaţie de contiguitate 
între un obiect oarecare şi omul căruia îi aparținuse, că 
închiderea foarfecii poate influenţa închiderea gurii lupului 
din pădure, că atingerea dinţilor de ciocul unei ciocănitori 
poate alina durerea, că actul sexual săvârşit pe o parcelă 
semănată cu cânepă îi transferă acesteia fecunditate. Într- 
un cuvânt, că analogia poate deveni convergenţă. 

Nimic în lumea noastră nu-şi are rațiunea în el însuşi 
ci imediat în planul superior lui, orice amănunt al vieţii şi 
al lumii înconjurătoare este în mod necesar simbolic, 
pentru că este reprezentativ, are o calitate simbolică 
existenţială firească (...) detaliul cel mai infim, cel mai 
ridicol al vieţii de toate zilele, fiind susceptibil de multiple 
sensuri pe planuri diverse, cu răsunete nebănuite, prin 
transpozitia lor indefinită. 

V. Lovinescu 

Mai mult decât atât: ar trebui să admitem că 
subconştientul nostru - depozitarul acelei vaste „psihologii 
abisale” studiate de Blaga - poate uneori revărsa în 


conştiinţă fluxuri informaţionale cu puteri demiurgice, care 
să fundamenteze şi explicaţia multor aşa numite miracole. 
S-ar nărui atunci şi ideea atât de încetăţenită în psihiatrie 
după care persoanele cu aptitudini paranormale trebuie 
asimilate bolnavilor psihici şi i-am da perfectă dreptate lui 
Maxwel când afirmă că această confuzie „e una din cele 
mai regretabile cauze ale erorilor doctrinei; ea a avut ca 
efect împiedicarea studiului sociologic al magiei şi a 
condus la caracterizarea comunităţilor care-l cultivă încă 
drept spirite de o simplitate primară. Ea a avut şi un alt 
efect - continuă el - mai supărător încă: a răpit 
considerabilului fenomen social care este magia caracterul 
ei real: a făcut din el o himeră, fără să se observe că 
credinţe atât de răspândite, atât de persistente, rămân 
inexplicabile dacă rezidă doar în imaginaţie. Ea a pus în 
gardă cele mai bune spirite, le-a scos în afara posibilităţii 
de a face o analiză imparţială a faptelor si a discerne, în 
masa practicilor superstitioase care ne înconjoară, miezul 
de adevăr a cărui descoperire e de un interes capital 
pentru ştiinţele sociale”. (97, p. 153) 

Chiar dacă n-am putea face din magie „o adevărată 
ştiinţă”, cum speră cercetătorii entuziaşti ai fenomenului 
(din pricina cenzurii transcendente - cum o numea Blaga - 
sau a celei organice - cum o numeşte D. Constantin - care, 
spuneam, şi-a asumat rolul de a proteja fiinţa umană în 
faţa pericolului unei ieşiri din sine însăşi) cel puţin n-am 
mai strâmba din nas când se vorbeşte de un „plan 
esoteric” şi nu i-am ironiza pe oamenii în care spiritul 
cosmic - asimilabil, pentru unii, cu informaţia, pentru alţii 
cu pulsatiile divinității - a sădit puteri oculte. Si, vai, ar 
trebui totodată să recunoaştem că ştiinţa ne-a purtat atâta 

amar de vreme pe o cale greşită, obligându-ne să ne 
însuşim vrafuri de cunoştinţe nu numai inutile dar si 
dăunătoare aspiratiei noastre spre integrare armonică în 


cosmos. Şi mai cu seamă ar trebui să luăm în serios 
îndemnul de a redescoperi în credinţele şi practicile 
magice ale societăţii tradiţionale cel puţin o atitudine 
existenţială firească, în care să ne oglindim din când în 
când gândul însetat de transcendentä. Ne-am putea da 
atunci seama că, de fapt, ideea magicului, „neîndoios, cea 
mai polivalentă idee a spiritului uman”, cum o numeşte 
Blaga (12, p. 169) nu s-a stins niciodată din conştiinţa 
omului, ci doar s-a refugiat în forme şi înţelesuri noi, 
reacţionând astăzi ca nişte mădulare ale unui organism 
dezmembrat, fie prin mediumuri izolate, fie prin credinţe, 
superstiții, automatisme verbale şi conceptuale prezente la 
tot pasul. Că până şi salutul bună ziua este, fără s-o ştim, o 
formulă magică sprijinită pe credinţa în puterea 
demiurgică a cuvântului. Ca să nu mai vorbim de 
numeroasele automatisme gestuale sau lingvistice care ne 
duc cu gândul la vechi practici şi credinţe ancorate cândva 
într-un sistem coerent de reglementare a raportului om- 
natură-divinitate petrecerea de Revelion - inclusiv 
stingerea luminii la miezul nopţii, ca semn al marcării 
duratei haotice dintre două întemeieri ale timpului circular 
reversibil - inelul de cununie, balurile mascate, 
mărţişoarele, felicitările de sărbători, pomul de Crăciun, 
concursurile de frumuseţe şi atâtea altele). Ne-ar apare 
atunci drept fundamentală afirmaţia lui Blaga după care: 
„ideea magicului nu va putea să fie izgonită niciodată din 
conştiinţa umană, iar dacă va fi izgonită de aici e sigur că 
ideea magicului va continua să palpite în subconstientul 
uman, înrâurind de acolo orientarea în cosmos şi cele mai 
alese simţăminte ale noastre”. (12, p. 173) 

5. Informaţia tautologică 

Fireşte, orice om de ştiinţă poate aduce o sumedenie 
de argumente contrarii, cu aceeaşi valabilitate logică şi 
aceeaşi şansă de primat intelectual. Spuneam mai sus că 
nu toată lumea acceptă ideea după care informaţia e oa 


treia componentă, de sine stătătoare, a universului. Mulţi 
se îndoiesc de realitatea unei lumi transcendente, de 
existenţa spiritului în afara corpului, de posibilitatea 
cunoaşterii prin revelaţie, după cum se îndoiesc şi de 
statutul special al omului în univers - ca factor de legătură 
- prin intermediul raţiunii, între natură şi divinitate. În 
studiul Omul şi universul informaţional, de pildă, autorii, 
cu toate că îi recunosc informaţiei şi o altă dimensiune 
decât cea „ingineresc -  comunicaţională”, neagă 
manifestarea ei în afara psihicului uman. După aceşti 
autori, ideea că „universul emite informaţii” e falsă, după 
cum falsă este şi problema existenţei unei „structuri 
intrinsece şi apriorice a unei mase de informaţii”. Există, 
pe de o parte, spun ei, o 

„Realitate informatizabilă pasivă” („nivelul ontic al 
informaţiei”) şi, pe de alta, capacitatea psihicului uman de 
a activa acest potenţial câmp informaţional în structuri 
conştiente, analizabile matematic. Informaţia se confundă 
astfel cu însăşi geneza ei (de aici şi definiţia ideii ce stă la 
baza studiului ca „o teorie genetică a informaţiei”) iar 
omul este în acelaşi timp „fiu al informaţiei” şi „demiurg 
informaţional” (145). 

Dacă Unul nu există, atunci nimic nu există. 

Platon 

Precum bine se observă însă, în acest fel nu poate fi 
depăşit stadiul unei banale tautologii, chiar dacă autorii 
încearcă să valorizeze însăşi tautologia prin metafora 
stelelor duble care îşi sunt una alteia focar de existenţă. Şi 
nici sloganul pozitivist după care stăpânirea misterului 
informaţional este o problemă pur ştiinţifică. De aici 
rezultă cu uşurinţă şi afirmaţia prea de tot îndrăzneață a 
celor doi autori că „inconştientul, de fapt, nu există” şi cea 
după care relaţia om-natură-cosmos nu este decât o 
chestiune de impact al materiei amorfe (dar 


„informatizabile”), cu materia superior organizată a 
creierului uman. Rămâne pe mai departe lipsit de 
explicaţie misterul reglării „automate” a mecanismului 
micro şi macrocosmic, ca şi cel al construcţiei antropice a 
universului. Rămâne, de asemenea, deschisă tulburătoarea 
întrebare asupra mesajelor ce ne vin pe căi neînţelese din 
depărtări exterioare razei de cuprindere a simţurilor. Şi 
mai rămâne, pentru omul neînrobit cu totul spaţiului 
strâmt al realităţii cotidiene, o sete de absolut pe care 
numai misterul ocrotit în limitele fiinţei sale cosmice o 
poate satisface. 

CINE SE TEME DE MAGIE? 

1. Veşnicia - un copil care se joacă 

Se va observa poate că am evitat, pe parcursul 
acestui eseu, să dăm o definiţie a magiei. Nu din pricină că 
n-am fi avut la îndemână suficiente date spre a o încerca, 
ci pentru că, prin însăşi fiinţa ei, magia scapă oricărei 
definiţii conceptuale. Suntem înăuntrul ei şi nu în afară, 
spre a o putea examina cu ochiul rece al omului de ştiinţă 
care studiază un obiect în finitudinea lui spaţio-temporală - 
aşa cum, fiind înăuntrul universului, nu-l putem defini nici 
ca totalitate, nici ca valoare, nici ca finalitate. * Magia e 
prezentă peste tot în jurul nostru, sub infinitele ei forme de 
manifestare, de la „vraja” unui răsărit de soare la pulsatiile 
misterioase ale cosmosului, de la o şoaptă stranie 
percepută în întuneric la fiorul rece al morţii, de la extazul 
în faţa unei opere de artă la sentimentul niciodată explicat 
al iubirii senzoriale, de la urarea „La mulţi ani” rostită 
mecanic în zile de aniversare, la contrarietatea resimţită în 
momentul când o pisică neagră ne taie drumul sau când ne 
iese cineva în cale cu gol. Uneori ea se transformă în 
veritabilă armă existenţială - atunci când acţionează într- 
un context siştemic al cărui mecanism e manevrat de 
puterea credinţei. Sunt nenumărate miracole petrecute 
sub ochii noştri - de la efectele tratamentului bioenergetic 


la 

— Iată doar câteva dintre întrebările fără răspuns 
apărute pe măsură ce au înaintat cercetările despre 
univers: are sau nu un moment iniţial?; e închis sau 
deschis (topologic)?; e sferic, euclidian sau hiperbolic (cu 
curbură pozitivă, nulă sau negativă?)?; e în expansiune 
nelimitată sau oscilant (si care e viteza şi variaţia 
procesului de expansiune?)?; care e densitatea medie 
(dedusă din masa norilor intergalactici, masa ascunsă în 
blackholes, masa neutrinului electronic etc)?; există o 
concordanţă între vârsta universului şi timpul Hubble?; 
există universuri paralele? Şi întrebările ar putea continua, 
ca o dovadă a afirmației noastre anterioare că pe măsură 
ce ştiinţa dezleagă mistere, apar mistere mal mari şi mai 
problematice). 

Informaţiile transmise prin telepatie, de la previziuni 
verificate în timp la manevrarea hipnotică a 
subconştientului şi de la telekinezie la moartea aparentă - 
unele practicate experimental sub supravegherea strictă a 
unor medici, psihologi, biologi sau fizicieni de talie 
ştiinţifică incontestabilă. 

Şi cu toate acestea fenomenologia magicului rămâne 
oarecum marginală în preocupările oamenilor „serioşi”. 
Ideea că suntem vieţuitori ai secolului douăzeci, copii ai 
raţiunii suficiente, absolvenţi ai unor şcoli de factură 
iluministă, educați în doctrina realismului obiectiv, ne 
împiedică să ne lăsăm pradă unor credinţe nefiltrate prin 
spiritul ştiinţific riguros. Distanţa ce ne desparte de 
instituţia tradiţională a magiei se măsoară nu numai în 
timp, ci şi în trepte (mai precis în cataracte) de evoluţie a 
spiritului. Nu neapărat evoluţie pozitivă - căci în domeniul 
spiritului nu se poate vorbi de progres ori regres absolut - 
dar o sensibilă modificare-a atitudinii faţă de natură, 
cosmos, divinitate. Dezvoltarea ştiinţei a determinat o 


secventionare, o „exactizare” şi o profanizare nu numai a 
mediului ambiant, a structurilor intime care generează şi 
organizează existenţa, ci şi a gândului (a ideii) ce ne leagă 
spiritul de ele. Minţi luminate ne îndeamnă mereu să 
aruncăm peste bord balastul de credinţe, obsesii şi spaime 
oculte care împiedică realizarea plenară a existenţei 
noastre terestre, să renuntäm la sondarea misterului şi la 
iluziile unei transcendente pentru noi, să acceptăm 
precaritatea fiinţei si a cunoaşterii ca un dat „obiectiv. 
Universul, ni se spune, nu e nici mai mult nici mai puţin 
decât o combinaţie de particule elementare, 
autoorganizate în structuri ierarhice mergând de la 
vibraţiile vidului (nimicului) până la arhitecturile complexe 
ale creierului uman. Noi suntem în el ca o rotiţă într-un 
ceasornic - chiar dacă o rotiţă esenţială, cum spun unii, 
capabilă să pună în mişcare angrenajul şi să împingă spre 
infinit limitele valorii şi ale cunoaşterii. 

Numai că, aşa cum s-a demonstrat de atâtea ori, 
omul nu poate trăi fără mit, fără mister, fără 
transcendentä. Un simţ special îi spune că n-a fost dotat cu 
spirit doar pentru a alerga între naştere şi moarte ca un 
simplu purtător de cuante superior organizate, că 
existenţa nu se poate limita la o pâlpâire infinitezimală a 
timpului într-o banală structură vie, că oricât de 
îmbietoare ar fi tentatiile existenţei imediate, dacă nu se 
alege din noi până la urmă decât un pumn de ţărână, viaţa 
nici nu merită a fi trăită. Gândul ne îndeamnă să credem 
că poate, totuşi, aceşti savanţi ai imanentei se înşală. Că 
raţiunea, cunoaşterea, reprezentarea, imaginaţia, nu sunt 
simple efecte naturale ale tesäturii de vibrații din scoarţa 
cerebrală ci conţin şi un semnal transmis spre noi dintr-o 
sferă superioară pe care, încorsetaţi cum suntem în 
orizontul materiei, nu ne-o putem revela în întreaga ei 
alcătuire. Că acest ceasornic perfect care e 

lumea nu poate totuşi funcţiona de la sine, ca într-o 
aventură oarbă a materiei şi energiei, trebuie să existe 
undeva un cesornicar. Ca ideea pe care ne-o facem despre 
lume şi despre noi înşine nu e numai o spirală crescând din 
sine însăşi printr-o ciudată dialectică a afirmației şi negării 
că plăsmuirile spiritului nu sunt o efemeră pulsatie sortită 
să piară odată cu punctul final al entropiei, ci şi o pâlpâire 
în noi a unui spirit superior din care purcedem şi în care 
urmează să ne reintegram. Poate că există o formă mai 
subtilă de realitate, care cuprinde atât legi cât şi jocuri, 
atât timp cât şi eternitate. 

I. Prigogine 

Există desigur indivizi care nu se pot împăca cu ideea 
că nu sunt singuri stăpâni pe existența lor în lume, că vor 
trebui să dea socoteală cândva de modul cum şi-au trăit 
viaţa, că, oricât s-ar înălța pe scara omenescului, rămâne 
un ce superior în raport cu care toate strădaniile lor nu 
sunt decât o eterna tautologie a partialitätii. Închizându-şi 
supapele de recepţie a transcendentei, aceştia nu pot, 
fireşte, primi semnalele ei şi din iluzia polului plus (cel al 
insuficienței individualităţii) 

cad în iluzia polului minus (cel al fatalismului 
descurajant). E şi în aceştia o încercare de pulsatie a 
spiritului - tot atât de justificabila, poate filosofic şi de uşor 
de motivat cu argumentele logicii. Aceeaşi precaritate a 
cunoaşterii generată de conştiinţa inferioritatii noastre 

ontologice funcţionează şi în maximul ei ştiinţific. 
Numai ca aici scepticismul se metamorfozează într-o 
paradă de orgoliu îndemnând la 

„Mersul până la capăt”. Adică până la conştientizarea 
sensului ultim al omenirii: „autodistrugerea eroică”, cum 
spune Cioran. 

În aceştia gândirea magică nu mai funcţionează. Ea 
se sperie, se chirceşte şi în cele din urmă, se atrofiază. 
Locul ei e preluat de gândirea raţională atâta câtă poate 


funcţiona fără să se reîmprospăteze din rezervorul 
categoriilor abisale, fără aportul subconştientului. Pentru 
ei, fenomenele oculte nu există - fie sunt simple exerciţii 
de iluzionism practicate de nişte şarlatani, fie fenomene pe 
care ştiinţa încă n-a reuşit, dar va reuşi cândva, să le 
explice pe cale experimentală. Şi pentru ca, prin însăşi 
natura ei, magia rămâne etern inexplicabilă, se văd mereu 
nevoiţi să-i pună între paranteze manifestările. 

Rămâne pe mai departe întrebarea arzătoare, 
insuficient  lămurită: „cum s-a pierdut credința?” 
întrebarea însăşi ascunde speranţa de a domina pierderea 
credinţei printr-un răspuns adecvat. 

K. Jaspers 

E după părerea noastră, gândirea unor oameni care 
şi-au pierdut maleabilitatea sufletului, care nu vor să 
recunoască pozitivitatea erorii. 

care nu se mai pot regăsi în cuibul inocentei pliabile 
a copilăriei. Căci gândirea magică are ceva din 
fermecătoarea eroare (dar eroare să fie?) a gândirii 
copilului. Ceva imperfect, şovăitor şi amăgitor, dar ceva 
care dă sarea existenţei şi ne păstrează între limitele 
mobile ale închiderii care se deschide, în unduirea dintre 
certitudine şi îndoială, dintre iluzie şi realitate, dintre plin 
şi gol. E însuşirea celui ce crede că la marginea orizontului 
ar putea atinge cerul cu mâna, că luna îl însoţeşte personal 
pe cărările nopţii, că dacă şi-ar pune aripi ca ale păsărilor 
ar putea zbura, că la căpătâiul său stă mereu un înger 
care-i veghează somnul, că Moş Crăciun vine în fiecare an 
la noi cu sania lui fermecată, că Făt Frumos ar putea 
oricând cobori din poveste în realitate. 

Dar sunt gânduri şi imagini care, în perspectiva 
absolutului, au, poate, o valoare mai certă decât agitația 
necontenită a omului adult în mijlocul obiectelor sensibile. 
lar magicianul, initiatul în tainele cosmice este, cum 


spunea R. Steiner, asemeni unui copil, căci pentru el 
„valorile serioase îşi pierd valoarea” (144, p. 46). Sau, cu 
cuvintele lui Heraclit, „veşnicia (timpul) este un copil care 
se joacă, mutând mereu pietrele de joc, este domnia unui 
copil” (61, II, p. 357). 

Poate că aici şi stă explicaţia nostalgiei noastre după 
copilărie (după propria noastră copilărie, ca şi după vârsta 
de aur a omenirii): în şoaptele gândirii magice care încă 
mai pâlpâie în noi, în ciuda săbiilor ce stau s-o taie. Nu 
vrem (nu putem) să ne închidem copilăria în cuşca 
rationalitatii infailibile, căci ar trebui să renuntäm la prea 
multe: şi la poezie, şi la nebunie, şi la transcendenţă. Si de 
ce? Numai pentru orgoliul de a nu greşi în interpretarea 
datelor senzatiei? De a nu ieşi din experiment? De a nu 
accepta un sens transcendent gândurilor şi reacţiilor 
noastre? 

Insemnätate are doar faptul de a fi simţit că acel 
proiect al nostru care ne-a stârnit de atâtea ori zâmbetul 
există în mod real şi tainic şi este universul şi noi înşine. 

J. L. Borges 

„Eu nu strivesc corola de minuni a lumii” spunea un 
poet al cărui gând refuzase să-şi închidă vibraţiile în 
universul exactităţii raţionale, care accepta valorile unei 
minus-cunoaşteri şi necesitatea unei cenzuri 
transcendente. Putem să-l iubim sau să nu-l iubim, să-i 
acceptăm sau să nu-i acceptăm ideile, să-l slăvim ca pe un 
profet sau să-l dispretuim ca pe un rob al iluziilor. Ştim 
însă că fără el şi fără de alţi câţiva care i se aseamănă, ne- 
am sufoca pur şi simplu fiinţa în cercul rigid al cunoaşterii 
exacte şi al civilizaţiei tehnice. Dacă toate câte ne vin de la 
ei şi prin ei ţin de iluzie şi de amăgire, mulţi ar alege 
această iluzie ca sens al vieţii. 

— Acelaşi poet spunea, printr-o metaforă revelatorie, 
că veşnicia s-a născut la sat. Adică, am nuanţa noi din 


perspectivă etnologică, în societatea tradiţională, acolo 
unde gândirea magică umbla cu picioare desculte pe 
pajiştile existenţei şi unde raţiunea şi iluzia îşi îmbinau 
substanţa spre a crea acea pâclă de cunoaştere prin care 
lucrurile devin cu cât mai difuze cu atât mai exacte şi unde 
cerul e tot atât de aproape de pământ ca şi pământul 
însuşi. 

2. Magia ca oglindă 

Cine se teme de magie? Numai două categorii de 
oameni. Prima: cei care cred în ea, dar se înfioară de 
consecinţele pe care le-ar putea aduce 

— Aceiaşi oameni care se tem şi de moarte si de 
iubire. A doua: cei care nu cred şi, încercând să se 
elibereze de ea, îşi propun să salveze şi lumea de la iluzie 
şi ignoranță. Primii sunt risipitorii, ceilalţi arhitecţii de 
fiinţă profană. Primii văd lumea în prea negru, ceilalţi în 
prea alb. Primii ar vrea să scape de povara unei ameninţări 
necunoscute (dar oare conştiinţa amenințării nu e o 
consecinţă a conştiinţei culpei?) ceilalţi de prezenţa 
petelor în soare. 

Şi cine nu se teme de magie? Tot două categorii de 
oameni: cei care şi-o asumă ca pe o armă de distrugere - 
prinții magiei negre - şi cei care trăiesc în compania ei ca 
într-o matrice existenţială mai consistentă şi mai profundă 
decât cea perceptibilă cu simţurile, fără însă s-o zgâltâie 
mereu din temelii şi să-i ceară ce nu poate da, dar şi fără 
să-i spună mereu, privind-o în ochi: tu nu exişti. Primii se 
joacă cu focul, ceilalţi se încălzesc la el. Primii sunt 
nepăsători faţă de soarta lor într-o prezumtivă existenţă 
viitoare, ceilalţi încearcă să împace imanenta cu 
transcendenta, limita existenţei în trup cu speranţa unei 
deveniri întru fiinţă. 

Magia poate fi gândită ca o oglindă în care ne privim 
spiritul. îl vedem uneori limpede şi curat ca o lacrimă, iar 
alteori înceţoşat şi bolnav ca un câine hăituit prin pădurile 


stihiilor. În unele zone ale Transilvaniei, oglinzii i se spune 
„cotătoare” (căutătoare). Şi tot „cotătoare” femeii care se 
îndeletniceşte cu magia. Cu alte cuvinte, ea e cea care 
caută. O boală 

— Un leac, o cauză - un efect. Nu-şi propune cu tot 
dinadinsul să şi găsească. Dar ştie că Dumnezeu îi 
îngăduie, dacă nu chiar o îndeamnă, să caute. Nu spune 
chiar El, în Matei 11 - 12, că până şi „împărăţia lui 

Dumnezeu se ia cu năvala (cu sila) ”? Iar această 
îngăduinţă poate că e însoţită şi de harul de a lega si 
dezlega anumite forţe în numele Lui. Altfel decât preotul 
care, admițând că ar fi totdeauna vrednic de moştenirea 
lăsată de lisus Hristos („cele ce veţi lega pe pământ vor fi 
legate şi în cer...”) nu se poate juca cu fatalitatea. Preotul 
e un adult serios, un om care închide în sine tainele şi le 
stratifică în dogme, vraciul e însă asemeni copilului care, 
privind într-o fântână, vede acolo mai multe 

chipuri suprapuse şi îşi trimite sufletul să-l aleagă pe 
cel mai frumos şi mai curat. 

Sufletul omenesc insufleteste obiectul fiindcă prin 
aceasta el îşi intensifică într-un fel propria sa natură, 
însuflepnd obiectul, sufletul se fnsufleteste, adică îşi 
sporeşte substanţa, se vitalizează. 

L. Blaga 

lar lui Dumnezeu poate că-i place această joacă a 
copilului atâta vreme cât se menţine în sfera purității şi a 
credinţei inocente. Căci tot el spune, prin cuvântul 
aceluiaşi Sfânt Evanghelist Matei: „mărturisesc ţie părinte, 
Domn al cerului şi al pământului, că ai ascuns acestea de 
cei înţelepţi şi pricepuţi şi le-ai descoperit pe ele 
pruncilor” (11, 25). Adică celor inocenți. Celor ce nu vor să 
facă din comunicarea cu misterul un prilej de sminteală 
sau o aventură demonică, ci o potentare a Fiintei Divine, o 
rugăciune de un alt tip decât simpla „târguiala” cu 


Dumnezeu a egoiştilor şovăielnici, o deschidere spre 
esenţă, o firească aspirație spre soluţiile existenţiale 
metafizice. Cu gând şi suflet curat, cu speranţa vie în 
miracol, cu o trăire antumă a celor Opt Fericiri. 

3. Relaţia de incertitudine 

Sub acest semn, de tainică petrecere în lumea 
arheilor, de convietuire cu firea ascunsă a lucrurilor, am 
putea integra şi magia specifică societăţii tradiţionale 
româneşti în rândul valorilor esenţiale. Nu ca un simplu 
fapt istoric (sau protoistorie) apărut şi dispărut pe o 
anume treaptă a evoluţiei sociale, cum se tot susţine în 
cercurile scientiste, ci ca o permanenţă a spiritului. Un 
complex de semne şi simboluri care îşi trimite 
reverberatiile spre zonele cele mai fertile ale fiinţei şi le 
modelează în raport cu misterul, un fenomen justificabil 
etic şi axiologic de la care, poate, cine ştie, cu o mai bună 
deschidere asupra transcendentei, am putea mai uşor 
învăţa cum să dăm sens existenţei acesteia fără sens. 
Fiindcă, orice s-ar spune, oricât ar încerca optimiştii de 
duzină să ne convingă că drumul pe care mergem e cel 
bun şi drept, că modelul civilizaţiei tehnice conţine în sine 
resurse de autoperfectionare şi de evitare a crizelor 
(inclusiv fascinanta, dar poate iluzoria emigrare într-o altă 
planetă, după ce o vom fi istovit de tot pe aceasta), nu 
putem scăpa de o anume angoasă a excesului şi de 
nostalgia unui timp în care comuniunea om-natură- 
divinitate încă nu se deteriorase. Semnalele de alarmă 
trase de către unii purtători de opinie ştiinţifică sau 
filosofică în legătură cu impasul civilizaţiei actuale nu 
numai că nu îşi sting ecourile (în ciuda atâtor critici la care 
sunt supuse încă de la apariţie) dar îşi impun pe zi ce trece 
actualitatea. Chiar dacă n-am ajuns în punctul maxim al 
crizei (adică la sfârşitul inexorabil al celui de al şaptelea 
Manvataras, în Kali Yuga, cum susţine R. Guénon, (71) ori 
la „plinirea 

vremii”, cum spun textele biblice), chiar dacă încă pe 
pământ mai putem vedea iarbă verde şi auzi ciripit de 
păsări, chiar dacă, aşa cum sună o vorbă veche 
românească, „Dumnezeu ne mai rabdă”, ştim că suntem la 
o răscruce de timp unde avem de ales între autodistrugere 
şi salvare. Prea marea încredere pe care şi-o pun oamenii 
în ştiinţa profană şi în cunoaşterea pozitivistă poate bloca 
la un moment dat însăşi conştiinţa integrării omului în 
univers, poate conduce la o ecranare a intuiţiei, la 
pierderea simțului universalitätii şi al generalitätii, la un 
zid de cunoştinţe în sine nu numai inutile ci şi dăunătoare 
ideii de libertate a spiritului. Să ne reamintim că aproape 
toate marile cuceriri ale cunoaşterii au fost realizate graţie 
unei suspendări a logicii ştiinţifice şi a încercării de punere 
în valoare a paradoxului. Fizica modernă are la bază 
capacitatea de a visa şi a se juca cu nişte calcule 
matematice a lui Einstein, M. Planck, Niels Bohr, 
Heisenberg, L. de Broglie şi alţi câţiva savanţi rebeli faţă 
de conventionalitatea ştiinţifică a timpului lor. De Broglie 
mărturiseşte că a fost condus spre analiza definiţiei luminii 
ca undă şi corpuscul în acelaşi timp (un paradox din punct 
de vedere logic) de o permeabilitate a gândirii lui 
ştiinţifice la influxurile unor teorii filosofice de ultimă oră 
(19, p. 30). In microfizică, spune el, trebuie abandonate 
reprezentările concrete ale realităţii fizice şi asumate de 
către observator realităţile dependente exclusiv de sine 
(19, p. 44). Din păcate însă, continuă el, ideile lui au fost 
ulterior excesiv matematizate şi exactizate, astfel încât 
izvorul nu mai poate cunoaşte itinerariul fluviului pe care l- 
a generat şi e nevoit să pretindă o reîntoarcere în punctul 
de pornire spre a încerca un alt drum (19, p. 72). 

Limita etică a cunoaşterii este invizibilă apriori şi noi 
am trecut-o fără să ştim; este granița dincolo de care 
cunoaşterea poartă în ea moartea generalizată: astăzi 


arborele cunoaşterii ştiinpfice riscă să se prăbuşească sub 
greutatea fructelor sale, strivindu-i peAdam, pe Eva şi pe 
nenorocitul şarpe. 

E. Morin 

Faptul că ştiinţa nu poate ieşi din criza propriei sale 
supraproducţii decât prin valorizarea unei relaţii de 
incertitudine (Heisenberg) a unei logici a contradictoriului 
(Godel), a integrării contrariilor într-o „a treia stare” care 
să echilibreze  balansul ,potentialitate/actualizare - 
omogenizare/eterogenizare” (St. Lupasco) este prin sine 
însuşi semnificativ pentru necesitatea limitării căii 
pozitiviste de cunoaştere. Paradoxul spatiului-timp ca linie 
continuă a universului, cel al marii reunificării (G.U.T:) a 
celor patru forţe primordiale ori cel al viziunii holografice 
a cosmosului, ca şi teoria câmpurilor (în cadrul cărora 
particulele sunt nişte simple epifenomene) şi a 
supercorzilor vibratorii 

(unde haosul capătă, alternativ, aceeaşi valoare cu 
cosmosul) sunt tot atâtea încercări de a ieşi din perimetrul 
noofag al exactitatii tehnico-stiintifice şi de regăsire a 
sensurilor originare ale lumii. 

4. Tainicele izvoare ale firii 

Nu altfel se întâmplă în gândirea şi practica 
existenţială a omului societăţii tradiţionale. Țăranul si 
Kant, spune Călinescu, îşi pun exact aceleaşi probleme, 
atâta doar că folosesc tehnici diferite pentru rezolvarea lor. 
Poţi introduce o problemă existenţială în ecuaţie sau o poţi 
rezolva cu ajutorul intuitiei şi al simțului mitic. Uneori 
rezultatul e acelaşi, alteori ştiinţa se poticneşte într-un 
paradox închis sau obţine o concluzie irelevantă. Mitul, în 
schimb, nu greşeşte niciodată, pentru că el e mereu 
reductibil la esenţă, pliabil în funcţie de condiţiile 
existenţiale ale omului, raportabil la posibil şi nu la 
exactitatea rece a raţiunii ştiinţifice, congruent cu natura 


si, în acelaşi timp, cu transcendenta. 

Formalismul ştiinţelor - îndeosebi cea a 
fiziciipozitiviste - l-a îndepărtat pe om de plămada 
lucrurilor, de acea pâclă epistemologică în care 
perfecțiunea (niciodată tangibilă) îşi topeşte contururile în 
Fire şi devine omeneşte contemplabilă, l-a adus în postura 
unui individ handicapat spiritualiceşte, lipsit de căldura 
filiei şi de fecunditatea ideii revelante, integrat unei serii 
de experienţe autoinduse ale materiei, redus la un 
conglomerat de particule elementare organizate profan în 
celule, ţesuturi şi organe, fără o altă legătură între ele 
decât cea a „informaţiei transductionale”. 

La urma urmei s-ar putea ca Dumnezeu nici să n-aibă 
nevoie a ne pedepsi. Își întoarce faţa de la noi. ceea ce 
înseamnă că ne retrage harul său ocrotitor şi ne lasă în 
voia întâmplărilor şi interconexiunilor lumii materiale. 
Intrăm sub zodia hazardului şi a mecanicei, vai nouă! 

N. Steinhardt 

Salvarea nu poate veni, cum speră unii, dintr-o 
potentare a artificialului, dintr-o valorizare etică a tehnicii 
şi ştiinţei pozitiviste (acestea fiind, prin definiţie, o zonă a 
profanului), ci dintr-o reîntoarcere a omului la sine, la 
rosturile lui cosmice, la valorile perene şi autentice. „Calea 
pozitivistă si raţionalistă - scria un mare spirit european 
preocupat de valoarea omului, N. Berdiaev - a fost deja 
parcursă de omul contemporan, ea şi-a arătat deja fructele 
oribile şi omul tânjeşte să revină la cele mai tainice izvoare 
ale sale” (7, p. 288) 

Între aceste „tainice izvoare” e şi cel al gândirii 
magice. Ea îşi aşteaptă reabilitarea, dar nu sub forma 
ocultismului savant, a societăţilor secrete ce se închid într- 
un esoterism suspect, egoist şi îngust (care, observa 
acelaşi Berdiaev, „dobândeşte o popularitate exterioară, 
trezind interes 

În cercuri largi şi este expus primejdiei de a deveni o 
modă” (7, p. 284), nici a vrăjitoriei malefice, satanice, 
distructive şi nici a superstitiei gratuite care leagă un 
nevinovat semn exterior de o realitate dedusă imaginativ 
prin mecanismele psihologiei behavioriste, ci ca o 
pozitivare umanistă a eternei înclinații a omului către 
mister, către zonele ascunse ale universului şi ale sinelui, 
către valorile transcendentei. Un model de existenţă în 
care gândirea magică să revină în prim-planul conştiinţei 
ca un garant al uniunii omului cu natura şi divinitatea, al 
iubirii universale (cea care, după expresia lui Dante, 
„muove îi sol e l'altre stelle”, mână corpurile unul spre 
altul, reglează relaţia dintre imanenţă si transcendenţă), al 
reductiei entropiei spiritului, al revalorizării tainei, al 
refacerii pierdutei unităţi dintre lucruri. 

Magia luminoasă a epocii universale ce va să vină, 
pentru care natura va reînvia, va Ho comuniune creatoare 
a omului cu natura, o dominație a omului asupra naturii 
prin uniune şi iubire. 

Berdiaev 

5. Simţul ciclopic 

Poate că cea mai mare pierdere pentru existenţa 
individuală şi, deopotrivă, pentru cea colectivă a omului 
este transferul sensului acesteia din vastul plan al sacrali 
taţii cosmice într-unul exclusiv istoric. Pierderea, cu alte 
cuvinte, a sentimentului de participare la transcendenţă, a 
relaţiei între timpul liniar al unei vieţi şi timpul mitic al 
regenerării naturii, a capacităţii de valorizare ontologică a 
morţii. Atâta vreme cât omul îşi sprijină existenţa pe 
repere cosmice, având conştiinţa integrării într-o realitate 
care se desfăşoară în mod normal între polii, recuperabili 
şi reversibili, ai naşterii şi morţii, în dialectica necesară a 
contrariilor, viaţa are un rost uşor de împlinit şi de 
suportat, îndată însă ce timpul existenţei se înscrie ca o 
parcelă neînsemnată într-un imens gol cosmic - în ceea ce 


am putea numi infinitul rău, nejalonat de limite, neînsoţit 
definit - apare nu numai spaima de moarte (gândită ca o 
victorie  iremediabilă a  neantului asupra structurii 
cosmotice a vieţii), ci şi foamea de timp, goana după 
evenimente, fapte, senzaţii care să umple cât mai deplin 
butoiul existenţei, să-i dea nu atât calitate şi valoare, cât 
cantitate şi acumulare. Ne găsim în faţa unei „ispititoare şi 
înspăimântătoare extinderi a libertăţii” cum spune Toffler, 
în pragul transformării omului dintr-o verigă într-un lanţ 
într-un pion pe tabla de şah a existenţei. 

De aici, se înţelege, şi agitația fără răgaz, zbaterea 
sterilă în plasa cotidianului, între cele trei coordonate 
văduvite de sacru ale vieţii moderne (hrană, sex, confort), 
urcuşurile şi coborâşurile pe scara 

lerarhiilor de moment, instituirea unor principii etice 
bazate exclusiv pe umanismul dedus din adagiul 
„homosum...”. De aici si falsele interpretări ale 
conceptelor de libertate şi democraţie, egoismul funciar, 
exacerbarea spiritului gregar (identificabil în extremismele 
politice şi naţionaliste). De aici angoasa, stresul, spleenul, 
descurajarea, iluzionarea, furia, greata, indiferentismul si 
atâtea alte maladii ale spiritului contemporan. 

Anean Uzarea om ului pare posibilă, chiar dacă fizic 
el supravietuies te 

K. Jaspers 

Cum spuneam, e greu să ne întoarcem acum la 
mentalitatea şi la condiţia existenţială a omului societăţii 
tradiţionale, şi cu atât mai puţin la cea a omului anistoric. 
Ne-au intrat atât de mult în reflex datele civilizaţiei, încât 
nu numai intelectul (fecundat copios de ştiinţă şi filosofie) 
dar cu atât mai mult trupul nostru răsfăţat de confort n-ar 
putea vietui în orizontul ca un imens clopot de sticlă a 
mitului. Incă de la pantha rei a lui Heraclit şi de la a- 
tomos-ul democritian, cosmosul a început să-şi fărâmiţeze 


alcătuirea. Pentru omul mitic nu curgerea ca de râu 
caracterizează lumea, ci rotirea, spirala, cercul cu centrul 
peste tot şi circumferința nicăieri. Distanţa în spaţiu şi în 
timp nu se măsoară în unităţi divizibile, ci într-o 
cuprindere globală, cu toate simţurile reunite într-unul 
singur, pe care l-am putea numi simţul ciclopic - 
monstruos şi, în acelaşi timp, reductibil la cele mai mici 
unităţi senzoriale semnificative. Omul mitic vedea enorm 
tocmai pentru că nu percepea (nu-l interesau) detaliile 
redundante. Vedea pădurea fără să-i reţină atenţia copacii 
(luaţi individual, apoi însumati în abstracţie şi trecuţi prin 
analiză şi sinteză, cum procedează omul modern). 

6. Valorizarea sacrului 

De la Renaştere încoace însă destinul omului e 
perceput ca o aglutinare de mişcări consumatoare de 
spaţiu şi timp, măsurabil cu cronometrele progresului. 
Simţul ciclopic a început să-şi segmenteze structura, să 
perceapă secventional şi diferențiat. Fiecare cucerire a 
civilizaţiei poate fi considerată ca un atentat la integritatea 
lui, pentru că fiecare a izolat câte ceva, câte o dimensiune 
anume, din întregul cuprinderii sale: încă o părticică din 
imensul trup al zeului cosmogonic a fost tranşată, 
inventariată în memoria colectivă, desacralizată. În cele 
din urmă, spaţiul şi timpul (iniţial entităţi sacre, 
consacrate de omniprezenta zeului) au devenit simple 
mărimi fizice - infinite, ireversibile. Divinitatea s-a retras 
pas cu pas în sferele abstracte ale intuiţiei, fiind 
ameninţată cu alungarea şi de acolo îndată ce gura fără de 
sat a cunoaşterii va înghiţi suficiente mărimi galactice şi va 
zdrobi în dinţi 

suficiente mistere spre a nu-i mai lăsa niciun locuşor 
în univers. 

Suntem fiecare astăzi ca omul în cosmos. O fiinţă ce 
bänuieste existența altor ființe raționale, dar o face ca şi 


cum ele n-ar fi. Încearcă să dea singur socoteală de tot. 

C. Noica 

Şi, în mod aparent straniu, divinitatea se complace 
parcă în acest proces de ieşire din lume, de refuz al 
participării la destinul oamenilor. De aceea s-a şi putut 
spune că „Dumnezeu e mort”. Mort nu în sine şi pentru 
sine, ci absent din raza simţurilor noastre, nepăsător faţă 
de soarta făpturilor sale, un fel de deus otiosus atât de 
plictisit, de indiferent şi de leneş încât a început să-şi 
retragă din lume nu numai eonii, ci până şi micile 
hierofanii din lucruri. Lumea se pare că s-a golit de sacru, 
a fost abandonată cu totul şi pentru totdeauna spiritului 
profan, sub umbrela căruia s-a aciuit - în centru, fireşte - 
homo sapiens. De aici şi îndemnul lui Nietzsche de a 
prelua puterea Supraomul (viziunea optimistă a existenţei 
profane, în fapt o nouă formă de soteriologie), de aici şi 
pesimismul zdrobitor al unui Cioran care, incapabil să 
perceapă divinitatea în esenţa ei, ci doar în formele 
institufionalizate ale Bisericii, vede în om o fiinţă 
abandonată „pe culmile disperării”. 

Şi totuşi, se poate spune că dacă între Dumnezeu şi 
om s-au căscat de la o vreme prăpăstii cosmice, nu 
Dumnezeu este de vină, ci omul însuşi. Omul european, 
mai ales, trăieşte astăzi finalul unei civilizaţii şi se pare nu 
va putea institui o alta decât cu preţul unei catastrofe care 
să-i purifice spiritul. De aici şi glasurile profetice cu 
accente eshatologice izvodite ici şi colo - niciunul însă de 
puterea, curajul şi îndrăzneala marilor profeti ai Bibliei. 
Poate şi pentru că trăim într-un alt etaj al spiralei, mult 
mai amplu şi mai redundant decât cel în care îşi ducea 
existenţa încă proaspătă poporul ales (ales, fireşte, pentru 
acea formă de hierofanie, cea căreia avea să-i dea 
maximalitate întruparea lui lisus Cristos), iar noii Baali şi 
noile Astartee sunt mult mai puternici, mai numeroşi şi 
mai bine înfipţi în viaţa noastră cotidiană. Stă, se pare, în 


firea omului ca, îndată ce existenţa pământească îi oferă 
din belşug ceea ce se numeşte, cu un termen de mult 
profanizat, fericire (alias, îndestularea simţurilor) să se 
îndepărteze de divinitate şi să-şi asume un prezent reificat 
suficient sieşi, o devenire întru devenire din ce în ce mai 
entropică, în interiorul căreia divinitatea nu-şi mai găseşte 
locul. 

Numai că această fericire cuprinde de fiecare dată în 
ea şi un pol negativ. Situat îndeobşte nu la sfârşitul, ci în 
punctul său de exces, în limita de sus care, odată frântă, 
revarsă puhoaiele contrariului şi o transformă în opusul ei. 
Te poţi intoxica şi cu un butoi de miere, cum spune 
Călinescu, te poţi prăbuşi sub greutatea propriei tale 
fericiri în 

cazul în care nu ai simţul măsurii şi criteriile de 
orientare, de jalonare a existenţei în raport cu o ordine 
cosmică. 

Dar dacă nu ne putem întoarce la condiţia omului 
anistoric sau traditional, atunci care să fie soluţia 
existenţei? Desigur, nu o credinţă în Dumnezeu 
caricaturizată până la acea târguiala existenţială: îmi dai, 
îţi dau; mă faci fericit, îţi aduc jertfa rugăciunii, ci o 
încercare de regăsire a sacrului autentic, original. Nu prin 
instituirea artificială a unei noi religii, cum spuneam, ci 
prin valorizarea existenţială a datelor complete ale fiinţei 
umane, prin reconsiderarea relaţiei om-natură-divinitate în 
spiritul genuin al tradiţiei. Numai această tradiţie ne poate 
oferi un model verificat practic prin care să învăţăm a opri 
mersul accelerat spre Marele Final, atât de bine netezit de 
progresia geometrică a ştiinţei şi tehnicii, a ieşi din timpul 
entropie care ne macină fiinţa şi a regăsi diferentialele 
divine între coordonatele redundante ale excesului de 
informaţie. 

Eu nu sunt liber prin mine însumi, ci tocmai acolo 


unde mă ştiu propriu-zis liber îmi sunt totodată dăruit mie 
însumi printr-un temei transcendent. 

K. Jaspers 

O reţetă anume nu există, desigur. E ca şi cum s-ar 
căsca în faţa noastră o prăpastie, iar noi am avea 
alternativa de a ne arunca în ea ori a reface drumul iniţial. 
Un compromis posibil ar fi valorizarea existenţială a 
sacrului, aşa cum se înfăţişa el societăţii tradiţionale. În 
forme însă rezonabile şi în doze progresive, înainte de a se 
putea întâmpla ceea ce întrevedea M. Eliade ca soluţie 
forţată a crizei: „Într-un moment în care istoria ar putea 
ceea ce nici cosmosul, nici omul, nici întâmplarea n-au 
reuşit până acum să facă - să aneantizeze specia umană în 
totalitatea sa - s-ar putea să asistăm la o tentativă 
disperată de a interzice evenimentele istoriei prin 
reintegrarea societăţilor umane în orizontul (artificial, 
edictat) al arhetipurilor şi al repetitiei lor” (152, p. 177). 

O perspectivă nu mai puţin angoasantă decât cea a 
unei catastrofe. 

LA CONSTELLATION DU MAGIQUE 

Ce livre envisage et analyse la phenomenologie du 
magique, tel qu'il s’est manifeste dans la société 
traditionelle roumaine (et comme îi se manifeste encore 
dans quelques communautes isolees). 

Le texte s-appuie sur les données que l’auteur a pu 
acquerir dans ses recherches personnelles, sur les idées 
circulant dans la literature de specialite, sur ce que la 
littérature scientifique peut offrir dans ce domaine et sur 
ce que les idées generales qui circulent dans l’époque 
peuvent se constituer comme terme de comparaison dans 
notre espace culturii. Cest, si ambitieuse que cela peut 
paraître, une demarche hermeneutique filtree par 
l'anthropologie et la philosophie de la cui ture, ayant pour 
but la rehabilitation ontologique et epistemologique de la 
pensée et de la pratique magique - toutes les deux 


integrees dans le vaste horizon du sacre, comme 
dimension essentielle et constante de l'humain (ici compris 
non pas comme une simple phase dans l’évolution de 
l'humanité). 

En rapportant toujours cette conception du mystère 
(comme source et moteur du comportement magique) à la 
specificitite ethnique roumaine, l’auteur croit pouvoir faire 
une distinction substantielle entre la structure, le 
mecanisme fonctionnel et surtout lintenţionalite (la 
finalite) de la pensée et de la pratique magique roumaine, 
par rapport aux autre modeles de ce domaine. Le 
caractere de la vision magique roumaine, telle que l’auteur 
la concoit, est par excellence theurgique, en harmonie 
(sans contradictions) avec le sentiment religieux et la 
morale cristalisee pendant une longue evolution de la 
tradition. 

